
VALAMI    ELŐSZÓ-FÉLE. 

Sok  esztendővel  ezelőtt  egy  felsővidéki, 
kis  szepességi  városkának  voltam  a  la- 
kosa. Ugy  hívják  a  városkát:  Podolin. 
Közel  a  határszélhez,  a  Kárpátok  alatt, 
mély  völgyben  feküdt  a  városka  és  vasút- 
nak hire-hamva  se  volt  messzi  vidéken. 
Ám  a  városka  mégis  útjába  esett  annak 
a  nagy  országútnak,  a  mely  keresztül 
vezet  a  határon  és  igy  nem  volt  teljesen 
elzárva  a  külvilágtól.  A  furmányos  sze- 
kerek nagy  csörömpöléssel  döcögtek  a 
városka  kövezetén,  a  mely  még  a  közép- 
korból maradt  itten.  Messzi  földről  jött 
vásárosok  megpihentek  az  egyetlen  ven- 
dégfogadóban, a  Rókában,  a  hol  az  ivó 
sötét  falain  százesztendős  felírások  hir- 
detik, hogy  itt  valamikor  lengyel  herce- 
gek mulatoztak.  A  derék  Zsigmond  ki- 
rály zálogba  vetette  Podolint  tizenkét 
másik  várossal  együtt  és  hosszú  száz  esz- 
tendőkig el  volt  szakítva  a  hazától  a  kis 
középkori  város.  Lengyel  urak  mulatoz- 
tak benne  és  lengyel  kapitányok  paran- 
csoltak a  népességnek.  De  akármilyen 
soká  tartott  a  podoliniak  számkivetett- 
sége, az  ódon  városházán  az  egymás  után 

következő  polgármesterek  féltő  gonddal 
őrizték  a  város  régi,  rnagyarvilágbéli  pe- 
csétjét, törvénykönyveit.  Nagy  Magyar- 
országot sohasem  felejtették  el  teljesen 
és  fájó  szívvel  gondoltak  a  messzi  hazára, 
mint  a  száműzöttek  gondolnak  a  ho- 
nukra. A  gazdagabb  patríciusok  Magyar- 
országba küldték  a  fiaikat  iskolába  és  a 
régi  krónikák  akárhány  polgármesterről 
tudnak,  a  ki  az  iskolai  tudományokat  a 
debreceni  nagy  kollégiumban  nyeldeste 
A  százesztendők  multak  és  a  szegény  po- 
doliniak  már  azt  hitték,  hogy  soha  többé 
vissza  nem  váltja  őket  a  haza  a  zálogból. 
Mig  egyszer  Mária  Teréziának  sok  biro- 
dalmi tervei,  ábrándjai  közepette  eszébe 
jutottak  a  szegény  szepesi  városok.  Akkor 
már  nagyon  régen  sínylődtek  a  városok 
az  idegen  zálogban.  A  nagy  királynő  egy 
szekér  aranyat  küldött  a  lengyel  király- 
nak a  városok  váltságdija  fejében  és  a 
városok,  közöttük  Podolin  is  újra  a  ma- 
gyar   haza   tartozékai    lettek    .  .  . 

A  liosszu  középkori  rabság  azonban  rá- 
nyomta bélyegét  a  városkára.  Az  idegen 
uralom  alatt  a  városka  semmit  sem  fejlő- 
dött. Elég  bajuk,  gondjuk  volt  a  lengyel 
királyoknak  a  saját  országukkal,  orszá- 
guk városaival.  Mit  törődtek  volna  a  I 
idegen  jószággal?  Annyit  tettek,  hogy 
néhány  lándzsás  katonát  küldtek  a 
városka  őrizetére,  a  kik  megvédelmezték 
a  polgárokat  a  hegyvidéki  rablóbandák- 
tól. A  várost  magas  kőfal  vette  körül  ét 
a  falakon  négy  kapu  nyílott  a  négy  égi- 
táj felé.  A  Poprád  ott  szaladt  el  a  bás- 
tyák alatt,  mintha  csak  a  Poprádot  is 
zálogba  csapta  volna  a  könnyelmű  Zsig- 
mond: a  Poprád  is  kifelé  folyt  Lengyel- 
országba; kereastfl]  a  határszéli  hegyián- 

cokon,  nagy  magasságban  járja  be  mere- 
dek útját;  minden  természeti  törvény  el- 
lenére nem  lefelé,  banem  felfelé  folyván. 
A  pirospötyös  pisztrángok  lengyel  bon- 
bak  csemegéi  voltak  és  a  bűtelen  folyó 
folyását  már  a  nagy  királynő  sem  tudta 
megváltoztatni.  A  Poprád  örökre  a  len- 
gyeleké maradt:  örökre  hűtelen  hazájá- 
hoz, a  melybe  minden  folyó  befelé  folyik, 
nem  pedig  kifelé. 

A  zálogba  töltött  százévek  tebát  ugy 
multak  el  a  városka  felett,  mintba  va- 
lami dermedt  álomban  töltötték  volna. 
Mária  Terézia  idejében  egyszerre  föléb- 
redtek az  emberek  hosszú  álmukból, 
megdörzsölték   a   szemüket: 

—  Nini  —  mondták  —  asszony-király 
van  Magyarországban.  Mi  bizony  azt  hit- 
tük, hogy  még  mindig  Zsigmond  ural- 
kodik. 

A  regebeli  ítip  van  Winkle  ébredt  fel 
itt  a  mély  völgyben,  csakhogy  húsz  esz- 
tendő helyett  századokat  aludt.  A  városka 
ugyanabban  a  középkori,  ódon  állapotban 
van  Mária  Terézia  idejében,  mint  a  mi- 
kor Zsigmond  zálogba  vetette.  Nem  rak- 
tak itt  le  egyetlen  téglát  sem  azóta,  — 
talán  még  az  emberek  is  ugyanazok  vol- 
tak. A  lengyel  kultúrát,  műveltséget  nem 
vették  be,  megmaradtak  tehát  Zsigmond 
király  korában.  Ugyanazok  a  divatok, 
szokások  uralkodtak;  Corinini  ezredes,  a 
nagy  királynő  kiküldött  biztosa  a  maga 
egyszerű  katona  eszével  csudálkozva  irja 
meg  jelentését  a  városokban  talált  álla- 
potokról. 

—  Itten,  —  irja  az  ezredes,  —  egyet- 
len polgárt  sem  találtam,  a  ki  bizonyo- 
san tudná,  hogy  fölséged  előtt  mely 
uralkodók     valának      a    magas    trónuson. 

Csudálkozva  hallgatták,  hogy  a  habs- 
burgi  ház  uralkodik  a  birodalomban  — 
Tsten  szent  akaratából. 

A  lengyel  lándzsásokat  elrendelték  ■  vá- 
roskapuk őrizetétől  és  a  kapukon,  külö- 
nösen a  délfelé  nyílókon  uj  áramlatok, 
■zelek  kezdtek  befújdogálni.  A  városka, 
felébredvén  hosszú  álmából,  mozogni,  fej- 
lődni kezdett.  Igen  ám,  csakhogy  mit  csi- 
náljanak most-azzal  az  átaludott  száz  esz- 
tendőkkel? A  dolgok  természetes  rendje 
szerint  azt  a  lemúlott  időt  nem  lehetett 
elsemmizni.  Olyon  varázscsizmát  még 
.Mária  Terézia  sem  húzhatott  a  visszavál- 
tott városkák  lábára,  a  mely  csizmákkal 
száz  esztendőket  lehetne  egyszerre  ug- 
rani. Azokat  az  elaludt  századokat  végig 
kellett  élni,  végig  kellett  csinálni. 
Andrássy  János,  Szepes  vármegye  akkori 
alispánja,  a  ki  hires  volt  nagy  eszéről, 
bölcseségéről,  Viaga  is  elcsodálkozott,  a 
Aárosok    középkorias    állapotain. 

—  Már  régen  el  fogjuk  felejteni  az 
<L"sz  középkort,  a  szepesi  városokban 
még  mindig  föltalálalható  leazen  ez  a  kor. 
ök  elmaradtak  az  időtől  és  talán  soha- 
sem fogják  utóiérni  a  valóságos  időt  — 
mondta  a  bölcs  alispán  és  látszólag  iga  /a 
vc.lt, 

A  városkák  folytatták  a  fejlődésüket 
ott,  a  hol  elhagyták  Zsigmond  király  ko- 
rában. Békés,  csendes,  belvillongástól 
mentes  idők  jártak,  az  idegen  gyámság 
alól  felszabadult  városnak  mégis  a  leg- 
első gondja  volt,  a  hosszú  századokon  át 
megrongált  várfalakat,  bástyákat  kijavi- 
tani,  megerősiteni.  A  kapukhoz  polgár- 
őrséget rendeltek,  H  mely  ügyelte  az  uta- 
zókat, vándorlókat,  kereskedőket.  Sjjel 
becsukták   a  kapukat  és  a  városra  közép- 

kori  csendesség  borult.  Az  utcákon  nem 
járt  senki,  legfeljebb  a  Rókában  búsult 
néhány  utazó  idegen,  a  mig  a  városi  da- 
rabontok aludni  nem  zavarták  őket.  A 
Poprád  sietett,  futott  a  határ  felé,  a 
nagy  hegyek,  sötét  erdők  nagy  árnyékuk- 
kal ráfeküdtek  a  városkára.  Mintha  arra 
vigyáztak  volna,  hogy  az  átaludott  esz- 
tendőkből nem  fog-e  egyet  is  elsik- 
kasztani? 

De  nem  sikkasztott  el  egy  hónapot 
sem.  Az  uj  házakat,  a  melyeket  itt-ott 
építettek,  régi  középkorias  stilusban  ter- 
vezték az  épitők.  Lobumirszky  hercegnek, 
a  ki  a  városkának  templomot  épittetett, 
arcképét  megföstették  a  városháza  szá- 
mára ...  Es  abban  az  időben,  a  mikor 
én  a  városka  lakója  voltam,  a  városi  ta- 
nács mindenféle  elavult  jogoknak  alapján 
örökös  száműzetésre  itélt  egy  asszonyt, 
bizonyos  Wart  Erzsébetet.  De  hiszen  éppen 
ezt    akarom    elmondani. 


ELSŐ   FEJEZET. 

Egy   különc  ember  története. 

A  podolini  háromszáz  esztendős  házak 
között,  a  melyek  a  piacteret  négyszög 
alakban  határolták,  nem  volt  a  legfiata 
labb,  de  a  legvénebb  sem  az  az  emeletes, 
keskeny,  nyurga  ház,  a  mely  csupán  ab- 
ban különbözött  a  többitől,  hogy  állan- 
dóan szép  sárgára  volt  beföstve.  A  tulaj- 
donos hiúsága  tette  talán,  vagy  valami 
véletlen  viszonyok:  elég  az  hozzá,  hogy 
a  vén  házról  soha  sem  mosta  le  teljesen 
;i  föstéjíet  az  idő.  így  aztán  bizonyos  te 
kintélyre  tett  szert  e  ház  a  többiek  kö- 
zött, a  melyeket  talán  Zsigmond  király 
óta  sem  festettek.  A  kapuja  ennek  is 
zárva  volt,  mint  a  többieké  általában. 
Mintha  örökösen  attól  rettegtek  volna  a 
lakosok,  hogy  valamelyik  órában  ellensé- 
ges hadak  csapnak  le  a  városra  és  kira 
bolják  a  házat.  Legalább  is  akkora  vas- 
rácsok voltak  az  ablakokon,  mintha  hosz- 
szu  ostromra  volnának  berendezkedve. 
Hiába,  őket  a  békés  idők  meg  nem  csal- 
ják!   Egyszer   mégis   csak    átcsap    a   hatá- 

ron  valamely  ellenséges  sereg;  aztán  az 
ellenfél  nem  kér,  hanem  visz  mindent, 
a  mi  a  kezeügyébe  akad.  A  sárga  háznak 
a  kapuja  tehát  csöppet  sem  volt  nagyobb 
gonddal  bezárva,  mint  a  többié.  A  kapu 
felett  három  kőből  faragott  kutyafej 
emelte  még  a  háznak  külső  diszét.  Kö- 
zönségesen Riminszky-háznak  hivták  a 
házat  és  bennelakóját  Riminszky  Káz- 
mérnak. Riminszky  Kázmér  volt  a  leg- 
gazdagabb   podolini    polgár. 

Az  alföldi  embereknek  a  gazdagsága 
földekben,  gulyákban,  ménesekben  fek- 
szik. De  hát  itt  nincsenek  se  földek,  se 
gulyák,  se  ménesek.  (Habár  némelyek 
tudni  vélték  azt  is,  hogy  Riminszkynek 
nagy  birtoka  van  valahol  Szeged  alatt,  a 
melyet  bérbe  adott.)  Miben  volt  Riminsz- 
kynek a  gazdagsága?  Juhnyájakban,  a 
melyek  kora  tavasztól  késő  őszig  a  he- 
gyek között  tanyáztak,  aztán  elvitték 
őket.  a  majorságokba. 

Az  ördög  tudná,  hogy  hány  nyája  volt 
Riminszkynek  szerte  a  hegyek  között.  A 
felvidéki  fantázia  igy  festette  Riminsz- 
kynek a  gazdagságát:  Állítanának  vala- 
hol egy  nagy  ollót,  a  mely  olló  egyebet 
sem  tenne,  mint  folyton-folyvást  a  juho- 
kat nyirná.  Riminszky  pedig  otthon 
kényelmes  házában  egyebet  sem  tenne, 
mint   olvasgatna   csendesen : 

—   Egy,   kettő,   három    .  .  . 

Amint  egy  számot  kiejtene  a  száján,  a 
juhászok  mindig  egy  birkát  kapnának  el 
a  hátulsó  lábánál  fogva  s  odanyomnák  a 
nagy  olló  alá,  a  mely  egyszerre  lenyírná 
a  bundájukat.  Riminszky  olvasna,  a  juhá- 
szok elkapnáka  juhokat,  az  olló  nyírna, 
a  lenyirt  juhok  száma  annyi  volna,  hogy 
a   majorosok  se  tudnák  már  számon  tar- 

tani,  a  gyapjú  olyan  garmadává  nőne, 
hogy    magasabb    volna    a    Lynt    hegynél, 

—  Riminszky  pedig  még  mindig  olvasna 
és  a  juhászok  szakadatlanul  kapdosnák 
a  birkák  hátulsó  lábát.  így  olvashatna 
Riminszky  élete  végéig,  de  még  akkorára 
se  volna  vége  a  birkáknak. 

Riminszkynek  jobb  dolga  volt,  semhogy 
belefogott  volna  a  végtelen  számadásba, 
azaz  hogy  semmi  dolga  sem  volt.  A  podo- 
liniak  azt  mondták,  hogy  ugy  él,  mint 
egy  király.  Én  a  magam  eszével  azt  gon- 
dolom, hogy  Riminszky  ugy  élt,  mint  egy 

—  kutya.  Mint  egy  vén  fogatlan  eb,  a 
mely  már  semmiben  sem  találja  gyönyö- 
rűségét. Agglegény  volt,  senkinek  nem 
volt  tudomása  arról,  hogy  a  szerelem  va- 
lamikor megkörnyékezte  volna  a  gazdag 
ember  szivét.  Pedig  lányok,  menyecskék 
teremtek  ezen  a  vidéken  is,  nem  szebbek, 
sem  csúnyábbak,  mint  Toporcon,  vagy 
Lublón.  Igaz,  hogy  másfelé  se  igen  ke- 
reste Riminszky  Kázmér  a  szerelem  gyö- 
nyörűségét, de  Podolinban  semmiképpen. 
Valahogyan  mindig  idegennek,  vendég- 
nek tartotta  magát  a  városban.  Néha 
még  el  is  szólta  magát: 

—  Csak  addig  maradok  itt,  a  inig 
vi<>zaállitják  a  lengyel  királyságot  és  én 
visszakapom  családi  méltóságomat  6a 
birtokomat. 

Habár  régen  elmúlt  háromszáz  eszten- 
deje, hogy  a  Riminszkyek  Podolinba  köl- 
töztek, sohasem  feledkeztek  meg  arról, 
hogy  az  őseik  valamikor  vajdák  voltak 
a  határon  tul  levő  országban  és  feje- 
delmekkel voltak  atyafiságban.  Jártak 
rossz  idők,  jó  idők  a  Riminszkyekre,  a 
családi  hagyományokat  mindig  egyforma 
gonddal    ápolták.    Egyszer   valamelyik    Ri- 

minszkyt  éppen  polgármesternek  akarták 
megválasztani.  Fölkeresték  a  városka 
vénei  és  felajánlották  neki  e  méltóságot. 
Riminszky   keserűen  nevetett  fel: 

—  Megbolondultak  az  urak?  Ha  akar- 
nám herceg  lehetnék  Lengyelországban 
és  mert  nem  akarok,  azért  podolini  pol- 
gármester legyek?  Nem,  urak,  nem.  Ne 
nézzenek  egész  bolondnak. 

A  tanácsurak  összenéztek  és  elszégyel- 
ték  magukat.  Persze-persze,  ha  valaki 
herceg  lehetne  Lengyelországba,  hogyan 
lehessen  az  Podolinban  polgármester? 
Nem  is  kérték  többé  a  Riminszkyeket 
semmiféle  hivatalnak  az  elfogadására. 
Habár  az  idők  során  akadt  olyan  is  kö- 
zöttük, a  kire  bizony  ráfért  Arolna  valami 
hivatalocska,  de  nem  vállalta.  Büszkén 
nélkülözött.  Annak  a  bizonyos  Riminsz- 
kynek  az  apja  —  a  kinek  annyi  tenger 
birkája  volt  —  annyira  elszegényedett, 
hogy  már  nem  rejtegethette  a  nyomoru- 
ságát.  A  csizmája,  köntöse  leszakadozott 
róla,  a  tanácsbeli  urak  már  azt  várták, 
hogy  Riminszky  egy  szép  napon  jelentke- 
zik városi  hajdúnak.  De  Riminszky  nem 
jelentkezett.  Elbujdosott,  eltűnt  a  vidék- 
ről. A  podolini  urak  gúnyosan  mondo- 
gatták: 

—  Elment  a  hercegségét  keresni.  Váj- 
jon megtalálja-e? 

Megtalálta-e,  nem  találta  meg,  — 
Riminszky  soha  sem  beszélt  róla, 
a  mikor  visszakerült.  Csak  elkezdte 
a  juhnyájakat  vásárolni.  Egyiket  a  má- 
sik után  vette,  épitette  a  majorokat  és  a 
juhászaiból  kitellet  volna  egy  nagy  had- 
sereg. A  kisfiát  —  Kázmért  —  mindig 
maga  mellé  ültette  a  szekérbe,  ha  elment 
a    juhászokat    ellenőrizni    a    hegyek    közé 


14  KRÚDY   GYULA 


A  kisliu  még  alig  látszott  ki  a  földből, 
már  ugy  értette  az  apja  mesterségét, 
hogy  az  öreg  majd  kibujt  örömében  a 
bőréből.  A  juhászokkal  nagyszerűen  tu- 
dott káromkodni  és  ismerte  névszerint  a 
komondorokat,  majorosokat,  juhszgazdá- 
kat.  Annyira  tetszett  neki  a  juhászság, 
hogy  kamaszkorában  félesztendeig  lakott 
a  veresnyei  hegyek  között.  Ott  juhász- 
legénykedett, nyirta,  fürösztötte  a  birká- 
kat; fejte  az  anyajuhokat  és  olyan  sajto- 
kat küldött  haza,  az  apjának,  hogy  az 
öreg  két  hétig  se  birta  megenni.  A  mikor 
Kázmér  a  juhászságból  hazakerült,  az 
(heget  éppen  az  nap  teritették  ki.  Valami 
mérges  légy  csipte  meg.  A  légycsípés  két 
nap  alatt  végzett  vele.  Klebák  Mihály,  a 
városi  nótárius  ebben  a  pár  szóban  terjesz- 
tette   a    fiu   elé   apja   végrendelkezését: 

—  Az  öreg  ur  azt  hagyta,  hogy  sza- 
porítsd a  juhokat,  mindig  csak  azt  sza- 
porítsad. Egyszer  éhínség  talál  kiütni  te- 
ákkor  felszökik   a   birkahús   ára. 

Kázmér  levágta  a  fejét. 

—  Mást  nem  mondott? 

—  Mondott,  mondott,  —  felelt  Klebák 
Mihály,  —  de  annak  bizony  a  felét  sem 
értettük  meg.  Körülbelül  azt  vetttük  ki, 
hogy  a  családi  papirosok  a  nagy  ládában 
vannak,  meg  mi  egymás.  Az  öreg  ur  a?i 
utolsó  percig  nem  hitte,  hogy  egy  nyomo- 
rult légycsípés  elbánik  olyan  erős  ember- 
rel, mint  a  milyen   ő  volt. 

Kázmér  megfogadta  az  apai  tanácsot. 
Szaporította,  mindig  csak  szaporitotta  a 
juhokat  a  hegyek  között.  Ha  egyik-másik 
nyájat  eladta  a  lengyelországi  vásárokon, 
vett  helyébe  kettőt.  Azonkívül  egész  he- 
gyeket vett  meg,  a  hol  a  nyájai  kényelme- 
sen legelhettek.  Az  ő  idejében  keletkezett 

a  legenda  a  nagy  ollóról  és  a  tömérdek 
birkáról,  ősei  szokásához  hiven,  mogorva, 
elzárkózott  életet  élt.  Átutazó  vásárosok 
beszélték,  hogy  láttak  néha  egy-egy  lil- 
minszkyhez  hasonló  embert  idegen,  mesz- 
szi  városokban  megfordulni,  a  hol  duhaj 
kedvében  verekedett,  táncolt,  közben  pe- 
dig marékszámra  szórta  az  aranyat.  De 
meglehet,  hogy  ez  is  csak  amolyan  le- 
genda volt,  a  milyent  messzi  földről  jött 
emberek  kitalálni  szoktak.  Riminszky  Káz 
mértól  oly  távol  állott  a  mulatozás,  mint 
a  milyen  távol  van  a  fösvény  embertől  a 
pazarlás.  Még  csak  kocsit  sem  tartott. 
Ha  valami  útja  volt,  legtöbbször  gyalog- 
szerrel tette  meg.  A  nyájait  a  hegyek  kö- 
zött amúgy  gyalogosan  kereste  fel.  Egy 
nagy,  görcsös  botja  volt,  téli  időben  akár- 
hányszor verekedett  ezzel  a  bottal  úton- 
álló farkassal.  Különben  is  hatalmas, 
nagyra  termett  ember  volt.  Széles  vállain 
kissé  meghajolt  nagy,  csontos  feje,  mintha 
mindig  a  földre  nézne. 

—  Hátha  valaki  elveszített  előtte  egy 
ezüst  húszast,  —  mondogatták  a  rossz- 
nyelvű   podoliniak. 

Csak  annyi  bizonyos,  hogy  törött  pat- 
kót, tengely- szöget  nem  hagyott  heverni  a 
nélkül,  hogy  fel  ne  vette  volna.  Mikor  út- 
jaiból néha  hazakerült,  megelégedetten 
rakta  ki  az  asztalra  a  félpatkót,  ócska 
vasdarabokat.  Öreg  gazdasszonyának,  bi- 
zonyos özvegy  Marcinkánénak,  figyelmez- 
tetőleg    mondta : 

—  Rakd  el  és  vigyázz  rá,  mert  én  ta- 
láltam. 

Az  ördög  tudja,  miért  gyűjtötte  a  rozs- 
dás patkókat?  Lehet,  hogy  ez  csak  amo- 
lyan babona  volt,  mint  a  többi:  templomba 
nem  járt,  ha  kutya  szaladt  előtte  keresz- 

tül  az  uton,  megfordult,  az  öreg  asszonyo- 
kat csak  hátulról  szerette  látni.  Rosst 
kedvében  még  saját  gazdasszonyára,  De- 
vegy    Marcinkánéra    is    ráförmedt. 

—  Fordulj   meg,   tudod,  hogy  nem   sze 
retem  a  boszorkány  arcodat  látni. 

Marcinkáné  engedelmeskedett,  de  nem 
mulasztotta   el   fel    nem    sóhajtani: 

—  Pedig  már  megszokhatta  volna  az 
úrfi. 

Tudniillik  Maicinkáné  még  a  megbol- 
dogult Riminszky  idejében  került  a  ház- 
hoz. Az  öregnek  ugyanis  különös  szeszé- 
lyei voltak.  Néha  megkívánt  egyes  elede- 
leket és  addig  nem  nyugodott,  a  mig  ét- 
vágyát ki  nem  elégítette.  Kövér,  puffadt 
ember  volt,  és  beszéde  hevében  néha  ne- 
vetve   mondogatta: 

—  Én  már  húsz  esztendeje  nem  álmodom 
mással,  mint  végnélküli  ebédekkel.  Midőn 
elalszom,  elkezdek  ebédelni,  és  még  mindig 
az  asztalnál  ülök,  a  mig  megvirrad.  Eze- 
ken az  álombeli  ebédeken  olyan  eledelek- 
kel traktálnak,  a  melyeket  a  világ  sem- 
miféle szakácsnője  nem  tud  megfőzni.  Az 
éjjel  éppen  juhhúsos  kásával  álmodtam. 
Egy  véka  aranyai  adnék  annak,  a  ki  ne- 
kem olyan  juhhúsos  kását  tudna  főzni, 
a  milyet  álmomban  ettem,  a  melynek  ize. 
még    mindig    a    számban    van. 

Egy  véka  arany  sok  pénz,  kevés  ember 
látott  annyit  egy  csomóban;  az  öreg  Ri- 
minszky pedig  nemhogy  megbánta  volna 
az   igéretét,   hanem    sokszor   megismételte: 

—  Egy  véka  aranyat  adnék  egy  tál  ká- 
sáért!   Én   mondom,   Riminszky. 

Hát  a  Riminszky  mondása  nem  marad- 
hatott titokban.  Elment  a  hire  minden- 
felé, a  hol  az  asszonyok  főzni  tudnak,  a 
hol  a   juhhúsos  kását     ismerik.     A     véka 

arany  izgatta  a  fantáziákat.  Akadtak 
olyanok  is,  a  kik  látták  a  véka  aranyat 
Riminszkynek  a  szobájában.  Oda  volt 
téve  az  asztal  közepére.  És  azé  lészen,  a 
ki   a   legjobb   juhtúrós   kását   főzi. 

Nosza,  neki  fogtak  az  asszonyok  a  juh- 
túrós kásának.  Késmárktól  Lublóig,  de 
talán  még  tovább  is,  az  aszonyok  egy  fél 
esztendeig  nem  főztek  mást,  mint  juh- 
túrós kását.  Hátha  éppen  akkor  jön  Ri- 
minszky  vendégségbe,  hátha  éppen  akkor 
viszi  arra  az  útja?  Meg  aztán  elvitték  Ri- 
minszkyhcz  a  kását  nagy  cseréptálakban 
és  aggódva  lestek,  hogyan  veszi  kezébe  a 
kanalat,  a  puffadt,  szőrös  ember,  hogyan 
veszi  a  szájába  a  kását,  megforgatja  nyel- 
vével,   végre    rosszkedvűen   dünnyögi: 

—  Eh,  ez  sem  az  igazi. 

Még  a  hires  Dócziné  is  megpróbálko- 
zott versenyezni  a  véka  aranyért.  A  maga 
korában  a  leghíresebb  főzőasszony  volt,  r 
kit  vittek  az  ország  egyik  szélétől  a  má- 
sikig. A  hol  valami  nagyszabású  trakta, 
lakodalom  vagy  lakzi  volt  készülőben,  oda 
olhivták  az  újhelyi  főzőasszonyt.  Főzött 
a  Dunántúl,  főzött  az  Alföldön,  Erdély- 
ben, mindig  szekéren  volt  és  örökké  útban. 
Vagy  az  is  meglehet,  hogy  boszorkány  volt 
ez  a  Dócziné,  a  ki  egyszerre  többfelé  fő- 
zött. Tehát  ő  is  megpróbálkozott  a  Rimin- 
szky juhhúsos  kásájával.  A  szepesi  püs- 
pöknél főzött  valami  traktamentumra,  a 
mikor  pedig  ott  rendje-módja  szerint  el- 
végezte,  nekifogott  a  kásának. 

—  Majd  megmutatom  én  Riminszky 
uramnak,  —  mondta  nagy  önteltséggel, 
—  olyan  kását,  mint  a  milyen  az  én  ká- 
sám, még  álmában  sem  evett. 

De  bizony  Riminszky  még  a  Dócziné  ká- 
sájára se  mondott  egyebet,  mint  a  többire: 

—  Ez  sem  az  igazi.  Hibázik  belőle  va- 
laminek az  ize  . . . 

Dócziné  haragosan  pakkolt.  Nem  is  jőtl 
többet  még  a  tájékára  sem  Podolinnak. 

A  Dócziné  kudarca  után  a  többi  asszo- 
nyokban is  megszeppent  a  versengési  kedv. 
A  macskába,  ha  már  Dócziné  se  tudta  a/.l 
a  bizonyos  kását  megfőzni,  akkor  már 
nincs  is  olyan  asszony,  a  ki  meg  tudná 
főzni.  Pedig  hát  volt,  volt.  A  minthogy 
mindenféle  asszony  van  a  világon.  Még 
olyan  is  akadt,  a  ki  a  Riminszky  juhhú- 
sos kásáját  meg  tudta  főzni.  Ez  az  as- 
szony pedig  senki  más  nem  volt,  mint  egy 
Marcinka  nevű  juhászgazdának  a  fele- 
sége. Marcinka  János  odakünn  volt  a  ju- 
hokkal a  hegyek  között  tavasztól  téli;/. 
Éppen  olyan  juhászgazda  volt.  mint  a 
többi.  Öreg  se  volt,  fiatal  se  volt,  a  fele- 
sébe se  volt  szebb,  mint  a  többi  juhász- 
gazdák felesége.  Fehér  bocskorban,  tarka 
szoknyában,  fehér  ingvállban  járt-kelt  a 
nyáj  után.  A  fenyőfából  összetákolt  kuny- 
hóban főzte  az  ebédet  a  juhászoknak,  — 
persze  juhhúst,  minden  nap  juhhu-t. 
Egyik  nap  paprikásan,  másik  nap  tokány- 
nak, harmadik  nap  kásának.  A  juhászok 
sohase    panaszkodtak     a    koszt     miattt. 

Egyszer,  ősz  felé,  Riminszky  uram  ép- 
pen azon  a  hegyen  tartott  vizsgálatot,  a 
hol  a  Marczinkára  bizott  nyájak  legel- 
tek. Gyalogosan  ballagott  fölfelé  a  h< 
nek  a  mély  fenyves  erdőben,  dél  felé  járt 
az  idő.  a  nagy  útba  elfáradt,  megéhezett. 
A  juhásztanya  pedig  még  messzire  volt. 
Riminszky  számitása  szerint.  A  mint 
ment-mendegélt,  a  mély  hegyi  útban,  a 
hol  birkanyomon  kívül  más  nyom  nem  lát- 
szott, egyszerre  megállott  és  szaglászott  a 
levegőben.    Majd   nagyot    nyelt: 

—  Álmodom,  vagy  ébren  vagyok!  — 
dörmögte.  —  Az  álombeli  kásának  illatát 
érzem. 

Kifutott  a  nyála  a  szája  két  szélén, 
nekivörösödött,  a  mint  sietésre  nógatta  fá- 
radt lábait. 

Egyszerre  elmaradt  a  fenyveserdő  ós 
nagy  erdei  tisztásra  ért.  A  tisztás  szegle- 
tén kis  juhásztanya  állott,  a  honnan  ké- 
kes füst  kanyargott  a  tiszta  levegőbe.  A 
kis  tanya  felől  sodorta  a  szél  a  remek  illa- 
tot a  Riminszky  orrába.  Marerinkáné 
főzte  ott  a  juhászok  ebédjét. 

Riminszky    a    földre    dobta    a  kalapját. 

—  Adj   ennem,  —  szólt  az  asszonyhoz. 
Az  asszony  szó   nélkül   engedelmeskedett 

a  gazda  parancsának.  Riminszky  pedig 
nekiült  a  kásának  és  evett,  evett,  a  míg 
mozdulni  tudott.  Akkor  felemelte  a  sze- 
mét  és  az  asszony  rózsás  arcába  nézett. 

—  Mit  csinálnál,  ha  egy  véka  aranyad 
volna?    —    kérdezte    megfontolva. 

A  juhászné  vállat  vont.  Majd  szakado- 
zott bocskorára  esett  a  tekintete. 

—  Egy  pár  uj  bocskort  vennék  magam- 
nak .  . . 

—  Elég!  —  kiáltott  Riminszky  nagy- 
lelkűen. —  Egy  szekérderék  bocskort  kül- 
dök   neked.    Elhordhatod   életed   végéig. 

Persze,  a  szekérderék  bocskorból,  a  mire 
Riminszky  elküldte  a  juhásztanyára,  nem 
lett  több,  mint  hat  pár.  De  hát  hat  pár 
bocskor  is  nagy  ár  egy  tál  kásáért.  Főzte 
is  Marczinkáné  a  kását,  valahányszor  csak 
gondolta,  hogy  Riminszkyt  útja  a  juhász- 
tanyára viszi.  Riminszky  pedig  valahány- 
szor jött,  jóllakott  és  mindig  hat  uj  pár 
bocskort  küldött  a  juhásznénak.  Szapo- 
rodtak a  bocskorok,  messzi  vidéken  nem 
volt   gazdagabb,    boldogabb    asszony   a    ju- 

hásznénál.  Persze,  ő  nem  tudta  odafönn,  a 
hegyek  között,  hogy  Riminszky  uram  egy 
véka  aranyat  takarított  meg  a  bocskorok- 
kal . . . 

Azon  az  őszön  az  történt,  hogy  hamarább 
hullott  le  a  hó  a  hegyek  között,  mint  vár- 
ták. És  hamarább  jöttek  elő  a  farkasok 
is  a  hegyek  közül.  Marczinka  Jánost  egy 
holdvilágos  éjjelen  meglepték  a  farkasok 
éd  a  derék,  szép  szál  emberből  nem  maradt 
meg  más,  mint  a  tüszője.  Azt  nem  birták 
megenni  a  bestiák.  Riminszky  uram,  mi- 
kor ennek  hirét  vette,  nyomban  üzent  az 
asszonyért.  Legyen  ezentúl  az  ő  gazdas/.- 
szouya.  Marczinkáné  vállalta  a  hivatalt 
és  még  sokáig  főzte  a  hires  kását  az  ö 
gazdájának.  A  bocskorok  mindig  kijártak. 
Marczinkánénak  annyi  bocskora  volt  az 
idők  folyamán,  hogy  már  nem  tu- 
dott velük  mit  csinálni.  Ha  hébe-korba 
meglátogatta  valamelyik  atyafia,  nyom- 
ban bocskort  ajándékozott  neki.  Tellett: 
volt  elég  a  kamarában.  Még  öregasszony 
korában  is  mindég  ugyanazokat  a  bocsko- 
rokat hordta,  a  melyeket  a  megboldogult 
Riminszky  ajándékozott  neki.  Mindig  fe- 
hér volt  a  bocskora,  uj  volt  a  bocskor 
szija,  pedig  már  olyan  öreg  volt,  hogy  ta- 
lán egy  foga  sem  volt.  Talán  éppen  azért 
nem  szeretett  Riminszky  az  arcába  nézni, 
ha  rossz  kedve  volt.  Talán  az  apja  jutott 
eszébe  az  uj  bocskorokkal,  vagy  talán,  ki 
tudja,  miért  haragudott  meg  néha  a  vén 
asszonyokra?  Néha  napokig  nem  akart*, 
látni,  igaz,  mást  sem  engedett  olyankor 
a  közelébe.  Bezárkózott  a  szobájába  és  járt 
fel-alá,  szünet  nélkül,  pihenés  nélkül, 
mintha  az  ördög  kergetné.  Megvirradt,  be- 
sötétedett, újra  éjszaka  lett;  a  rosszkedvű 
Riminszky    szünet    nélkül   járt    az   emele- 

ten.  A  vén  ház  korhadt  padlózata  recse- 
gett, ropogott  nehéz  lépései  alatt.  Ezekről 
a  végtelen  sétákról  tartotta  a  podolini 
közvélemény  azt,  hogy  Riminszkyt  ilyen- 
kor látogatja  meg  a  gonosz  szellem. 
GyÖtri,  kínozza,  marcangolja:  Isten  tudja 
micsoda  nagy  bün  terheli  a  Riminszky 
Kázmér  lelkét!  ...  Mig  aztán  néhány  nap 
múlva  újra  látták  Riminszkyt  leszegett 
fejjel,  még  komorabban,  mint  azelőtt,  gör- 
csös botjával  a  hegyek  közé  menni.  A 
kucsmáját  a  fülére  húzta;  közben  nem 
nézett  senkire. 


II.   FEJEZET. 
Galamb   a  varjúfészekben. 

Ebben  az  időben  történt,  hogy  Toporcon 
meghalt  egy  öreg  tót  asszony,  bizonyos 
Prilioda  Mária.  Az  öreg  tót  asszonyoknak 
az  a  sorsuk,  hogy  meghaljanak  és  bizo- 
nyos, hogy  Prihoda  Mária  sem  gondolta 
azt,  hogy  örökéletű  lészen  e  földön.  Neve- 
zetes az  ő  halálában  csupán  az,  hogy 
olyan  kemény  téli  idő  volt,  hogy  a  sír- 
ásók fejszével  ásták  meg  a  sirt  a  hegy- 
oldali  kis  temetőben. 

—  Prihodáné  is  rosszkor  halt  meg,  — 
mondogatták.  —  Az  első  éjszaka  csonttá 
fftgya  a  mit  idekünn  tölt  a  temetőben. 

De  hát  Prihodáné  már  nem  igey.  törő- 
dött az  ilyen  csekélységgel.  Az  ő  jámbor, 
egyszerű  lelke  bizonyosan  ott  járt  már 
akkor,  a  hol  köntöst  sem  kell  viselni, 
még  sincs  hideg,  se  meleg.  A  hol  nincsen 
nyomorúság,  csak  örökös  gazdagság.  S  ha 
visszanézett  a  magasságból  erre  az  elha- 
gyott   csillagra,    bizonyosan    megakadt    a 

szeme  ott  a  toj>orci  temető  akácfái  között 
egy  uj  siron,  a  melyre  egy  didergő,  vé- 
konyka növendék-leány  sirva  borult,  a  ha 
fájt  valami  ebben  a  percben  az  eltávo- 
zott léleknek,  csupán  az  fájhatott,  hogy 
azt  a  leánykát  nem  vihette  magával  oda, 
a  másik  országba. 

Prihoda  Anna  olyan  árván  maradt, 
mint  az  ujjam,  a  milyen  árván  csak 
kis  tót  leányka  maradhat  egy  rongyos  tót 
falucskában  tél  közepén.  Az  apjáról  csak 
annyit  tudott,  hogy  elment  már  ötödik 
esztendeje  valahová  Amerikába.  Azóta 
nem  érkezett  róla  semmi  hir.  Beleveszett 
valami  bányába,  vagy  másképpen  szólí- 
tották el  a  világból,  bizony  azt  nem  igen 
lehtett  sohasem  megtudni.  Korinszki,  a 
falubeli  vén  kovács,  a  ki  háromszor  is 
megjárta  Amerikát,  néha,  ha  éppen  nem 
volt  részeg,  megsimogatta  a  Prihoda 
Anna  rózsaszínű  arcát: 

—  Te,  Ancsurka,  te!  Te  még  valamikor 
aranycipőben  fogsz  járni,  négylovon  és 
inasokkal.  Mert  sokat  hallottam  én  mái- 
olyan  szegény  tótokról,  a  kik  milliomosok 
lettek  odakünn.  Hátha  éppen  a  te  apádat 
is  ama  szegény  tótok  közül  választott* 
az   úristen? 

Prihoda  Anna  értelmes  leányka  volt. 
(A  toporci  tanitó,  Kusnay  György  sok- 
szor emlegette,  hogy  Ancsurkának  több 
van,  mint  három  öreg  tótnak  együtt- 
véve. Ezt  pedig  onnan  merítette  Kusnay 
uram,  hogy  Ancsurka  egyszeri  látásra 
megismert  minden  nyomtatott  betttt, 
azonkívül  ő  volt  az,  a  ki  legszebben  éne- 
kelt a  templomban.) 

A  világotjárt  kovács  beszédére  igy  fe- 
lelt  Ancsurka  : 

—  Nem    lehet  az,  hogy  az  én    édes   apám 

éljen.  Nostyek  Péter,  Szalan  György  meg 
Jánoska,  a  kik  egyszerre  indultak  vele 
Amerikába,  annyi  dollárt  küldtek  azóta 
haza,  hogy  tehénkét  vásároltak  az  itthon 
maradottak.  Az  én  édes  apám  pedig  egy 
dollárt  sem  küldött. 

Korinszki  a  fejét  csóválta: 

—  Lehet,  lehetséges  ...  De  én  isme- 
rom azt  a  ravasz  Pvihodát.  Furfangos, 
ármányos  ember  volt  egész  életében. 
Egyszerre  akar  hazatoppanni,  egyszerre 
akarja  az  ő  feleségét,  meg  Ancsurkáját 
gazdaggá  tenni.  De  az  is  meglehet,  hogy 
egyszer  csak  elküldi  a  hajójegyet.  Azzal, 
hogy  menjetek  utána  .  .  . 

—  A  hajójegyet  —  rebegte  Ancsurka 
és   boldogan   sietett   haza   az    anyjához. 

így  csurrant,  cseppent  néha  valami  kis 
vigasztalás  az  elhagyottak  közé,  ha  a  vi- 
lágot járt  Korinszki  nem  volt  éppen  ré- 
szeg. De  az  esztendők  multak,  muladoz- 
tak,  odakintről  még  mindig  nem  jött  a 
várvavárt  hajójegy,  a  kovács  is  többet 
volt  részeg,  mint  józan  s  igy  történhe- 
tett, hogy  a  szegény  Prihodáné  megunta 
várni  a  szegény  tótocskából  lett  gazdag 
tótot.    Megcsókolta    Ancsurkát: 

—  Majd  talán  te  látni  fogod  még  azo- 
kat a  dollárokat,  gyöngyöm.  Addig  is  vi- 
gyázz magadra,  soha  se  felejtkezzél  meg 
a  jó  Istenről.  Ha  pedig  el  találna  sza- 
kadni a  bocskorod,  menj  Podolinba  öreg 
nénikédhez,  Marczinkánéhoz.  Neki  még 
mindig  akad  egy  pár  uj  bocskorra  valahol 
a  padláson,  ha  takarékosan  bánt  vele. 

Körülbelül  ezek  voltak  a  Prihodáné 
utolsó  szavai.  Ancsurka  a  temetés  után 
egy-két  napig  meghúzódott  a  szomszé- 
doknál. Sírdogált,  melengette  fázós  ke- 
zeit  a   fenyőfa    lángjainál,   a   mig   valaki 

azt  a  tanácsot  adta  neki,  hogy  legjobb 
lesz,  ha  elmegyen  szolgálatot  keresni*  Ma- 
holnap tizenöt  esztendős,  kifejlett,  erőé 
leányzó,  a  ki  gyerekkora  óta  szakadatlan 
munkában  van.  Elbírja  tehát  a  dolgot. 
Ancsurka  azt  gondolta  magában,  hogy  bi- 
zony ez  lesz  a  legjobb,  a  mit  tehet.  Egy 
piros  abroszba  kötötte  a  holmicskáját, 
még  azt  is,  a  mi  az  édes  anyja  után  ma- 
radt reá.  A  batyut  a  nyakába  kerítette, 
aztán  ott  hagyta  a  falut.  A  mikor  a  fa- 
lusi dűlőútról  a  nagy  országútra  ért,  ott 
találta  a  feszületet  az  ut  szélén,  rajta  a 
megfeszített  Krisztussal.  Ugyan  kihez 
fordulhatott  volna  máshoz  tanácsért,  a 
mikor  ilyen  nagy  ut  előtt  állott?  Leol- 
dozta a  batyut  a  nyakából  és  oda  tér- 
depelt a  hóra  a  feszület  elé.  A  feszüle- 
ten vastagon  feküdt  a  hó  és  a  nagy  hi- 
legben  dideregni  látszottak  a  megfeszí- 
tett mezítelen  tagjai.  Valami  jólelkű  ván- 
dorlegény ugyan  egy  rongyos,  szineha- 
gyott  kendőt  felakasztott  a  feszületre,  de 
hát  mit  ér  egy  csöpp  rongyos  kendőcske 
a  csontig  járó  hidegségben?  A  megfeszí- 
tett szemei  lehuny vák,  pedig  Ancsurka 
forró  fohászkodásában  mindig  csak  azt 
nézte,  vájjon  nem  pillant-e  reá  csak 
egyetlen  egyszer  is  az  elhagyott  szegé- 
nyek régi  pártfogója?  Károgó  varjúcsa- 
pat szállott  fel  a  közeli  mezőkön,  sebes 
vágtatva  suhant  el  egy  csörgő  szán  An- 
csurka mellett. 

—  Hó!  —  kiáltott  az,  a  ki  a  szánt  haj- 
totta, egy  vidrakucsmás,  nagybundás  ur, 
a  kinek  a  bajusza  fehér  volt  a  zúzmará- 
tól, vagy  talán  az  időtől.  A  csengős  lovak 
párologva  állottak  meg,  a  fehérbaj  i:^,-.í 
ur  hátrafordult: 

—  Mit  csinálsz   ott,   te  leány?  —  kiál- 

totta  berekedt  hangon.  —  Megfagysz   ott 
a  hóban!   Hová  igyekszel? 

Ancsurka  fölemelkedett  térdeiről.  A 
megfeszített  még  mindig  nem  nyitotta  rá 
a  szemét.  Ancsurka  tehát  a  földre  nézett 
és  megpillantotta  ott  saját  vánnyadt, 
ócska  bocskorait. 

—  Felelj  már  —  türelmetlenkedett  a 
szánkós.  —  Hová  igyekszel? 

—  Podolinba,  uram  —  szólt  Prihoda 
Anna. 

—  Akkor  egy  utón  megyünk  —  kiáltott 
a  fehérbajuszú  úriember.  —  No  ülj  föl 
iziben,  ide  hátra.  János,  segítsd  a  kis 
leány  batyuját. 

A  cifra  urasági  kocsis  leugrott  a  bak- 
ról, felsegítette  Ancsurkát  meg  a  buty- 
rát  a  hátulsó  ülésbe.  Ancsurka  persze  na 
gyón  szégyenkeztt,  alig  merte  fölemelni 
a  szemét.  A  fehérbajuszú  ur  nem  sokat 
törődött  vele.  Csettintett  a  nyelvével,  az- 
tán hajrá,  megindultak  a  remek  lovak  a 
könnyű  szánnal.  Csak  ugy  porzott  a  hó 
a  nyomukba. 

Ancsurka  észre  sem  vette,  egyszerre 
csak  a  podolini  kapun  nyargalt  be  a 
szán.  (A  kapukat  ebben  az  időben  már 
leemelték  sarkaikról,  de  a  várfalak  még 
megvoltak.) 

—  Szállj  le,  kis  lány.  Isten  áldjon,  — 
szólt  a  fehérbajuszú  ur,  egy  pillanatra 
megálitva  a  vágtató  fogatot.  Ancsurka 
leszállott,  a  szán  már  tovább  iramodott 
és  csakhamar  el  is  tűnt  a  piac  túlsó  olda- 
lán, a  merre  az  országút  kifelé  visz  a  vá- 
rosból. 

Ancsurka  hamarosan  megtalálta  azt  a 
házat,  a  melyiket  keresett.  Sokat  hallott 
az  anyjától  mesélni  a  sárga  házról  és  a 
benne    lakó    uraságról.    A    boldogult    Pri- 

liodáné  nagyban  tartotta  az  atyafiságot 
Marczinkánéval,  süriin  meglátogatta,  mar 
csak  az  uj  bocskorok  miatt  is.  Egy  da- 
rabig tanácstalanul  állott  a  kapu  alatt, 
a  mely  kovácsolt  vasból  való  eresztékei 
vei,  hatalmas  zárjával  némán  és  sötéten 
állott  előtte.  Egypárszor  megpróbálta  a 
kilincset  megnyomni,  de  mivel  a  kapu 
csak  sehogy  sem  akart  kinyílni,  kényte- 
len volt  nagy  fohászkodások  között  ahhoz 
a  karikához  nyúlni,  a  mely  egy  rézorosz- 
lánfő  szájából  lógott  ki.  Meghúzta  a  ka- 
rikát és  odabenn  a  kapuboltban  vissz- 
hangzó, mély  kondulás  hallatszott.  A 
kondulás  még  jobban  megijesztette  Pri- 
hoda   Annát,    ijedten   lapult   a    falhoz. 

Odabévülről  a  kapu  alatt  csoszogó  lé- 
pések hallatszottak.  Zörrent  a  kulcs  a 
zárban  és  a  kapu  kinyillott  Prihoda  Anna 
előtt 

A  félhomályos  kapualjban  egy  ember- 
forma törpe  állott,  a  ki  bozontos  szemöl- 
döke alól  éles  pillantása  vetett  a  leány- 
kára. Nagyszakállú,  igen  nagyorrú,  ba- 
ránybör-sipkás  öreg  legény  volt  a  kapu- 
nyitó. Ancsurka  szorongva  nézett  a  tör- 
pére. 

—  Mit   akarsz?   —  kérdezte  az   mérgc- 

Ancsurka  megigazította  a  fejkendőjét  és 
halkan   mondta : 

—  Öreg  nénikémhez  jöttem. 

A  törpe  Ancsurka  bocskorára  pillan- 
tott. 

—  Mindjárt  észrevehettem  volna,  hogy 
mi  járatban  vagy.  Bizony,  e  bocskorok 
már  enni  kérnek.  No,  lépj  be,  te  kis  bogár. 

Megcsippentette  az  Ancsurka  hidegtől 
kipirult   arcát. 

A  leányka  belépett  a  sötét  kapualjba,  a 

törpe  megfordította  a  kulcsot     a     zárban,. 
aztán  megfogta  a  leányka  kezét. 

—  No,  ne  félj,  én  nem  harapok  . . .  Nem 
vagyunk  ám  mi  olyan  harapósak,  mint  a 
hogyan  a  világ  hiszi.  Én,  és  a  gazdám,  ne- 
mes Riminszky  ur  nem  szeretjük  a  lár- 
mát, kiabálást,  verekedést.  Csak  ennyi  az 
egész,  te  kis  bogár.  Erre  fordulj,  a  konyha 
felé. 

A  konyhaajtó  előtt  hirtelen  eszébe  ju- 
tott valami. 

—  Megállj  csak.  Még  csak  azt  se  tudom, 
hogy  ki  vagy,  mi  vagy,  honnan  jössz.  Ha 
véletlenül  eszébe  jut  a  gazdámnak  meg- 
kérdezni, hogy:  mondd  csak  öreg  Mik,  ki 
csöngetett  máma?  Mit  feleljen  erre  az  öreg 
Mik,  mikor  még  a  nevedet  se  tudja?  Ná- 
lunk nem  igen  szoktak  csöngetni,  mert  mi 
nem  szeretjük  a  lármát,  se  én,  se  gazdám, 
nemes  Riminszky  ur. 

A  törpe  bőbeszédűsége  talán  soha  sem 
ért  volna  határt,  ha  ebben  a  percben  ki 
nem  nyilik  a  konyha  ajtaja  és  Marczin- 
káné  meg  nem  jelenik.  Nagyot  kiáltott, 
mert  kicsinyt  nagyot  hallott  már  az  öreg 
Mssony. 

—  Te  voltál  az,  Ancsurka?  A  jó  Istenke 
áldjon  meg.  Milyen  hideg  van!  Be  régen 
nem  láttalak.  Jöhettél  volna  már  hama- 
rább, rongyos  a  bocskorod. 

Az  öreg  Mik,  a  leányka  mellett  állva,  a 
fejével  biccentett  minden  mondatnál,  az- 
tán maga  is  megszólalt  nagy  szemrehá- 
nyással : 

—  Hát  miért  is  nem  jöttél  már,  An- 
csurka ?  A  macska  vigye  el  a  dolgod,  ron- 
gyos bocskorban  nem  lehet  járni  télen. 

Ebben  a  percben  az  emeletről  egy  ke- 
mény férfihang  szólalt  meg: 

—  Öreí»   Mik. 

A  vén  szolba  ijedten  fordította  a  fejét 
a  hang  irányába. 

—  Jövök,  jövök,  —  kiáltotta  éa  rövid, 
görbe  lábszáraival  fürgén  iramodott  fel  a 
kőlépcsőn. 

Az  egyik  emeleti  ablakban  egy  pillana- 
tig még  látható  volt  a  Riminszky  feje.  An- 
csurka a  kendője  alól  félszemmel  az  eme- 
letre pislogott.  Azon  a  kemény,  zordon  ar- 
con mintegy  másodpercig  valami  kíváncsi- 
ság tükröződött  vissza  a  kis  parasztleány 
láttára.  Aztán  sietve  bezáródott  a  szinos- 
üvegü  ablak.  Marczinkáné  betuszkolta  An- 
nát a  konyhába.  Süketek  szokása  szerint 
igen  hangosan   beszélt: 

—  Ülj  le  itt  és  melegedj  . . .  tedd  le  a 
bocskort,  mindjárt  hozok  ujat.  Megállj 
csak!  Van  egy  nagyon  szép  kis  bocskorom. 
Olyanféle  lehet,  a  milyenben  a  lublói  Má- 
ria járhatott  akkor,  a  mikor  ezen  a  tájon 
lakott. 

Megsimogatta   a   leányka   arcát: 

—  Olyan    vagy,    mint    a    Mária  ...    Ár. 
anyád   tán   Lublón   járt   akkoriban,    a   mi- 
kor te  a  világra  jöttél.  Lehet,  lehet.  Ma- 
képpen   hogyan    is    hasonlítanál    te    ahhoz 
a  Máriához? 

Ancsurka   csak   ekkor   jutott   szóhoz: 

—  Az  anyám  meghalt,  néni,  már  el  is 
temettük. 

Marczinkáné  egy  pillanatig  a  leány  szá- 
ján felejtette  a  tekintetét,  mintha  nem 
hitette  volna  meg  annak  a  szájnak  a 
mozgásából   az   Ancsurka   szavait : 

—  Meghalt,  —  ismételte  hangosan. 

Az  öreg  Marczinkáné  erre  sírva  fakadt. 
Mit,  sírdogált,  talán  nem  is  annyira  a  ha- 
láleset miatt,  csupán  azért,  mert  egyszer 
megint   kedvére   kisírhatja    magát. 

—  Istenem,   —   sóhajtotta,   —   ebben    a 

nagy  hóban  olyan  keveset  tud  az  ember  a 
világ  folyásúról!  Bizony,  már  azt  is  el- 
felejtettem, hogy  Toporc  a  világon  van. 
Ilik  se  igen  jár  ki  a  kapun.  Fél  a  nagy 
hótól.  Az  ilyen  öreg  embernek  legjobb  is 
már  odahaza  ülni.  No,  de  hozom  a  bocs- 
kort. 

Ancsurka  azalatt  fölmelegítette  dermedt 
tagjait  a  kályha  lobogó  rőzselángjánál. 
Volt  fa  elegendő  a  Riminszky  udvarán. 
Olyan  hatalmas  rakásokban  állott  ott  a. 
tüzelőfa,  hogy  tán  még  a  király  udvarán 
M  volt  nagyobb  rakás.  Persze,  tellett  bő- 
ven az  erdőkből.  Riminszky  jókedvében  a 
vármegyét  befűthette  volna,  akkor  is  ma- 
radt volna  elég  fa  az  erdeiben.  De  Ri- 
minszkynek  nem  volt  olyan  jókedve  soha- 
sem. 

Ancsurka  félénken  nézegetett  a  konyha 
ablakán  át  abba  a  világba,  a  mit  az 
ódon  ház  udvarán  láthatott.  Vasrácsos 
ablakok  a  falakon,  gyermekfej -nagyságú 
lakatok  lógtak  mindenfelé.  Az  udvar  sar- 
kában egy  óriási  batár,  a  melynek  desz- 
káját szürkére  mosta  az  idő.  A  vasrészeket 
megette  a  rozsda,  a  szijak,  bőrök  elron- 
gyolódtak. Ki  tudja,  mikor  jártak  ezen 
a  batáron  utoljára  a  Riminszkyek,  talán 
még  hercegkorukban?  (Azóta  gyalog  jár- 
nak a  Riminszkyek,  pedig  talán  inkább 
teliének  kocsira,  mint  hercegségükben ! ) 
Prihoda  Anna  a  maga  kisleányos  eszével 
arra  gondolt,  hogy  be  jó  volna  egyszer 
ebbe  a  batárba  beleülni. 

Marcinkáné  már  jött  az  uj  bocskorok- 
kal. Valóban  pompás  kis  jószágok  voltak. 
Ha  a  királynék  valamikor  bocskort  visel- 
tek, különb  bocskort  még  ők  sem  húz- 
hattak a  lábukra.  Finom  fehér  szattyán 
volt    a    bőre,    piros    bársonynyal,    csillogó 

aranynyal    kihányva,   mintha   tündérke/ t-k 
varrták  volna. 

—  Jaj,  be  gyönyörű!  —  kiáltott  fel 
Prihoda  Anna  és  belepirult  ai  arca. 

.Marczinkáné  ráncos  vén  arca  is  földe- 
rült a  bocskorok  latiam. 

—  Bizony  gyönyörű!  —  rebegte.  —  Be 
nagyon  régen  is  adta  már  ezt  nekem  az 
öreg  ur.  Fiatal  menyecske  voltam,  ő  se 
volt  még  öreg  ur.  Hat  pár  volt  belőle.  A 
többi  elkopott,  ez  megmaradt.  A  liatalsá- 
gom  nem  tartott  ki  a  bocskorok  mellett. 
Hamarább  koptam  el,  mint  a  bocskorok. 
Most    már  viseld  te  egészséggel. 

Letérdepelt  Ancsurka  elébe  és  felhúzta 
a  lábára  a  bocskort. 

—  Ejnye,  be  fehér  lábad  van,  mint  egy 
kisaszonykának  —  jegyezte  meg.  —  Ta- 
lán bizony  az  Úristen  eltévesztette  a  dol- 
got. Egy  kisasszonykának  a  lábát  adta 
Rfiked  és  a  Prihoda  Anna  lábát  valamely 
kisasszonyka  rejtegeti  most  a  harisnya 
aiatt. 

—  A  vállam  is  fehér  —  mondta  An- 
csurka és  elpirosodott. 

Marczinkáné  megcsóvála   a  fejét: 

—  Ej,  no,  hát  egészen  eltévesztettek 
volna  tégedet,  Ancsurka? 

A  bocskor  már  a  lábán  volt  Ancsurká- 
nak. Felállott  és  tetszelegve  nézegette  a 
lábát.  Egy  darabig  ügyetlenül  lépegetett 
a  gyönyörű  holmiban,  de  aztán  ugy  meg- 
szokta, mintha  egész  életében  aranyo« 
becskorokat  Aiselt  volna. 

Az  öreg  Mik  köhögése  hallatszott  kí- 
vülről. A  nagyszakállú  törpe  fürgén  gu- 
rult be  az  ajtón  karikalábain.  Oaodálko- 
zott  ő  is  egy  percig  a  bocskorokon  és 
háromszor  is  elmondta,  hogy  ilyen  szépet 
•ő  még  BOUa   sem   látott.   A   hitelesség  ked 

véért  kész  lett  volna  akármikor  meges- 
küdni erre.  Aztán  hízelkedve  simogatta 
meg  az  Ancsurka  arcát. 

—  Megmondtam  ugy-e  előre?  Az  én 
gazdám,  nemes  Riminszky  ur  semmi  egye- 
bet nem  kérdezett  tőlem,  mint  azt,  hogy 
ki  volt  az,  a  ki  a  kapun  csönditett.  Mintha 
csak  megálmodtam  volna  előre,  hogy  ne- 
mes Riminszky  ur  mit  fog  kérdezni.  De 
luit  Mik  tudja  a  dolgát,  nem  jön  za- 
varba soha.  Soha,  leánykám.  Ezt  pedig 
jegyezze  meg  mindenki  jól  magának.  Mik 
nem  lop,  nem  káromkodik  és  nem  iszik . . . 

—  Ej,  ej  —  dünnyögött  közbe  Mar- 
czinkáné.  —  Megint  nagyon  sokat  jár  a 
szád,  Mik.  Minek  mondasz  olyat,  a  mi 
nem  igaz.  Az  Úristen  úgyis  tud  mindent, 
neki  hiába  hazudozol  .  .  . 

A   törpe   elvörösödött. 

—  Csak  vén  asszony  ne  volna  a  világon 
—   morogta   elkeseredve. 

Aztán  keményen  rárivalt  Marczinká- 
néra : 

—  Lódulj,  öreg  seprő.  Az  én  uram  pa- 
rancsolta, hogy  menj   hozzá. 

Bozontos  szemöldöke  alól  ünnepélyesen 
nézett  Prihoda  Annára,  mintha  ezzel  a 
mondással  okvetlenül  meggyőzte  volna  az 
idegen  leányzót  arról,  hogy  ő  nem  közön- 
séges ember. 

Marczinkáné,  a  milyen  gyorsan  csak 
tellett  öreg  csontjaitól,  sietve  tipegett  fel 
a  kőlépcsőkön.  A  törpe  az  ablakból  mo- 
gorván nézett  utána,  aztán  széles  mosoly- 
gás jelent  meg  groteszk  arcán.  A  nagy- 
ujjával  az   emelet  felé  bökött. 

—  Persze,  odafönn  másképpen  beszél 
őkelme.  Az  én  uram,  Riminszky  ur,  a  leg- 
jobb ember  a  világon.  De  csak  addig,  a 
inig   öklével   az   asztalra   üt.   Akkor   pu*£- 

tuljon  előle  mindenki.  Minden  teremtett 
lélek.  Egyszer  —  s  ekkor  felvillant  a 
Mik  szeme  —  egy  öles  juhászgazdát  — 
Zakálnak  hivták,  Zakál  Pálnak,  lelkecs- 
kém —  ugy  megütött,  hogy  egész  életére 
megsiketült  az  ütéstől.  Tudja  azt  min- 
denki az  én  uramról,  hogy  vele  nem  jó 
kikezdeni.  Legalább  is  olyannak  nem  jó, 
a  ki  félti  az  életét. 

Prihoda  Anna  csodálkozva  hallgatta  a 
törpe  előadását.  Nem  igen  érzett  valami 
nagy  félelmet  a  szivében,  mert  a  törpe 
minden  erőlködése  mellett  sem  látszott 
rossz  törpének.  Ott  állott  az  ablaknál 
ódivatú,  kopott  zöld  bársonyzekében,  nagv 
csizmában,  a  mely  csizma  magas  szárával 
mintha  arra  lett  volna  jó,  hogy  velük  ki- 
felé hajló  lábszárait  összetartsa.  Mintha  e 
magas  szárú  csizma  nélkül  elszöktek 
volna  a  lábszárak.  Mind  a  kettő  ellenkező 
irányba.  A  derekán  széles  bőrszijj  volt,  a 
melyen  még  ott  fityegett  valami  marad- 
ványa a  szíjhoz  tartozó  tőr  tokjának.  A 
tokban  most  egy  nagy  kapukulcs  volt  csu- 
pán, de  arra  is  elég  büszke  lehetett,  mert 
a  keze  néha  odatévedt. 

Sietve  beszélt,  mintha  sürgősen  akarna 
mindent  az  Ancsurka  tudomására  hozni. 

—  Lásd,  lelkecském,  akármit  beszél  is 
az  a  vénasszony,  —  tudom,  nagyon  sokat 
szokott  fecsegni  —  azért  én  rám  mégis 
csak  nagy  szüksége  van  az  én  uramnak. 
Ha  én  nem  volnék,  teszem  fel,  ki  az  ördög- 
nek jutna  mindig  eszébe  számon  tartani, 
hogy  be  van-e  csukva  a  kapu?  Ki  olajozná 
meg  a  zárakat,  lakatokat?  Ki  reparálná 
meg  az  ajtókat,  ablakokat?  Én  kovács  is 
voltam  valamikor,  —  én  minden  voltam. 
Lakatos  és  még  minden  .  .  .  Nincsen  olyan 
furfangos    zár,    a    mit    én    föl    ne    tudnék 

nyitni.  De  még  a  lakatokhoz  is  értek.  Egy- 
szer az  én  uram  Lengyelországból  hozott 
egy  ménkű  nagy  lakatot.  Ott  még  értenek 
az  ilyesmihez.  Nagyszerű  lakatosok  akad- 
nak arrafelé,  lelkecském!  ...  Az  én  uram 
elhozta  a  lakatot  és  igy  szólt  hozzám: 

—  No,  öreg  Mik,  itt  az  alkalom,  most 
mutasd  meg,  hogy  mit  tudsz?  Hadd  lás- 
suk, legény  vagy-e  a  talpadon?  Az  angya- 
lát, öreg  Mik,  tedd  le  a  vitézi  próbát. 

Szórói-szóra  ezt  mondta  az  én  uram,  ne- 
mes Riminszky  ur,  a  kinek  több  őse  volt 
vajda,  mint  nekem  hajamszála  van.  Meg- 
nézem a  lakatot,  forgatom  jobbra-balra, 
nézem  élűiről,  hátulról,  próbálgatom,  nyi- 
togatom .  .  .  Hát  nem  nyilt  a  kutya.  Len- 
gyel lakatosok  csinálták,  azok  értenek 
mindenféle  furfangos  titkos  zárakhoz.  Nem 
nyilt  a  lakat,  sehogy  sem  nyilt.  Öreg  Mik, 
mondom  magamban,  ha  ördögök  fognak 
kuglizni  a  fejeddel,  akkor  is  ki  kell  nyitni 
azt  a  lakatot  .  .  . 

Az  elbeszélés  hevében  Marczinkáné  nyi- 
totta ki  a  konyhaajtót.  A  törpe  csúnya  gri- 
maszt vágott.  Dohogott  valamit  a  szakál- 
lába és  elfordult. 

—  Már  megint  fecsegtél,  Mik  —  szólt  az 
öreg  asszony.  —  Éjjel-nappal  fecsegnél,  ha 
akadna,  a  ki  hallgatna  rád.  Pedig  tudhat- 
nád, hogy  az  Úristennek  nem  lehet  ha- 
zudni, ő  tud  mindent  .  .  . 

Mik  elkeseredve  vetette  falnak  a  hátát. 

—  Éppen  csak  arra  legyen  gondja  a  jó 
Istennek,  hogy  mit  beszél  Podolinban  Mi- 
koviszki  Mikics?  —  dünnyögte  elkeseredve 
és  elgondolkozva  nézett  a  levegőbe  egy  da- 
rabig. —  Az  ur  azt  parancsolta,  hogy  fo- 
gadjalak szolgálatba,  Ancsurka,  ha  éppen 
kedved  van  hozzá.  Az  ur  azt  mondta,  mi- 

nek  csavarogna  az  a  szegény  Ancsurka  az 
országúton?  Vájjon  minek? 

A  leányka  arcába  nézett  és  elgondolkozva 
folytatta : 

—  Igaz.  Vájjon  minek  csavarognál,  An- 
csurka '!   Se  apád,  se  anyád,  hová  mennél? 

A  törpe,  a  ki  eddig  az  Úristennel  vitá- 
zott magában,  most  szintén  megszólalt  és 
gyöngéden  hátba  verte  Prihoda  Annát: 

—  Hová  mennél,  he? 

Ancsurka  a  meglepetéstől  bámulva  né- 
zett a  két  öregre.  A  kis  szivébe  fölmerült 
•  >porci  keresztút  Krisztusának  lehunyt 
szemű  arca.  A  Krisztus  nem  nyitotta  fel  a 
szemét  és  ime  mégis  meghallgatta  fohász- 
kodását. Meghallotta  és  már  gondoskodott 
is  róla,  hogy  el  ne  tévedjen  azon  a  nagy 
havas  világon,  a  melyből  eddig  Anlsurka 
csupán  annyit  ismert,  a  mennyit  a  nagy 
hegyek  látni  engedtek.  A  nagy  hegyen  tul 
vájjon  mi  lehet?  Ugyan  kinek  jutna  eszébe 
azon  gondolkozni,  a  mikor  a  kályhában  lo- 
bog a  rőzseláng  és  az  udvaron  annyi  tüzelő- 
fa van.  hogy  tavaszig  eltart?  Ha  egy  útszéli 
szalmakunyhóban  kínálták  volna  meg  szál- 
lással Prihoda  Annát,  nem-e  hálatelt  szív- 
vel kellene  gondolni  a  jó  Istenre?  Ez  pe- 
dig nem  szalmakunyhó,  hanem  szép  nagy 
kőház,  benne  a  jó  Marczinkánéval  és  Mik- 
kel, a  kitől  egyszer  megtudja  még  a  D 
lakat  históriáját,  hiába  látszott  fogadalmat 
tenni  Mik  az  imént  arra  nézve,  hogy  ezen- 
túl csak  olyan  dolgokat  fog  elmondani,  a 
mely  dolgokról  az  Úristennek  is  tudomása 
van. 

És,  a  mi  a  legfontosabb,  a  gyönyörű  pár 
bocskor,  a  melyet  talán  vissza  kellene  adni, 
ha  innen  tovább  akarna  menni.  A  bo< 
rokra  esett  a  tekintete  8  a  két  szeme  meg- 
telt könynyel. 

Az  öreg  Mik  még  mindig  harsogó  han- 
gon kérdezte: 

—  Hová  csavarognál,  he? 

.  .  .  így  került  Prihoda  Anna  szolgá- 
lócskának a  podolini  Riminszky-házba, 
mint  egy  kis  fehér  galambka  a  zordon, 
mogorva  varjúfészekbe. 


III.   FEJEZET. 

Egy    igazi    embergyűlölőről. 

Lipót  király  alatt  megcsinálták  a  tör- 
vényt, hogy  Magyarországon  le  kell  rom- 
bolni a  várakat,  —  ne  legyen  búvóhelye  a 
kurucoknak,  —  de  hát  a  törvény  is  olyan, 
hogy  csak  akkor  hajtják  végre,  a  mikor 
lehet.  A  bűnösre  vár  a  törvény  vasmarka, 
de  mit  ér  a  vasmarok  ha  csak  akkor  tudja 
megfogni  a  bűnöst,  ha  elébe  kerül?  A 
bűnös  várakról- kimondotta  a  törvény,  hogy 
el  kell  tünniök  az  ország  mappájáról  éfi 
a  középkori  lovagvárak,  nagy  nemzetségek 
sasfészkei  a  hegytetőkön  egymásután 
omoltak  romba.  A  nagyurak  azért  nem  ma- 
radtak födél  nélkül,  a  nemzetségek  is  te- 
vább  virágzottak,  de  mi  volt  az  a  régi 
élethez  képest,  a  midőn  a  nagyurak  saját 
ágyúikon  hirdették  a  várfalakról  örömü- 
ket vagy  bánatukat?  Igaz,  hogy  ezek  az 
ágyuk  olyankor  is  megszólalhattak,  ha  a 
nagyuraknak  éppen  haragos  kedvük  tá- 
madt, de  hát  éppen  azért  hozták  a  tör- 
vényt, hogy  ne  szóljon  az  ágyú,  ha  a  várúr 
megharagszik.  Elnémul  a  fegyvercsörgés  a 
hegytetőkön,  a  várnépség  az  oromról  a 
Völgybe  költözött  és  a  zordon  katonák  kara 
helyett  az  ásót  kalapálták,  ha  élén  csorba 
támadott. 

3* 

A  lovagregényeket  a  valóságos  élettűi 
átvette  a  költészet,  mert  a  költők  legin- 
kább olyan  dolgokkal  szeretnek  foglal- 
kozni, a  melyek  jobbára  csupán  a  fantá- 
ziákban élnek.  A  hold  soha  sem  nézegette 
magát  oly  mélán  a  várudvarok  mély  kút- 
jának fenekén,  mint  akkor,  a  midőn  a 
várkutak  már  beomlottak.  A  várurak 
nyargalásztak  örökösen  mellbeteg  külsejű 
kisasszonyok  után  a  maguk  idejében,  ha- 
nem bizonynyal  pipázgattak,  idogáltak, 
dalolgattak  eleget  ők  is,  a  mint  rendes 
úriemberekhez  illik.  A  várakban  találód- 
tak megtermett  menyecskék,  bájos  kisasz- 
szonyok,  a  kik  nagyszerűen  főztek,  sütöt- 
tek, versenyt  mulattak  a  férfiakkal,  mint 
derék  asszonyszemélyekhez  való.  De  mi- 
kor a  költők  vették  kezükbe  a  várak  dol- 
gát, az  a  sok  gömbölyű,  egészséges  asz- 
szony  mind  semmivé  lett.  Vagy  talán  C 
lesoványodtak  valami  varázslat  folytán  és 
lett  belőlük  a  sarokszobában  ablaknál  ül- 
dögélő, oltárteritéket  himező,  ábrándozó 
és  bánatos  asszonyféle.  Az  ember  az  ol- 
vasmányai révén  azt  hihetné,  hogy  a  régi 
lovagvárakban  csak  két  dologról  beszéltek: 
lemről  és  háborúról.  Pedig  én  azt 
hiszem,  hogy  öltek  ott  disznót  is  fagyos 
télben  és  az  asszonyoknak  nagyobb  gond- 
juk volt  az  ugorkás  edényekre,  mint  a 
lantoló   ritterekre. 

De  hát  lehet,  —  minden  lehetséges,  tűig 
az  is,  hogy  a  költőknek  van  igazságok  a 
régi  várak  ügyében  és  én  fantáziálok,  a 
midőn  a  régi  várak  omladékai  kOsfl  t  nem 
csupán  a  sötét  fenyegető  bástyák,  r 
netea  kaazabOrtSnOk  és  sínylődő  foglyok 
merülnek  föl  a  képzeletemben,  hanem 
mozgalmas  gazdasági  udvar,  a  hol  a  ma- 
lacok  és   baromfiak   között   a  várúr   gyere- 

kei  szaladoznak  együtt  a  parasztfiukkal; 
a  hol  a  jókedvű  várasszony  számon  tartja 
kedves  tyúkjának  tojásait  s  a  várúr  es- 
tenden egy  hentes  kedélyességével  vakar- 
gatja meg  az  eledelüket  habzsoló  hizók 
gerincéi. 

A  várak  elpusztultak,  a  várurak  eltűn- 
tek és  igy  nem  igen  tudható  teljes  bizo- 
nyossággal, hogy  hol  van  az  igazság.  Azaz, 
hogy  a  várak  nem  mind  pusztultak  el .  .  . 
Lehet,  hogy  talán  másfelé  is  meghagytak 
eiryet-kettőt  mutatóba  a  százhatvan  vár 
közül,  de  annyi  bizonyos,  a  törvény  vas- 
marka nem  ért  el  a  határszéli  havasok 
közé.  a  hol  a  Dunajec  völgyében,  sötét 
hegvek  között  állott  egy  középkorból  meg- 
maradót t  vár.  Nizsder  vára.  Igaz,  nem 
valami  nagy  vár  volt,  csak  amolyan  sas- 
fészek, a  milyennek  valamikor  a  cseh  rab- 
lók megrakták  a  felsőmagyarországi  hegy- 
csúcsokat. Bástyái,  tornyai  nem  igen  vol- 
tak Nizsder  várának,  de  voltak  kemény 
sziklából    épített    falai. 

Régi  krónikák  szerint  a  vár  különös 
íönmaradásának  az  a  története  van,  hogy 
a  várak  lerombolására  kiküldött  bizottság 
nem  tudta  eldönteni,  hogy  tulajdonképpen 
hová  is  tartozik  ez  a  vár,  magyar  földön 
van-e,  vagy  lengyel  területen.  A  falu  — 
egy  nagyon  rongyos  kis  tót  falucska,  — 
a  hazáé  volt  és  az  odavaló  tótokat  a 
lublói  szolgabíró  huzattá  deresre,  ha  éppen 
olyan  kedve  volt  a  lublói  szolgabirónak- 
De  hát  ki  az  ördögnek  jutna  eszébe  az  a 
gondolat,  hogy  annak  a  rongyos  falucs 
k'ának  a  védelmére  építették  volna  a  sas- 
tanyát a  vár  építői.  Építette  bizony  azt 
a  saját  uri  passziójából  valamely  régen 
megholt  nagyúr.  Egyik  nemzetség  elpusz- 
tult a  várból,   a    mási   kihalt,  de  azért   a 

sasfészek  sohasem  maradott  üresen.  Talán 
éppen  Lipót  király  idejében  lakott  benne 
valami  sokaranyú,  sokezüstű  ember,  a 
ki  ezen  beszédes  ércek  nyelvén  érttette 
meg  a  királyi  komisszióval,  hogy  Nizáder 
vára  nem  tartozik  Szepes  vármegye  terü- 
letéhez, de  még  az  országhoz  sem,  hagy- 
janak tehát   neki   békét. 

A  komisszió  belenyugodott  a  dologba,  a 
királynak  is  talán  éppen  másfelé  akadt 
tennivalója,  az  ódon  vár  megmaradott  ép- 
pen ott  a  Dunajec  völgyében,  a  sötétlő 
Kárpátok  között.  A  parasztok  csendesen 
szántogatták  a  hegy  oldalát,  a  lányok, 
legények  itt  is  ugy  daloltak,  mint  más- 
felé, ha  rájött  a  sorja  és  az  öreg  emberek 
meghaltak  itt  is  egyszer.  A  várban  békés 
nemzetségek  váltogatták  föl  egymást,  soha 
sem  jutott  egyiknek  se  eszébe  rárohanni 
az  utazó  kereskedőkre,  vagy  pörlekedő 
szomszédokra. 

S  igy  Nizsder  váráról  nem  sokat  tud- 
hattak a  hatóságok.  Egyszer  egy  bizonyos 
Alapi  Salamon,  —  ez  a  nemzetség  is 
lakta  a  várat,  —  nagyon  megharagudott 
valamelyik  szomszéd  földesúrra  és  harag- 
jában hadat  üzent  neki.  Engedett  neki  még 
időt  arra  is,  —  lovagias  ember  volt,  — 
hogy  a  hadüzenet  után  összegyűjthesse  a 
hadait.  De  a  földesúrnak  nem  voltak  ha- 
dai, Alapi  Salamonnak  pedig  volt  csr.k- 
nem  százfőnyi  várőrsége,  fegyveres,  kipró- 
bált katonák  mind.  A  földesúr  tehát  meg- 
ugrott a  hadak  elől  és  évekig  nem  mert 
hazakerülni.  Ezen  idő  alatt  Salamon  is 
kifújta  mérgét  és  a  háborúból  semmi  sem 
lett . . . 

A  mi  történetünk  idejében  is  volt  lakója 
a  sasfészeknek,  mint  általában  mindig.  A 
vár   falait   nem    döntötte   le   Lipót    király 

törvénye,  de  antul  jobban  megviselte  az 
idő.  A  mint  az  emberek  nem  élhetnek 
örökké,  ugy  nem  örökkévalóság  egy  vár 
sem,  bár  sziklából  épitették.  A  falak  nagy- 
része  összeomlott,  a  tornyokat  elhordta 
a  Kárpátok  felett  átzúgó  vihar.  Nizsder 
vára  a  hegytetőn  nagyon  fogyatékos,  le- 
romlott ruházatban  húzta  meg  magát. 
Vastag  falai  mindig  közelebb  és  közelebb 
lapultak  a  földhöz,  mintha  attól  féltek 
volna  a  falak,  hogy  egyszer  egy  nagy  vi- 
har mindenestől  lesöpri  őket  a  magasság- 
ból. Bagolynak,  varjúnak  még  mindig  elég 
kényelmes  tanya  lett  volna  a  vár,  de  em- 
bernek egy  kissé  különös  lakhely  volt. 
Mégis  volt  lakója  e  magános,  elhagyott 
romnak,  —  igaz,  éppen  olyan  lakója  volt, 
a  ki  teljesen  ide  való  volt.  A  nizsderi  vár- 
urat Pogrányinak  hivták.  Többet  nem  igen 
tudtak  felőle  a  környéken.  Annak  is  igen 
tudós  embernek  kellett  lenni,  hogy  a  Pog- 
rányi  névhez  még  egy  másik  név  is  csatla- 
kozik, —  Sámuel.  Egy  felvidéki  anek- 
dota szerint  az  ilyen  tudós  embernek  bát- 
ran adhatna  plébániát  a  szepesi  püspök. 
Osztogatta-e  a  püspök  a  Pogrányi  nevé- 
nek tudói  között  a  plébániákat,  —  azt 
nem  tartozik  ennek  a  történetnek  a  ke- 
retébe. Elég  az  hozzá,  hogy  a  nizsderi 
várúr  olyan  emberkerülő  volt,  hogy  élő 
ember  még  nem  látta  soha  szemtől-szembe. 
Ki  volt,  mi  volt?  A  legendák,  a  melyek  a 
láthatatlan  emberről  keletkeztek,  sokat 
tódítanak,  vagy  elvesznek  az  igazságból. 
Utóvégre  nem  is  lehetnek  mind  igazak  a 
legendák,  mert  akkor  nem  is  volnának 
olyan  szépek.  De  hát  a  nizsderi  várúrról 
semmit  sem  jegyez  föl  a  történelem  és  igy 
azt  kell  elfogadni,  a  mit  rejtélyes  személye 
felől  a  legendák  mondanak. 

Az  a  legenda  azt  mesélte,  hogy  Nizsder 
várának  egyszer  megholt  az  utolsó  gaz- 
dája,  bizonyos   Kavaczky. 

Ez  a  Kavaczky  utolsó  sarjadéka  volt 
nemzetségének,  a  legislegutolsó.  Utána 
már  nem  következett  senki.  A  prémbundás 
ősök  a  vár  folyosóin,  a  hol  olajban,  arany- 
rámába zárva  élték  második  életüket, 
hiába  pödörgették  a  bajuszukat,  ráncolták 
a  homlokukat,  keményítették  meg  a  tekin- 
tetüket. Az  utolsó  Kavaczkyt  semmikép- 
pen sem  lehetett  arra  rávenni,  hogy  meg- 
házasodjon. De  ha  már  megházasodott 
volna  is,  amúgy  bolondjában,  vájjon  mi 
lett  volna  a  vége  annak  a  házasságnak? 
Semmi  esetre  se  lett  volna  valami  jó  vége, 
mert  az  utolsó  Kavaczky  nem  volt  egé- 
szen tisztaeszű  ember.  Hóbortos  futóbolond 
volt,  a  ki  végigtivornyázta  az  életét.  A 
nizsderi  várban  évről-évre  szólott  a  kra- 
nyokai  rezesbanda.  A  muzsikusokat  esz- 
tendőszámra fogadta,  mint  a  cselédjeit  8a 
ugyanígy  fogadta  fel  egyik-másik  vendé- 
gét. 

Eleinte  még  elvetődtek  a  várba  a  kör- 
nyékbeli urak,  hatóságok.  Kavaczky  meg- 
szólaltatta a  rezesbandát  és  csapra  üttette 
a  hordókat,  a  melyeket  hosszú  szekereken 
lengyel  zsidók  hoztak  a  hegyaljáról  a  nizs- 
deri  várba.  Ennivaló  vajmi  kevés  akadt  a 
várban,  hisz  maga  a  várúr  hónapszámra 
avas  szalonnán  élt.  A  vendégei  kedvéért 
néha  elfogatott  néhány  sovány  csirkét  a 
faluban,  a  lovászlegények  ilyenkor  nagy 
hajrázásokat  rendeztek  a  falusi  tótok  csir- 
kéi után,  mintha  legalább  is  vaddisznókra 
vadásztak  volna,  de  hát  nem  volt  asszony- 
felé a  várban,  a  ki  a  csirkét  megsütötte, 
feltálalta  volna.  Az  volt  a  jó  szerencse, 
ha  éppen  a  várban  időzött  volt  Borocskay 

Gyurka,  az  északi  részek  utolsó  ingyen- 
élője. Ez  a  vidám,  öreg  korhely  változa- 
tos élete  folyamán  megtanulta  többek  kö- 
zött a  szakácskodást  is.  (Sok  mindent  kei] 
annak  tudni,  a  ki  munka  és  foglalkozás 
nélkül  akarja  leélni  a  sorstól  rája  szabott 
esztendőket;  legalább  is  kell  annyi  tudo- 
mány hozzá,  mint  a  szolgabírósághoz.)  Xo, 
hát  Borocskay  Gyurka  fehér  kötényt 
kötött  maga  elé,  és  naphosszat  sütött-fő- 
zött  a  vár  konyháján.  A  megyei  urak,  ha 
éppen  Nizsderre  vitte  útjuk,  nem  is  any- 
nyira  a  gazda  után  tudakozódtak,  mint 
inkább  Borocskay  után.  Felüzentek  a 
várba,  vájjon  ott  van-e  Borocskay?  Ha 
igenlő  feleletet  kaptak,  jókedvűen  irányí- 
tották szekerük  rúdját  a  sziklafészek  felé, 
de  Borocskay  nélkül,  elmenekültek  még  a 
környékéről  is  a  várnak.  Borocskay  nélkül 
ugyanis  semmi  egyéb  nem  történt  oda- 
fönn, mint  végnélküli  ivás.  Ittak  reggel- 
től estig,  estétől-reggelig.  Ha  sok  volt  a 
vendég,  a  szerződött  rezesbanda  két  cso- 
portra oszlott,  éjjeli  és  nappali  csoportra. 
A  bor  soha  nem  fogyott  ki  a  pincéből,  folyt 
az  néha  patakokban  a  várudvaron,  ha 
Kavaczkynak  olyan  kedve  kerekedett.  Még 
a  cselédek  is  elszökdöstek  lassan  a  ház- 
tól, vendég  hétszámra  nem  akadt,  Borocs- 
kayt  időközben  pincemestenek  szerződtette 
valamelyik  felvidéki  püspök,  az  utolsó  Ka- 
vaczky  egyedül  hallgatta  a  rezesbandát, 
a  mely  ilyenkor  kedves  nótáját  fújta,  a 
Rákóczi-indulót.  Reggeltől  estig  a  Rá- 
kóczit. Kavaczky  keringőzött,  csárdást 
táncolt,  polkázott,  a  mi  éppen  eszébe  ju- 
tott, mindent  a  Rákóczi  dallamára.  Ha  ki- 
fáradt a  táncban,  ráordított  a  cselédjeire: 
—  Mit  tátjátok  itt  a  szátokat!  Menje- 
tek iziben  az  országútra;   a  melvik  hama- 

rább  elébem  hoz  egy  kaputos  embert,  hordó 
bor  a  jutalma. 

A  cselédek  azután  napszámban  lestek 
odalenn,  az  országúton  a  vendéget.  Csak- 
hogy akkorára  már  éppen  olyan  hire  volt 
a  nizsderi  várnak,  hogy  elkerülték  azt 
még  a  varjuk  is.  Kavaczky  napról-napra 
veszített  az  eszéből.  (Mindig  nagyon  kevés 
volt  neki  belőle.)  Rémes  történetek  ke- 
ringtek felőle  a  vármegyében.  Hogyan 
kényszeritette  felhúzott  sárkányú  pisztoly- 
lyal  a  gyuvodai  kántort  az  ivásra.  A  sze- 
gény ember  ivott,  mert  a  bornak  nem  volt 
ellensége.  De  utóvégre  neki  is  elég  volt 
és  szökött  volna  valamerre  a  Rákóczi-in* 
dúló  elől,  a  melyhez  Kavaczky  verte  a  tak- 
tust. Igen  ám,  de  nem  volt  merre  szöknie. 
Fegyveres  cselédek  álltak  az  ajtókban,  a 
kik  lándzsát  szegeztek  a  kántor  mellének. 
Kavaczky  töltött  pisztolyt  vont  elő  az  asz- 
talfiából és  a  kántort  megcélozta: 

—  Iszol  barátocskám,  vagy  meghalsz. 
Mit  tehetett  egyebet   a   kántor?     Ivott, 

ivott,  a  mig  össze  nem  rogyott.  Kavaczky 
(undorodott  a  részeg  embertől)  megrúgta 
néhányszor,  aztán  mert  nem  ébredt,  kido- 
batta a  cselédségével  az  országútra. 

—  Ne  lássam  a  dögöt,  —  mondta  utálat- 
tal. 

Mert  a  legnevezetesebb  az  volt  az  utolsó 
Kavaczkyban,  hogy  akármennyit  ivott,  so- 
hasem volt  részeg.  Azaz  hogy  részegnek 
elég  részeg  volt  (Ugy  jöttem  a  világra  — 
mondta  néha  elkeseredve),  de  tökéletesen 
nem  tudta  átengedni  magát  a  mámornak. 
Nem  birt  vele  a  bor.  A  nehéz  lengyel  pá- 
linkát, a  melyeket  kis  fonott  fűzfavessző- 
ből való  takarókban  szállitanak,  ugy  Itta, 
mint  a  vizet.  Egyik  se  volt  neki  elég  erős. 
Minél   többet    ivott,    annál    inkább    győzte. 


A  PODOLINI   KÍSÉRTET  4S 


Csak  az  arca  lett  nagyon  fehér  hosszadal- 
mas ivások  után,  de  hát  annak  a  ragya- 
vert, gyérszakállú,  feldúlt  vonású  arcnak 
mindegy  volt,  hogy  milyen  a  szine.  Elaludt 
ott  helyben  a  borozó-asztalnál,  de  csak  fél- 
szemmel aludt.  A  rezesbandának  akkor  is 
fújni  kellett  a  Rákóczit  —  igaz,  csende- 
sebb tempóban.  Ha  elhallgattak,  nyomban 
felébredt  az  a  nyugtalan  lélek: 

—  Fújjátok,  a  rézangyalát!  ...  — 
kiáltotta  vadul.  —  Álmomban  éppen  egy 
svadron  huszár  élén  lovagoltam  Bécs  vá- 
rosa ellen  .  ,  .  Hogyan  folytassam  én 
most  ezt  az  álmot? 

A  banda  megszólalt,  Kavaczky  lehunyta 
a  szemét.  Látszott  az  arcán,  hogy  gondo- 
latban igen  nagyon  keresgéli  az  álom  foly- 
tatását, de  hát  az  már  nem  jutott  eszébe. 
Csóválgatta  a  fejét,  aztán  hosszú  sarkan- 
tyús lábával  elrúgta  maga  elől  az  asztalt: 

—  Gazemberek  vagytok,  —  kiáltott  a 
bandára.  —  Mért  nem  hagytátok,  hogy  leg- 
alább álmomban  bosszút  állhattam  volna 
az   őseimért. 

Valami  korhely  vándortanító  ugyanis 
egyszer  kisütötte,  hogy  Kavaczkynak  va- 
lamelyik ősét  lefejezték  Bécsben.  A 
megbomlott  agyában  számtalan  társa  akadt 
a  lefejezett  ősnek  és  álmában  mindig  fej 
nélküli  emberekkel  társalkodott. 

—  Meglássátok  —  mondta  olykor  a  kör- 
nyezetének —  nekem  se  lesz  jó  végem.  A 
bécsi  udvarnak  mindig  útjában  álltak  a 
Kavaczkyak.  Csuda  volna,  ha  békén  meg 
hagynák  halni  az  utolsó  Kavaczkyt. 

A  folytonos  tivornyában  mindig  inkább 
megbomlott  a  Kavaczky  agya.  Különösen 
az  bosszantotta,  hogy  nem  tud  vendéget 
kapni  az  asztalához. 

—  Hej,  Borocskay  —  sóhajtott  fel  néha 

—  pedig  mennyi  borocskámat  megittad, 
mégis  hűtlen  lettél  hozzám. 

Ünnepnap  volt,  ha  valamely  vándor  ko- 
médiás truppot,  vagy  effélét  vettek  észre 
az  őrködő  cselédek  az  országúton.  Az  asz- 
szonyoknak  a  váron  kivül  kellett  maradni 

—  asszonynak  belépni  nem  volt  szabad  — 
a  vásári  kócevők  pedig  ittak,  ettek,  mu- 
lattatták a  várurat,  a  mig  az  ebrudon  do- 
batta ki  őket  végezetül. 

A  sziklafészek  fenn  a  vén  hegyen  lassan- 
la-san  elnéptelenedett.  Pénze  se  volt  már 
valami  nagyon  bőven  az  utolsó  Kavaczky- 
nak.  A  cselédség  elszökdösött,  a  banda 
megfogyatkozott.  A  borkereskedő  zsidók 
mindenféle  hamis  és  olcsó  borokat  hoztak 
szekereiken  a  régi  finom  hegyaljai  borok 
helyett.  Kavaczky  kezdett  nagyon  egyedül 
maradni  .  .  . 

...  És  eljött  az  idő,  hogy  a  hires  kra- 
nyokai  banda  annyira  megfogyatkozott, 
hogy  csupán  egy  vak  ember  maradt  belőle, 
a  ki  a  helikont,  fújta.  Ezt  a  vak  embert  a 
többiek  elfelejtették  magukkal  vinni,  vagy 
az  is  meglehet,  hogy  ő  maga  nem  akart 
menni.  Öreg  legény  volt,  közelebb  a  hatvan- 
hoz, mint  az  ötvenhez.  A  Rákóczin  kivül 
talán  egyebet  se  tudott.  Ezzel  a  kevés  tudo- 
mánynyal nem  élhetett  meg  máshol,  mint 
a  nizsderi  várban.  Tehát  ott  maradt. 

A  cselédek  nem  fogtak  vendéget  az  or- 
szágúton, mert  már  nem  voltak  cselédek. 
Kavaczky  egy  zimankós  téli  este  —  talán 
éppen  karácsony  estéje  volt  —  elkeseredve 
hallgatta  a  vak  trombitást  és  egymásután 
ürítgette  a  boros  kupákat.  Valami  bolond 
gondolat  motoszkált  a  fejében,  az  nem 
hagyta  békén.  A  mig  a  vak  trombitás  meg- 
megpihent, hogy  kifújja  magát,  Kavaczky 
szóba  ereszkedett  vele. 

—  Te,  bátyikám,  azon  gondolkozom,  hogy- 
ha meghalnék,  nem  is  volna  senki,  a  ki  el- 
temetne. 

A  vak  ember  megnyugtatta: 

—  Hát  a  szolgabíró  mire  való? 
Kavaczky  lehajtotta   a  fejét: 

—  Igaz,  Péter  bácsi,  a  szolgabíró  arra 
való.  Fújjad  hát  tovább  .  .  . 

Egy  ujabb  szünetnél  aztán  megint  más 
jutott  a  Kavaczky  eszébe: 

—  Igen  ám,  de  nem  volna,  a  ki  megsi- 
ratna ? 

—  Megsiratlak  én,  uram  —  felelt  a  trom- 
bitás. 

Kavaczky  beleegyezőleg  bólintott: 

—  Ezzel  is  rendben  volnánk. 

Dühös  havasi  hóvihar  zúgott  a  vár  kö- 
rül, a  kéményekben  gonosz  ördögök  dúdol- 
tak búgó  hangokon,  az  ablakok,  ajtók  meg- 
recscsentek.  Kavaczky  egy  ujabb  kupa  bor 
felhajtása  után  ezzel  a  szóval  fordult  a  vak 
muzsikushoz : 

—  Arra  felelj  most  nekem,  bátyikám, 
hogy  mit  csinálnék  a  várral?  Kire  hagy- 
nám azt,  a  mikor  még  egy  macskám  sin- 
csen? Kire  hagyjam  a  várat? 

Péter  zenész  erre  a  fogas  kérdésre  leeresz- 
tette a  hangszerszámát.  Világtalan  arcá- 
val megrökönyödve  bámult  maga  elé.  Ez  a 
nagy  kérdés  olyan  nagy  kérdés  volt,  a 
mire  hirtelenében  nem  tudott  megfelelni. 
Nagyokat  nyelt  és  hallgatott.  Kavaczky 
titkolózva  hajolt  előre 

—  Nem  szeretném,  ha  a  császár  kezére 
jutna  a  vár.  Ki  tudja,  mi  történik  Ma- 
gyarországon vagy  Lengyelországon? Hátha 
kiüt  még  egyszer  a  szabadság?  Akkor  ez  a 
vár  fontos  pozíció  lehet,  a  hová  a  szabad- 
sághősök befészkelhetnék  magukat.  Fontos 
hely  volna  ez,  Péter  bácsi. 

Ábrándozva  nézett  a  régimódi  olajlám- 
pába és  az  arcán  egymást  váltották  fel  a 
különböző  indulatok. 

—  Szabadsághősöké  legyen  ez  a  vár,  ha 
én  meghalok  ...  Ha  én  meghalok,  — 
dünnyögte.  —  Pedig  érzem,  nemsokára 
meghalok.  Talán  még  az  éjjel. 

Megborzongott,  talpraugrott,  rémülten 
nézett  a  vak  trombitásra,  a  ki  egykedvűen 
billegtette  szerszámját. 

—  Bátyikó,  —  kiáltott  rá  —  hallottad-e 
már  azt,  hogy  valaki  minden  ok  nélkül 
meghaljon?  Csak  ugy  hirtelen  meghaljon, 
mint  a  hogy  a  mécsest  elfújja  a  szél?  Hal- 
lottál-e már  olyant? 

—  Hallottam,  különbet  is  hallottam, 
uraság,  olyant  is  hallottam,  hogy  valaki 
leszállott  a  szekérről,  a  melyen  a  lakodal- 
mából jött  és  nyomban  meghalt.  Nyomban, 
uraság.  Pedig  még  meg  sem  c3ókolta  az 
ifjú  asszonyt. 

—  Mindig  asszonyokról  beszélsz  —  dör- 
mögte rosszkedvűen  Kavaczky.  —  Mi  kö- 
zöm nekem  az  asszonyokhoz?  Én  ugy  szü- 
lettem, hogy  ne  szeressem  őket,  hogy  ne 
állhassam  őket .  . . 

—  Elég  nagy  baj  az  neked,  uram,  —  só- 
hajtotta a  vak  trombitás.  —  Én  bezzeg  sze- 
rettem őket;  nagyon  szerettem  azokat  a 
fránya  asszonyokat.  És  ha  meggondolom, 
uraság,  még  most  is  néhanapság  kívánja 
a  mellem  .  .  . 

Kavaczky  dühösen  toppantott  a  sarkan- 
tyús csizmájával. 

—  Fogd  be  a  szádat,  vén  szamár.  Utál- 
lak, tudd  meg,  utállak  .  .  .  Most  már  az 
sem  kell,  hogy  megsirass.  Majd  megleszek 
én  a  nélkül  is.  Hallgass,  hallgass,  nem  aka- 
rok tudni  se  felőled.  Takarodj  a  szemem 
-elől,  te  vén  szoknyakergető. 

Kitárta  az  ajtót  és  kitaszította  rajta  a 
Vén  trombitást.  A  vén  ember  szokva  volt 
Kavaczky  szeszélyeihez,  bolondságaihoz. 
Tudta,  hogy  öt  pere  múlva  újra  szüksége 
lesz  rá.  Meghúzta  magát  a  várudvar  osz- 
lopai alatt  és  dideregve  hallgatta  az  oda- 
bévülről  hangzó  nehéz  lépések  döngését. 

Egyszer  újra  kitárult  az  ajtó.  Kavaczky 
alakja  jelent  meg.  Farasbőrbunda  volt 
rajta,  a  vállán  fegyver.  Egy  percig  gondol- 
kozva nézett  a  viharos  téli  égbe.  A  sötét 
fellegek,  mintha  közvetlenül  a  vár  tornyai 
felett  lebegnének,  a  zúgó  szél  az  arcába 
vágta  a  havat.  Behúzta  az  ajtót  maga 
után. 

—  Uram  —  kiáltott  a  zenész  —  hová 
mégy  ebben  a  kísérteties  időben? 

—  Megyek,  —  felelt  Kavaczky.  —  Addig 
vissza  sem  jövök,  a  mig  valakit  nem  talá- 
lok, a  kinek  a  váramat  hagyhassam,  mert 
én  nem  sokára  meghalok. 

Elhangzottak  a  lépései  az  éjben.  A  trom- 
bitás egy  darabig  figyelt  utána.  A  vihar 
zúgásán  is  áthallatszott  a  becsapódó  vár- 
kapu döngése. 

A  legenda  szerint  a  trombitás  ekkor  el- 
aludt az  oszlopok  alatt.  Arra  tért  magához, 
hogy  Kavaczky  a  fülébe  kiabál: 

—  Hé,  ébredj  vén  arkangyal!  Fújjad, 
fújjad,  hogy  beleszakadj. 

A  trombitás  álmosan  támolygott  be  a 
szobába.  A  vak  emberek  sajátságos  ösztö- 
nével nyomban  megérezte,  hogy  valaki 
idegen  is  van  a  szobában.  Fújni  kezdte  Ka- 
vaczky kedves  dalát  és  Kavaczky  mély 
medvehangján  dúdolt.  A  trombitás  először 
azt  hitte,  hogy  talán  megcsalja  hallása. 
Kavaczky  sohasem  énekelt  azelőtt.  A  trom- 
bitás fülelt,  Kaviczky  mindig  hangosabb 
lett. 

A  trombitás  csakhamar  arra  a  különös 
tapasztalásra  jutott,  hogy  Kavaczky  vei 
valami  különös  dolog  történt  az  alatt  az 
idő  alatt,  a  mig  aludt.  Valami  rendkívüli 
változáson  ment  át,  a  melyet  még  soha- 
sem tapasztalt  a  trombitás.  Mintha  ré- 
szeg lett  volna  Kavaczky?  Az  ördög  búj- 
jon belé,  csak  nem  kapta  le  lábáról  az 
ital?  Mindig  hangosabb  lett  és  folyton 
többet  beszélt  ahhoz  az  idegenhez,  a  kinek 
a   kupájához   hozzáütötte   a   magáét. 

—  Soha  se  láttam  még  ilyen  embert, 
mint  te,  komám.  Senki  ugy  nem  győzte 
asztalomnál  a  bort,  mint  te.  Nem  is  vagy 
te  talán  ember  ?  . . . .  Az  ördög  vagy,  a  ki 
eljött  értem.  Itt  vagyok,  pajtás  elvihetsz. 

Az  idegen  nem  felelt  se  igent,  se  ne- 
met. Csak  a  kupájával  ütötte  meg  az 
asztalt.  A  nehéz  ércedény  döngött  a  diófa- 
asztalon.  Kavaczky  kedvet  kapott  ettől 
a    döngetéstől : 

—  Ugy  van,  pajtás,  most  már  bizo- 
nyosan tudom,  hogy  te  vagy  az  ördög. 
Mikor  ott  szembe  jöttél  velem  a  razsony- 
kói  mély  hegyi  utón  a  sötét  éjszakában, 
mindjárt  azt  gondoltam  magamban,  hogy 
az  nem  lehet  mindennapi  ember,  a  ki  éjjel 
csavarog  a  hegyek  között.  Előbb  azt  hit- 
tem, hogy  rabló  vagy,  aztán  meg,  hogy 
szökött  katona .  . .  Most  már  tudom,  hogy 
egyik  se  vagy  e  kettő  közül.  Te  vagy  az 
ördög,  a  ki   eljött  az  iitolsó  Kavaczkyért. 

Az  idegen  még  mindig  nem  felelt  sem- 
mit. A  vak  ember  pedig  már  szerette 
volna  nagyon  hallani  a  hangját,  hogy 
megállapíthasson  valamit  az  idegenről  . .  . 
Fiatal-e  vagy  öreg?  Tót-e  vagy  magyar? 
De  az  idegen  hallgatott,  némán  ivott.  Ka- 
vaczky ráförmedt  a  hallgatódzó  muzsi- 
kusra: 

—  Fújjad,  vén  gazember,  talán  utol- 
jára fújod.  Elviszi  az  ördög  az  utolsó  Ka- 
vaczkyt. 

A  vén  ember  fújta.  A  legenda  szerint 
három  napig  fújta,  mindig  fújta  a  Rá- 
kóczi-indulót. De  hát  a  legendák  nem 
mindig  mondanak  igazat.  Ám  az  is  meg- 
lehet, hogy  igazat  mondanak.  Elég  az 
hozzá,  hogy  a  rejtélyes  vendég  három 
napig  mindig  ivott  Kavaczkyval.  Ver- 
senyt ivott  vele  némán,  kitartóan,  moz- 
dulatlanul. Kavaczky  néha  elkeseredve  ki- 
áltott fel: 

—  Tudom,  —  lihegte,  —  hogy  ez  a  ver- 
sengés azzal  végződik,  hogy  letörök,  bele- 
török ...  De  könnyen  nem  adom  magam, 
ördög  komám.  Meg  aztán  még  mindig  meg- 
van az  a  reménységem,  hogy  én  leszek  a 
győztes.  Az  asztal  alá  iszlak,  öcsém.  A 
föld  megnyilik  és  te  kénköves  füst  között 
visszamégy  oda,  a  honnan  jöttél,  a  po- 
kolba. 

Rekedtes,  tompa  nevetés  volt  a  felelet  a 
Kavaczky   szavaira. 

A  harmadik  napon,  —  a  vak  ember  már 
félig  aludott  és  fújta,  fújta  még  álmá- 
ban is,  —  Kavaczky  lebukott  a  székről. 

—  Végem  van,  hörögte. 

Majd  teljes  tüdejéből  ordítani  kezdett: 

—  Hé,  emberek,  cselédek !  . . .  Meghal  a 
gazdátok. 

A  trombitás  kitárta  az  ajtót  és  néhány 
cseléd  futott  a  szobába.  A  cselédek  egybe- 
hangzó vallomása  szerint  akkor  Kavacz- 
kyn  kivül  senki  se  volt  a  szobában.  Né- 
melyik képzelődő  tót  asszony  látni  vélte 
a  szomszéd  szoba  nagy  tölgyfaajtaját  be- 
csukódni, mintha  valaki  odarejtőzött 
volna  előlük. 

Kavaczky  szederjes  arccal  feküdt  a  föl- 

dön.  A  cselédek  fölemelték  és  a  medvebőr 
pamlagra  fektették. 

—  Hívjátok  a  tisztelendő  urat  a  fa- 
luból, —  kiáltott  Pohánka  János,  az  ud- 
varos. 

Kavaczky    révedezve    nézett    maga    elé. 

—  Hívjátok,  —  mormogta,  —  de  nem 
azért,  mintha  gyónni  akarnék.  Nekem 
nincs  gyónni  valóm.  Nem  vétettem  soha 
senkinek,  legfeljebb  magamnak.  De  azért 
csak  hívjátok  el  a  tisztelendő  urat.  De 
hívjátok  Korubányt  is,  a  birót.  Tanukra 
van  szükségem,  végrendelkezem. 

A  cselédek  elfutottak.  Valamelyik  meg- 
húzta a  lélekharangot  a  vár  tornyában. 
A  harang  szava  vészesen,  ijedten  hangzott 
a  havasok  között.  Kavaczky  a  medvebő- 
rön hentergett: 

—  Most  hal  meg  az  utolsó  Kavaczky. 

Beletellett  két-három  óra,  a  mig  a  falu- 
ból a  várba  ért  tisztelendő  Kovik  János 
és  Korubány,  a  nizsderi  biró.  Tudták, 
hogy  miért  rendeli  őket  maga  elé  a  várúr. 
De  ha  nem  is  tudták  volna  a  hírnököktől, 
megértették  volna  a  helyzetet  a  folyton 
csilingelő  lélekharangtól.  Azt  szakadatla- 
nul  húzták   a   Kavaczky   rendeletére. 

—  Ha  már  nem  szólhatnak  az  ágyúim 
a  bástyákon,  legalább  ez  a  csengő  hirdesse, 
hogy  egy  Kavaczky  haldoklik,  az  utolsó 
Kavaczky. 

A  szomszéd  szoba  ajtaja  nem  nyílott 
fel  az  egész  idő  alatt,  bár  Kavaczky  sok- 
szor figyelé  az  onnan  kihangzó  lépteket. 
De  az  ajtó  nem  nyílott  .  .  . 

A  várúr  arca  lassan-lassan  sötétkék  lett. 
Csak  a  szeme  égett,  mint  a  parázs.  A  pap 
és  a  biró  leverték  csizmájukról  a  havat, 
Kavaczky  hörögve  emelte  fel  a  fejét. 

—  Siessetek    —    kiáltotta.    —    Egy-két 

percem  van  már  csupán.  Abban  a  fali 
szekrényben  van  papiros,  ténta.  Koru- 
bány,  ird,  a  mit  mondok. 

Kimerülten  roskadt  hátra.  A  szeme  le- 
csukódott, tisztelendő  Kovik  János,  a  ki 
értett  valamit  az  orvosi  mesterséghez, 
sietve  nyitotta  fel  a  bekecsét.  Szétfeszí- 
tette az  ingét  és  elborzadva  látta,  hogy 
Kavaczkynak  sötétkék  a  teste.  Hátralé- 
pett. 

—  Vissza,  emberek,  —  kiáltotta.  —  Itt 
a  kolera  .  .  . 

A  cselédek  hátráltak.  A  szoba  kiürült, 
csak  a  nyitott  ajtón  kandikált  be  néhány 
bátor  ember. 

Kovik  Jánosnak  ezalatt  eszébe  jutott, 
hogy  nem  egészen  valószínű,  hogy  itt  tél 
derekán,  fenn  a  nizsderi  sziklafészekben 
kolerában  haldokoljon  valaki.  Kavaczky 
is  megmoccant,  valami  torz  mosolygás  ült 
az  arcára: 

—  Bolondság,  tisztelendő  ur  .  .  .  Csak 
egy  kis  mérgezés  az  egész,  de  most  hagy- 
juk ezt.  Hol  van  a  biró? 

A  bocskoros  falusi  birót  csak  nagy  ne- 
hezen tudta  a  pap  becsalogatni  az  udvar- 
ról. Kavaczky  intett  neki. 

—  írjad! 

A  biró  reszkető  ákom-bákomokkal  irta, 
a  mint  Kavaczky  meggondolt  hangon,  ün- 
nepélyesen diktálta: 

—  Én  Kavaczky  György,  Nizsder  vár 
örökös  ura,  a  legutolsó  sarjadéka  a  nemes 
és  vitézlő  Kavaczky  nemzetségnek,  tiszta 
észszel    végakaratomként    rendelem  .  .  . 

Fölemelkedett  a  medvebőrről  és  kime- 
resztett szemmel  bámult  a  szomszéd 
szoba  csukott  ajtajára.  De  az  ajtó  nem 
nyilott. 

—  Rendelem  —  ismételte. 

4* 

A  biró  kezében  nyikorgott  a  rozsdás  toll. 
Tisztelendő  Kovik  János  valami  imádsá- 
got mormogott  magában. 

A  haldoló  folytatta: 

—  Hogy  mindennemű  ingatlanom,  In- 
góságom és  nizsderi  váram  örökségben 
.szálljon  egyetlen  örökösömre  .  .  . 

A  szomszéd  szobából  ekkor  tompa,  mély 
hang  hallatszott: 

—  Pogrányi  Sámuelre. 

A  biró  ijedtében  elejtette  a  tollat.  A  pap 
meghökkenve  nézett  a  bezárt  ajtóra.  A 
mély  hang  mintha  ott  reszketett  volna  a 
nagy,  borral  fellocsolt  terem  fülledt  leve- 
gőjében. 

—  Pogrányi  Sámuelre,  —  ismétli  Ka- 
vaczky  erős  hangon. 

Hátradőlt.  Inkább  csak  intett,  mint 
mondta : 

—  írjátok  alá  a  neveteket. 

Megtették,  a  mit  parancsolt.  Kovik  Já- 
nos szép  gömbölyű  betűkkel  kanyarította 
oda  a  nevét  a  végrendelet  alá.  A  falusi 
biró  előszedte  a  tüszőjéből  a  községi  pe- 
csétet  és   megnyálazva,   odanyomta   azt   is. 

A  haldokló  ezalatt  vonagló  kézzel  vonta 
le  ujjáról  nagy  pecsétgyűrűjét.  A  pap 
viaszt  melegített  egy  gyertyadarabkánál. 
Kavaczky  odanyomta  a  pecsétgyűrűjét. 
Aztán  megkapta  a  tollat  és  nekivetette  a 
papirosnak.  A  toll  fröcscsögött,  karmolta, 
tépte  a  papirost,  de  a  haldokló  nem  en- 
gedte, a  míg  dülöngöző  betűkből  össze  nem 
állította  a  nevét:  Nizsderi  Kavaczky 
György,  m.  p. 

—  "És  ki  légyen  az  a  bizonyos  Pogrányi 
Sámuel  ?  —  kérdezte  Kovik  tiszte'endő  ur. 

Kavaczkynak  hab  jött  ki  a  száján,  vo- 
nagló kezével  a  szomszéd  szoba  ajtajára 
mutatott.  A  pap  az  ajtóhoz  lépett  és  fel- 

nyitotta  azt.  Kitárta  a  szárnyas  ajtót  és 
benézett.  Majd  belépett,  a  biró  kiváncsian 
furakodott  nyomába. 

A  szobában  pedig  nem  volt  senki.  Az 
egyik  ablak  nyitva.  Az  üres,  bútorozat- 
lan szoba  padlóján  egy  szál  bavasi  gyopár 
feküdt.  A  pap  felvette  és  megforgatta  a  ke- 
zében. 

A  másik  szobából  tompa  zuhanás  hal- 
latszott. A  pap  és  a  biró  berohantak.  Az 
utolsó  Kavaczky  lefordult  a  pamlagról  és 
holtan  nyúlt  el  a  szoba  keményfa  padló- 
zatán. 

Kavaczky    mozdulatlanul    feküdt. 

A  pap  szivére  tette  a  kezét.  Aggodalmas 
arccal   hallgatódzott. 

—  Megtért  az  örök  nyugalomba,  — 
mondta  csendesen.  Künn  a  cselédek  han- 
gosan sírtak,  legalább  egyszer  kisírhatták 
magukat.  Péter  bácsi  elővette  a  trombi- 
táját és  halkan  fújdogálni  kezdte  a  Rá- 
kóczi-indulót. 

Az  utolsó  Kavaczky  mozdulatlanul,  né- 
mán feküdt  a  szoba  közepén.  Valami  torz 
mosolygás  jelent  meg  az  arcán.  Mintha 
azon  nevetett  volna,  hogy  őt  még  meg- 
siratják. 

* 

A  Kavaczky-ősök  az  ő  torzonborz  ba- 
juszukkal, szakállukkal  még  egy  darabig 
mereven  bámultak  az  üres  folyósóra.  Az- 
tán, —  mert  talán  senki  sem  járt  arra, 
—  lehunyták  a  szemüket  és  aludni  mentek 
sok  százesztendős  ébrenlét  után.  A  legen- 
dának is  ^ége  szakadt,  a  hóbortos  várurat 
eltemette  a  hatóság;  a  nizsderi  vár  állha- 
tott tovább  a  kopasz  hegy  ormán,  az  ör- 
dög sem  törődött  véle. 

De  hát  a  legendának  vége  lett. 

Korindesz  Kálmán,  a   legelső   lőcsei  fis- 

kális  egyszer  bejelenti  a  telekkönyvnél, 
járásbíróságnál  és  még  mindazokon  a  he- 
lyeken, a  hol  gazdátlan  ingatlanokat 
figyelemmel  kisérnek,  hogy  a  nizsderi  vár- 
nak végrendelet  szerint  akadt  uj  tulajdo- 
nosa, bizonyos  Pogrányi  Sámuel  személyé- 
ben. Kornidesz  ur  rendesen  elvégezte  a  dol" 
gát,  az  utolsó  Kavaczky  végrendelkezése  el- 
len sem  volt  senkinek  kifogása,  a  nizsderi 
várral  és  környékével  nem  igen  volt  kedve 
törődni  senkinek.  Az  uj  gazda  nyugodtan 
beköltözhetett  hajlékába.  Beköltözött  és 
többé   hir   sem   hallatszott   felőle. 

A  kranyokai  rezesbanda  ősi  szokáshoz 
hiven  ebben  az  esztendőben  is  tiszteletét 
tette  Szent-György  napján,  de  a  várkapuk 
csukva  maradtak,  nem  guritottak  hordó 
borokat  a  vár  udvarára.  És  a  rezesbanda 
elfújván  a  Rákóczit,  eltávozott  anélkül, 
hogy  a  várúr  ezüst  húszasokat  szórt  volna 
közibük  a  toronyablakból.  A  megyebeli 
urak,  korhelykedő  szomszédok,  vándorló- 
legények és  ingyenélők  (egyszer  Borocs- 
kayt  is  elcsapták  .a  hivatalából)  hiába  zör- 
gettek a  nizsderi  kapukon.  Mintha  valami 
nagy  bánat  költözött  volna  a  várba.  A 
régi  cselédek,  a  kik  hajdanában  egyebet 
sem  csináltak,  mint  bort  hordtak  a  pin- 
céből és  bortól  elgyöngült  vendégeket  ápol- 
tak a  maguk  módja  szerint  (Pohánka  Já- 
nos udvarmester  találmánya  volt  a  jeges- 
fürdő, a  mely  a  holtat  fölélesztette),  az 
utolsó  Kavaczky  halála  után  éppen  olyan 
jelentéktelen  tótocskák  lettek,  mint  azelőtt 
voltak.  A  sarkantyús  csizmát,  alabárdot, 
vitézi  köntöst  levetették  és  halinás,  bocs- 
koros tótok  lettek  ismét.  A  nizsderi  vár- 
ban esténkint  nem  raktak  máglyát  az  ud- 
var közepén  dologtalan  cselédek  melege- 
désére,   sőt    a    fáklyákat    is    eloltották,    a 


A  PODOLINI  KÍSÉRTET  55 


melylyel  a  sötét  hosszú  folyosókat  világí- 
tották. Ha  világosság  volt  valahol,  az  leg- 
feljebb csak  egyetlen  ablak  eresztékein 
szűrődhetett  az  éjszakába.  A  vak  trombi- 
tás, a  ki  az  uj  birtokos  idejében  a  kulcsári 
és  várnagyi  teendőkkel  megbízatott,  hiába 
világított  volna  magának.  Egyedül  neki 
volt  szabad  belépni  a  várúrhoz,  ö  hozta 
föl  a  konyhából  az  ételt,  ő  közvetítette  a 
várúr  parancsait  a  szolgálókkal.  Tudni- 
illik —  és  ez  jellemző  a  legendákra,  — 
éppen  ellenkezője  volt  az  uj  várúr  a  régi- 
nek. A  míg  az  utolsó  Kavaczky  asszony- 
léiének még  csak  azt  se  engedte  meg,  hogy 
a  vár  küszöbét  átallépje,  Pogrányi  Sámuel, 
a  nizsderi  vár  uj  birtokosa  csupán  asa« 
szonycselédeket  tartott.  Azok  is  valahon- 
nan az  alföldről  kerültek  ide.  Még  csak 
tótul  sem  tudtak.  A  vár  gazdaasszonya, 
bizonyos  özvegy  Komárominé,  helyre  al- 
földi menyecske  volt,  a  ki  szörnyen  lenézte 
azt  a  görbe  országot,  a  hová  a  véletlen  ve- 
tette. Két  szamarat  fogott  a  kordéjába, 
ha  hébe-korban  lejött  a  várból  és  a  szama- 
rak ugyancsak  emelték  a  lábukat  a  taka- 
ros asszony  keze  alatt.  A  faluban  és  kör- 
nyékén csupán  annyit  tudtak  az  uj  vár- 
úrról, hogy  Budapestről  és  Bécsből  látja 
el  magát  mindennel.  Ha  Komárominé  sza- 
maras kocsija  megjelent  valahol,  a  me- 
lyen a  jeles  asszonyság  bokorugrós  szok- 
nyában, szines  kendőben,  csizmában  ült 
és  cifra  huszáros  káromkodással  nógatta 
a  szamarait,  akkor  a  nizsderi  tótok  még 
a  szemük  világát  is  odaadták  volna  az 
asszonyságnak.  Talán  nem  csupán  azért, 
mert  az  asszonyság  zsebe  mindig  tele  volt 
ezüst-  és  aranypénzzel,  hanem  azért  is, 
mert  Komárominé  volt  ezen  a  tájon  a 
szolgabiró,    pap,    még    több ...    A    szolga- 

bírónál  is  nagyobb  ur  volt  ez  az  asszony. 
A  pörlekedők  között  rendet  teremtett,  a 
veszekedő  házastársakat  kibékítette.  Segí- 
tett a  szűkölködőn  és  köszönetet  nem  fo- 
gadott el  érte: 

—  Sámuel  ur  parancsolta,  —  mondta 
egyszerűen. 

A  legnevezetesebb  az  volt  a  dologban, 
hogy  Sámuel  ur  néha  a  legcsudálatosabb 
parancsokat  adta.  Mikor  Veszelka  János 
fenyőfa-fuvarozás  közben  pálinkával  le- 
itta magát  és  részegségében  megverte  a 
feleségét,  a  nizsderi  várúr  erről  is  tudo- 
mást szerzett.  Másnap  legurult  Komá- 
rominé kordéja  a  hegytetőről  és  Veszelka 
Jánost  előparancsolta.  (Nizsderen  még 
éltek  a  vár  régi  cselédei,  ingyenélői,  — 
tulajdonképpen  az  utolsó  Kavaczky  job- 
bágya volt  minden  nizsderi  lakos)  —  éa 
ezek  a  régi  cselédek  tartották  magukat  a 
várúri  parancsolatokhoz.  Komárominé  a 
szamaras  kordéján  felállott  és  Veszelka 
Jánost  elitélte: 

—  Verjetek  rá  huszonötöt,  a  gazdám  pa- 
rancsábl. 

Az  egykori  várnépség  megragadta  Ve- 
szelka Jánost  és  rámérte  a  huszonötöt, 
akárhogyan  tiltakozott  is  ellene.  Komá- 
rominé  a  szamaras  kordéról  végignézte  a 
büntetést,  aztán  ünnepélyes  szóval  kije- 
lentette : 

—  így  jár  mindenki,  a  ki  az  erkölcsök 
ellen  vét. 

A  szamaras  kordé  tovább  gurult  a  ha- 
talmas asszonynyal  és  a  tótok  alázatodul 
vették  le  a  kalapjukat  mindenütt,  a  merro 
gurult. 

Máskor  Kranyókán  esett  meg,  hogy 
Krumpli  György,  egyszerű  földmives  ab- 
ban találtatott,   hogy  a  parasztokat  min- 

denfelé  uj  eszmékkel  az  urak  ellen  hec- 
celte. Ez  a  Krumpli  György  különben  is 
gyanús  ember  volt.  Megjárta  Amerikát, 
csizmát  hordott  és  vasárnap  szivarozott. 
A  parasztokkal  semmi  egyebet  nem  akart 
elhitetni,  mint  csupán  azt,  hogy  egyenlő- 
ség van  a  világon.  A  kranyokai  tótok 
egyenlők  a  nizsderi  váriakkal. 

Harmadnapra  begurult  Kranyokára  a 
szamaras  kocsi,  rajta  a  pirosszoknyás  Ko- 
márominé. Az  egykori  várnépség  csakha- 
mar összegyülekezett  a  kis  kocsi  körül. 
Az  örgebb  tótok  tiszteletteljesen  kérdez- 
gették : 

—  Szép  asszonyság,  mit  parancsol  a 
várúr  ? 

Komárominé  kihirdette  a  várúr  paran- 
csát: 

—  Verjetek  Krumpli  Györgyre  huszon- 
ötöt, mert  vétett  az  igazság  ellen. 

Krumpli  Györgyöt  csakhamar  előkerí- 
tették. Éppen  csizma  volt  rajta  és  a  szá- 
jában szivar.  Igen  hetykén,  sőt  kihivólag 
vitette  magát  az  asszony-biró  elé. 

—  Én  gentleman  vagyok,  —  mondta  fog- 
hegyről. —  Szeretném  látni,  hogy  ki  pa- 
rancsol nekem. 

—  A  nizsderi  várúr,  —  felelt  Komá- 
rominé. —  Verjétek  rá  a  porcióját! 

Az  amerikai  hiába  tiltakozott  kézzel- 
lábbal. Bizony  lekapták  a  tiz  körméről  és 
a  szamaras  kordé  saroglyájából  előkerült 
az  a  bizonyos  spanyol  nádvessző. 

A  delikvens  fogcsikorgatva  tűrte  a  bot- 
ütéseket, a  melyeket  maga  a  kranyokai 
biró  mért  reá.  (Valamikor  bandista  volt 
Korubány  János  is.)  Aztán  talpra  állott 
és  ökölbe   szorította  a  kezét. 

—  Megkeserülöd    ezt    nizsderi    uraság! 

Megyek   a   szolgabíróhoz.    Egy   csapat   pol- 
gárt nem  szabad  bántani. 

Komárominé  a  szamaras  talyigán  már 
indulóban  volt,  de  erre  megállott. 

—  Verjetek  rá  még  huszonötöt  —  kiál- 
totta. 

Krumpli  György  megkapta  a  másik  hu- 
szonötöt is.  Akkor  már  magánkivül  volt 
a    dühtől,    fájdalomtól. 

—  Ügyvédet  fogadok,  —  orditá.  —  Majd 
megmutatom  én  nektek,  hogy  ki  vagyok 
én?  .  .  . 

Komárominé    egykedvűen   vont    vállat. 

—  Még  huszonötöt,  —  mondta  nyugod- 
tan és  megindította  a  szamarakat. 

Megkapta-e  Krumpli  György  a  harma- 
dik huszonötöt,  az  nem  tartozik  ennek  a 
történetnek  a  keretébe.  Csak  annyi  bizo- 
nyos, hogy  a  nizsderi  várúr  saját  külön 
szolgabírójának  veszedelmes  hire  volt.  Ez 
a  kemény,  tagos  asszonyszemély  kegyet- 
lenül végrehajtotta  az  ítéleteket,  a  melye- 
ket odafönn  a  sziklafészekben  a  láthatat- 
lan ember  talán  az  ördög  segélyével  tar- 
tott meg.  Nem  történhetett  semmi  kihá- 
gás, rendellenes  cselekedet  három  faluban, 
a  melyről  a  nizsderi  várúr  másnap,  har- 
madnap tudomást  ne  szerzett  volna. 
Mintha  a  boszorkányok  ezüsttála  lett 
volna  a  birtokában,  a  mely  tálnak  a  tü- 
körvizében meglátott  mindent,  a  mi  közel, 
messze  vidéken  történt.  Különösen  a  ré- 
szeges emberekot  üldözte.  Az  utolsó  Ka- 
vaczky  idejében,  a  mikor  a  bor  patakok- 
ban folyt  e  tájon,  nem  igen  akadt  józan 
ember  a  Dunajec  völgyében.  Részeg  volt 
ott  még  az  útszéli  fa  is.  A  tótocskák,  a 
kik  különben  se  nagy  ellenségei  az  alko- 
holnak, Kavaczky  idejében  mértéktelenül 
élvezték  a  szeszét.  Ha  a  várban  szólott  a 

rezesbanda  —  már  pedig  az  mindig  szó- 
lott —  boldog-boldogtalan  ihatott  az  ud- 
varon csapravert  hordóból.  A  vár  körül 
mámoros  emberek  támolyogtak.  Kavaczky 
nevetve  nézte   őket  az  ablakból. 

—  Legalább  elfelejtik  még  azt  is,  hogy 
élnek  —  mondta  nagyvidáman. 

Ennek  a  részeges  időnek  egyszeriben 
vége  lett,  a  mint  Kavaczky  György  le- 
hunyta a  szemét.  A  várudvaron  többé 
nem  csapoltak,  a  megmaradt  bort  egy  ki- 
száradt hegyikutba  öntetté  a  vár  uj  tu- 
lajdonosa, mikor  pedig  észrevette  azt, 
hogy  a  tótok  rájártak  a  kútra,  földdel 
behányatta.  A  borkereskedő  lengyel  zsidók 
hosszú  szekerei  hiába  nyikorogtak  ezen  a 
tájon  —  Kavaczky  már  meghalt,  a  nizs- 
deri  várban  tejet  ittak  és  sohasem  muzsi- 
káltak. 

De  hát  ki  is  volt  a  rendkívüli  várúr  a 
ki  egyszerre  uj  szokásokat,  törvényeket 
hozott  ezen   a  tájon? 

A  környékbeliek  sokat  tudtak  róla,  ille- 
tőleg semmit  sem  tudtak.  Soha  nem  látta 
senki,  vele  nem  beszélt  senki.  A  várból 
egy  földalatti,  rejtett  ut  vezetett  a  külső 
világba.  Lehet,  hogy  ezen  az  utón  járt  ki 
a  várúr  a  világba,  ügyelni  a  tótocskákra, 
hogy    pálinkát    ne    igyanak. 

A  cselédei  csak  annyit  tudtak  felőle, 
hogy  pontosan  fizette  a  bérüket.  Az  egy- 
kori trombitás  —  a  kürtöt  régen  félretette, 
mert  senki  sem  volt  kiváncsi  a  Rákóczi- 
indulóra —  világtalan  arcával  mozdulat- 
lanul ült  a  folyosó  sarkában.  Aludt-e,  nem 
aludt-e?  Hogyan  lehetett  volna  ezt  tudni? 
Ott  ült  éjjel  és  nappal  és  a  harangkondí- 
tásra siető  léptekkel  indult  a  régi  tölgy- 
faajtónak, a  mely  mögött  hajdan  Ka- 
vaczky   György    mulatott    és    ivott.    Régen 

volt ...  A  várba  olvan  csendesség  költö- 
zött, mintha  kripta  lett  volna  az,  egy  élő- 
halottnak  a   kriptája  .  .  . 

Néha  azonban  vendég  is  jött  a  várba. 

Az  a  vendég  se  volt  olyan  vendég,  a  mi- 
lyenek hajdanában  mulatoztak  a  nizsdejri 
várban.  Rendesen  éjnek  idején  jött  lóhá- 
ton vagy  kocsin.  Hatalmas,  Őszülőhaju 
férfiú  volt,  nehéz  lépései  döngtek  a  vár  fo- 
lyosóin, de  soha  hangosan  nem  beszélt,  öz- 
Aregy  Komárominé,  a  ki  a  várnagyi  teendő- 
ket végezte,  kiugrott  ágyából  és  felzörgette 
a  vak  trombitást  a  folyosói  oldalon  át. 

—  Jelentsd,  Péter  bátya,  hogy  itt  van 
Ftiminszky  ur. 

Riminszkyt  mindig  fogadja  a  nizsderi 
várúr.  Riminszky  szerette  a  bort  és  az  5 
tiszteletére  a  várpince  sarkából  előkerül- 
tek azok  a  pókhálós  üvegek,  a  \melyeket 
még  valamelyik  régi  uraság  raktározott  el. 
Özvegy  Komárominé  talpon  volt  egész  éj- 
jel és  ha  Riminszky  ur  megéhezett,  Péter 
bátya  az  ablakból  kiadta  a  rendeletet: 

—  Paprikás  csirkét  főzzetek! 

Az  ablak  bezárult  és  Komárominé  sü- 
tött-főzött,  mintha  nappal  lett  volna. 

Riminszky  rendesen  hajnal  előtt  távo- 
zott a  várból.  Mikor  zömök,  zsuffa-lován 
lefelé  léptetett  a  hegyoldalból,  a  vár  vala- 
melyik ablakában  megjelent  egy  fehér  ken- 
dőcske. Az  lobogott  a  hajnali  szürkületben 
mindaddig,  a  mig  Riminszky  alakja  el 
nem  tűnt  a  hegyoldal  bokrai  között. 

Krumpli  György,  az  amerikai  gentleman 
a  ki  megveretése  óta  sokat  szaglászódott 
a  nizsderi  vár  körül,  egyszer  szivarozva 
így  beszélt  a  kranyókai  korcsmában: 

—  Furcsa  urunk  van  nekünk  odafönn 
a  várban!  Minek  neki  az  a  sok  vászoncse- 
léd!   Minek   neki   az    éjjeli   lovas,   a   kitől 

olyan  nehezen  búcsúzik?  Az  ördög  tudna 
eligazodni  ezen  a  dolgon.  A  múlt  éjjel  a 
vár  alatt  jártam . . .  Egyszer,  hogy,  hogy- 
nem,  csak  elében  toppan  egy  magas,  kar- 
csú, vadászruhás  úrforma.  A  hold  gyön- 
gén világított,  a  bokrok  levelét  meg  lehe- 
tett volna  olvasni  mellette.  A  vadász  rám- 
néz, —  nagy  fekete  szeme  volt,  —  aztán 
hirtelen  eltakarta  az  arcát  egy  fekete  ken- 
dővel. Sietve  fordult  meg.  En  még  utána 
kiáltok :  —  Hó,  megállj  t  . . .  de  már  csak 
az  üres  levegőnek  beszéltem,  a  vadász  ur 
eltűnt. 

—  Nos,  hát  mi  van  ezen  csodálkozni 
való?  —  kérdezték  a  falusiak. 

Krumpli  György  eloltotta  nyálával  a 
szivar  tüzét  és  bagó  alakjában  a  fogára 
nyomta.  Nagyot  serccentett  és  a  levegőbe 
bámult. 

—  Hát  csak  az,  —  felelt,  —  hogy  a  va- 
dász urnák  nem  volt  se  bajusza,  se  sza- 
kálla. A  szeme  meg  olyan  volt,  mint  egy 
asszonyé.  A  lábát  is  ugy  rakosgatta  egy- 
más mellé,  mintha  asszony  lett  volna, 
nem  férfi. 

—  Te  bolond!  Az  ördögök  játszottak  ve- 
led! —  szólt  a  kranyókai  biró.  —  Miért 
járna  nadrágban  egy  asszony?  Mikor  szok- 
nyában is   járhat? 

Krumpli  György  fölhorkant: 

—  Miért,  miért?  Hiszen  éppen  ez  az,  a 
mit  tudni  szeretnék!  Azt  szeretném  tudni, 
van-e  bajusza  a  nizsderi  várúrnak? 

A  falusiak  mosolyogva  néztek  össze,  ne- 
vettek az  amerikai  ostobaságán.  De 
Krumpli  Györgygyei  nem  lehetett  olyan 
könnyen  elbánni,  a  mit  a  fejébe  vett  egy- 
szer, azt  végrehajtotta,  mert  különben  na- 
gyon keménynyakú  ember  volt.  Még  arra 
sem    ijedt   meg,    a    mikor    negyednapra    a 

korcsmai  beszélgetés  után  begurult  Kra- 
ny okára  a  Komárominé  szamaras  kordéja. 
A  hatalmas  asszony  nagyon  mérges  volt 
és  izgatottan  parancsolta  mag  elé  Krump- 
lit: 

—  Te,  amerikai,  —  mondta  neki,  —  na- 
gyon sok  ostobaságot  beszéltél  már  megint. 
A  nizsderi  várúr  azt  üzeni,  hogy  befogjad 
a  szádat,  mert  ha  egyszer  kipödri  a  baju- 
szát,  akkor  megemlegeted. 

Az  amerikai  vállat  vont: 

—  Hogy  pödörje  ki  azt,  a  mi  nincs? 
Erre  a   vakmerő   föllépésre  a  jó   Komú- 

rominé  nem  tudott  mit  felelni.  Valójában 
ő  sem  tudta,  hogy  van-e  bajusza  a  nizsderi 
várúrnak.  Vagy  ha  tudta  is,  hallgatolt 
róla.  Megdöfködte  a  szamarait  és  kordéján 
elgurult.  Az  amerikai  csúfondáros  nevetés- 
sel nézett  a  termetes  asszonyság  után: 

—  ö  kelme  is  jobb  szeretné,  ha  bajusza 
volna  a  gazdájának. 

A  tótok  a  fejüket  csóválták: 

—  Ördöngös  Krumpli  György,  —  morog- 
ták. —  Egyszer  még  csakugyan  kisüti, 
hogy  a  nizsderi  várban  asszony  lakik. 

—  Az  bizony,  még  pedig  szép  asszony, 
—   felelt   az   amerikai. 

Dehogy  is  félt  most  már  attól,  hogy  hu- 
szonötöt csapat  rá  a  várur. 

Nem  is  csapatott  rá.  Ellenben  a  nizsderi 
várbirtokhoz  tartozott  egy  nagy  erdőség 
is,  tul  a  határszélen.  Ennek  az  erdőség- 
nek meghalt  a  gondozója,  bár  nagyon  jó 
hivatala  volt  ott  neki.  Annyi  fát  lopha- 
tott, a  mennyit  akart,  senki  sem  törődött 
vele.  Krumpli  Györgyöt  ezzel  a  hivatallal 
kínálta    meg   a    teljhatalmú    Komárominé. 

—  Eregy  oda,  Gyurikám,  —  mondta 
neki  nyájasan. 

Gyurikám  a  fejét  vakarta: 

—  Nagyon  messzire  van,  —  felelt  rava- 
szul. 

—  Nem  hozhatjuk  közelebb  az  erdőt. 

—  Az  is  igaz,  —  szólt  az  amerikai.  — 
De   sok   a   vaddisznó. 

—  Annál  többet  ehetsz  vaddisznó-pe- 
csenyét. 

Az  amerikai  még  mindig   ellenkezett. 

—  Eámdől  egyszer  valami  nagy  fa.  Soha 
sem  lesz  belőlem  többé  Krumpli  György. 

Komárominé  erre  már  kijött  a  sodrá- 
ból: 

—  Akkor  se  fogunk  valami  nagyon  bú- 
sulni utánad. 

Az   amerikai   elnevette   magát: 

—  No  akkor  már  elmegyek  abba  az  er- 
dőbe.   Nagyon    útjába    vagyok    valakinek. 

Komárominé   megrázta  a   kezét: 

—  Derék  ember  vagy,  Krumpli  György. 
Lásd,  már  gondoltam  is  rád.  Adok  neked 
ajándékot  előre. 

S  szoknyája  mély  zsebéből  egy  kis  ezüst 
tükröt  vont   elő. 

—  Ebben  meglátod  majd,  hogy  milyen 
nagyra  nőtt  a  bajuszod. 

A  nagyszájú  amerikai  elköltözvén  Kra- 
nyókáról,  nem  igen  törődtek  többé  a  nizs- 
deri várúr  mineműségével.  A  várból  bő- 
ségesen ellátták  a  környék  szegény  népét 
mindennel.  'Szűkölködő  nem  igen  akadt 
azon  a  tájon.  Sőt,  a  mikor  egyszer  nagy 
szegénységében  Kohn  Móric,  a  kranyókai 
házaló  zsidó  levelet  irt  az  Úristenhez,  a 
választ  erre  a  levélre  is  a  nizsderi  vár- 
ból kapta  meg.  A  házaló  zsidó  fölkiáltott: 

—  Nem  is  tudtam,  hogy  a  Jehova  a  nizs- 
deri várban  lakik.  Ezentúl  többször  föl- 
keresem. 

S  igy  levelezett  az  élelmes  Kohn  Móric 
az  Úristennel  a  nizsderi  vár  utján. 

IV.  FEJEZET. 
Ancsurka  cipőt   kap. 

Menjünk  vissza  Podolinba  a  vén  Rimin- 
szky-házba,  a  hol  Prihoda  Anna,  az  anyát- 
lan-apátlan tót  leányka.  Imvas  télben  me- 
nedéket talált,  még  pedig  olyan  menedéket, 
a  hol  örökösen  lobogott  a  tüz  a  kályhában, 
sőt  ennivaló   is  akadt  bőven. 

Hogy  a  szolgálói  teendőkben  nagyon  ne 
erőltesse  magát  Ancsurka,  arra  elég  gondja 
volt  a  két  öreg  cselédnek,  Marcinkánénak 
és  Miknek,  a  lakatosnak;  a  két  öreg  cse- 
léd már  annyira  összeszokott,  összetanult, 
hogy  mellettük  nem  igen  akadt  tennivalója 
egy  harmadiknak.  De  meg  mintha  vén, 
összeszáradt  szivükbe  valami  napsugár  ut- 
ján különös  gyöngédség  lopódzott  volna, 
a  mely  gyöngédséggel  csak  öreg  emberek 
tudják  körülvenni  a  gyermekeket.  Ancsur- 
kát egyenesen  olybá  vették,  mintha  az  Úr- 
isten küldte  volna  ide  nekik  a  zordon, 
néma  ház  mogorva  csendjének  a  földeríté- 
sére. Egyszer  Marczinkáné  azt  találta  pa- 
rancsolni Ancsurkának,  hogy  szellőztesse 
ki  az  ur  bundáját,  sapkáját.  (Riminszky 
éppen  valami  hosszú  útról  tért  haza.)  An- 
csurka engedelmeskedett  és  a  nehéz  far- 
kasbőr bundát  kiteregette  az  emeleti 
folyosó  vasrácsára.  Az  öreg  Mik,  a  ki  eb- 
ben az  időben  valamely  furfangos  lakattal 
foglalatoskodott  a  kocsiszínben,  a  hol  la- 
katosműhelyét berendezte,  szájtátva  bá- 
multa a  leányka  cselekedetét.  Aztán  a  ha- 
ragtól   kivörösödve    dobta    el    szerszámjait. 

—  A  szemem  csal?  —  kiáltotta.  —  Mit 
csinálsz  te  ott,  Ancsurka! 

—  A  tekintetes  ur   bundáját  teregetem. 

—  Az    ördögbe!    Hát   Mik    meghalt,   el- 

temettétek  már  az  öreg  Miket?  Hol  van 
az  öreg  Mik?  Hol?  —  kiáltotta.  —  Mik 
már  nincs  a  világon?  He? 

Ancsurka  ijedten  nézte  a  mérges  tör- 
pét. Mik,  miután  a  szin  különböző  sarkaiba 
hajigálta  szerszámait,  földhöz  csapta  a  la- 
katot, felborított  egy  régi  szerszámos  lá- 
dát, lecsillapodott  annyira,  hogy  elmon- 
dotta mindazt,  a  mit  mondani  akart.  Hatá- 
rozottan és  terjedelmesen  a  következőket 
adta  elő  az  udvar  közepéről : 

—  Jegyezd  meg,  leány,  hogy  az  én  uram, 
Riminszky  ur  holmijához  csak  nekem  sza- 
bad nyúlni.  Egyedül,  kizárólag  csak  ne- 
kem. Se  Marczinkánénak,  se  másnak  nem 
szabad  még  csak  a  csizmáját  se  megérin- 
teni. Azért  vagyok  itt  én,  azért  vagyok 
a  szolgája  Eiminszky  urnák,  udvarmes- 
tere, lakatosa,  kovácsa  és  a  többi.  Én  vi- 
gyázok a  zsebkendőkre,  ingekre  és  a  töb- 
bire. Én  vágom  a  dohányt,  én  szurkálom 
a  pipát,  én  tartom  számon  a  vasárnapokat, 
és  ünnepnapokat.  Ti  nem  tudtok  semmit 
azzal  a  vénasszonynyal  együtt.  Kíváncsi 
vagyok,  mit  felelnétek,  ha  Riminszky  ur 
meg  találná  kérdezni,  hogy  milyen  nap  is 
van  máma?  No,  mit  felelnél,  te  kis  csirke? 
Felelj,  beszélj,  tedd  le  a  vizsgát,  aztán 
nyúlj  a  Riminszky  ur  bundájához. 

Ancsurka  persze  nem  tudott  feleni.  Az 
öreg  Mik  diadalmasan  rázta  meg  nagy 
szakállát. 

—  No  hát  Mik  ezt  felelné:  Tekintetes 
uram,  ma  januárius  tizenharmadika,  a  40 
katona  napja  vagyon.  Újhold  vagyon  és  a 
Szaturnusz  bolygó  látható  az  égen.  A  száz- 
esztendős jövendőmondó  szerint,  mielőtt  a 
nap  lenyugszik,  hózivatar  lészen.  Ezt  fe- 
lelné az  öreg  Mik,  ha  az  ő  gazdájának, 
nemes  Riminszky  urnák  eszébe  jutna  kér- 

Krúdy  Gy. :  A  podolini  kisértet.  5 

dést  intézni  hozzá.  Ti  persze  asszonyfélék 
■  csirkeeszetekkel  csak  annyit  tudnátok 
neki  mondani,  hogy  csütörtök  vagyon.  Ta- 
lán még  annyit  sem.  Már  most  mit  ér  a»- 
zal  az  én  gazdám,  ha  csak  azt  tudja, 
hogy  csütörtök  van?  Semmit.  Az  ördögbe, 
éppen  semmit.  Hagyd  ott  rögtön  azt  a 
bundát ! 

A  csinos  szónoklatot  Mik  egy  viharos 
kiáltással  befejezvén,  olyan  iramodásba  fo- 
gott karikalábaival,  mintha  legalább  is 
egy  vár  bevételére  indult  volna.  Pedig  csak 
az  emeletre  igyekezett.  A  nagy  kiabálásra 
még  Riminszky  is  kinyitotta  a  szobája  aj- 
taját. Egy  pillanatra  megakadt  a  tekin- 
tete az  Ancsurka  bocskorán,  majd  Mikhez 
fordult : 

—  Megbolondultál,   hogy   ugy   kiáltozol? 

Az  öreg  Mik  lekapta  vidrabőr  kucsmá- 
ját deres  fejéről  és  magyarázni  kezdte  a 
kiáltozás  okát.  Riminszky  legyintett  a  ke- 
zével : 

—  Ugyan  hadd  el,  vén  bolond . . .  Nem 
harap  az  én  bundám. 

A  szeme  akaratlanul  odatévedt  ismót 
azokra  a  nevezetes  bocskorokra.  Ancsur- 
kának elvörösödött  az  arca,  maga  sem 
tudta  miért.  Riminszkynek  összeráncoló- 
dott  a  homloka. 

—  Nem  szeretem,  hogy  bocskorban  jársz, 
leány  —  mormogta.  —  Bizonyosan  ez  is 
az  apám  bocskorai  közül  való,  azokból  a 
hóbortos  bocskorokból. 

Mik  tiszteletteljesen  szólt  közbe: 

—  Tél  van,  tekintetes  ur.  Jnezitláb  nem 
járhat. 

—  Fogd  be  a  szádat  —  mordult  rá  Ri- 
ninszky.  —  Járjon  cipőben.  Vegyen  neki 
cipőt  Marczinkáné. 

így  szólott  Riminszky  és  becsapta  az  aj- 

tót  maga  mögött.  Az  öreg  Miknek  szinte 
tátva  maradt  a  szája  a  csodálkozástól.  Hol 
arra  a  bezárt  ajtóra  nézett,  hol  az  An- 
csurka bocskorára.  Csóválta  a  fejét,  rázta 
nagy  deres  szakállát,  aztán  megint  az  aj- 
tóra  nézett   és   azután   a  bocskorra. 

—  Nem  szereti,  ha  bocskorban  jársz  . . . 
dünnyögte.  —  A  manóban!  Hát  miben 
járj?    Cipőben,   mint    a   kisasszonyok? 

Elkeseredve  nézett  a  bezárt  ajtóra,  az- 
tán hirtelen  ellágyulással  fordult  a  leány- 
kahoz : 

—  Jer,  Ancsurka,  segíthetsz  az  öreg 
Miknek  a  Riminszky  ur  bundájánál.  Se- 
gíthetsz, annyit  segíthetsz,  a  mennyit  ép- 
pen  akarsz. 

így  jutott  Ancsurka  váratlanul  cipő- 
höz. 

De  nem  nagyon  örült  ám  a  cipőnek.  Saj- 
nálta a  gyönyörű  bocskorokat,  a  milyenben 
valamikor  a  királynék  járkáltak,  a  mikor 
még  a  királynék  is  bocskort  viseltek. 
Hiábavaló  volt  !Marczinkánénak  minden 
rábeszélése,  hiába  dicsérte  munkáját  Fin- 
tor Mátyás,  a  podolini  suszter,  a  kit  a 
leányhoz  hivattak,  Ancsurka  vigasztalan 
volt  a  bocskorok  miatt.  Fintor  Mátyás 
megsértődvén  önérzetében,  az  ő  kezemun- 
kájának a  lebecsülését  látta  a  leányka  szo- 
morúságában. 

—  Menj,  te  kis  béka!  —  förmedt  rá. 
—  Az  első  pár  cipőt  már  csak  hadd  varr- 
jam én  neked.  Tudom,  ha  újra  cipőre  lesa 
szükséged,  nem  kell  többé  a  Fintor  mun- 
kája, hanem  valami  pesti  svindleré.  Ugy 
ám !  .  .  .  Vagy  talán  bécsié,  mint  már  az 
a  kisasszonyoknál  szokás.  A  Riminszkyek- 
nek  az  a  bogaruk,  hogy  a  lábára  gondol- 
nak legelsőbb  is  annak,  a  kit  szeretnek. 

A  sánta  suszter  csak  akkor  vette  észre, 

hogy  mit  mondott,  a  mikor  már  kinn  volt 
a  száján.  Ijedtében  körülnézett.  Marczin- 
káné  egykedvűen  hámozott  almát  a  konyha 
sarkában,  mert  ő  süket  volt.  De  az  öreg 
Mik  elkeseredve  vetette  hátát  az  ajtófél- 
fának. Mogorván  nézett  a  levegőbe,  mintha 
igazat  adott  volna  Fintor  Mátyásnak. 
Ancsurka  nem  értette  mindjárt  a  dolgot, 
de  hát  leány  volt  és  lassan-lassan  mégis 
csak  megértette  a  Fintor  uram  szavainak 
jelentőségét.  Az  arca  olyan  vörös  lett, 
mint  a  bibor.  Még  fehér  nyaka  Í3  elpiro- 
sodott. Két  nagy  könycsepp  jelent  meg 
hosszú  szempilláin. 

—  Aztán  jó  legyen  az  a  cipő  —  mondta 
kényeskedve. 

A  sánta  suszter  letérdepelt  előtte,  ke- 
zeibe vette  a  lábát. 

—  Igenis,  kezét  csókolom  —  mondta 
gúnyolódva.  —  Ámbátor  nem  dolgozom 
ilyen  kisasszonyoknak,  csak  a  főbiró  ur 
kisasszonylányainak,  a  postamesternének, 
a   patikárusnénak,   kezét  csókolom  .  .  . 

Ancsurka  erre  még  pirosabb  lett. 

A  konyhaajtó  kinyillott.  Riminszky  ál- 
lott a  küszöbön  bundában.  Kedvetlenül 
nézte  a  susztert,  meg  a  leányt.  Mintha  va- 
lamit mondani  akart  volna,  de  meggon- 
dolta magát. 

—  Elmegyek,  Mik,  —  dörmögte. 

A  törpe  a  kapukulcshoz  nyúlt  és  előre- 
futott kaput  nyitni.  Ancsurka,  a  mikor  a 
hatalmas  férfiút  látta  az  udvaron  végig- 
menni, megrázkódott  és  hevesen  kezdett 
dobogni  a  szive.  Valami  különös  érzés 
járta  át. 

—  Szép  lesz  a  cipő?  —  kérdezte  Fintor 
Mátyástól. 

A  suszter  felállott.  Csúnyán  nevetett  és 
gúnyosan  felelt: 

—  Szép  lesz,  kisasszonyka. 

Három  nap  múlva  elhozta  Fintor  a 
megrendelt  cipőt.  Ancsurka  felpróbálta. 
Tizenkét  gomb  volt  a  cipőn,  az  orra  hegyes, 
mint  a  kecsegéé,  a  sarka  magas,  hogy  csak 
ugy  ingadozott  benne  a  sugár  leányzó, 
mint  a  nád  a  szélben. 

—  Jaj,  én  szép  drága  bocskoraim  — • 
mondta  sirva. 

Fintor   uram  kedvetlen  arcot   vágott. 

—  Majd  megtanulsz  benne  járni,  ne 
félj.  Ha  az  Úristen  azt  rendelte,  hogy  kis- 
asszony legyen  belőled,  hát  kisasszony  le- 
szel. 

Marczinkánénak  se  tetszett  valami  na- 
gyon a  cipő-viselet. 

—  A  macska  rúgja  meg,  —  dohogta.  — 
Már  csak  szebb  a  bocskor. 

Aztán   sóhajtva   tette   hozzá: 

—  De  hát  ha  az  ur  azt  parancsolta,  mit 
csinálhatunk   akkor?  .  .  . 

Persze,  hogy  nem  lehetett  semmit  sem 
csinálni.  Sőt  az  öreg  Mik,  a  ki  Riminszky 
távollétében  sokkal  szigorúbban  ügyelt  a 
házirendre,  mint  akkor,  midőn  az  ur  ott- 
hon volt,  nagy  patáliát  csapott,  a  midőn 
Ancsurka  egy  délután  előkereste  régi 
bocskorait  és  titkon  felhúzta  a  Fintor 
uram  gombos  cipellői  helyett. 

—  Ez  a  hála?  —  kiáltozott  az  öreg 
Mik.  —  Felfogadtunk  az  utcáról,  mint 
talált  gyereket,  most  pedig  ellenszegülsz 
Riminszky  ur  parancsainak,  te  béka  ? ! 
Ancsurka,  ne  görbítsd  el  a  szájadat.  Na- 
gyon kérlek,  ne  görbítsd  el  a   szájadat!... 

Ennek  a  szájgörbítésnek  mégis  megvolt 
az  az  eredménye,  hogy  Prihoda  Anna 
egész  nap  viselhette  a  bocskorokat.  Szo- 
morúan sétálgatott  a  bocskorokban  a  nagy 
házban,  mintha  búcsúzott  volna  valamitől, 

mintha  kedves  halottja  volna  .  .  .  Tudja 
isten,  miért  fájt  olyan  nagyon  ennek  a 
kisleánynak  az,  hogy  többé  bocskort  nem 
viselhet?  De  fájt  neki,  mert  még  éjjel  Is 
felkelt  ágyából  és  megtapogatta  a  bocsko- 
rokat. 

—  Még  itt  van,  —  suttogta  magában 
és  a  feje  alá  tette.  Erre  kedves  álmai  vol- 
tak. Az  anyja  simogatta  az  arcát  és  becéz- 
gette. Egyszer  még  a  toporci  kovács  is 
megjelent  álmában,  a  részeges  Korinszky. 
Ekkor  nagyon  józan  volt  Korinszky,  — 
álomban  mindenféle  bolondságokat  lát  aa 
ember,  —  s  igy  szólt   hozzá: 

—  Némely  tótocskákból  gazdag  tótocs- 
kák lesznek  odaát  az  uj  világban.  Na- 
gyon hiszem,  hogy  az  a  furfangos  Pri- 
hoda    kifundált    valamit. 

így  szólott  éppen  a  kovács  és  a  nagy  fa 
alatt  állott  bőrkötényében,  a  mely  nagy 
fa  alatt  Rákóczi  Ferenc  üldögélt;  —  a 
hegyeken  tavaszi  virágok  nyiltak  es  fehér 
báránykák  szaladgáltak  a  réteken;  a» 
égen  bárányfelhők  úszkáltak,  —  a  mikor 
a  kapu  nagyott  csattant  a  Riminszky- 
házban. 

Ancsurka  nyomban  fölébredt  és  ijedten 
felült  ágyában.  Sötét  téli  hajnal  volt  oda- 
künn, talán  havazott  is,  a  szél  dorom- 
bolva kóborolt  a  régi  ház  zeg-zugai  között. 
A  kapuboltozat  alatt  nehéz  dongó  lépések 
hallatszottak. 

Riminszky    mély    hangja    hallatszott: 

—  Megvarrták   a   cipót  ? 

Az  öreg  Mik  szokásos  bőbeszédűségével 
felelt: 

—  Igenis,  meg.  Fintor  mester  varrta, 
a  legelső  mester  városunkban.  Magam  vol- 
tam érte,  magam  hoztam  el  és  magam 
szóltam    igy   hozzá:      Szép   legyen   a   cipó, 

Fintor,  mert  Riminszky     ur     ezt     paran- 
csolta ...  Ne  kiméld,  varga  a  bőrt. 

—  No  ezt  éppen  nem  mondtam  —  dör- 
mögött Riminszky.  —  Hát  aztán? 

—  Aztán?  —  szólt  Mik  és  Ancsurka 
képzeletben  látta,  hogy  az  öreg  szolga  mi- 
lyen hősies  állásba  vágja  magát,  mert 
gazdája  annyi  kérdést  intézett  hozzá.  — 
Aztán,  kérem  nemes  uram,  megvarrták  a 
cipőt.  Meg  ám.  Tizenkét  gomb  van  rajta, 
megolvastam. 

—  Hát  a  leány? 

—  A  bocskorai  után  bőg  naphosszant, 
—  felelt  haragosan   Mik. 

Riminszky  erre  nem  felelt  semmit.  Fel- 
ment a  szobájába  és  nehéz  lépései  sokáig 
visszhangoztak  odafönn.  Ancsurka  hiába 
hunyta  le  a  szemét,  hiába  próbálta  foly- 
tatni az  álmot  ott,  a  hol  elhagyta:  Ko- 
rinszky,  a  kovács,  végleg  eltűnt  a  sötét 
éjszakában.  Ellenben  mindenféle  más  ké- 
pek vonultak  el  előtte:  az  öreg  Mik,  a  la- 
katos, a  mint  a  kapukulcsot  szorongatja, 
a  méltatlankodó  sánta  suszter  és  végül 
Riminszky,  a  mint  komoran  néz  alá  a  fo- 
lyosóról, így  kergették  egymást  a  képek 
szundikálásában,  a  mig  végre  eszébe  ju- 
tott az  a  fehér  macskácska,  a  mely  va- 
lami véletlen  folytán  a  Riminszky-ház 
udvarába  került.  A  kis  macska  tán  a  ház- 
tetőkön kalandozott  és  kíváncsi  lett  arra, 
hogy  mit  kalapál  az  öreg  Mik  örökösen  a 
színben.  Ezt  megtudni  lejött  a  tetőről  és 
Ancsurka  nyomban  foglyul  ejtette,  reá- 
borítván a  kötényét. 

A  kis  macska  igy  fogságba  esett  és 
Ancsurkának  egyéb  gondja  se  volt  ezen- 
túl, mint  megédesíteni  a  kis  fogoly  rab- 
ságát. Elnevezte  Ancinak,  mert  ez  volt  a 
legkedvesebb    név    előtte.    így    szólongatta 

valamikor  az  édesanyja,  a  mikor  még  na- 
gyon kicsi  volt,  Egész  nap  dajkálta,  táp- 
lálta, dédelgette.  Az  öreg  Mik,  a  ki  nem 
igen  szerette,  hogy  ismét  megszaporodtak 
a  ház  lakói,  mindenáron  arra  akarta  rá- 
beszélni Ancsurkát,  hogy  bocsássa  szaba- 
don a  macskát.  Ő  majd  —  tudniillik  az 
öreg  Mik  —  készit  neki  egy  olyan  laka- 
tot, a  melyet  egész  nap  zárogathat,  nyito- 
gathat. De  Ancsurka  sehogy  sem  akarta 
belátni  a  csere  előnyeit  és  Anci  igyen  to- 
vábbra is  megmaradt  a  zordon  házban,  a 
hol  együtt  sétálgatott  úrnőjével  és  néha 
nagyon   boldogan    simultak   egymáshoz. 

—  Én  is  olyan  árva  kis  macska  vagyok, 
mint  te,  —  suttogta  Prihoda  Anna  a 
macska  fülébe. 

Értette-e  a  macska  azt,  a  mit  Ancsurka 
súgott  neki,  nem  lehet  teljes  bizonyosság- 
gal állitani.  Csak  az  bizonyos,  hogy  na- 
gyon  odasimult   az   Ancsurka   kebeléhez. 

—  Te  vagy  az  én  gyerekem!  —  súgta 
neki  Ancsurka.  —  Te  vagy  az  Anci,  én 
pedig  az  öreg  Prihodáné  vagyok.  Jer  ide 
Anci,  hadd  csókoljalak  meg! 

Majd  kérdezgetni  kezdte  halkan,  szo- 
morúan, a  mint  az  anyjától  hallotta  egy- 
szer: 

—  Hol  van  az  apád!  Mondd  meg,  hol 
van  az  apád?  .  .  .  Elment,  elhagyott  ben- 
nünket az  a  rossz  apád.  Talán  sohase  is 
jön  vissza. 

A  macska  álmosan  hunyorított  a  sze- 
mével. Hogyan  tudott  volna  ő  erre  a  rend- 
kívüli kérdésekre  megfelelni?  Talán  a  po- 
dolini  háztetőkről  tudott  volna  egyetmást 
elmondani,  de  Toporcon  már  nem  volt 
ismerős. 

—  Felelj,    felelj,   —    biztatta    szenvedé- 

lyesen  Ancsurka,  —  te  vagy  az   én  gyer- 
mekem. 

Riminszky  ur  betegen  jött  vissza  abból 
az  útból  és  se  másnap,  se  harmadnap  nem 
mutatkozott.  Negyedik  nap  hirtelen  igy 
szólott  az  öreg  Mikhez,  a  ki  mindenféle 
teákat  kotyvasztott  körülötte,  a  melyet 
Riminszky  ur  természetesn  nem  ivott  meg. 
Tehát  igy  szólott: 

—  Valami  macskát  láttam  annál  a  lány- 
nál. Régen  láttam  már  macskát;  hozd  el, 
Mik,  hadd  ugrándozzon  itt  körülöttem. 

Nagyott  ásított  a  medvebőr-kanapén. 

—  A  leány  is  bejöhet  a  macskájával. 
Az  öreg  Mik  hamarosan  elővezette   An- 
cit és  Ancsurkát. 

—  Itt  vannak,  —  mondta  keményen, 
mintha  valami  fogháznak  lett  volna  az 
őrmestere. 

Riminszky  tunyán  intett. 

—  Üljetek  le  itt,  —  folytatta  az  öreg 
Mik.  —  Aztán  játszatok   itt. 

Ancsurka  kebléhez  szorítva  fehér  macs- 
káját, szorongva  nézett  körül  a  komor 
szobában.  Nem  igen  mert  megmozdulni. 
Anci  is  nagyon  ijedtnek  látszott.  Az  öreg 
Mik   dirigálta  a  leányt: 

—  No,  beszélj  hát!  Mit  szoktál  mondani 
a  macskádnak?  Mi  neked  a  macskád? 
Nos? 

Ancsurka  szégyenlősen  nézett  a  macs- 
kájára: 

—  Az  én  gyerekem  .  .  . 

Az  öreg  Mik  elégedetlenül  sodorta  meg 
a  szakállát,  mint  a  ki  nincs  megelégedve 
a  mutatvány  nyal. 

—  No  és  tovább?  —  szólt  kemény  han- 
gon. 

Riminszky  ur  ekkor  megfordult  a  med- 

vebőrön.    Nagyon    fáradtnak,     szenvedőnek 
látszott. 

—  Ne  féljetek!  Te  pedig  fogd  be  a  szá- 
dat,  Mik.   Lódulj,   nem   akarlak    látni. 

Mik  erre  a  váratlan  fordulatra  azt  hitte, 
hogy  megnyílik  alatta  a  föld.  Körülnézett, 
háromszor  is  körülnézett,  de  senki  sem 
mondta  neki,  hogy  rosszul  hallott. 

Csendesen  ódalgott  kifelé  az  ajtón, 
mintha  azt  várta  volna,  hogy  meggondol- 
ják a  dolgot  és  mégis  csak  visszahívják. 
De  nem  hivta  senki.  Elkeseredve  vonult  le 
a  műhelyébe,  a  hol  egész  nap  olyan  zör- 
gést müveit,  mintha  valamennyi  rozsdás 
lakatját  ezen  a  napon  akarta  volna  ki- 
végezni. 

Ancsurka  pedig  leült  a  szoba  sarkában 
a  macskájával.  Ott  ültek  sokáig  csendesen, 
mozdulatlanul  és  folyton  egymásra  néztek. 
Folyton-folyvást  nézték  egymást,  mintha 
beszélgettek  volna  valami  rejtett  dolgok- 
ról. Riminszky  végre  megunta  a  nagy 
csöndességet    és    fölnyitotta    lezárt   szemét. 

—  Szeretném,  ha  nekem  is  ilyen  macs- 
kám volna! 

Ancsurka  alázatosan  emelkedett  föl  a 
sarokból.  Két  kezébe  fogta  a  macskát  és 
Riminszky  felé  vitte. 

—  Tessék!  —  mondotta,  de  a  szeme, 
könybe  borult. 

Riminszky   ránézett: 

—  Hadd  el,  nem  kell  a  macskád.  Csak 
játsz  vele  tovább  .  .  .  Játsz  vele  mindig. 
Aztán  ide  is  be  szabad  jönni,  ha  éppen 
kedved   tartja.   Megengedem. 

Ancsurka  kezet  csókolt  Riminszkynek. 
Az  megsimogatta  a  macskát  a  nagy  tenye- 
rével. 

—  Csak  játsz  vele  mindig,  —  szólt.  — 
Most  pedig  elmehetsz. 

Riininszkyt  valami  kinzó  reuma  kötötte 
szobájához.  Az  öreg  Mik  minden  tudo- 
mánya kudarcot  vallott,  hiába  főzte  reg- 
geltől-estig  a   mindenféle   teákat: 

—  Ha  lakat  volna,  a  kakas  csipje  meg, 
majd  elbánnék  vele,  —  dörmögte  elkese- 
redve, —  de  hát  nem  lakat!  .  .  .  Ha  egy- 
szer nem  lakat,  mit  csináljak? 

Riminszky  ur  még  éjjel  sem  tudta  le- 
hunyni a  szemeit.  Kínjában  még  Rocskay 
Teofillal,  a  podolini  körorvossal  is  össze- 
veszett. 

—  Mit  tudtok  ti,  doktorok?  —  kiáltozta 
haragjában,  szokása  szerint  tegezve  min- 
denkit, —  semmit  sem  tudtok.  Illetőleg 
sintérelni  tudtok.  Kezem,  lábom  le  tudná- 
tok vágni,  de  benn,  odabenn  egy  beteg 
csontot    nem   tudtok    meggyógyitani. 

Rocskay  Teofil  zömök,  elhízott,  bölcsész- 
kedő ember,  volt,  a  kinek  az  volt  a  szoká- 
sa, hogy  leült  a  haldokló  tótok  ágya  szé- 
lére és  vitázott  velük  a  mulandóságról.  Ille- 
tőleg a  tótok  nem  igen  tudtak  hozzászó- 
lani a  dologhoz,  de  felelt  és  kérdezett  he- 
lyettük Rocskay. 

Riminszky  dühöngése  se  hozta  ki  a  sod- 
rából. Szelíden  összefonta  kövérkés  kezeit 
és  áldott  niosolylyal  hallgatta.  Csak  a  te- 
gezése bántotta  egy  kicsit,  utóvégre  ahhoz 
"még  sem  szoktatták  a  tótok.  De  filozófus 
létére  könnyen  segített  magán:  visszate- 
gezte Riminszkyt. 

—  Mit  ágálsz,  ember?  Mit  hánykolódói, 
ugrándozol,  rug-kapálsz?  Sorsod  meg  van 
pecsételve,  mint  valamennyi  földi  halan- 
dóé. Itt  hiába  trémázunk,  barátocskám, 
itt  hiába  jajgatunk,  imádkozunk,  sírunk; 
menni  kell,  ha  a  másvilági  zsandár  eljön 
értünk.  Azért  legjobb  férfiasan  viselni  a 
bajt,  a  melybe  keveredtünk.  A  gonosztevők 

közül  is  mindig  az  a  szimpatikus,  a  me- 
lyik nyugodtan,  bátran,  félelem  nélkül  néz 
szembe  a  reá  váró  büntetéssel.  A  halállal 
vívódónak  se  szabad  gyávaságot  mutatni. 
Az  egész  néhány  esztendei  földalatti  fog- 
ság. Néhány  év  alatt  a  legerősebb  cson- 
tokkal is  elkészülnek  a  férgek.  Néked  erős 
csontjaid  vannak,   Riminszky. 

Riminszky  dühében  az  asztalra  csapott: 

—  Ördög  bújjon  beléd,  doktor.  Hát  azt 
gondolod  bolond  fejeddel,  hogy  én  tán 
meghalok?  Egy  rongyos  kis  reuma  miatti 
Azt  gondolod  rólam? 

Rocskay  doktor  szelíden  legyintett  a 
kezével : 

—  Hallottam  én  már  ilyent!  Ne  foly- 
tasd, Riminszky,  tudom  előre,  mit  akarsz 
mondani  .  .  .  Azt  akarod  mondani,  hogy 
nem  akarsz  meghalni.  Tudom,  fiam,  tu- 
dom. Senki  sem  akar.  De  senkit  sem  szo- 
kás megkérdezni  erről.  Magad  is  ismerhe- 
ted a  tót  közmondást,  —  elég  tót  vagy 
magadért,  Riminszky,  —  hogy  Jarinkó, 
az  erdei  szellem  köhint  egyet  és  egy  pár 
bocskor  gazdátlan  lesz  a  földön.  Már  most 
minden  attól  füsrg,  hogy  mikor  köhint  ne- 
ked Jarinkó?  Elmégy  te  is,  mint  a  többi 
tótok. 

Riminszkyt  végleg  kihozta  flegmájából 
ez  a  cinikus  beszéd.  Összefonta  a  karját  és 
a  doktor  elé  állott: 

—  Hát  te  mi  vagy?  Nem  vagy  tót?  -1- 
orditotta  magából   kikelve. 

Rocskay  Teofil  angyali  nyugalommal  fe- 
lelt: 

—  Ne  ordíts,  bolond,  ugy  is  megmon- 
dom. Hát  igenis  én  nem  vagyok  tót.  Semmi- 
féle ivadékom  nem  volt  az.  Nekem  köhög- 
het Jarinkó  ...  de  azért  egyszer  én  is 
csak    elmegyek,     ebben     nyugodt     vagyok. 

Gondolhatod,  nem  szívesen.  Magamfajta 
tudományos  ember  pedig  már  csak  meg- 
próbálkozik, hogy  hosszabbra  nyújtsa  az 
életét,  mint  a  tótokét.  De  hiába  próbál- 
kozik. Becsületemre  mondom  neked,  nincs 
segítség.    Uri    becsületemre,    Riminszky  . . . 

—  Először  is  ne  tegezzen  az  ur,  —  szi- 
szegte Riminszky,  mert  már  nem  tudott 
egyebet    mondani    a    rettenetes    embernek. 

A  doktor  komoly  arcot  vágott: 

—  Pardon,  ezer  pardon  .  .  .  Lássuk 
csak,  miről  is  van  itt  szó?  Arról,  hogy 
egy  beteg  csontot  kellene  meggyógyítani, 
egy  uj  csontot  kellene  fabrikálni  a  régi 
helyett.  Erre  az  a  válaszom,  uram,  hogy 
ha  én  nem  egy  darab  csontot,  hanem  csak 
egy  mákszemnyi  izületet  tudnék  újjáte- 
remteni, kicserélni  az  emberi  testből,  ak- 
kor meg  volna  oldva  az  örök  élet  titka. 
Annyit  azonban  tudok,  hogy  enyhítsem, 
esetleg  elmulaszszam  a  fájdalmait. 

Leült,  receptet  irt  és  igen  komoly  arc- 
cal  ajánlotta  magát. 

Riminszky  egy  percig  a  doktor  után  né- 
zett, aztán  valami  hirtelen  ötlettől  meg- 
kapatva, rákiáltott  az  öreg  Mikre,  a  ki 
a  sarokból  álmélkodva  hallgatta  a  dok- 
tort: 

—  Fuss  a  doktor  után,  jöjjön  vissza. 
Mik     karikalábain     még    a    kapu     alatt 

utóiérte    Rocskay    Teofilt.    A    doktor    fej- 
csóválva  jött   vissza. 

—  Ugy  látszik,  még  sem  győztem  meg 
egészen,  hogy  meg  kell  halnia,  —  düny- 
nyögte,  a  lépcsőket  kopogtatva  elefánt- 
csont  botjával. 

—  Nekem  is,  doktor  ur?  —  kérdezte 
ijedten  az  öreg  Mik,  a  ki  mellette  balla- 
gott. —  Megvallom,  még  sohasem  gondol- 
tam a  halálra. 

A  doktor  különös  mosolylyal  nézte  a 
Mik   hosszú,   deres   szakállát 

—  Kár  lesz  a  szakálladért!  —  mor- 
mogta. —  Egyébként  elég  érett  vagy  már. 

Benyitott   Riminszkyhez : 

—  No,  mit  akar  még  az  ur?  —  kér- 
dezte. 

—  Mik,  maradj  odakünn,  —  szólt  Ri- 
minszky. 

Az  öreg  Miket  módfelett  meglepte  ez  a 
parancsolat.  Még  nem  fordult  elő,  hogy 
gazdája,  nemes  Riminszky  ur  kiparan- 
csolta volna  őt  a  szobából.  Vén  fejében 
valami  bolondos  gondolat  azt  súgta,  hogy 
Riminszky  talán  mégis  megtudja  a  dok- 
tortól, hogyan  lehet  elsvindlizni  a  halált. 
Az  a  kutya  doktor  tán  tud  valamit,  hogy 
olyan  bátran  mer  beszélni  Riminszky  úr- 
ral. Az  öreg  Mik  se  volt  rest,  hamar  ki- 
húzta fejét  a  vidrabőr-kucsmából  és  oda- 
nyomta a  fülét  a  kulcslyukra. 

Odabentről  a  gazdája  akadozó  szavát 
hallotta: 

—  Tudja,  doktor  ur,  sok  mindenféle 
bolondság  megtörténik  az  emberrel.  Néha 
még  meg  is  szokott  házasodni.  Tegyük  fül, 
ha  egy  ötvenesztendős  ember  megházasodik, 
számithat-e  az  arra,  hogy  házasságának 
gyümölcse  legyen? 

A  doktor  krákogott 

—  Hm,  —  dünnyögte,  —  sok  minden 
függ  attól  az  ötvenéves  embertől.  De  ha. 
olyan  erős  valaki,  mint  Herkules  és  legyen 
bár  csak  harmincesztendős,  azokra  a  gyü- 
mölcsökre csak  akkor  számithat,  ha  a  fel- 
sőbb természeti  hatalmak  is  beleegyeznek 
a  dologba.  Mert,  uram,  ez  sem  biztos  do- 
log. 

Riminszky    hümmögött    valamit,    olyan 

mély  hangon,  mint  mikor  a  medve  harag- 
szik. 
A  doktor  az  ajtóból  felelt: 

—  Ámbátor    minden    lehetséges  .  .  . 

Az  öreg  Mik  ugy  kapta  el  a  fejét,  mintha 
le  akarnák  vágni.  Pedig  csak  a  doktor 
koppantott  rá  a  pálcájával,  mikor  észre- 
vette, hogy  hallgatódzott: 

—  He,  vén  betyár,  tán  te  is  meg  akarsz 
házasodni?   —   kérdezte    csúfolódva. 

Sietve  kocogott  lefelé  a  lépcsőkön,  Miket 
pedig  gazdája  a  patikába  küldte  a  recept- 
tel. 

—  Menj,  öreg  Mik,  —  mondt  Riminszky 
ur  különös  szomorúsággal.  —  Azt  a  leányt 
pedig  küld  föl  a  macskájával.  Hadd  mu- 
lattassanak. 

Mik  mérgesen  ugrált  lefelé  a  lépcsőn. 

—  Beteg,  tisztára  beteg,  —  dünnyögte. 
—  Egy  macska  mulattatja!  Szörnyű!  Ér- 
teném, ha  furfangos  lakatokat  szeretne 
látni!    De   egy   macskát?  .  .  . 

Bekiáltott   a   konyhába: 

—  Ancsurka,  vedd  a  macskát.  Az  ur 
hivat. 

Ancsurka  hamarosan  előkereste  a  macs- 
káját. Nem  sokáig  kellett  keresgélnie.  Ott 
aludt  a  meleg  kemencén. 

—  Jer,  Anci,  —  szólt  hozzá,  —  Ri- 
minszky ur  látni   akar. 

A  két  lábánál  fogva  megfogta  Ancit, 
ölébe  vette  és  megigazította  a  kék  szala- 
got, a  melylyel  tegnap  óta  földiszitette  a 
macskát.  Vidám,  fürge  lépésekkel  futott 
föl  az  emeletre,  mint  a  ki  tudja,  hogy 
kedvesen   látott   vendég. 

A  Riminszky  szenvedő  arcán  valóban 
valami  játszi  mosoly  futott  keresztül,  a 
mikor  a  leányt  meglátta  macskájával.  A 
sarokba    már    oda    volt    dobva    egy    nagy 

medvebőr.  Ugyan  ki  dobhatta  oda  előre? 
Talán  az  öreg  Mik?  Nem,  Mik  nem  gondol 
az  ilyesmire. 

Riminszky    a    medvebőrre    mutatott: 

—  No,  üljetek  oda  és  játszatok. 
Leültek  és  játszadoztak  a  maguk  módja 

szerint.  Ancsurka  halkan  kérdezgette  a 
macskát : 

—  Te  vagy  az  én  gyerekem? 
Mindjárt  felelt  is  a  macska  helyett: 

—  Én  vagyok  a  te  gyereked. 

—  No  hát  akkor  mondd  el,  mit  csinál- 
tál máma? 

—  A  kemencén  aludtam,  édesanyám. 

—  A  háztetőn  voltál-e? 

—  Voltam,  voltam,  ne  haragudj,  édes- 
anyám. Csak  az  orromat  dugtam  ki  a 
padláslyukból.  Juj,  de  hideg  van  odafent. 
A  konyhán  jó  meleg  van. 

—  Hát  a  torkoskodással  hogy  vagyunk? 

—  Ma  nem  torkoskodtam. 

—  Akkor  jól  viselted  magad.  Akkor  az 
én   gyerekem   vagy. 

Mire  az  öreg  Mik  visszajött  a  patikából 
az  orvossággal,  Riminszky  ur  már  ott  ült 
a  kanapén  és  nevetett. 

—  Ördöngös  macskája!  —  kiáltotta  és 
mindig  nevetett. 

Az   öreg   Mik   földhözvágta    a   sapkáját: 

—  Bizony  ez  egy  ördöngös  macska!  — 
tódította.  —  Az  ördögök  kuglizzanak  a 
fejemmel,  ha  láttam  valaha  ilyen  macskát. 
Becsületemre,   kitűnő   macska. 

Riminszky  még  mindig  nevetett  és  ugy 
kérdezte  Ancsurkától: 

—  Hát  ki  a  te  gyereked? 

—  A  macskám,  —  felelt  Ancsurka. 

—  Hát  te  ki  gyereke  vagy?  —  folytatta 
Riminszky. 

Ancsurka  behunyta   a   szemét: 

—  Senkié.  Én   árva  vagyok. 

—  No,  azért  ne  sirjál,  majd  csak  vala- 
hogy gondoskodom  rólatok  .  .  .  Az  az  ör- 
döngös   macskád    csaknem     meggyógyított. 

—  Az  az  ördöngös  'macska!  —  üvöl- 
tötte az  öreg  Mik  és  már  rohant  is  az  or- 
vosságos üveggel,  hogy  ezer  darabra  zúzza 
azt. 

Xeki  ugyanis  az  volt  a  fölfogása,  hogy 
a  ki  orvosságot  használ,  az  bizonyosan  meg- 
hal. Azért  összetörte  az  üveget,  de  még  sem 
volt  teljes  az  öröme.  Ezen  a  napon  elgon- 
dolkozva ült  a  színben  rozsdás  lakatjai 
között  és  ha  a  jó  Isten  megengedte  volna 
valakinek,  hogy  belelásson  az  öreg  Mik 
vén  koponyájába,  ott  a  következőket  látta 
volna : 

A  műhelyben  található  legnagyobb  lakat 
Riminszky  ur  alakját  vette  föl,  egy  négy- 
szögletes, furfangos  závárú  a  Rocskay  dok- 
torét. Marczinkánét  egy  kimustrált,  két 
darabban  heverő  ócska  lakat  képviselte, 
mig  egy  vadonatúj,  kis  lakat,  a  melyet  az 
öreg  Mik  nem  a  furfangosságáért,  mint 
inkább  a  csinosságáért  vásárolt  meg  a  leg- 
utóbbi országos  vásáron,  Ancsurka  volt. 
A  macskának  nem  volt  külön  lakatja,  az 
együtt  volt  Ancsurkával  a  csinos  lakat- 
kában. 

Az  öreg  Mik  kezében  a  kalapács  és  a 
kalapács  olykor  végigkopogtatja  a  laka- 
tokat. Végig  valamennyit,  mindegyiket 
más  és  másféle  érzelemmel.  A  lakatok  is 
másféleképpen    szólnak    a    kalapács    alatt. 

Mikor  végigment  valamennyi  lakaton, 
akkor  nagyot  csap  a  kalapácscsal  a  laka- 
tos-üllőre.  Kettőt,   hármat,  négyet. 

Mert  az  üllő.  ott  benn  a  vén  koponyá- 
ban, az  öreg  Mik  alakját  öltötte  magára 
a  gondolat-teljes  délutánon. 

Krúdy  Gy. :  A  podolini  kisértet.  0 

V.    FEJEZET. 

Ki  m  volt  hát  a  niesderi  véntrt 

Annak  a  rejtélyes  várúrnak  a  történe- 
tét, a  ki  a  nizsderi  sziklafészekben  la- 
kott, a  kővetkezőkben   lehet   összefoglalni : 

Sok  esztendővel  ezelőtt  Heidelbergában 
lakott  egy  becsületes  órásmesterem ber,  bi- 
zonyos Wart  Sámuel. 

Hogy  Wart  Sámuel  uram  mennyire  mű- 
vész volt  a  mesterségében,  az  nem  tarto- 
zik ennek  a  történetnek  a  keretébe.  Lehet, 
hogy  nagy  min  ész  volt  a  rugók  és  kere- 
kek világában,  de  az  is  meglebet,  hogy  mit 
sem  értett  a  mesterségéhez.  Utóvégre. 
Wart  Sámuel  uram  e  regénynek  írója 
szempontjából  teljesen  eleget  tett  köte- 
lességének akkor,  a  midőn  kis  emeletes 
házikót  vásárolt  és  benne  családi  fészket 
alapított.  Bizonyos  Klein  Clara  nevű 
leányzót  vezetett  az  oltár  elé,  —  a  heidel- 
bergi  óriások  nagyot  ittak  ennek  az  örö 
mére  és  egy  nagy  rakás  esztendő  lemúl - 
lőtt  Ileidelberga  és  az  órás  kis  emeletes 
háza  felett.  Ezen  esztendők  alatt  a  sors- 
nak akaratából  kis  leánya  született  ■ 
szorgalmas  órásnak  és  a  leánykát  Lizinek 
keresztelték.  Furcsa  is  lett  volna,  ha  nem 
Lizinek  keresztelik.  Utóvégre  nem  hívhat- 
ják másképpen  egy  heidclbergai  ári* 
mester  leányát.  Lizi  lett  ■  csöppség,  kö- 
vérkés, kékszemű  és  szőkéim  ju  csöppség 
és  Wart  Sámuelnek  kimondhatatlan  volt 
az  öröme.  Azért  B  csöppségért  élt,  halt. 
Midőn  a  rugókat  igazgatta  ■  beteg  órák- 
ban, lelki  szemei  előtt  a  Lázi  kék  szeme 
ragyogott.  A  kerekek  halk  Sürgésében  a 
Lizi  hangját  hallotta.  És  midőn  a  felet- 
tünk   kiismerhetetlen    sors    rendelkezéséi),"' 

Wart  Sámuelné  belefáradt  a  háztartás 
gondjaiba  és  egy  ábrándos  alkonyaton,  a 
midőn  a  hegyek  felett  ugy  búcsúzott  a 
napsugár,  mint  akár  Goethénél,  a  hol  a 
bús  szerelmet  énekli,  —  a  csendes  asszony 
elbúcsúzott  az  idevalósiaktól,  férjétől,  a 
hozzátartozó  rugóktól  és  kerekektől,  vala- 
mint a  kis  Lizitől:  elmenvén  egy  szebb, 
nyugodalmasabb,  ábrándosabb  világba, 
mint  Heidclberga,  a  hol  utóvégre  is  nem 
dalolnak  a  diákok  éjnek-éjszakáján  ar. 
utcasoron.  Elment  s  a  rugók  tovább  mun- 
kálkodtak, a  kerekecskék  forogtak,  a  diá- 
kok énekeltek,  mert  egy  szegény  egyszerű 
asszonynak  az  eltemetése  nem  szokott 
földrengést  okozni.  A  királynék  is  meghal- 
nak, hát  még  az  órásnék!  Lizike  is  ki- 
nőtt gyermekruháiból,  Sámuel  ur  a  rugó- 
kat mindig  nehezebben  fogta  meg  szer- 
számjaival és  a  kerekek,  azok  a  bolondos 
kerekek  olykor  minden  látható  ok  nélkül 
forogni  kezdtek  keze  alatt.  így  multak 
az  évek.  A  fiatal  órásból  öreg  órás  lett, 
Heidelbergában  vénebbek  lettek  a  házak 
és  a  diákok  más  nótákat  énekeltek  éjje- 
lenkint,   mint    valamikor    énekeltek. 

S  egyszer  —  a  midőn  már  igen  sok  esz- 
tendő elmúlott  —  az  öreg  órás  estebéd 
idején  igy  szólt  Lizihez: 

—  Mi  magunkban  vagyunk  és  a  házunk 
sokkal  nagyobb,  mint  hogy  ketten  meg- 
lakjuk minden  szobáját.  Nekem  elég  egy 
sötét  zugocska  is,  a  hol  fáradt  szemem 
megpihentetem. 

—  Nekem  elég  egy  másik  zugocska,  — 
felelt  alázatosan  Lizi. 

Az  öreg  órás  habozva,  csendesen  igy 
folytatta,: 

—  A  szom.-zédaink  és  ismerőseink  ki- 
tűnő   kenyérkeresetre   tesznek   szert   azzal, 

6* 

hogy  diákokat  fogadnak  a  házukba. 
Mondd,  Lizi,  nem  volna  kedved  hozzá? 
A  rugókat  és  kerekeket  mind  nehezebben 
látom,  a  boltocskát  maholnap  becsukom, 
mert  legfeljebb  karácsonykor  téved  vevő 
boltomba.  Próbáljunk  megélni  ugy,  mint 
a  heidelbergaiak  már  számos  esztendő  óta 
élnek.  Egy-két  diákot  veszünk  házunkhoz 
és  csendesen  éldegélünk. 

Lizi  —  ebben  az  időben  már  igen  tömör 
szőke  hajzata  volt  és  csak  a  rugók  és  ke- 
rekek embere  nem  látta  meg,  hogy  arcá- 
nak olyan  szine  van,  mint  a  hamvas  őszi 
baracknak  —  Lizi,  mondom,  nem  ellenke- 
zett. Utóvégre  a  diákok  olyan  ábrándo- 
san énekeltek  néha  az  utcasoron,  hogy 
kedves  álmai  lettek  e  daloktól.  Miért  ha- 
ragudott volna   a   diákokra? 

Ezen  beszélgetés  után  nemsokára  meg- 
hirdették,  hogy  két  komoly  és  rendes  maga- 
viseletű diák  inat  hajlandók  volnának  ha- 
zukhoz fogadni.  A  hirdetés  után  követ- 
kező napon  már  jelentkezett  is  egy  tag- 
baszakadt, egészséges  arcú,  rövidszakálu 
fiatalember.  Egyebekben  semmiben  sem 
különbözött  a  többi  diáktól.  Az  akkori 
idők  divatja  szerinti  sapkát  viselt,  pipa 
volt  a  kezében.  Csak  a  kutyája  volt  vala- 
miképpen másféle,  mint  a  milyent  Heiciel- 
bergában  láttak.  Lompos,  fehérszőrű,  kö- 
zépnagyságú kutya   volt. 

Bemutakozás  helyett  átnyújtotta  a 
névjegyét  Lizinek,  a  ki  ajtót  nyitott  a 
csönditésre.  Azon  a  névjegven  csak  ennyi 
volt : 

Kavaczlcy  de  Nizsthr. 

A  látogató  ezzel  mintha  be  ia  fejezte 
volna  jövetele  célját.  A  lompos  komon- 
dorra  mutatott : 

—  Ez  majd  szerez  lakótársat! 

így  szólott  különös  nyugalommal.  Lizi 
megnézte  a  kutyát,  megnézte  az  embert 
és  semmi  jót  nem  látott  rajtuk.  Kavaczky 
ile  Nizsder  lehetett  igen  tisztességes  fér- 
fiú, de  a  kutyája  az  semmiesetre  se  volt  a 
jó  kutyák  közül  való.  Igen  alattomos,  ár- 
mányos ebnek  látszott,  a  mely  szaglászva 
dugta  be  az  orrát  a  házba,  a  mint  a  ka- 
put  kinyitotta  Lizi. 

Lizi  az  ebet  nézte  és  azt  a  kérdést  in- 
tézte  Kavaczkyhoz,   a   ki   Nizsderről    jött: 

—  És  hogyan  gondolja  azt,  uram,  hogy 
majd   az   eb  lakótársat    szerez   önnek? 

Kavaczky    furcsán    mosolygott. 

—  Igen  egyszerű  a  dolog,  kisasszony. 
Ez  a  kutya  magyarországi  komondor.  En- 
nek az  ugatását  nyomban  meghallja  min- 
den magyar  ember.  Nemcsak  meghallja, 
de  meg  is  érti.  S  megtudja  belőle,  hogy 
ott,  a  hol  ez  a  kutya  ugat,  ott  magyar 
ember  van.  így  kapok  én  lakótársat  eh- 
hez  a    lakáshoz. 

Lizike  furcsának  találta  az  okoskodást, 
de  mert  igen  kötelességtudó,  jó  leányka 
volt  egyébként,  szépen  megmutatta  a  ku- 
tyás embernek  a  földszinti  szobákat,  a 
melyeket  diákoknak  rendezett  be  az  órás- 
mester. 

Kavaczkynak  módfelett  tetszett  a  szá- 
las. A  vasrácsos  ablakok,  bolthajtásos  vén 
falak    különösen    megnyerték    tetszését. 

—  A  gyermekkoromat  is  éppen  ilyen 
falak  között  töltöttem,  —  mondta. 

Lizi  kíváncsi  volt  a  Kavaczky  gyerek- 
korára. 

—  És  hol  lakott  eddig  az  uraság? 

—  A  nizsderi  várban,  —  felelt  nyugod- 
tan Kavaczky.  —  Ott  várúr  az  apám,  de 
a    múltkoriban    összevesztünk,    hát    eljöt- 


86  KRÚDY  GYULA 


tem   onnan.    Al   Dragor    ugyanis   nem  egé- 
szen tisztaeszű  ember. 

Lizi,  —  igen  jó  leányka   volt,  — 
rehányólag  vágott   közbe: 

—  Ugyan,  hogy  beszélhet  igy  az  édes 
apjáról? 

Kavaczky  furcsán  nevetett.  Felelet  he- 
lyett a  kutyája  fejét  simogatta  és  annak 
a  mocskos  bundáját  nézte. 

—  Ez  még  magyarországi  sár!  — 
mondta  végül,  a  kutyája  bundájára  mu- 
tatva. —  Mit  kérnek  a  lakásért  V 

Lizi  ekkor  elmondta,  hogy  apja  bele- 
egyezése nélkül  ő  semmit  sem  tehet,  fá- 
radjon el  délután  az  uraság  és  akkor  meg- 
állapodhatnak  a   lakás   dolgában. 

Kavaczky  de  Nizsder  egykedvűen  vál- 
lat vont. 

—  Otthon  egy  egész  falura  megalkudtam 
volna  ennyi  idő  alatt.  —  mondta  csende- 
sen. —  De  azért  eljövök,  már  csak  ■ 
maga  kedvéért  is,  szép  kisasszony. 

Lizi  elpirult  és  többé  nem  látta  olyan 
utálatosnak  a  juhászkutyát,  a  melynek 
Kavaczky   füttyentett. 

—  Poprád!   —  mondta. 

És  a  kutya  hegyező  fülekkel  rontott 
utána. 

Aznap  délben  igen  nagy  tanácskozás 
volt  az  óráséknál.  Lizi  elmondta  tapaszta- 
latait, a  melyeket  az  idegen  ur  felől  szer- 
zett. Sámuel  mester  komoly  arccal  hall- 
gatta. 

—  Hm,  —  mormogta,  —  olvastam  va- 
lamikor, hogy  foresák  a.  magyarok.  Igen 
furcsa  népség.  Am,  ha  előre  kifizeti  a  la- 
kást, véleményem  szerint  beköltözhet  oda 
utálatos   kutyájával. 

—  Csöppet  se  látszik  müveit  embernek, 
—  vetette  ellen   Lizi. 

Az    órásmester    egy    lekváros    gombócot 

telt    a    szájába.  „«üni.t 

—    Utóvégre    csupa    professzor    urakat 

nem  vehetünk  ide.  A  szegény  ember  ugy 
,Udezi    be    az    életét,    a    hogyan    lehetse- 

geLizi  belátta  apjának  helyes  gondolkozá- 
sát és  igy  történt,  hogy  midőn  Kavac^y 
de  Nizsder  délután  ismét  megszólaltatta 
a  kapu-csengetyüt,  az  utálatos  kutya 
társaságában,  Lizi  nem  utasította  őt  el, 
hanem  alkuba  bocsátkozott  vele  a  lakás 
irányában,  a  mint  jóravaló,  rendes  lány- 
hoz illik.  ,    .   -     ; 

Kavaczky  de  Nizsder  a  sörtebajusza 
alatt  furcsán  nevetett,  a  mikor  a  Lizi 
aggodalmait  hallotta  a  lakáspénz  dolgá- 
ban.   Egy    csomó    aranypénzt    markolt    ki 

zsebéből. 

Akár  egy  esztendőre  előre  kiűzetem, 

—    mondta    egykedvűen. 

Egy  pillanatra  a  leány  arcába  tévedt 
a  tekintete.  Aztán  megfordult  és  megsi- 
mogatta a   sarkában  szaglászó   ebet. 

—  Poprád,  ezentúl  itt  lakunk,  —  szólt 
a  kutyához,  mintha  egy  hozzá  hasonló  em- 
berhez szólott  volna. 

Kavaczkynak  igaza  volt. 

Az  első  este,  a  melyet  uj  lakásában  töl- 
tött, meghozta  neki  a  lakótársat,  még 
pedig  az  eső  holdvilágos  este.  A  hold  ma- 
gasan barangolt  a  heidelbergai  csúcsos 
háztetők  fölött  és  ábrándos  sugarai  enyhe 
fényt  árasztottak  a  szűk,  kacskaringós 
utcácska  kövezetére.  Kavaczky  a  dívá- 
nyon heverészett  és  éppen  azon  elmélke- 
dett, hogy  tulajdonképpen  roppant  unal- 
mas dolog  az  egész  élet,  a  mikor  Poprád, 
a  lompos  fehér  kutya,  jelt  adott  magáról. 

Jelezte,  hogy  ő  is  a  világon  van.  Két  ei>ó 
lábával  felkapaszkodót!  ai  ablakpár- 
kányra és  teljes  szívvel,  odaadással  voní- 
tott a  holdra,  a  melyei  éppen  észrevett 
barangolásában. 

Kavaczky  néhányszor  rászólt  a  kutyára, 
de  azt  nem  lehetett  lebeszélni  az  igen  OSZÓ 
Bájtról,  egy  olyan  sajtról,  a  melynek  M 
nincsen.  Poprád  el-elhallgatott,  de  aztán 
csak  folytatta  az  éjszakai  ábrándozást,  a 
mely  ábrándozás  különös  hangokat  ('salt 
ki  belőle. 

Kavaczky,  —  természeténél  fogva  igen 
lusta,  nyugalomkedvelő  férfin  volt,  — meg- 
unta a  kutya  csillapítását,  ez  pedig  nem 
hagyott  lel  az  ábrándozással.  »sőt  mikor  i 
hold  felhő  mögé  rejtőzködött,  kai  g 

fással    követeli  e    VÍSSZS    az    égi    sajtot. 

Egyszerre  azt    veszi     észre     Káva 
hogy  árnyék  vetődik  a  szobába.  Az  árnyék 

ott  maradt  a  szoba  közepén,  a  kutya  erő- 
sen   ugatott    és    kaparta    a    falat. 

Kavaczky  végre  fölemelte  a  fejét  a  dí- 
vány karfájáról.  A  holdvilágos  éjben  egy 
fekete  férfiú  állott  a  függönytelen  ablak 
előtt  és  látszólag  nagy  kedvteléssel  hall- 
gatta  a   kutya    ugatását. 

Kavaczky  álmosan  fordult  el.  Azi 
delta  magában,  hogy  az  éjjeli  ember  majd 
c>ak  elunja  egyszer  az  álldogálást  és  to- 
vább megy.  De  bizony  az  nem  mozdult. 
Sőt  inkább  halkan  kopogtatni  kezdett  az 
ablakon,  mintha  mondani  akarj  volna  va 
lamit   a  kutyának. 

Az  eb  vígan  csaholt.  Kavaczky  most 
már  hiába  figyelmeztette  szelíden  vagy 
szigorúan : 

—  Poprád!   Oaiba  te,   Poprádi 

A  Poprád  ugatott,  mintha   űzették  volna 

élte.  Ugatott  torkaszakadtából  és  legjob- 
ban szeretett  volna  kirohanni  az  utcára, 
és   lábszárába   kapni    az   idegennek. 

Kavaczky,  —  végtére  ő  sem  volt  fából, 
—  feltámaszkodott  a  diványról  és  néhány 
erőteljes  rúgással  elkergette  a  kutyát  az 
ablaktól. 

—  Mit  akar  itt,  hé?  —  kérdezte  mér- 
gesen az  idegentől. 

Az  idegennek  széles  mosolygás  terült  el 
a?  arcán: 

—  Azt  a  kutyát  szeretném!  —  kiáltott 
be,   tölcsért   formálva  tenyeréből. 

Kavaczkyt  nem  hozta  ki  a  flegmájából 
ez  a  beszéd. 

—  Majd  mingyárt  kinyitom  az  ablakot, 
aztán  elviheti,  —  felelt  és  már  nyitotta  is 
az  ablakszárnyat. 

—  Csipd  meg!  —  kiáltott  a  kutyára  ha- 
zai szokás  szerint. 

A  kutya  nem  sokáig  hagyta  magát  biz- 
tatni, egy-kettőre  odafönn  volt  az  abla- 
kon, aztán  kiugrott  az  utcára. 

Az  idegen  ezalatt  csendesen  hátrahúzó- 
dott. LTgy  látszik,  igen  komolyan  fogta 
fel  a  dolgát.  Négykézlábra  ereszkedett  és 
ugy  fordult  a  kutya  felé.  Valami  különös 
hangot  hallatott,  a  mitől  egyszerre  megju- 
hászodott a  dühös  eb.  Farkát  lába  közé 
húzva  odalgott  a  fal  mellett.  Az  idegen 
pedig,  mint  a  ki  teljesen  bizonyos  akar 
lenni  dolgában,  fejével  néhányszor  a  kutya 
felé  bökött  és  szüntelenül  hallatta  a  kü- 
lönös hangot.  A  kutya  szűkölve  hátrált. 

Kavaczky  elképpedve  nézte  a  különös 
jelenetet   az   ablakból. 

—  Poprád!  —  kiáltotta.  —  Összetöröm 
a  fejed,  te  becstelen  dög. 

De    Poprádnak    mondhatott    már    akár- 


00  KRÚDY    GYULA 


mit.  A  kutyát  tejesen  megbűvölte  az  ide- 
gen különös  magaviseletével.  A  Poprád 
BxeUden  lapult  meg  a  fal  mellett,  majd 
mikor  az  éjszakai  látogató  talpraállott, 
hizelkedő  farkcsóválással  közeledett  fe- 
léje. 

—  Hát  most  már  viszem  a  kutyát!  — 
mondta  az  idegen.  Füttyentett  a  kutyá- 
nak és  halkan  mondta: 

—  Poprád! 

A  kutya,  —  hja,  ilyen  a  kutyabarát- 
ság! —  szelíden,  csendesen  követte. 

Kavaezky  mérgesen  vágta  be  az  abla- 
kot. Megsértett  büszkesége  nem  engedi  <-, 
hogy  egy  hanggal  is  visszacsalogassa  liű- 
telen  kutyáját. 

Ámde  hiába  való  volt  minden  büszke- 
sége, valahogyan  igen  rosszul  kezdte  ma- 
gát érezni,  a  mint  a  kutya  és  uj  gazdája 
eltűntek  az  utca  kanyarulatánál.  Nyug- 
talanul sétálgatott  fel  és  alá  a  szobában: 
valami  nagyon  hiányzott  neki.  Nézegette 
a  szobasarkokat,  bepislogott  az  ágy  alá, 
mintha  keresne  ott  valakit.  De  nem  talált 
senkit.  Senkit,  senkit . . .  Teljesen  egyedül 
volt.  8  e  végből  elkeseredésében  földhöz 
vágta  a  pipáját,  majd  lefeküdt  és  nyugta- 
lanul aludt. 

—  Poprád,  —  mondta  néha,  de  senki 
sem   felelt  neki. 

—  Poprád!    —   sóhajtotta. 

Vájjon  hol  járhatott  már  akkor  Pop- 
rád! 

Reggel  sietve  öltözködött  é-s  a  szabad 
levegőre  vágyódott,  hogy  elfelejtse  bá- 
natát. Hát  a  mint  kisietett  a  kapun,  kit 
talál  vájjon  a  kapusarok  mellett  iildö 
gélve?  Senkit  mást,  mint  a  htitelen  Pop- 
rádot.   A     kutya    farkcsóválva,      ragyogó 

szemmel  közeledett  feléje.  Kavaczkynak  is 
nagyot   dobbant   a  szive. 

—  A  kakas  csípjen  meg!  —  kiáltott 
fel,  a  midőn  magához  tért  csodálkozásá- 
ból. —  Hol  jártál  az  éjszaka,  te  betyár? 

Poprád  persze  felelt  volna,  ha  tudott 
volna.  Felelet  helyett  csak  a  lompos  far- 
kával ütögette  a  Kavaczky  csizmaszárát. 
Mintha  azt  mondogatta  volna,  nagy  hí- 
zelkedve : 

—  Ne  haragudj,  öreg.  Nekem  is  vannak 
diszkrét    dolgaim. 

Kavaczky  egyszerre  igen  jól  kezdte  ma- 
gát érezni.  Szétterpesztett  lábbal,  pipáz- 
gatva állott  a  kapuban,  a  kutya  mellette 
guggolt,  hegyező  füllel.  A  jövő-menőkre 
legfeljebb  csak  annyit  nézett  Kavaczky, 
a  mennyire  egy  fehér,  lompos  juhászkutya 
gazdája*  nézhet.  Talán,  ha  a  nagyherceg 
jött  volna  éppen  arra,  azon  se  csudál- 
kozott  volna  jobban,  mint  a  szomszéd  pék- 
mesteren. 

Egyszerre  fölemelte  fejét  Poprád  és  ví- 
gan elvakkantotta  magát. 

Kavaczky  gyanakodva  nézett  abba  az 
irányba,  a  merre  a  kutya  orrát  fordította. 
Mintha  valami  uj  veszedelem  készült 
volna !  . . .  Nem,  szó  sem  volt  veszedelem- 
ről. Az  utca  végén  kék  ruhában,  kis  fehér 
kosárkával  kezében,  nyúlánk,  karcsú,  fia- 
tal hölgy  közeledett.  Kis  kerek  kalapja 
alól  megcsillant  aranyszőke  haja  a  ta- 
vaszi reggeli  napsugárban  és  Kavaczky 
ünnepélyesen    emelte   le   kalapját: 

—  Jó  reggelt,  Lizi  kisasszony! 
Lizi   mosolygott : 

—  Már  ébren,  doktor  ur?  A  doktor  urak 
nem   koránkelők. 

(Heidelbergiban  minden  diák  doktor 
volt   hajdanában.) 

A  „doktor  ur"  komolyan  pislogott  é: 
fejét   bólongatta   hozzá: 

—  Én  mindig  korán  kelek.  Korán,  mint 
a   madarak. 

Lizi  kisasszony  elmosolyodott  erre  a  kü- 
lönös hasonlatra.  Kavaczky  de  Xizsder 
minden  inkább  lehetett  volna,  mint  madár. 
Azaz,  hogy  kakas-madár  lehetett  volna, 
pocakjával  és  vékony  lábszárával. 

Kavaczky  nagyot  szívott  pipájából: 

—  Az  éjjel  nagy  dolog  történt,  —  foly- 
tatta és  szemével  hunyorított  Lizi  ki- 
asszonyra.  —  Az  éjjel  ellopták  a  kutyá- 
mat. De  Poprád  hűséges  volt  és  szépen 
hazajött,   mire   megvirradt. 

Lizi  kisasszony,  már  mondtam,  hogy  igen 
jóravaló,  rendes  leányka  volt,  —  nagyon 
elcsodálkozva  hallgatta  a  Kavaczky  elő- 
adását az  éjszakai  kutyalopásról.  Későb- 
ben   maga   is   megcsóválta    szép   fejét : 

—  Mindenesetre  különös  dolog,  —  mon- 
dotta. 

S  ezzel  már  eltűnt  a  ház  ajtajában. 
Kavaczky  megelégedetten  nézett  utána  egy 
pillanatig. 

—  Csinos  teremtés,  —  dörmögte  és  lá- 
bait újra  szétterpesztette,  kutyájára  en- 
gedékeny pillantást  vetett  és  pipázgatva 
nézegette  tovább  az  utcai  járókelőket,  a 
mig  a  házból  harangcsöndités  jelentette, 
hogy  odabenn  ebédre  tálaltak. 

Kavaczky    ekkor     szobájába     vonult    és 
nagy    érdeklődéssel    várta    az    első    eb. 
Az    ajtó    fölnyillot    és     Wart    Sámuel,    M 
Öreg    órásmester   lépett   be    rajta. 

Az   órák   mestere   ebben   az    időben    mar 
olyan    rövidlátó    volt,    hogy    csak    bőst 
vizsgálódás     után    vette     észre     Kavaczky 

urat,  a  ki  szarvasagancsok  kését,  ezüst  ka- 
nalát már  az  asztalra  készítette  és  min- 
denféle töltött  káposztáról  ábrándozott,  a 
mint  Heidelbergában  ábrándozni  szoktak 
a  magyar  diákok. 

Wart  uram  az  ő  félszeg,  alázatos  modo- 
rában, félénken  közeledett  az  asztalhoz  é3 
a  Kavaczky  bicskájára  mutatva  igy  szó- 
lalt meg 

—  Odafenn  az  emeleten  is  van  kés,  va- 
lódi ezüstkés,  a  melylyel  a  sültet  földara- 
bolni lehet.  Legyen  szerencsém,  doktor  ur. 
Tiszteljen   meg,   Kavaczky  ur. 

Kavaczky   nagyott   szívott    a    pipájából: 

—  Jól  van,  öreg  bácsi.  Én  nekem  egé- 
szen mindegy,  —  felelt  egykedvűen,  —  de 
mi  lesz  a  kutyámmal? 

Wart  Sámuel  kedélyesen  veregette  meg 
a   Kavaczky  széles  hátát: 

—  Ne  búsuljon,  doktor  ur.  A  Wart  há- 
zában senki  sem  éhezik.  Leányom  is  nagy 
kedvelője  az  állatoknak  .  .  .  Jelenleg  há- 
rom csiz  énekel  odafönn. 

Kavaczky  megrúgta  az  asztal  alatt  fekvő 
ebet. 

—  Hé,  Poprád!  Jó  lesz  neked  kender- 
mag ebédre?  Felelj  az  órásbácsinak!  Szere- 
ted-e a  kendermagot? 

Poprád  morogva  húzódott  el  a  Kavaczky 
husszucsizmás    lábai    közeléből. 

—  Azt  mondja,  —  dünnyögte  Kavaczky, 
—  hogy  csak  a  csontot  szereti. 

Wart  Sámuel  sokatmondólag  pislogott 
gömbölyű    szemüvege    alatt. 

—  A  kutya  is  jóllakik,  doktor  ur  se 
marad  éhesen.  Legyen  szerencsém.  Tessék, 
tessék.  Lizi  se  venné  jó  néven,  ha  doktor 
ur  nem  tisztelné  meg  asztalunkat. 

Kavaczky  tunyán  nyújtózott.  Előkereste 

a  legjobb  kabátját,   a   tükör  előtt   néhány- 
szor  megcsavarta   a  bajuszát. 

—  A  kisasszony  kedveért  mindenre  haj- 
landó vagyok,  —  dörmögte,  —  habár  nem 
szeretném,  ha  a  kutyám  éhen  maradna. 

Wart  Sámuel  amolyan  németes  kedélyes- 
-'"-'Líel  lökte  előre  Kavaczky  urat  a  kacs- 
karingós lépcsőkön,  a  ki  nem  győzte  egyre 
hangoztatni,  hogy  néki  tulajdonképpen 
mindegy  a  dolog.  Ezt  többször  elmondta 
és  végül,  a  midőn  az  ódivatú  ebédlőben 
voltak,  a  hol  a  falakon  régi  rézmetszetek- 
ben mindenféle  füstösképil  férfiak,  kisasz- 
szonyok  lógtak  szögeiken  6a  az  ablak  mel- 
lett nagy  zöld  kalitkában  három  elkese- 
redett madárka  ugrándozott  és  gubbasz- 
tott, a  napfényről  álmodozva,  —  az  ebéd- 
lőben Kavaczky  elfoglalta  a  számára  ki- 
jelölt széket  és  többé  semmi  mondanivalója 
nem  volt.  Szórakozottan  evett  és  mindig 
mintha  valami  kutyaugatást  hallott  volna 
a  földszintről.  Hallgatózott,  elgondolkozott 
és  midőn  Lizi,  —  nagy  fehér  kötény  volt 
rajta  ezen  alkalommal,  —  már  a  befőttes 
üvegeket  fölbontotta,  Kavaczky  megnyu- 
godva szólalt  meg 

—  Azt  hiszem,  mégsem  a  Poprád  uga- 
tott! 

Ennyi  volt  mindössze  az,  a  mit  érde- 
mesnek tartott  kijelenteni.  De  ez  a  kije- 
lentés is  elég  volt  ahhoz,  hogy  az  B 
Wart  ur,  a  ki  ebéd  ideje  alatt  minden 
féleképpen  igyekezett  vendége  kedvébeit 
járni,  végre  felhajtsa  azt  a  pohár  óbort, 
a  melynek  színében  és  illatában  már  rég- 
óta gyönyörködött,  ós  megszólaljon,  mint 
a   ki  már  régen  vár  elmondani  valójával: 

—  Nem  szeretném,  tisztelt  doktor  ur, 
ha  félreismerné  az  öreg  Wartot  és  házát. 
Mi    becsületes,    rendes    polgáremberek    va- 

gyűlik-  mi  familiáris  emberek  vagyunk; 
mi  azt  szeretnénk,  ha  tisztelt  doktor  ur 
otthont  találna  nálunk,  ügy-e  bár,  Lizi? 
Érezze  magát  nálunk  jól;  gondolja  maga 
ban,  hogy  otthon  van  .  . .  Csak  egyet  ké- 
rünk —  és  ezt  az  öreg  Wart  Sámuel  na- 
gyon kéri  öntől  —  hogy  a  kaput  éjjel 
nyitva  ne  hagyja  . . . 

Kavaczky,  miután  már  nem  hallotta  azt 
a  nyugtalanító  ebugatást,  megengedte  ma- 
gának a  következő  kijelentést: 

—  Én  nem  járok  el  éjszaka,  sem  hozzám 
nem  járnak  éjszaka.  Én  és  a  kutyám  ahhoz 
vagyunk  szokva,  hogy  korán  aludni  men- 
jünk. 

Az  öreg  Wart  Sámuelnek  erre  ugy  fel- 
derült az  arca,  mintha  most  találkozott 
volna  először  az  életben  a  boldogsággal. 
Ragyogó  szemmel  nézett  a  sajátságos  Ka- 
vaezkyra  és  elfogódva  kérdezte: 

—  És  a  dalokkal  hogy  van  doktor  ur? 
Barátja-e  a  daloknak,  a  melyeket  a  diá- 
kok  fújnak  az   utcán  és   a  korcsmákban? 

Kavaczky  álmosan  hunyoritott : 

—  Nem  hallottam  dalolni. 

Maid  midőn  látta,  hogy  Wart  Sámuel  a 
boldogságtól  magánkívül  tipeg  a  pohár- 
székig, a  honnan  egy  pókhálós  palac- 
kot vett  a  kezébe  és  nekifeszíti  az  üveg 
fejének  dugóhúzóját,  —  midőn  ezt  a  nagy 
örömet  látta  a  tunya  Kavaczky,  nem  rös- 
telkedett többé  még  a  következőkre  is  ki- 
terjeszkedni : 

—  A  zenét  se  szeretem  ám.  Wart  uram, 
Egyetlen  hangszer  a  mit  kedvelek,  a  kecs- 
keduda. 

Mintha  valami  nagy  változás  törtónt 
volna  azzal  a  pókhálós  palackkal,  a  melyet 
felnyitásra  vett  elő  az  órásmester.  A  pa- 
lack,   mintha    időközben    haladékot    nyert 

volna  Wart  aramtól,  érintetlen  állapot- 
ban vándorolt  vissza  a  pohárszék  sarkúit;'. 
Ott  megállott  mozdulatlanul,  mint  vala- 
mely pincebeli  kis  szellem,  a  ki  az  örök 
sötétségből  napvilágra  kerülve,  idegen- 
kedve látja  maga  körül  a  földfeletti  élet 
zajgását. 

Az  öreg  Wart  ur  szomorúan  tette  vissza 
dugóhúzóját  hosszú  bársonvinellénye  zse- 
bébe, 

—  Kár,  igazán  kár  —  mondotta  lehan- 
goltan. —  Lizi  hárfázni  szokott  estén- 
kint. 

Kavaezky,  a  ki  nagy  figyelemmel  kí- 
sérte a  dugóhúzó  eltűnését,  ennyit  jegy- 
zett meg: 

—  No,  a  hárfának  nem  vagyok  éppen 
ellensége. 

Wart  ur  aggodalmai  azonban  koránt- 
sem oszlottak  el.  Valamelyes  mozdulatot 
tett  ugyan  a  bársonymellény  felé  csontos, 
hosszú  ujjaival,  de  az  arca  borús  maradi. 
Majd  szégyenkezve,  félig  elfordulva  kér- 
dezte : 

—  És  az  oboával  hogy  van,  doktor  ur? 
Az  oboát  gondolom,  a  melyet  néha  fújni 
szoktam,  ha  eszembe  jutnak  fiatalkorom 
emlékei  V 

Kavaczky   összeráncolta    a   homlokát. 

—  Megvallom,  nem  igen  ismerem  ezt 
a   hangszert  —  mormogta  habozva. 

Az  öreg  Wart  Sámuelnek  megcsillant 
va  sí  ag  szemS  vege. 

—  Ó,  Iia  nem  ismeri,  okvetlenül  meg- 
szereti.    -\    legszebb     hangja    az   oboának 

van:     mély,     SZOmorU,    borufl    és    ábrái, 

Hallgassa  csak  meg  .  .  . 

Szokatlan    fürgeséggé]    nyitotta     fel 
ódon   diófaszekrény    elzárt    fiókját    és    on- 
nan   sebesen    elővette   kfilönöt 

Néhányszor  belefujt,  majd  valamely  régi 
dalnak  kezdetét  fújta  el,  miközben  szemét 
lehunyta. 

Kavaczky    beleegyezőleg    bólintott: 

—  Jeles   szerszám   —   mondta. 

—  No,  ugy-e  megmondtam  előre?  — 
kiáltott  fel  az  öreg  órásmester.  —  Az 
oboa  és  a  hárfa  hangjai  zavarják  meg  csu- 
pán ennek  a  háznak  a  csöndességét.  Csu- 
pán ezen  ábrándos  hangok  töltik  be  ezen 
vén  falakat.  És  még  soha  sem  panaszko- 
dott emiatt  egyik  szomszédunk  sem.  Ön 
sem   fog  panaszkodni,  doktor   ur. 

A  következő  percben  az  oboa  visszaván- 
dorolt a  régi  fiók  mélyére  és  a  dugóhúzó 
is  eleget  tett  kötelességének.  A  pince  pók- 
hálós szelleme  ott  vérzett  el  a  sötétes 
ebédlőben  a  régi  rézmetszetek  alatt,  a  me- 
lyek barna  rámáikkal  mozdulatlanul  függ- 
tek a  falakon.  Egy  nagy  álló  óra  komo- 
lyan beszélgetett  magában  a  sarokban  és 
ingáját  olykor  megvillantotta  kis  házikó- 
jában. Az  ablak  melletti  kalitkában  néha 
halkan  füttyentett  valamelyik  rabmadár, 
mintha  csupán  arról  akart  volna  meggyő- 
ződni, hogy  még  nem  felejtette  el  a  zenét. 
Valahol,  egy  közeli  toronyban  rekedten 
ütött  a  toronyóra.  Az  óraütésre  Wart  Sá- 
muel megmozdult  az  asztal  mellett  és  a 
zsebében  lévő  rézórát  hamarosan  összeha- 
sorlitotta  a  sarokban  álló  nagy  órával,  a 
mely  inkább  valami  öreg  nagyapónak  lát- 
szott,  mint   órának. 

—  Mindig  mondtam,  —  kiáltott  fel  az 
öreg  Wart  —  hogy  a  heidelbergi  órák 
nem  járnak  pontosan!    íme,   itt  a  példa... 

Miközben  beszélt,  gyorsan  tipegett  a 
sarok  felé,  a  honnan  előhalászott  egy  vén 
botocskát,  a  mely  olyan  pontosan  kezdett 
el   kopogni   az   öreg  órás  kezében,  mintha 

már  a  világ  kezdete  óta  egyebet  sem  tett 
volna,  mint  mindig-mindig  kopogott  volna. 
Ugyanabból  a  sarokból  előkerült  egy  igen 
régi  fekete  kalap,  amely  mintha  csak  ab- 
ban a  percben  kezdte  volna  magút  igazán 
jól  érezni,  a  mikor  az  öreg  órás  fejére  ke- 
rült, a  hol  kényelmesen  elhelyezkedett...  S 
a  vén  botocska  kopogva  vitte  el  az  ódivatú 
szobából   a   régi  kalapot. 

Kavaczky  de  Nizsder,  a  mikor  végre 
körülnézett,  senkit  sem  látott  mást,  mint 
Lizit,  a  ki  félig  lehunyt  szemmel  üldögélt 
egy  sarokban.  Ott  ült  a  szőke,  fehérárai 
leány  és  Kavaczkynak  —  az  ördög  iga- 
zodna el  a  férfiak  észjárásán  —  egyszerre 
mindenféle  régen  látott  képek  merültek  fel 
a  lelkében.  Bizonyos  gyermekkori  mesék 
jutottak  hirtelen  eszébe,  a  hol  a  mesebeli 
leányok  éppen  igy  ülnek  mozdulatlanul 
az  elátkozott  várban  és  várják  megmentő- 
jüket. 

Kavaczky  ettől  a  gondolattól  annyira 
meglepődött,  hogy  szó  nélkül  kiosont  a 
szobából  s  csak  akkor  mert  nyugodtan  fel- 
lélekzeni,  a  mikor  odalenn  heverészett 
végre  a  földszinti  szobában  kutyája  tár- 
saságában. Szórakozottan  simogatta  a  lom- 
pos komondort  és  a  gondolatai  minden- 
féle kocogó  vén  botocskák  körül  kalan- 
doztak. Mintha  a  vén,  rejtett  ingájú  órát 
is  hallotta  volna  valahol,  mint  a  hogyan 
a  nagyanyó  kötőtűinek  zörgését  halljuk 
a  szomszéd  szobából.  S  mikor  már  túlesett 
gondolataiban  az  öreg  órásmester  fején 
kényelmesen  elhelyezkedő  régi  kalapon  is, 
valamint  a  furfangosan  eltűnő  és  várat- 
lanul megjelenő  dugóhúzón,  akkor  Miébe 
jutott  a  sarokban  ülő  elátkozott  herceg- 
cony. 

S  akkor  haragosan  rúgta  meg  Poprádot, 

bár  az  semmi  okot  sem  adott  a  rúgásra: 

—  Az  ördög  vigyen  el  —  dörmögte.  — 
Legalább  valami  zenét  tudnék   játszani. 

Es  mert  semmiféle  zenébez  nem  értett, 
elkeseredetten  nézte  sokáig  a  sarokban 
meghúzódó  Poprádot  s  dühösen  megfenye- 
gette : 

—  Összetöröm  a  fejed,  ha  még  egyszer 
elszököl  a  háztól! 

S  nemsokára  ezután  felvidulva  hallotta 
a  vén  botocska  kopogását,  a  mint  az 
utca  felől  a  házba  kanyarodott.  Wart  ur 
csendesen  felnyitotta  az  ajtót  és  rejtel- 
mes mosolylyal  mondta: 

—  Ha  kedve  van,  doktor  ur,  velünk 
töltheti  az  estét.  Ma  zenélni  fogunk. 

Kavaczky  de  Xizsder,  a  ki  soha  sem  kelt 
151  fekvő  helyzetéből  a  nélkül,  hogy  meg  ne 
gondolta  volna  jó  előre  a  dolgot,  ezen  aka- 
] ómmal  gondolkozás  nélkül  talpra  ugrott 
és  megrázta  a  Wart  Sámuel   kezét: 

—  Imádom  a  zenét  —  mondta  hevesen. 

Aztán,  miután  Wart  ur  mögött  bezá- 
ródott az  ajtó,  ismét  kutyájára  esett  a 
tekintete.  A  lompos  komondor  mintha 
gyanakodva  meresztette  volna  rá  szemét 
a  sarokból,  megfenyegette  az  öklével: 

—  El  ne  szökj  a  háztól!  —  mondta. 
Tehát  azon  nz  estén  zenézés  volt  a  régi 

házikó  ódon  ebédlőjében. 

Kavaczky  pipája  társaságában  meghú- 
zódott egy  sarokban  és  onnan  komolyan 
hallgatta  a  dalokat,  a  melyeket  Lizi  kis- 
asszony hárfakíséret  mellett  énekelt. 
Cmrpa  régi  német  dalok  voltak  és  Lizi 
teljes  szivvol  és  lélekkel,  ábrándozva  da- 
lolta a  régies  melódiákat.  Csinos  althangja 
Tolt  és  Kavaczky  lehunyta  a  szemét  a  sö- 
tét sarokban,  még  pipáján  is  csupán  azért 
szívott  néha  egvet-kettőt,  hogy  a  pipa   el 

ne  aludjon.  Wart  Sámuel  ur,  az  öreg  órás 
ragyogó  szemüveggel  nézett  hol  Lizire,  hol 
Kavaczky  úrra.  Meggyőződése  szerint  az 
angyalok  sem  hárfázhatnak  szebben  oda- 
fönn az  égben,  mint  a  hogy  Lizi  hárfá- 
zott. A  hárfa  sajátos  hangjai  mintha  < 
nesen  szivébe  lopództak  volna  és  az  ottani 
kerekecskék  között  olyan  zenebonát  okoz- 
tak volna,  a  milyen  zenebona  némely  órá- 
nál   szokott   előfordulni. 

Mikor  Lizi  megpihent  és  a  hárfa  végső 
hangjai,  mint  valamely  elmúlt  álomnak 
emlékei,  bongtak,  visszhangoztak  pillana- 
tokig az  ódon  ebédlőben  és  az  ebédlőben 
levő  ódon  s  fiatal  szivekben,  Wart  ur 
észrevétlenül  ugy  tette  szájához  az  oboát, 
hogy  megszólaltassa  azon  saját  érzemé- 
nyeit. Többnyire  maga  költötte  azokat  a 
dalokat,  a  melyeket  fújdogálni  szokott  és 
éppen  ez  volt  annak  is  okozója,  hogy  már 
sck  esztendő  előtt  kilépett  a  városi  pol- 
gár-zenekarból, a  hol  sehogyan  sem  akar- 
ták méltányolni,  hogy  Wart  uram  saját 
műveinek  hódol  az  oboán,  mig  a  többi 
hangszerek  valamely  más  zeneszerző  út- 
mutatása szerint  szólanak.  Az  oboa  a  leg- 
ünnepélyesebb pillanatokban  megfeledke- 
zett kottáról,  karmesteri  pálcáról  és  min- 
den zenei  fegyelemről  és  olyan  hangokat 
hallatott,  a  mely  hangokra  a  jámbor  pol- 
gár-muzsikusokban ágaskodni  kezdett 
minden  csöpp  vér  és  a  vasvillatekintetek 
azzal  biztattak  a  helikonistát,  hogy  Tágja 
hatalmas  hangszerét  az  oboához.  Áldatlan 
viszálykodások,  gyűlölködések  és  torzsal- 
kodások magvát  hordta  magában  az  oboa 
gyakori  megfeledkezése,  mig  elkövetkezett 
az  az  idő  is,  hogy  Wart  Sámuel  urat  leg- 
jobb barátja,  a  földsüket  helikonista  U 
elhagyta. 

—  Nem,  Sámuel,  nem  —  mondta  ez  a 
hallgatag  férfiú,  a  ki  foglalkozására  nézve 
pókmester  volt,  egy  zenekari  próba  után, 
a  mikor  Cornelius  mester,  a  városi  kar- 
mester az  oboa  feletti  boszuságában  vég- 
képpen összezilálta  bosszú  fürtéit  —  a  mi 
nem  megy,  az  nem  megy.  Tisztelünk,  be- 
esülünk, mint  polgártársunkat,  de  a  zenét 
már  csak  bizd  másra. 

Wart  Sámuel  szenvedélyesen  kiáltott 
fel: 

—  Ó,  tudjátok  is  ti,  mi  a  zene? 

Az  öreg  órásmester  azonban  mégis  le- 
győzetett a  vitában  és  helyét  a  városi  zene- 
karban bizonyos  Raffaidesz  Péter  foglalt* 
el,  a  kinek  ugyan  fogalma  sem  volt  az 
oboázásról,  de  órás  volt  szintén.  S  mintha 
az  oboával  együtt  a  fiatal  Raffaidesz  sze- 
rencséje is  felderült  volna,  csakhamar  vi- 
rágzani kezdett  üzlete,  mig  az  öreg  War- 
tot  végképpen  elhagyta  szerencséje.  Bát- 
ran be  is  csukhatta  volna  boltját,  ha  meg 
tudott  volna  lenni  a  bolt  és  körülötte  he- 
verő beteg  órák  nélkül.  Megesett,  hogy 
unalmában  szándékosan  rontott  el  egyes 
órákat,  hogy  később  megreparálhassa. 
Bezzeg  Raffaidesz  Péternek  nem  volt  ideje 
unatkozni,  volt  munkája  bőven.  S  ekkor 
történt  meg  az,  a  mely  minden  heidelber- 
gai  polgár  előtt  a  legtermészetesebb  ese- 
mény volt,  hogy  a  győztes  Raffaidesz  egy 
napon  megkérte  Wart  Sámueltől  a  leánya 
kezét. 

Az  öreg  órás  nagy  felindulással  hall- 
gatta a  fiatal  órás  kérését,  majd  maka- 
csul megrázta  a  fejét: 

—  Xem,  Raffaidesz  barátom,  addig  mig 
én  élek,  szó  sem  lehet  a  dologról!  ...  Ná- 
lunk kell  tudni  oboázni,  nem  ugy,  mint  a 

városi   zenekarban,  ebben  a  botfülű   zenei 
bolondok  gyülekezetében. 

Raffaidesz  Péter  szomorúan  ment  el  és 
többé  nem  mutatkozott.  Hogy  Lizi  mit 
mondott  a  dologhoz,  bizony  azt  nem  igen 
kérdezte  senki.  De  mégis  szóba  került  egy- 
szer az  ügy,  még  pedig  azon  esztendőnek 
végső  napján,  havas  Szilveszter  éjszaká- 
ján, midőn  visszagondolt  az  elmúlt  év 
eseményeire,  az  eladott  órákra,  az  órák- 
hoz tartozó  emberekre,  üzleti  barátaira  és 
ellenfeleire.  Ekkor  jutott  eszébe  verseny- 
társa,  Raffaidesz   Péter. 

—  Lizi  —  mondta  csendes  hangon  —  el- 
felejtettem   neked    mondani,    hogy    ta\ 
táján   megkérte    a   kezed    bizonyos   Rafia  i- 
desz. 

Ha  az  öreg  órásnak  nem  lett  volna 
olyan  vastag  szemüvege,  mint  a  milyen 
volt,  bizonyosan  észrevette  volna,  hogy  Li- 
zinek  az  arca  fehérebb  lészen  a  rendesnél. 
De  a  dologról  többé  nem  beszéltek,  egy  szót 
sem  beszéltek,  Wart  uram  azonban  ettől 
a  naptól  fogva  mégis  megérezte  valaho- 
gyan: igazi  nagy  szeretettel  csupán  a 
romlott  órák  csüngenek  rajta,  a  melyeknek 
beteg  csontjait  ujakkal  pótolja  és  tüde- 
jüket kicseréli.  A  vén  kopogó  botocskához 
is  jobban  ragaszkodott  ezentúl  és  többé 
soha  sem  felejtette  otthon,  mint  azelőtt,  a 
mikor  még  volt.  a  ki  figyelemmel  kisérte, 
az  öreg  botocskát.  Apa  és  leánya  között 
így  keletkezett  valamely  láthatatlan,  rej- 
tett harag.  Lizinek  a  hangját  hétszámra 
nem  lehetett  hallani,  dacára  annak,  hogy 
az  öreg  ember  mindent  elkövetett  újbóli 
meghódítására.  Hangtalanul  ültek  egy- 
más mellett  és  az  öreg  Wart  noha  elkese- 
redve sóhajtott  fel : 

—  S  még  hozzá  egy  olyan  ember  miatt, 

a  ki  annyit  se  ért  az  oboához,  mint  egy 
tyúk,  —  mormogta,  a  mire  Lizinek  eleinte 
szokása  volt  sértődötten  felállani  és  ki- 
menni a  szobából. 

Később  aztán  lassan-lassan  el-elmaradoz- 
tak  a  felállások  vagy  talán  Wart  uram 
felejtett  el  sóhajtani?  Elég  az  hozzá,  hogy 
abban  az  időben,  a  mikor  Kavaczky  de 
Nizsder  hosszú  pipája  társaságában  a  régi 
ebédlő  sarkába  került  és  ott  oly  mozdu- 
latlanul üldögélt,  mint  a  török  a  Güns- 
berger-féle  dohánykereskedés  cégérében, 
Lizi  kisasszony  és  az  öreg  órás  kibékültek 
és  megegyeztek  a  zenei  élvezetekben.  Mig 
Lizi  hárfázott  és  a  hárfa  mellé  kellemes 
hangján  bús  ónémet  románcokat  énekelt, 
Wart  Sámuel  hajtotta  két  tenyerébe  fejét. 
A  románcok  után  az  oboa  komoly  hangu- 
latai töltötték  el  a  csendes  ebédlőszobát, 
a  melyre  változatlan  nyugalommal  bámul- 
tak a  falakról  a  vén  rézmetszetek.  S  az 
oboa  hangjai  Lizi  kisasszonyt  kényszeri- 
tették  arra,  hogy  lehajtsa  fejét  és  gondol- 
kozzon,  elgondolkozzon. 

A  mikor  Kavaczky  de  Nizsder  a  sarokba 
került,  többé  fölösleges  volt  akár  Lizinek, 
akár  az  órák  mesterének  ábrándoznia  a 
zenén.  Ábrándozott  Kavaczky  mindkettő- 
jük helyett.  Olyan  mélyen  elgondolkozott, 
hogy  csak  nagy  későre  vette  észre,  hogy  az 
ólomkarikás  ablakotkon  a  hold  szelid  fénye 
lopózott  a  szobába.  Ez  a  holdsugár  egy- 
ezerre  uj    irányt   adott   gondolatainak: 

—  Nem  hallom  a  kutyámat  —  mormogta 
hirtelen  és  fölemelkedett. 

Wart   uram   szelid   szóval    csillapította: 

—  No  még  ezt  a  szonátát,  doktor  ur. 
Ettől  kedves  álmai  lesznek  —  szólt  és 
elfújta   a   szonátát. 

Hallott-e  valamit  a  dalból  Kavaczky  de 

Nizsder,  bajos  volna  eldönteni.  Annyi  bi- 
zonyos, hogy  nagyon  látszott  hallgatózni, 
de  a  figyelmes  szemlélő  azt  is  észrevette 
volna,  hogy  nem  csupán  a  szonáta  hang- 
jaira hallgat,  hanem  valamely  más  han- 
gokra is  ügyel,  a  melyeket  azonban  nem 
hallott.  Már  percek  óta  megfeledkezett  pi- 
pájáról, a  mely  elkeseredésében  kialudt. 
S  végül  a  zenei  élvezetet  is  elfelejtve  meg- 
köszönni, gyorsan  ajánlotta  magát.  Wart 
Sámuel  egy  ódivatú  mécsessel  utána  vilá- 
gított a  kacskaringós  lépcsőkön,  a  melye- 
ken sietve  lépkedett  lefelé  Kavaczky. 

A  földszintre  érve  halkan  füttyentett, 
de  a  füttyre  nem  kapott  feleletet.  Felnyi- 
totta szobája  ajtaját  és  a  szoba  üres  volt. 
Illetőleg  helyén  állott  minden  bútordarab. 
A  taplósapka  éppen  ugy  az  asztal  közepén 
hevert  most  is,  mint  a  hogy  Kavaczky 
odadobta.  Csak  a  Poprád  hiányzott  a  szo- 
bából, —  Poprádnak  nyoma  veszett,  el- 
tűnt, mintha  a  föld  nyelte  volna  el. 

Kavaczky    elkeseredve    dörmögte : 

—  Azok  az  átkozott  románcok  és  ez  az 
átkozott  kutya! 

Nem  tudta  hirtelen  megállapitani  magá- 
ban, hogy  a  románcokra  haragudjon-e  in- 
kább, vagy  a  hütelen  ebre,  a  mely  bucsu 
nélkül  elhagyta.  Néhányszor  még  keserve- 
sen füttyentett,  —  hátha  csak  meg  akarja 
tréfálni  egy  ármányos  kutya,  de  Poprád- 
nak hiába  füttyentett. 

Reggel,  a  midőn  az  utcára  lépett,  — 
mintha  az  ördög  játszott  volna  vele  —  az 
első,  a  mi  szemébe  ötlik,  semmi  más,  mint 
a  Poprád  lompos,  fehér  bundája,  a  mely 
sietve,  nagy  örömmel  közeledik  felóje  az 
utca  végéről.  Kavaczy  már  megfordította 
kezében  a  pipát.  No  lesz  most  ne  mulass! 
De    minden    ro3sz    szándákának    egyszerre 


A   PODOLINI  KÍSÉRTET  1QŐ 


vége  lett,   a  mikor   Poprád  a   maga     ala- 
muszi modorában  ránevetett. 

—  Hol  jártál,  te  ördögök  kutyája?,  — 
kiáltotta  Kavaczky.  —  Hol  töltötted  is- 
mét az  éjszakát,  te  sehonnai? 

Poprád  felelet  helyett  körültáncolta  Ka- 
vaczky uramat,  mintha  csak  azt  mondta 
volna : 

—  Ugyan  hagyd  el!  Mit  akarsz?  Végtére 
is  a  tied  vagyok. 

Mintha  csak  valamely  csalfa  szeretőtől 
hallotta  volna  ezt  a  mondást.  És  csalfa 
szerető  szokása  szerint  különböző  hízelke- 
déssel vette  körül  gazdáját,  a  ki  végre  is 
nem  tudott  ellenállani  az  alattomos  eb 
kedvességének  és  nagy  meggondolással 
ugyan,  de  végtére  mégis  csak  lehajolt, 
hogy  megsimogassa  Poprád  lompos  fehér 
bundáját. 

De  nem  felejtette  hozzátenni  az  intő 
figyelmeztetést : 

—  No  megállj !  Ezentúl  lesbe  állok  és 
letöröm  a  derekadat. 

Poprád  ezzel  már  nem  sokat  törődött. 
Nagyon  vidám  volt  egész  nap  és  még  dél- 
utáni álmában  is  vigan  vakkantott  né- 
hányszor, mintha  vidám  emlékek  jutottak 
volna  az  eszébe. 

Kavaczky  a  díványról  gyanakodva  nézte 
az  álmodó  kutyát. 

—  No  megállj !  —  mormogta  sötéten. 

Azon  az  éjszakán  lesbe  állott  Ka- 
vaczky. Egy  jó  furkósbotot  vett  a  kezébe 
és  meghúzódott  a  mély  kapuszögletben.  A 
hold  sokáig  késett  ezen  az  éjen.  A  hazatérő 
diákok  és  korhelyek  éneklése  már  régen 
elhangzott  a  sötét  mély  utcácskákban;  az 
éjjeli  bakterok,  miután  eddig  a  jókedvű 
korhelyek  bolondos  tréfái  elől  elrejtőzköd- 
tek a  kapuk  alatt,  most  már  nyugodt  biz- 

tossággal  kopogtak  végig  alabárdjukkal  a 
százesztendős  köveken.  Közel,  távol  semmi 
nesz.  S  ebben  a  nagy  csendességben  egy- 
szerre csak  kibujt  a  teli  hold  egy  százesz- 
tendős ház  mögül.  Mintha  a  régi  ház  pad- 
lá.-án  lett  volna  eddig  elrejtve,  mig  elcsen- 
desedik minden  Heidelbergában.  Enyhe 
fénynyel  szórta  be  a  néptelen  utcákat,  sze- 
líd világosságot  gyújtva  az  öreg  bakterek- 
nek az  utcákon  és  a  szerelmeseknek,  a  kik 
szobájukban  ilyenkor  felébrednek.  S  eb- 
ben a  percben  felhangzott  a  Poprád  voní- 
tása a  ház  felől.  Vonított  hosszasan,  majd 
néhányat  csaholt.  Kavaczky  anár  csaknem 
megbocsátott  neki  mindent. 

Ebben  a  percben  az  utca  vége  felől  gyors 
lépések  hallatszottak.  Az  akkori  idők  di- 
vatja szerint  öltözött  férfiú  közeledett.  A 
divat  a  bő  Schiller-köpenyegnek  hódolt  és 
a  nagykarimájú,  tollaskalapoknak,  a  mely 
ruházatban  éjjeli  időben  még  a  heidelber- 
gai  polgármestert  is  könnyen  össze  lehe- 
tett volna  téveszteni  valamely  banditával. 
A  férfiú  halkan  fütyörészve  közeledett, 
könnyedén,  vidáman,  mint  a  kinek  kisebb 
gondja  is  nagyobb  annál,  hogy  a  heidel- 
bergai  tornyokban  már  régen  elütötték  az 
éjfélt  az  órák.  Mikor  a  kutyaugatást  meg- 
hallotta, mintha  meggyorsította  volna  lép- 
teit. Es  Kavaczky  leshelyéről  egyszerre 
fölismerte  benne  a  múlt  éjszakai  férfiút. 

Itt  a  zsivány  —  gondolta  magában. 

Az  éjjeli  férfiú  megállott  az  ablak  előtt 
és  halkan,  kedveskedve  kopogott  Poprád- 
nak. A  hűtelen  eb  erre  elhallgatott  és  csak 
néha  vakkantott   boldogságában. 

A  köpenyeges  ember  ekkor  az  utca  kö- 
zepére állott  és  hosszasan  nézett  fel  az 
enielti    ablakra. 

Kavaczkynak   összevacogott   a    foga.    Ez 

a  zsivány  talán  még  az  öreg  órást  is  meg 
akarja  lopni. 

Ott  állott  és  nem  sokáig  kellett  vára- 
koznia a  kutya  elhallgattatása  után,  hogy 
odafönn  halkan  koppanjon  az  ablaküveg. 
A  köpenyeges  levette  kalapját  és  csende- 
sen integetett,  —  lassan  indult  vissza, 
arra,  a  merről  jött,  csakhogy  Poprádot  ez 
a  körülmény  végtelenül  kihozta  sodrából. 
Dühösen  kezdett  ugatni  és  kaparta  az  ab- 
lakot, hogy  csaknem  betörte. 

A  köpenyeges  halkan  nevetett,  az  ablak- 
hoz lépett  és  megnyomta.  Poprád  kimond- 
hatatlan boldogsággal   ugrott   az   utcára. 

Ezt  már  Kavaczky  se  nézhette  tovább. 
Teljes  tüdejéből  kiabálva  ugrott  elő  a 
kapu  alól: 

—  Rabló,  zsivány!  —  kiáltotta  és  a  fur- 
kósbotot feje  felett  forgatta. 

Az  idegen  meglepetve  fordult  feléje. 
Nagy  fekete  szeme  veszedelmesen  szikrá- 
zott kalapja  alatt.  Mintha  megmozdult 
volna  a  karja  a  köpenyeg  alatt.  Poprád 
a  két  férfi,  közé  állott  és  busán  ugatott. 

—  Hallgasson  már  —  szólt  magyarul 
a  köpenyeges.  —  Nekem  nem  kell  a  ku- 
tyája. Ha  kellene  megtartanám  magam- 
nak. Csak  aludni  nem  tudok  nyugodtan 
komondorugatás  nélkül.  Azért  viszem  éj- 
jel magammal. 

Kavaczky   dühösen   nevetett : 

—  Azért  nyit  fel  bezárt  ablakokat? 
Azért  kószál  éjnek  idején  az  utcákon, 
mert  nem  tud  aludni?  Köszönje  az  ur  an- 
nak, hogy  magyarul  szólott,  különben 
majd  megkeserülte  volna  éjszakai  kalando- 
zását. Poprád!  —  kiáltott  szigorúan  a  ku- 
tyára. 

Az  idegen  halkan  nevetett. 

A  kutya  lesunyított  fejjel  állott  az  utca 
közepén,  nem  tudta,  mit  csináljon. 

—  Poprád!  jer  ide!  —  ismetelte  dühö- 
sen Kavaczky. 

A  kutya  az  erélyes  hangra  néhány  této- 
vázó lépést  tett  előre,  aztán  megint  csak 
leült  és  az  idegenre  meresztette  a  fejét. 

—  Lássa,  elvihetném,  ha  akarnám,  — 
mondta  most  vidám  hangon  a  köpenyeges 
férfiú,  —  de  nekem  nem  kell  másnak  a  ku- 
tyája. Gyermekkorom  óta  egy  magyar  ta- 
nyán laktam,  a  hol  éjjelenkint  versenyt 
ugattak  a  komondorok.  Ezt  a  régen  nél- 
külözött komondor-ugatást  hallottam  meg 
a  minap  erre  jártamban  s  azóta  nekem 
ugat  Poprád  éjjelenkint. 

Kavaczky  figyelmesen  hallgatta  a  köpe- 
nyeges szavait.  Majd  hirtelen  elkeseredés- 
sel kiáltott  fel : 

—  De  ez  még  sem  járja,  uram,  hogy  igy 
elcsábitotta  tőlem  a  kutyát,  a  melyet  sze- 
retek! Mondja,  hogyan  bűvölte  meg?  Mi- 
óta önt  látta,  Popráddal  nem  lehet  birni. 
Már  csaknem  arra  határoztam  magam, 
hogy  golyót  küldök  a  hűtlen  eb  koponyá- 
jába. 

—  Kár  volna  érte  —  felelt  az  idegen  — 
nagyon  jeles  állat.  Igazi  példánya  azoknak 
ti  magyar  komondoroknak,  a  melyek  a  far- 
kasokkal szoktak  birkózni  és  farkasoktól 
erednek.  Megveszem  a  kutj'át. 

—  Nem  eladó  —  felelt  kurtán  Ka- 
vaczky. 

Az  idegen  ekkor  közelebb  lépett. 

—  Honfitárs,  —  szólt  behízelgő  meleg 
hangon,  a  mely  lágy  hangra  Kavaczkynak 
oszlani  kezdett  haragja,  —  honfitárs,  bé- 
küljünk ki.  ígérem,  nem  csalom  el  többé 
kutyádat,    csak    engedd    meg,    hogy    néha 

hallgassam   jóizü    ugatását,    a  mely    gyer- 
mekkoromra  emlékeztet. 

Kavaczkynak  se  volt  a  szive  kőből.  Fe- 
lelet helyett  kinyújtotta  a  tenyerét.  Az 
idegen  belecsapott. 

—  Pogrányi  Sámuel  a  nevem,  —  mondta 
az  idegen. 

—  Kvaczk  —  felelt  a  másik,  szokása 
szerint  elharapva  nevének  néhány  betűjét. 
—   Szijjunk    el    egy   pipát! 

Kinyitotta  a  kaput  és  Pogrányit  előre- 
bocsátotta. A  hűtlen  Poprád  lesunyt  fej- 
jel közeledett.  Farkát  behúzta  és  félénken 
odalógva  azt  látszott  kérni  Kavaezkytól, 
hogy  bár  oldalba  rúgná  a  csizmasarkával. 
De  Kavaezky  méltóságos  volt,  nem  akart 
ilyen  könnyedén  megbocsátani  kutyájá- 
nak. De  talán  nem  is  tudott  volna 
megbocsátani,  még  ha  akart  volna  is. 

Bevezette  vendégét  a  lakásába.  Pogrányi 
ledobta  nagy  kalapját,  köpenyegét.  Meleg 
tekintetű,  olajbarna  arcú  fiatalember  volt. 
Lángoló  nagy  szeme  volt  és  göndör  kis  ba- 
jusza. Olyan  férfiú,  a  kibe  minden  asz- 
szony,  lányféle  belébomlik.  Kellemtes, 
lágy  hangon  beszélt  és  Kavaezky  nnaga  sem 
tudta  miért,  egyszerre  ugy  kezdte  érezni, 
mintha  már  nagyon  régen  ismerte  volna  a 
^fiatalembert,  pedig  bizonyos  volt  benne, 
hogy  soha  sem  találkozott  vele  addig. 

—  Én  egy  hónap  óta  vagyok  itt,  — 
mondta  Pogrányi  —  és  unatkozva  töltöm 
a/í  időmet.  Nem  igen  ismerek  még  itt  sen- 
kit és  folytonosan  otthon  járnak  a  gondo- 
lataim. 

Majd  a  hazai  dolgokról  beszélgettek. 
Pogrányi  elmesélte,  hogy  az  édes  apja  pap 
egy  alföldi  mezővároskában.  Fiatal  korá- 
ban maga  is  bejárta  a  német  egyetemeket 
és  azt  szeretné,  ha  fiából  is  pap  lenne. 

—  Hány  esztendős  vagy  pajtás?  —  kér- 
dezte Kavaczky. 

—  Huszonkettő,  —  felelt  Pogrányi.  — 
De  azt  hiszem,  ha  harminckettő  leszek, 
még  akkor  sem  teszek  eleget  édes  apám 
óhajtásának.  Hiába,  nem  szeretem  a  papi 
pályát.  Magam  sem  tudom,  hogy  tulajdon- 
képpen melyik  pályához  volna  kedvem.  II a 
meggondolom,  egyikhez  sem.  Egész  nap  ál- 
modozva fekszem  kis  szobácskámban  é3 
estére  sem  keresem  a  bursok  léha,  zajos 
társaságát.  A  sni  a  bursokat  mulattatja, 
azt  én  nevetségesnek,  unalmasnak  talá- 
lom. A  sört  nem  szeretem,  bort  soha  sem 
iszom.  Szeretek  a  folyóparton  sétálgatni 
és  nagyokat  gondolkozni  mindenféle  sem- 
miségeken. 

Kavaczky  a  pipája   füstjébe  bámult. 

—  Akár  csak  a  költők  —  dünnyögte. 
As   ifjú   hátrasimította   hullámos  haját: 

—  Igazad  van.  Néha  magam  is  azt  gon- 
dolom, hogy  köűtő  veszett  el  bennem.  Ver- 
seket írogatok,  verseket  olvasgatok.  Es 
ábrándozok,   mindig   ábrándozok  .  .  . 

—  Hm  —  mosolyogta  Kavaczky  —  tán 
szerelmes  is  vagy? 

Pogrányi  sóhajtott  és  nem  felelt. 
Kavaczky   tréfásan   csapott   az   ifjú  vál- 
lára: 

—  Csak  rukkolj  ki  vele  bátran!  Nem 
haragszom  már.  Hiszen  kétszer  is  elszök- 
tetted szerelmed  tárgyát! 

Pogrányi    elpirult,    zavartan    mormogta: 

—  Becsületemre,  nem  is  tudtam,  hogy 
tied  ez  a  kutya.   Azt  hittem,  a  másé  .  .  . 

Kavaczky   vállat   vont. 

—  Sajnálom,  az  enyém. 

Majd  felállott  és  egy  palack  bort  tett  az 
asztalra.    Már   éppen   önteni    akart    belőle. 

—  Igaz,  most  jut  eszembe,   hogy     bort 

sohasem  iszol.  No,  de  a  kedvemért  megte- 
hetnéd. Vén  fiu  vagyok  én  már.  Az  idejét 
se  tudom,  mikor  multam  el  huszonkét 
esztendős.  De  engem  soha  se  bántott  a  sze- 
relem. Azaz,  hogy  . . .  No  mindjárt  elmon- 
dom. 

Koccintott   fiatal   barátjával. 

—  Hát  én  meg  azért  kerültem  ebbe  a  né- 
met fészekbe,  mert  nemrégiben  minden- 
áron meg  akartam  házasodni.  Valami  asz- 
szonyszemélybe  botlottam  és  apám,  a 
várúr,  szörnyen  megharagudott.  Előbb  le- 
csukatott a  vár  pincéjébe,  aztán  pedig  el- 
küldött ide. 

Pogrányi   felsóhajtott: 

—  Boldog  ember  vagy.  Bezzeg  engem 
csukhatnának  a  legmélyebb  pincébe,  hiába 
való  volna  minden.  Akkor  is  mindig  csak 
arra  gondolnék,  a  kit  szeretek  s  a  ki  en- 
gem nem  szeret. 

Kavaczkyt  nagyon  mulattatta  fiatal  is- 
merőse szerelme.  Maga  is  elgondolkozva 
kezdett  nézegetni  a  szobát  betöltő  pipa- 
füstbe, mi  közben  mindenféle  képek  ala- 
kultak ki  a  szürke  fátyolból.  A  kis  órás- 
mester, a  nagy  óra  és  a  pókhálós  palack; 
majd  egy  szőke  női  konty. 

—  Szép,  becsületemre,  szép  dolog  a  sze- 
relem, —  mosolyogta. 

És  hogy  egyebet  is  mondjon,  hozzátette: 

—  Csakhogy  igen  veszélyes.  Ha  nem 
volna  olyan  hideg  és  borzalmas  a  nizsderi 
várpince,  ki  tudja,  talán  magam  is  benne 
volnék  a  szerelem  örvényében  ...  De  hát 
szerencsére  elég  mély  az  a  pince. 

Mondta  és  megelégedetten  hörpintett 
poharából. 

Odakünn  virradni  kezdett.  Az  ólomka- 
rikás ablakokon  szürke  szemmel  pislogott 
be   a   hajnal.   Az   alabárdosok    az   utcákon 

hazafelé  kopogtak  és  valahol  egy  távoli 
toronyban,  mint  egy  durcás  gyerek,  sírdo- 
gált magában  egy  kis  harang. 

—  No  megyek,  pajtás  —  szólt  Pogrányi 
felemelkedve. 

Kavaczky  két  kezét  nyújtotta  az  ifjú- 
nak: 

—  Gyere  el  máskor  is.  Én  otthon  ülö 
medve  vagyok.  Nem  igen  mozdulok  se- 
hová. Mindig  itthon  találsz. 

Majd  az  ajtóban  más  jutott  eszébe: 

—  Egyebet  mondok!  Költözz  ide.  A  házi- 
gazdám ugyanis  ragaszkodik  ahhoz,  hogy 
két  diák  lakjon  nála.  Tudod,  fiatal  leány 
van  a  háznál  és  az  öreg  ember  azt  tartja, 
hogy  a  lány  érdekében  jobb  két  diák,  mint 
egy  diák.  A  lakás  elég  tágas.  Elférünk 
benne.   Költözz   ide,  pajtás. 

Kavaczky,  mikor  ezt  mind  elmondta,  ha- 
marosan leöblítette  torkát  egy  pohár  bor- 
ral, mintha  megjutalmazná  magát  a  ter- 
jedelmes szónoklatért.  Nem  is  várt  egye- 
bet, mint  csupán  azt,  hogy  Pogrányi  el- 
ragadtatásában e  hosszú  beszédért  leg- 
alább kezet  csókol  neki.  Pogrányi  pedig 
mozdulatlanul,   habozva   állott   az   ajtóban. 

—  Min  gondolkozol?  —  dörgött  Ka- 
vaczky. —  Tán  nem  tetszik  a  lakás? 

—  Gyönyörű,  a  leggyönyörűbb,  a  melyet 
láttam  valaha,  —  mormogta  Pogrányi.  — 
Csak  azt  nem  tudom,  hogy  Wart  urnák, 
esetleg  Wart  kisasszonynak  nem  lesz-e 
ellene  kifogása? 

Kavaczky   legyintett: 

—  No  azok  miatt  ugyan  bátran  ideköl- 
tözhetsz. Az  öreg  Wart  bácsi  igen  mulat- 
ságos ember.  A  leánya  pedig  .  .  .  Eh,  a 
leányok   nem   számítanak. 

Kavaczky  a  kapuig  kisérte  barátját. 
Megállapodtak  abban,  hogy  Pogrányi  már 

aznap  elköltözik  régi  lakásáról  Kavaczky- 
hoz. 

Kavaczky  igen  meg  volt  elégedve  a  dol- 
gok ilyen  fordulatával. 

—  Legalább  a  kutyámat  sem  lopják  el 
éjszakánkint  —  dörmögte  magában  és 
jókedvében  még  a  hűtelen  Poprádnak  is 
megbocsátott  ebben  a  percben. 

Későbben,  a  mikor  hallotta  a  kacskarin- 
gós lépcsőkön  lefelé  kopogni  az  öreg  bo- 
tocskát, jókedvűen  tárta  ki  ajtaját: 

—  Wart  bácsi  —  kiáltotta.  —  Rendben 
van  már  a  dolog,  megmondhatja  Lizi  kis- 
asszonynak, hogy  találtam  lakótársat.  A 
kutyám  fogta,  a  mint  Ígértem. 

—  Nagyon  derék.  —  felelt  az  öreg  Wart 
Sámuel,  ezt  is  igen  gyorsan  mondta,  mert 
régi  szokásához  hiven  siető  lépésekkel 
tipegett  a  vén  kalap  és  régi  botocska  tár- 
saságában órásműhelyébe,  a  hol  a  pontat- 
lan heidelbergai  órákat  készült  megjaví- 
tani. Tipegett,  tipegett,  mintha  sok  száz, 
meg  száz  rossz  óra  várná  az  ő  reszkető 
kezét,  pedig  rossz  órához  már  nagyon  ré- 
gen csupán  ugy  jutott,  ha  a  mellénye  zse- 
bében ketyegő  rézórából  kiemelt  valamely 

kis  csavart. 

* 

A  zeneestélyek  korántsem  szüneteltek 
■  Wart-házban,  bár  oda  uj  lakó  költözött. 
Sőt  ellenkezőleg,  a  zeneestélyek  gyakrab- 
ban következtek  egymásután,  mert  a  hall- 
gatóság száma  megnövekedett.  Azzal  a  sa- 
rokkal szemben,  a  mely  sarokban  Ka- 
vaczky de  Nizsder  pipázott,  természetsze- 
rűleg volt  egy  másik  sarok,  a  hol  a  fiatal 
Pogrányi  foglalt  helyet.  A  hárfa  és  az 
oboa  felváltva  andalították  a  fiatal  és  vén 
emberek  sziveit  és  Poprád  is  ugatott  oda- 
lenn a  földszinten  a  zenei  szünetekben,  a 

mely  ugatásról  Kavaczky  megelégedetten 
fejbiccentéssel  vett  tudomást.  Szemeit 
most  is  csak  olyankor  nyitotta  fel,  ha  ku- 
tyáját hallotta  megszólalni  és  az  oboa 
legszebb  futamai  hatástalanul  enyésztek 
el  abban  a  sarokban,  a  hol  Kavaczky  ült. 
Legfeljebb  egy  füst-pöíTenet  jelezte,  hogy  a 
melódia,  a  melynek  hatásában  Wart  uram 
minden  lélekzetét  kiadta,  nem  talált  sü- 
ket fülekre  a  félhomályos  sarokban  sem. 
A  másik  sarokban  annál  inkább  méltányol- 
ták a  Wart  Sámuel  művészetét.  Pogrányi 
csodálkozva  hallgatta  az  öreg  naiv  ember 
muzsikáját  és  a  legrövidebb  fuga  sem  ke- 
rülte el  a  figyelmét.  Hogy  a  hárfát  ugyan- 
csak nagy  gyönyörűséggel  hallgatta  Pog- 
rányi, azt  talán  nem  is  kell  külön  föl- 
említeni. 

így  multak  el  a  tavaszi  napok  és  esték. 
A  két  diák  csendes  egyetértésben  élt  egy- 
más mellett.  A  zenés  estélyeken  Pogrányi 
képviselte  a  lelkes,  rajongó  hallgatóságot, 
mig  Kavaczky  a  komoly,  csendes  elemet 
alkotta.  Az  öreg  Wart  ur  lassan-lassan 
nem  találta  olyan  pontatlannak  a  heidel- 
bergi  órákat  és  a  botocska  sem  kopogott 
oly  nyugtalansággal  többé,  mint  azelőtt. 
A  dugóhúzó  soha  sem  habozott,  ha  arról 
volt  szó,  hogy  vérét  vegye  egy-egy  pincebeli 
kis  pókhálós  lakónak.  Gondolkozás  nélkül 
előjött  a  hosszú  bársonymellényből,  ha  al- 
kalom nyílott  a  munkálkodásra,  mig  egy 
szép  tavaszi  napon  a  régi,  fekete  kalapot 
uj,  szürke  bársonysapka  váltotta  fel.  Wart 
Sámuel  kezdett  megelégedetten,  nyugalma- 
san éldegélni.  A  beteg  órák  nem  foglal- 
ták el  minden  gondolatát,  hisz  otthon 
várt  az  oboa,  a  mely  számára  nagyobb  di- 
csőséget és  elismerést  szerzett  minden 
megreperált    óránál. 

így  múlott  el  néhány  hónap.  Az  órás- 
házban csend  és  nyugalom  volt;  Poprád- 
nak sem  volt  oka  ugatrij  az  i  éjszakai 
csendháborítókra,  mert  időközben,  Wart 
ur  különös  szívességéből,  a  kis  udvar  há- 
tulsó sarkában  egy  régi  kamrában  kapott 
helyet.  Kavaczky  és  Pogrányi  néha-nap- 
ján  jnár  friss  virágokat  hordtak  haza 
Lizi  kisasszonynak,  a  ki  egyikőjüket  sem 
látszott  különösebben  kitüntetni  szerete- 
tével. Éppen  olyan  szívesen  mosolygott  a 
Kavaczky  füstkarikáin,  mint  a  Pogrányi 
ábrándos  sóhajtásain.  Kavaczky  a  régibb 
lakó  jogánál  fogva  néha  Wart  ur  távol- 
létében engedelmet  vett  magának,  hogy 
személyesen  botorkáljon  le  a  pincébe,  a 
hol  a  Wart  úrral  közös  borokat  tartotta. 
Pogrányi  pedig  egész  délutánokat  elka- 
landozott Lizi  kisasszonynyal  Va  heidel- 
bergai  kertekben,  a  hol  virágot  szedtek. 
Mikor  az  egyik  csízecske  meghalt  a  kalit- 
kában, Pogrányi  szép  verset  faragott  em- 
lékére, a  mely  vers  hallásakor  Lizi  kis- 
asszony könyezett;  máskor,  midőn  az  aka- 
dozó órás- üzlet  következtében  Lizi  kisasz- 
szony  háztartási  erszényéből  nemcsak  az 
aranypénzek,  de  még  az  ezüst  tallérok  is 
nyomtalanul  eltűntek,  Kavaczky  barátsá- 
gos naivitással  ajánlotta  fel  pénzét,  a 
melylyel  atyja,  a  várúr,  bőven  ellátta. 

Kavaczky  néha,  ha  ábrándos  napjai  vol- 
tak, igy  morfondírozott  magában: 

—  Bezzeg,  ha  Nizsderben  olyan  asszony 
volna,  mint  Lizike,  a  tótok  nem  hordanák 
el  a  várfalak  tégláit,  midőn  házat  építe- 
nek. 

Pogrányi  ugyanakkor  csengő-bongó  szo- 
nettben énekelt  arról,  hogy  akkor  sze- 
retne meghalni,  a  mikor  virágok  nyílnak 
sírdombján,    hogy    a    virágokból    bokrétát 

köthessen  egy  szőke,  halavány  és  kék- 
szemű leány  . .  . 

Ha  Poprád  kutyának  lett  volna  fogalma 
az  emberi  sziv  érzelmeiről,  akkor  talán 
még  előtte  sem  maradt  volna  sokáig  ti- 
tokban az  a  sok  mindenféle  változás,  a 
mely  a  házban  található  fiatal  és  ódon 
szivek  világában  megesett.  Az  öreg  Wart 
Sámuel  fia  gyanánt  kezdte  szeretni  a 
csöndes  és  komoly  Kavaczkyt,  Lizi  kis- 
asszony is  neki  kedveskedett  a  legjobb 
falatokkal,  Kavaczky  pedig  tiszta  szívből 
ragaszkodott  a  családhoz,  a  melybe  a  vé- 
letlen folytán  pottyant.  Hogy  Pogrányival 
mi  történt  érzelmek  dolgában,  arra  talán 
még  a  Poprád  sem  volt  kíváncsi;  hisz 
:i  költők  érzelmei  az  időjárással  együtt 
változnak. 

S  a  változásoknak  következménye  volt 
az  a  beszélgetés,  a  mely  egy  csendes  éj- 
szakán, —  a  midőn  az  ifjak  már  aludni 
tértek  és  a  hárfa,  oboa  már  elpihent,  — 
az  öreg  Wart  Sámuel  és  leánya  között 
lefolyt: 

—  Ma  este,  —  kezdte  az  öreg  Wart, 
kezében  tartva  éjjeli  mécsesét,  a  mely- 
nek társaságában  már  éppen  hálószobája 
relé  volt  menendő  s  csupán  egy  pillanatra 
látszott  ittmaradni,  mert  valami  eszébe 
jutott,  —  a  mikor  hazafelé  jövet,  az  esti 
félhomályban,  a  régi  barátkolostor  mellett 
befordultam  abba  a  kis  szűk  utcácskába, 
a  melyben  talán  már  ötven  esztendeje 
jönni  szoktam  és  a  hol  ötven  év  alatt 
legfeljebb  három-négy  emberrel  találkoz- 
tam ebben  az  időben,  valakivel  találkoz- 
tam . . .  illetőleg  saját  magamat  láttam 
meg .  .  .  Mintha  én,  vagy  egy  hozzám  ha- 
sonló már  várt  volna  reám  ott  a  sötét  ut- 
cácskában és  midőn  botomat  kopogni  hal- 

lotta,  előlépett  valamelyik  sarok  mellől. 
Ugyancsak  botocska  volt  kezében  és  rajta 
:«xárnyas,  rézgombos  kabát.  Csattos  vén 
cipőben  csónakázott  harisnyás  lábaival  é:s 
a  botocska  mellette  kopogott.  Csak  a  fe- 
jén volt  másféle  kalap,  mint  az  enyémen... 
Azaz,  az  én  régi,  fekete  nagy  kalapom  volt 
a  fején,  a  melyet  Kavaczky  fiam  biztatá- 
sára fölcseréltem  ebben  az  esztendőben 
másikkal. 

Mentünk,  mentünk  a  szűk  sikátorban. 
Ö  elől,  a  falhoz  lapulva,  én  mögötte.  Csak 
akkor  vettem  észre,  hogy  magam  is  a  fal- 
hoz szoktam  lapulni  esti  időben,  hogy 
valami  támasztékot  leljek,  ha  szemeim 
nem  látják  bizonyosan  az  utat.  Csodál- 
kozva és  nem  minden  félelem  nélkül  lát- 
t;im  önmagamat  a  régi  kolostor  falai  mel- 
lett bandukolni.  Bort  nem  ittam,  fejem 
nem  zúgott  és  a  szemüvegem  is  mintha 
tisztább,  világosabb  lett  volna,  mint 
egyébkor. 

Öreg  ember  képzelődése!  —  gondoltam 
magamban  és  mindjárt  próbára  is  tet- 
tem az  álmot. 

Hirtelen  megálltam,  —  és  ő  is  megál- 
lott  ugyanabban   a   pillanatban. 

Egy-két  lépést  tettem  előre,  —  ő  is  meg- 
indult. 

Midőn  igy  próbálkoztam  volna  az  álom- 
mal és  valósággal,  egyszerre  azt  vettem 
észre,  hogy  ő  csendesen  hátrafordítja  fe- 
jét és  egy  nagyon  öreg  ember  arcát  láttam 
felém  fordulni,  a  haja  ezüstfehér,  az  or* 
(ája  beesett,  szemén  vastag  szemüveg. 
Szemrehányólag  nézett  rám  egy  pillana- 
tig,   aztán    panaszosan   megszólalt: 

—  Miért  nem  akarsz  jönni,  Wart  Sá- 
muel? Elég  öreg  vagy  már  hozzá. 

Szomorú  méla  hangja  még  most  is  fü- 

lembe  cseng  és  a  legkülönösebb,  hogy  eb- 
ben a  pillanatban  eltűnt  ő.  Odasietek,  a 
hol  előbb  állott  s  észreveszem  az  ala- 
csony, rozsdás  kis  vasajtót  a  falban,  a 
mely  ajtócskán  a  hagyomány  szerint  vala- 
mikor az  elhalt  barátok  koporsóit  eresztet- 
ték le  a  kriptába.  Sokáig  álltam  ott,  gon- 
dolkoztam és  mire  elindultam  ismét,  már 
tudtam,   hogy   nemsokára  meghalok. 

Lizi,  a  kit  az  egész  történet  csak  a  vége 
felé  látszott  érdekelni,  megdöbbenve  né- 
zett ezüsthajú  apjára: 

—  Lássa  papa,  —  rebegte,  —  erre  soha- 
sem gondoltam. 

Wart  Sámuel  az  asztalra  eresztette  a 
mécsest: 

—  Én  sem.  Lásd,  én  sem.  Mikor  leg- 
rosszabbul jártak  az  órácskák,  mikor  egyre- 
másra  adogattam  el  boltom  kincseit, 
még  akkor  sem  jutott  sohasem  eszembe, 
hogy  meg  is  lehet  halni.  Hogy  majd  nem 
fogok  többé  oboázni  itt  a  csöndes  házban 
és  azokat  a  kerekecskéket,  a  melyeket  még 
eddig  nem  raktam  el,  más  fogja  betenni 
megillető  helyükre. 

Az  öreg  órásbácsi  elgondolkozva  nézett 
maga  elé: 

—  Pedig,  —  mormogta  meggyőződéssel, 
—  ugy  érzem,  hogy  nemsokára  elmegyek 
oda,  ahol  már  nem  ketyeg  az  óra,  az 
örökös  csendességbe.  Vájjon  mi  lesz  veled 
ükkor,  Lizi  ? 

Erre  bizony  Lizi  sem  tudott  mit  felelni 
és  az  öreg  órásbácsinak  se  jutott  eszébe 
semmi. 

Ezen  az  estén  különösen  érzelmesen 
fújta  az  oboát  és  vastag  szemüvege  alól 
hosszadalmasan  nézegetett  Kavaczkyra, 
Lizi  re  és  az  ábrándos  Pogrányira.  A  hárfa 
is    pengett    szokás    szerint    és    Kavaczky 

ugy  bámult  bele  a  füstbe,  mint  mindig 
azelőtt. 

Egy  különösen  hosszú  fuga  után  az 
öreg  Wart  bácsi  kimerülve  tette  le  az 
oboát.  Betette  a  diófaszekrény  ismeretes 
fiókjába  és  olyan  pillantást  vetett  utána, 
mint  a  ki  nagyon  hosszú  időre  szándéko- 
zik lemondani  az  oboázásról. 

A  diákok  is  csakhamar  aludni  mentek, 
Lizi  pedig  a  sarokba  állítva  a  hárfát,  el- 
gondolkozva támasztotta  karjára  fejét.  Az 
öreg  Wart  ur  a  pohárszék  sarkában  egy 
zömöktermetű  pincelakót  fedezett  fel,  a 
melyet  hamarosan  kivégzett  a  jól  ismert 
dugóhúzóval.  Néhány  pohárral  felhajtott 
a  csillogószínű  borból,  aztán  hirtelen  a 
Lizi  vállára  tette  a  kezét: 

—  Jó  volna,  Lizike,  ha  valahogyan  gon- 
doskodhatnék rólad,  mielőtt  valami  tör- 
ténnék . .  .  Jelenleg  néhány  rossz  és  pon- 
tatlan órán  kívül  nem  igen  hagyományoz- 
hatnék neked  egyebet. 

Lizi  ellágyulva  fogta  meg  az  öreg  ember 
keskeny  kezét: 

—  Nem  kellenek  az  órák,  papa!  ... 
Az  kellene,  hogy  mindig  haza  jöjj,  délben 
és  estve. 

—  Magam  is  szeretnék  hazajárni,  — 
mormogta  az  órás  bácsi,  —  de  nem  tu- 
dom, hogy  lehetséges  lesz-e,  azért  minden 
eshetőségre  kellene  számítani .  . .  Például 
arra  is,  hogyha  talán  még  sem  jöhetnék 
haza?...  Mit  szólsz  hozzá,  Lizi?  Ha  nem 
jönnék  sohasem  haza? 

Lizi  eltakarta  az  arcát.  Hihetetlennek 
látszott  előtte,  hogy  egyszer  nem  kopogna 
a  régi  botocska  a  kacskaringós  grádicson 
és  az  oboa  hangtalanul,  némán  heverne 
a  diófaszekrény  fiókjában.  De  hát  lehet, 
minden  lehetséges.  És  ennek  a  mindennek 

a  lehetősége  indította  arra  Lizit,  hogy 
azt  az  öreg  keskeny  kezet  el  ne  bocsássa, 
hanem  erősen  megszorítsa. 

így  ültek  sokáig  egymás  mellett.  A 
heidelbergai  tornyokban  éppen  olyan  re- 
kedtes hangon  ütögették  az  időt  a  to- 
ronyórák, mint  bármikor.  A  falakról  a 
rézmetszetek  se  nézegettek  különösebb 
érdeklődéssel,  és  a  sarokban  álló  nagy- 
apó éppen  ugy  tik-takozta  a  lepergő  per- 
ceket, mint  talán  száz  esztendő  óta. 

—  Szeretném  tudni,  —  mormogta  hal- 
kan az  öreg  órás,  —  hogy  Kavaczky  ur 
ébren  van-e?  Vájjon  nem  feküdt-e  már 
le,  szokása  szerint?  Menj,  Lizi,  és  kopog- 
tass ajtaján. 

Lizi  most  már  nem  csodálkozott  ezen 
a  megbízatáson  sem,  a  mint  megszokta, 
hogy  ezen  az  estén  semmin  se  csodálkoz- 
zon. Sietve  felállott  és  elhagyta  a  szo- 
bát. Egy  vékonytermetű  és  búsan  pislá- 
koló mécses  társaságában  kopogtatott  a 
diákok  ajtaján: 

—  A  papa  nagyon  rosszul  van.  Sze- 
retne  Kavaczky   úrral   beszélni. 

Kavaczky  még  ébren  volt  és  csupán  a 
hosszúszárú  csizmákat  küldte  el  aludni.  De 
a  csizmák  n  sarokban  állottak,  könnyű 
volt  őket  felkölteni.  Kavaczky  fel  is  köl- 
tötte őket  gondolkozás  nélkül.  Gyors  lép- 
tekkel ment  föl  a  lépcsőkön,  mig  Lizi  a 
mécsessel  vilá«itott. 

Az  öreg  Wart  Sámuel  akkor  már  ^y 
régi  karosszékben  ült.  félig  fekvő  helyzet- 
ben   és    az    an-a    hamuszürke    volt. 

—  No,  mi  a  baj,  tisztelt  házigazdám?  — • 
kérdezte  Kavaczky   a   szobába   lépve. 

De  csakhamar  belátta  ennek  a  kérdés- 
nek a  flflBalagM  voltát  és  nem  ismételte, 
bár  feleletet  nem  kapott   rá. 

Az  öreg  Wart  közelebb  intette  Kavacz- 
kvt  és  halk,  töredezett  hangon  súgta  a  fü- 
lébe: 

—  Egy  órásmesterrel  kevesebb  lesz  Hei- 
delbergában,  de,  kérem,  ezt  ne  mondja 
meg  senkinek,  kedves  Kavaczky  ur. 

Kavaczky  komolyan  bólongatott  a  fejé- 
vel: 

—  Senkinek  se  mondom  meg,  —  dör- 
mögte, habár  hirtelen  nem  látta,  hogy  mi- 
féle haszna  lehet  Wart  uramnak  a  titok- 
tartásból. 

—  Egynéhány  pontosan  járó  órát  nem 
húznak  fel  holnaptól  kezdve  .  .  .  Éppen 
ebben  az  irányban  szeretnék  tanácskozni 
önnel,  kedves  tiam. 

Kavaczky  értelmetlenül  bámult  Wart 
uramra.  Igen  komoly,  ünnepélyes  arcot 
vágott.  A  haldokló  észrevette  ezt  és  sie- 
tett  megnyugtatni   Kavaczkyt: 

—  Csupán  az  óráimról  van  szó,  kedves 
fiam.  Valakinek  mégis  csak  fel  kellene 
őket  húzni.  Nekem  pedig  azóta  nincsen 
barátom,  mióta  a  polgári  zene-egyesület- 
böl  kiléptem. 

Kavaczky   nagyot   lélekzett. 

—  No  az  órákkal  még  csak  megleszünk 
valahogyan.  Majd  én  felhúzom  őket  hol- 
nap  —   tette   hozzá    gyors   elhatározással. 

Wart  uram  kinyújtotta  reszkető  kezét: 

—  És  azután  is.  ígérje  meg,  kedves  fiam, 
hogy  azután  is  mindig. 

Miért  állnának  meg  a  legpontosabb  órák 
TIeidelbergában  ?  Talán  azért,  mert  Wart 
Sámuel  nincs  többé.  Utóvégre  ez  teljesen 
mindegy  az  óráknak,  csupán  Wart  Sá- 
muelnek fontos  a  dolog.  Még  pedig  na- 
gyon fontos. 

Kavaczkyt    igen   bánatossá   tette    a   hal- 

dokló  öreg  ur,  ezért  bizonyos  türelmetlen- 
séggel vágott  közbe: 

—  Már  mondtam,  hogy  az  órák  miatt 
teljesen  nyugodt  lehet  Wart  ur.  Éppen 
olyan  nyugodt,  mintha  sajátkezüleg  húzná 
fel  őket.  ígérem,  —  mondta  bizonyos  ün- 
nepélyességgel, hogy  a  legpontosabb  hei- 
delbergai  óra  ottan  a  sarokban  sohasem 
fogja    megszüntetni    az    idő    méricskélését. 

—  Helyes,  helyes  —  mormogta  megköny- 
nyebbülve  Wart  uram.  így  már  szeretem  a 
dolgot.  Itt  van  a  rézórám,  a  melyet  ötven 
egynéhány  esztendeig  hordoztam  mellé- 
nyemben. Soha  sem  hagyott  el,  leghűsége- 
sebb barátom,  társam,  mindenem  volt. 
Mert  nincs  ám  hűségesebb  barát  egy  jól 
járó  órácskánál.  Tapasztalni  fogja  ezt 
kedves  liam  és  hálásan  gondol  majd  az 
©reg  Wartra. 

Kavaczky  átvette  a  rézórát  és  zsebébe 
tette. 

A  haldokló  ezzel  megnyugodva  hajtotta 
le  a  fejét.  Percekig  hallgatott  és  Kavaczky 
aggodalmasan  (figyelte  mellének  nyugta- 
lan emelkedését.  Lábujjhegyen  közeledett 
a  sarokban  ülő  Lizihez  és  a  helyzet  ma- 
gaslatára emelkedve,  komoly  arccal  igy 
szólott : 

—  Az  öreg  urnák  nagyon  megromlott 
a  szerkezete.  Jó  volna  talán  megreparál- 
tatni. Például,  ha  doktor  Rudolíiciszt  át- 
szólítanánk a  szomszédból. 

Az  öreg  Wart  a  haldoklók  csodálatos 
éleshallásával  meghallotta  Kavaczky  hal- 
kan elmondott  szavait.  Fölemelte  a  fejét 
és  kezével   tiltakozó  mozdulatot  tett. 

—  Nincs  már  olyan  órás,  a  ki  az  én 
szerkezetemet  megjavítaná.  Csak  annak 
örülök,  hogy  már  rendbe  hoztam  mindent, 
lizi,  jöjj  közelebb. 

Lizi  könyes  arccal  közeledett. 

—  Ezentúl  Kavaczky  urnák  tartozol  az- 
zal az  engedelmességgel,  a  melylyel  nekem 
tartoztál  eddig.  Jói  vigyázz,  hogy  meg  le- 
gyen veled  elégedve.  ígérd  meg,  hogy  jól 
fogod  magad  viselni.  ígérd  meg  öreg  hal- 
dokló atyádnak. 

Lizi  térdre  ereszkedett : 

—  ígérem  —  zokogta. 

Kavaczky  némán  állott  a  karosszék  mö- 
gött. A  rézóra  a  zsebében  ketyegett  és  an- 
nak ketyegésében  valamely  különös  intő* 
szózatot   látott.    Hirtelen   előrelépett. 

—  Én  meg  igérem,  hogy  soha-soha  el 
nem  hagyom  Lizi  kisasszonyt. 

Lizi  lehajtott  fejjel  zokogott  és  könyes 
csókokkal  hintette  be  a  Wart  Sámuel 
kezét. 

—  Apám,  édesapám  —  zokogta. 

De  az  öreg  már  nem  felelt.  Talán  már 
sem  akart  felelni,  talán  már  nem  akart 
többet  rendbe  hozni  a  dolgokból,  még  egy 
darabig  mozgott,  ketyegett  öreg  szerke- 
zete, aztán  mindig  lassabban  kezdett  ke- 
tyegni .    Egyszerre   megállott. 

—  Apám  —  sikoltott  Lizi. 

—  Órásbácsi  —  kiáltotta  megrendülve 
Kavaczky. 

A  régi  szerkezet  még  egy  utolsót  ketye- 
gett, aztán  megszűnt  ketyegni.  Az  óra 
teljesen  elromlott,  nem  volt  mester,  a  ki 
többé  megindítani  tudta  volna. 

•  •  •  ^87  jutott  Kavaczky  de  Nizsder 
egyszerre  egy  nagy  csomó  régi  rossz  órá- 
hoz, egy  ódon  házikóhoz  és  egy  ódon  ház- 
ban egy  szőkekontyos,  fehérarcú  kisasz- 
szonyhoz. 

A  kis  öreg  órásmester  elment  azon  szo- 
morúfűzfák alá,  a  hol  nincsen  sem  jó, 
sem  rossz  óra:  áll  minden  óra,  —  de  a  hei- 

delbergai  órák  ezután  is  tovább  jártak. 
Különösen  azok,  a  melyek  néminemű  ösz 
szeköttetésben  voltak  az  öreg  órásbácsi- 
val, így  a  rézóra,  a  mely  hajdan  félszáz 
esztendőt  töltött  a  hosszú  bársony-mel- 
lény zsebében,  éppen  olyan  nyugodtan  ke- 
tyegett tovább,  mintha  most  is  a  mellény- 
ben volna.  Pedig  csupán  egy  fiókban  volt, 
á  melyet  Kavaczky  minden  nap  felnyitott 
és  kegyeletes  hangulatban  forgatta  meg  a 
kulcsot  az  órában.  A  sötétbarna  nagyapó 
■  sarokban,  a  mely  szinével  azon  ó-tajték- 
pipákhoz  hasonlított,  a  milyeneket  Ka- 
vaczky hajdanában  a  szülői  házban  látott, 
ugyancsak  bőséges  figyelemben  részesült  a 
diák  részéről.  Olyan  aggodalmasan  köze- 
ledett mindennap  a  vén  órához,  mintha 
legalább  is  valami  igen  nagy  zavar  volna 
marii  keletkezőben  odalenn  a  föld  alatt, 
a  hol  az  órások  és  királyok  összefont  kar- 
ral feküsznek.  A  zavaroknak  elejét  veendő, 
szorgalmaim  húzogatta  fel  a  lábas-óra 
ólomnehezékeit. 

—  így  ni.  öreg!  —  mondta  megelége- 
detten,  a   mikor   elkészült   munkájával. 

8  az  Ara  komolyan  krecscsentett  egyet- 
kettőt,   már   éppen   a  mennyit  lehetett. 

Olykor  még  azt  is  sajnálta  magában 
Kavaczky.  hogy  nem  tanult  meg  oboázni 
gy  ennek  korában.  Ksténkint  igy  bátran 
helyettesíthetné  az  öreg  urat  és  az  utca 
kései  járókelői  azt  gondolhatnák  maguk- 
ban : 

—  Az  öreg  Wart  Sámuel  nem  is  halt 
meg,  pedig  mindnyájan  azt  hittük  már 
féUHe. 

De  fájdalom,  oboázni  nem  tudott  Ka- 
vaczky. 

Mát  Lizi  körül  hogyan  töltötte  be  hiva- 
tását?   Itt    némely    akadályok    mutatkoz- 

tak,  mert  Lizihcz  semmiféle  órakulcsot 
nem  talált  a  Wart  Sámuel  hagyatékában. 
Lizi  talpig  gyászruhában  napközben  a 
templomokat  járta,  este  pedig  ugy  eltűnt 
kis  szobácskájában,  hogy  Kavaczky  nem 
is  értette  egészen  a  dolgot.  Egyedül  kel- 
lett üldögélnie  a  nagy  szobában,  a  hol 
annyi  kedves  zene  hangzott  és  mély  gon- 
dolatai közepette  —  mialatt  a  legsaját- 
ságosabb füstkarikákat  eregette  részben  a 
mennyezet,  részben  a  rézmetszetek  felé  — 
nem  zavarta  meg  senki. 

A  „költő"  is  egyszerre  megváltozott 
Wart  halála  után.  Mintha  csak  az  öreg 
órásmester  iránt  érzett  tisztelet  tartotta 
volna  eddig  vissza  a  rossz  indulatokat 
Pogrányiban  —  egyszerre  valamennyi  go- 
nosz ördög  jelentkezett  az  ifjúban.  Nap- 
hosszant  csavargott  a  Poprád  kutya  tár- 
saságában és  este  is  csak  azért  jöttek 
haza  nyakig  sárosan,  porosan,  hogy  foly- 
tassák kalandozásukat  az  éjszakában.  Pog- 
rányi  korhely  bursok  társaságába  kevere- 
dett, a  kikkel  reggelig  nótázott  és  akkor 
Poprád  mindenféle  rossz  szokásokat  tanult 
meg.  Néha  csak  reggel  felé  és  ugy  tudott 
hazatalálni  az  azelőtti  szelid  költő,  hogy 
a  kutya  belekapaszkodott  a  köpönyege 
sarkába  és  vitte,  vezette  hazafelé  a  jól 
ismert  utón. 

Kavaczkyt  eleinte  nagyon  meglepte  ej 
a  sok  mindenféle  változás.  Az  nem  volt 
éppen  ellenére,  hogy  az  órákkal  kellett 
bajlódnia,  de  a  Pogrányi  dolga  sehogy  se- 
ment  a  fejébe. 

—  Mi  történt  ezzel  a  fiúval?  —  kérdez- 
gette magában  s  mivel  felelni  nem  tudott 
rá,  még   inkább  csodálkozott   a  dolgon. 

Máskor,  holdvilágos  éjjeleken  hirtelen 
csak  arra  ébredt,  hogy  Pogrányi  egy  rossz 

gitár  mellett  mindenféle  költeményeket 
.szaval  az  utca  közepén  és  Poprád,  hogy  o 
se  maradjon  hátra,  keservesen  vonított 
hozzá,  bár  Pogrányinak  szemmel  látható- 
lag nem  igen  tetszett  ez  a  kiséret. 

Gyakran  keveredtek  komoly  összeütkö- 
zésbe az  alabárdos  éjjeli  bakterekkel  és 
Kavaczky  gyors  közbelépésének  köszön- 
hető, hogy  néha  verekedésre  nem  került  a 
dolog. 

Kavaczky  betuszkolta  a  házba  az  elázott 
költőt,  néhányszor  oldalba  döfte  a  csizma- 
sarkával a  magáról  megfeledkezett  kutyá- 
ját és  ezzel  rendben  lett  volna  a  dolog. 

Pogrányi  ilyenkor  mindig  sirva  borult 
Kavaczky  vállára: 

—  Pajtás,  nem  érdemlem  én  ezt  tőled. 
Hagytad  volna,  hogy  összekaszaboljanak 
azok  a  zsoldosok.  Neked  is,  nekem  is  jobb 
lett  volna. 

Kavaczky  dörmögve  szabadkozott,  mire 
Pogrányi  szomorúan  jelentette   ki: 

—  Meglátod,  még  sok  keserűséget  oko- 
zok neked. 

Egyszer  azzal  jött  haza  a  diák,  hogy  ő 
elköltözik  innen.  A  szive  itt  megszakad... 

Kavaczky  megveregette  a  Pogrányi 
vállát: 

—  Nem  is  tudtam,  hogy  ilyen  derék  fiu 
vagy.  No  ennyire  azért  még  sem  kéne  bán- 
kódni az  öreg  Wart  ur  után.  Igaz,  hogy 
jó  ember  volt,  de  azért  már  mégis  öreg 
ember  volt. 

Pogrányi    tétován    bámult    a    barátjára. 

—  Jó  ember  volt?  —  dünnyögte.  — 
Jobb  ember   is  lehetett  volna. 

Mindennek  a  betetőzése  az  volt,  hogy 
Pogrányit  egyszer  csuromvizesen  hozták 
haza.  A  diák  beleugrott  a  folyóba  ott,  a 
hol    legsebesebb    az    ár.    Sehogy    se    akart 

beleegyezni    abba,    hogy    onnan    kihúzzák. 
Meg  akart  halni. 

Kavaczky  mérgesen,  megdöbbenve  för- 
medt Pogrányira: 

—  Megbolondultál,  te  kölyök? 

A  diák  csak  nézett  rá  nagy  bánatosan 
és  nem  felelt  semmit. 

Később  csendes,  látszólag  nyugodt  han- 
gon szólalt  meg: 

—  Én  úgyis  nemsokára  elmegyek  innen. 
Hisz  az  esküvő  után  mit  keresnék  már 
itt?  Mikor  lesz  az  esküvőd,  Kavaczky? 

Kavaczky,  (mintha  csak  most  ébredt 
volna  tudatára  annak,  hogy  tulajdonkép- 
pen miféle  hivatás  is  vár  reá,  megdöbbenve 
bámult  a  diákra: 

—  Tyü,  a  kiskésit!  Erre  nem  is  gon- 
doltam. 

A  diák  csendesen  folytatta: 

—  Pedig  itt  volna  az  ideje.  A  gyászév 
nemsokára  letelik.  Lizi  pedig  elunja  a 
várakozást. 

Kavaczky  nagyokat  nyeldesett.  Persze, 
persze,  csaknem  megfeledkezett  a  dolog- 
ról, pedig  titokban  nagyon  sokat  gondolt 
rá.  De  hát  Lizikével  jóformán  sohasem  le- 
hetett beszélni.  Mit  is  beszélt  volna  vele? 

—  Én  elköltözöm,  —  mondta  a  diák. 

—  Azt  még  se  teszed  meg,  —  kiáltott 
föl  Kavaczky.  —  Ha  már  eddig  együtt  vol- 
tunk, most  csak  nem  hagyjuk  el  egymást? 

A  diák  csak  bólongatott  a  fejével.  És 
másnap  csakugyan  nem  jött  vissza.  El- 
ment valahová  a  város  túlsó  végére  lakni 
és  Kavaczky  hiába  hivogatta.  Nem  jött, 
még  a  Poprádot  se  engedte  be  magához.  A 
hűséges  kutya  azonban  mégis  elcsavargott 
mindennap  arra  felé,  a  melyre  Pogrányi 
lakott.  Mintha  híreket,  üzeneteket  hordott 
volna  a  háztól. 

Kavac/ky  esténkint  együtt  ült  Lizi  kis- 
asszonynyal és  nagyokat  hallgattak.  A 
leány  csendesen  ült  hímzése  felett  és  szelí- 
den, szomornan  felelgetett,  ha  Kavaczky  - 
nak  néha  eszéhe  jutott  valamit  kérdezni. 
De  Kavaczkynak  ritkán  jutott  eszébe  va- 
lami. 

így  aztán  egy  este  mégis  csak  oda  lyu- 
kadt ki  Kavaczky.  hogy  hirtelen  felugrott 
a  sarokból  és  kalapját  fejébe  nyomta. 

—  Megyek  a  költőért!  Elhozom  azt  a 
tacskót.  Legalább  felvidít  a  bolondságai- 
val. 

Lizi   felemelte  az   arcát: 

—  Ne  menjen  érte  —  monda  egysze- 
rűen, csendesen. 

De  Kavaezkyval  nem  lehetett  bírni,  ha 
egyszer  valamit  hosszas  megfontolás  után 
a  fejébe  vett. 

—  Bolondos  jó  gyerek  a  költő.  Vájjon 
miért  ne  ülhetne  itt  közöttünk?  —  dör- 
mögte. 

—  Hagyja  őt  ott,  a  hol  van  —  ismételte 
Lizi  kisasszony. 

Kavaczky  vállat  vont. 

—  Tudom  biztosan,  az  öreg  Wart  urnák 
se  volna  ellene  semmi  kifogása,  meg  az- 
tán ugy  szeretem  azt  a  fiút.  hogy  nem  tu- 
dok meglenni  nélküle. 

Meg  sem  várva  Lizi  ujabb  ellenvetését, 
sietve  hagyta  el  a  szobát  és  hosszú  lépé* 
sekkel   indult  a  „költő"   fölkeresésére. 

Pogrányi  éppen  valami  levelet  irogatott, 
amelyet  összetépett,  a  midőn  Kavaczky 
belépett. 

—  Érted  jöttem,  —  kezdte  Kavaczky.  — 
Gyere  vissza  hozzánk. 

A   költő   csöndesen   ingatta   a   fejét. 

—  Kutya  mája!  —  kiáltotta  türelmet- 
lenül   Kavaczky.    —    Jössz,    vagy    viszlek! 

Hatalmas  karjaival  fölkapta  a  költőt 
és  a  levegőbe  emelte. 

—  Egy-kettő,  menjünk. 

így  került  vissza  Pogrányi  a  Wart- 
házba,  a  hol  ezentúl  esténkint  hárman  ül- 
tek és  Lizi  pengette  a  hárfát. 

A  szép  együttlétet  az  zavarta  meg,  hogy 
egyszer  nem  érkezett  meg  Magyarország- 
ból a  szokásos  pénzküldemény,  de  eljött 
helyette  a  nizsderi  uradalomnak  bérlője, 
Riminszky  Kázmér,  Kavaczkynak  régi  ba- 
rátja. 

—  Azért  jöttem  személyesen,  —  kezdte 
Riminszky,  —  hogy  ha  talán  nem  volna 
kedved  hazajönni,  György,  itt  is  megköt- 
hetjük a  további  szerződést  az  uradalomra 
nézvést. 

_  hó,  —  kiáltott  föl  Kavaczky.  —  Hát 
az  öreg  ur  mire  való? 

—  Az  öreg  urat  egy  biztos  gutaütés  el- 
szólította a  nizsderi  várból.  Megirtam  le- 
vélben. 

Kavaczkyt  nem  sújtotta  le  ugyan  a  hir, 
—  mindig  hadilábon  állott  az  apjával,  — 
de  a  megdöbbenés  miatt  percekig  nem  tu- 
dott szóhoz  jutni. 

—  Az  öreg  ur  meghalt  volna?  —  mon- 
dotta. —  Tréfálsz  Riminszky. 

—  Becsületemre,    láttam    kiteritve. 

—  Hátha  téged  is  bolonddá  akar  tenni. 
Ugy  is  az  volt  a  fixa  ideája,  mint  annak 
a  bizonyos  spanyol  királynak,  hogy  sze- 
retné látni  a  temetését.  Mi  történik  az- 
után, hogy  ő  meghalt? 

—  Láttam  letenni   a  kriptába. 

—  Onnan  kijöhetett. 

—  Magam  zártam  le  a  kripta  vasajta- 
ját. A  tarackok  a  várfokon  harminchár- 
mat pukkantak,  hogy  Lublón  már  azt  hit- 
ték, itt  van  az  orosz  hadsereg. 

Krúdy  Gy. :  A  podolini  kisértet.  9 

Kavaczky  fürkészve  nézett  a  Riminszky 
szemébe. 

—  Nem  csupán  kémkedni  jöttél  ide,  1! i- 
ininszky,  hogy  aztán  az  öreg  újra  lecsu- 
kasson  a  vár  legmélyebb  pincéjébe? 

Riminszky   fölkacagott. 

—  Az  ördögbe!  Ismét  meg  akarsz  talán 
házasodni? 

Kavaczkv   komolyan   bólintott. 

-—  Eltaláltad,  csakhogy  most  másféle- 
képpen, mint  legutoljára.  Most  komoly  a 
szándékom  és  a  menyasszonyom  se  valami 
közönséges  fehérszemély,  hanem  tisztes- 
séges urihölgy. 

RiminBzkynek  tetszett  a  dolog. 

—  Lehet,  hogy  még  boldog  ember  les sej 
valamikor,  György.  Tetőled  sok  minden 
kitelik. 

—  Akarok  is  boldog  lenni,  —  szólt  ün- 
nepélyesen Kavaczkv.  —  Az  uradalomban 
tovább  is  gazdálkodhatsz.  A  gazdasághoz 
nem  érlek.  Azonban  a  várban  magam  aka- 
rok lakni   a  feleségemmel. 

—  Nagyon  helyes,  —  bólongatott  Ki- 
minszky. 

—  Jer  bemutatlak  a  menyasszonyom- 
nak. 

Vitte  Riminszkyt  Lizi  kisasszonyhoz. 
Riminszky  előre  mosolygott  magában,  hogy 
vájjon  miféle  kifestett  arcú  hölgynek  mu- 
tatja be  Kavaczky  és  szerfölött  meglepő- 
dött, a  mikor  Lizi  kisasszonyt  meglátta. 
Oldalba    döfte   Kavaczky t: 

—  Gyurka,  itt  nem  jó  lesz  tréfálni! 
De  Kavaczky  miár  benne  volt: 

—  Lizi  kisasszony,  éppen  most  kapom 
Magyarországból  a  gyászhírt  Riminszky 
barátom  utján,  hogy  a  nizsderi  várúr 
örökre    lehunvta     szemét.     így     az     utolsó 

akadály  is  elmúlt,  a  mely  boldogságunkat 
gátolhatná.  A   nizsderi  vár   úrnőjét   várja. 
Lizi   kisasszony   fehér   arcán  valami    sá- 
padt mosoly  suhant  keresztül. 

—  Tehát  komolyan  akarja,  Kavaczky? 
—  kérdezte  csendesen. 

—  A  legkomolyabban,  —  felelte  Ka- 
vaczky  nagy   elhatározással. 

—  És  ha  azt  mondanám,  hogy  saját  bol- 
dogtalanságába visz  ez  az  ut,  akkor  is 
megmaradna    elhatározása    mellett  ? 

—  Akkor  is,  —  felelte  Kavaczky  szem- 
hunyorítás nélkül. 

Lizi  kisasszony  megadással  hajtotta  le 
a  fejét. 

—  Engedelmeskedem  atyám  véső  akara- 
tának. 

— ■  Riminszky!  —  kiáltotta  Kavaczky 
György.  —  Lépj  elő  és  kérd  meg  nevem- 
ben Wart  Erzsébet  kisasszony  kezét.  Menj 
Riminszky  és  jól  végezd  el  a  rádbizot- 
takat. 

Kavaczky  izgatottságát  tovább  nem  tür- 
tőztethetvén, kiszaladt  a  szobából,  a  mig 
Riminszky  érte  ment. 

—  Rendben  van  a  dolog.  A  leány  csi- 
nos, házias  és  ugy  beszél  magyarul,  mint 
a    karikacsapás,   —    szólt   Riminszky. 

—  Tőlünk  tanult  magyarul,  —  mondta 
fölcsillanó  szemmel  Kavaczky.  —  Most 
pedig  lépj  érintkezésbe  barátommal,  Pog- 
rányival  és  lássunk  az  esküvői  előkészü- 
letekhez. 

Riminszky  kissé  korainak  találta  még 
a   dolgot. 

—  Előbb  talán  mennénk  haza  Magyar- 
országba. Az  okmányok  sincsenek  teljesen 
rendben. 

—  Pénzért    mindent    meg    lehet    kapni. 

9* 

Remélem,     hoztál     magaddal      pénzt,      Ri- 
íninszky? 

Az  esküvői  előkészületeket  tehát  csend- 
ben, de  lehető  gyorsasággal  intézte  Ri- 
minszky  ur.  A  diáknak  nem  lehetett 
semmi  hasznát  venni,  az  Poprád  társasá- 
gában minden  éjjel  holtrészegen  került 
haza. 

—  Ugyancsak  részeges  barátod  van,  — 
jegyezte  meg  egyszer  Riminszky  nr  Ka- 
vaczkynak. 

—  Hadd  szegényt.  Búsul  az  öreg  házi- 
gazdánk:  után. 

—  Hm,  —  dörmögte  Riminszky  ur.  — 
Nem  a  lánya  után? 

Kavaczky  erre  már  nem  is  tartotta  ér- 
demesnek a  feleletet.  Mit  is  felelhetett 
volna  ilyen  bolondságra? 

Az  esküvő  napja  mindig  jobban  közele- 
dett. Három  varrónő  dolgozott  a  Lizi  fe- 
hér selyemruháján  a  sötét  rézmeteszetek 
alatt.   Kavaczky  váltig  biztatta  őket: 

—  Csak  ne  kíméljék  a  selymet.  Telik  a 
nizsderi  uradalomból.  Ugy-e,  Riminszky, 
még  nem  loptad  el  az  egészet? 

Majd  a  csipkéket  vette  végszámra,  a 
melyekért  nehéz  aranytekercseket  izzadt 
ki  Riminszky  a  tarsolyából. 

—  Elég  lesz   már,  —  mondogatta. 

De  Kavaczkynak  háromszor  annyi  M 
lett  volna  elég. 

Lizi  kisasszony  pedig  a  nagy  esküvői 
előkészület  alatt  egyetlen  egyszer  sem  mo- 
solygott. Mintha  valami  csodálatos  álom- 
látás fagyott  volna  az  arcára.  Járt-kelt 
nyitott  szemmel  a  házban  és  nem  látott 
meg  semmit.  Sem  a  selymet,  sem  a  csip- 
két, sem  Kavaczky  Györgyöt.  Isten  tudja, 
hol  jártak  a  gondolatai? 

Isten    tudja,     hogy     min     gondolkozott. 

Mindig  csak  gondolkozott  és  vidámság  nem 
szállott   arcára. 

Riminszky,  ez  a  harcsabajuszú,  annál 
inkább  tetette  a  vidámságot,  minél  több 
oka  lett  volna  a  kedvetlenségre,  —  jó- 
kedvűen  emlegette : 

—  Szomorú  menyasszony,  nevető  asz- 
szony,  ezt  tartja  egy  régi  mondás.  Néme- 
lyik kisasszonyka  soha  se  menne  férjhez, 
ha  rajta  múlna.  Olyan  furcsa  dolog  is  az 
a  házasság  t 

Lizi  kisasszony  fölvetette  a  fejét.  (Még 
Riminszkyvel  szeretett  leginkább  elbeszél- 
getni.) 

—  Hát  ön  miért  nem  próbálja  meg  a 
házasságot?  Tudomásom  szerint,  nőtelen 
ember  ? 

—  A  hogy  vesszük,  —  felelt  Riminszky. 

—  Van  otthon  egy  öreg  gazdasszonyom,  a 
kit  még  az  apámtól  örököltem,  a  ki  min- 
den jóval  ellát.  Főz,  süt,  ápol,  nem  engedi 
eszembe  jutni  a  házasságot.  De  azért  gon- 
dolkozom rajta  magam  is. 

—  Élete   végéig   fog   gondolkozni   rajta, 

—  vágott  közbe  Lizi. 

Riminszky  erősen  a  leány  szemébe  né- 
zett. 

—  A  Kavaczky  helyében  egy  percig  sem 
gondolkoznék,  —   szólt   erős  hangon. 

Lizi  összerezzent.  Érezte,  hogy  nem  bók 
akar  lenni  a  furcsa  Riminszky  beszéde. 
Lesütött   szemmel,   halkan   kérdezte: 

—  Nos,  mit  tenne  a  helyében? 
Riminszky   fölállott   helyéről: 

—  Nem  házasodnék  meg,  —  felelte  kúr- 
ián. 

S  már  ajánlotta  is  magát. 

Lizi  kisasszony  hosszasan  utána  nézett; 
bizonyosan  jobban  szerette  volna,  ha  Ri- 
minszky   sohasem    jön    ide    Heidelbergába. 

Éreztette  is  vele  ezután  eleget  az  ellen- 
-v 011  vél.  Nem  igen  felelt  a  kérdéseire  éa 
egyszer,  a  mikor  Riminszky  nagyon  men- 
tegetőzött   előtte,    igy    szólt    hozza: 

—  Még  mindig  van  elég  ideje  lébeacélai 
a  barátját  arról  a  szándékáról,  hogy  en- 
gem feleségül  vegyen. 

Riminszky  vállat   vont: 

—  A  macskának  van  kedve  beleavat- 
kozni az  ilyen  dologba.  Kavaczky  fülig 
szerelmes.  Soha  sem  hittem  volna,  hogy 
ez  a  tunya,  lusta  fráter  ennyire  belehaba- 
rodjon a  szerelembe. 

Riminszkynek  igaza  volt.  Kavaczky  ura- 
mon egyszerre  kitört  a  szerelmi  epidémia. 
Minél  hidegebb  volt  Lizi,  annál  rajongóbb, 
tüzesebb  lett  Kavaczky.  Naponkint  virág- 
csokrokat, ékszereket  küldött  a  menyas/- 
szonyának.   Egyszer   fölsóhajtott : 

—  Kár,  hogy  nincsenek  itt  a  nizsderi 
tarackok.  Azoknak  kellene  megszólalni,  a 
mikor   az   esküvőre  megyünk. 

Riminszky  talált  egy  szabómestert,  a 
ki  valamikor  Magyarországon  is  megfor- 
dult és  járatos  volt  a  magyar  díszruha- 
varrásban. Itt  rendelte  meg  Kavaczkynak 
esküvői  ruháját.  Búzavirágszínű  mentét,  a 
mely  bőven  ki  volt  hányva  arany  hímzés- 
sel, vadgalambszínű  nadrágot  és  rövid 
párducbőr  kacagányt  rendelt  a  szabónál. 
Kavaczky  ugy  örült,  mint  egy  gyerek,  a 
mikor  először  fölpróbálta  a  díszruhát. 
Tetszelegve    nézegette    magát   a    tükörben: 

—  Nem  is  hittenn,  hogy  ilyen  csinos 
ember  vagyok,  —  mondta  megelégedetten. 
—  Hej,  Riminszky,  kár,  hogy  nem  hoztál 
magaddal  valami  rozsdás  kardot  a  nizs- 
deri  várból.  Valamelyik  régen  meghalt, 
ősömnek   a   kardját. 

Riminszky   hunyorított   a    szemével. 

—  Majd  csak  megleszünk  valahogyan 
kard  nélkül  is.  Mi  az  ördögnek  a  kard 
a  házassághoz?  Valamikor  olvastam  egy 
történetet,  hogy  egy  Krucsay  nevű  alispán 
addig  hordott  kardot  a  házasságában,  mig 
megkivánta  levágni  a  karddal  a  felesége 
fehér  nyakát. 

—  Menj,  te  bolond!  —  kiáltott  föl  Ka- 
vaczky.  —  Miért  vágnám  én  le  a  felesé- 
gem nyakát? 

—  Mit  tudora  én?!  —  dörmögött  Ri- 
minszky. 

Riminszkynek  volt  egyben  az  a  gondja 
is,  hogy  előteremtse  a  leghíresebb  főzőasz- 
szonyt,  a  ki  Heidelbergában  található. 
Riminszky  napokon  át  tanácskozott  a 
főzőasszonynyal,  a  mig  az  esküvői  lakoma 
ételrendjében  megállapodtak;  végül  az 
egész  menü   nem  tetszett  Riminszkynek. 

—  Az  ördögbe,  hogy  nem  tudnak  főzni 
ebben  a  tartományban!  Bezzeg,  ha  az  én 
Marczinkáném   itt  volna! 

Még  valami  más  is  nagy  gondot  szerzett 
Riminszkynek.  Kavaczky  ugyanis  a  fejébe 
vette,  hogy  ő  nem  utazik  vasúton  haza 
Magyarországba,  hanem  hintón,  mint  az 
ősei  jártak.  Négylovas  hintón  akar  utazni, 
hajdúval.  Hadd  lássa  a  fiatalasszony,  hogy 
kihez  'ment  férjhez.  Az  esküvői  nászna- 
gyok egy  darabig  lóháton  kisérik  el  a  fia- 
tal  házaspárt. 

Riminszkynek  sehogy  sem  tetszett  a 
dolog. 

—  Ugyan  menj  már  a  bogaraiddal!  Ki 
a  manó   utazik  manapság  hintón? 

—  Csendesen,  Riminszky.  Hintón  uta- 
zik az,  a  ki  a  kényelmet  szereti,  a  kinek 
nem  sietős  a  dolga,  —  felelt  Kavaczky. 
—  A  hintóban  legyen  helye  az  én  kedves 
kutyámnak,  a   Poprádnak   U. 

Riminszky  ekkor  haragudott  meg  csak 
igazán. 

—  Tisztára  megbolondultál!  Kutyát  ci- 
pelsz magaddal?  Még  érteném,  ha  az  va- 
lami ritka  agár  volna,  de  a  Poprádra  iga- 
zán nem  lehet  ráfogni,  hogy  valami  rend- 
kívüli kutya.  Odahaza  Nizsderen  akár 
százszámra  fogdoshatod  össze  az  ilyen  ku- 
vaszokat. 

Kavaczky  ebben  a  dologban  is  hajtha- 
tatlan maradt.  Általában  nem  érezte  többé, 
hogy  él  valahol  messze  egy  sziklafészek- 
ben egy  erőszakos,  nyakas  öreg  ember,  a 
ki  éppen  ugy  fölpofozta  a  fiát,  mint  a  ko- 
csisát, kitört  belőle  a  konok,  makacs  ter- 
mészet. Valahogyan  roppant  büszke,  döly- 
fös lett  és  hiu  a  nevetségességig. 

—  Még  sem  utolsó  dolog,  barátom,  Ri- 
minszky, ha  az  embernek  valahol  van 
egy  vára,  a  melyben  meghúzódhat  az  ellen- 
ségei  elől. 

—  Nincsenek  neked  ellenségeid  —  ve- 
tette   ellen    Riminszky. 

Kavaczky   elgondolkodott : 

—  Nincsenek,  de  éppen  ugy  lehetnének. 
Mit  csinálnék  akkor,  ha  váram  nem  volna? 
Oda  bezzeg  nem  jönne  ellenség  utánam. 
Mondd,  Riminszky,  használható  állapot- 
ban vannak  a  vár  tarackjai?  Az  én  gyer- 
mekkoromban  volt   vagy    száz  .  .  . 

—  Tévedsz,  —  vágott  közbe  Riminszky, 
—  mindössze  három  van,  az  is  rozsdás 
fülig.  Arra  használhatók,  hogy  a  neved- 
napján elpukkanjanak,  ha  Korenyák  Já- 
nos  is   ugy   akarja. 

—  Ki  az  a  Korenyák?  Miféle  Korenyák- 
ról  beszélsz?  —  villant  föl  a  Kavaczky 
szeme.  —  Vasra  veretem,  a  mint  Nizsderre 
értünk. 

—  Korenyák  egy  odavaló  tót  ember  éa 

egész  Szepes  vármegyében  egyedül  ő  resz- 
kírozza meg  az  életét,  hogy  a  nizsderi  ta- 
rackokat elsüsse  néhanapján. 
Kavaczkynak  tetszett  a  dolog: 

—  Szóval  veszedelmes  tarackok  azok. 
Korenyákot  állandó  szolgálatomba  foga- 
dom. Szeretem  a  bátor  embereket.  Ha  az 
asszonynak  kedve  jön  majd  valami  mu- 
latsághoz, —  vagy  talán  éppen  magam 
derülök  kedvre  —  leüzenek  az  udvarra 
Korenyáknak,  hogy  lőjjön  a  tarackokból. 
Hadd  tudja  az  egész  vidék,  hogy  a  nizsderi 
várúrnak  vagy  várasszonynak  jó  kedve 
van. 

Eiminszky    bólintgatott    a    fejével: 

—  Helyes,  nagyon  helyes.  Aztán  a  tó- 
toknak mi  hasznuk  lesz  abból,  hogy  a  ta- 
rackok durrognak? 

Kavaczky    elgondolkozott. 

—  Hát  csak  nekik  is  jobb  talán,  ha  nem 
haragos  az  uraság.  Meg  azután  igy  falu- 
helyen nem  is  igen  akad  kalendárium 
mindenütt.  Némelyek  még  azt  hihetik, 
hogy  valami  ünnep  van.  Ünnepkor  pedig 
mindenkinek  jobb  kedve  szokott  lenni, 
többet   esznek,   többet    isznak    az    emberek. 

—  Nagyon  ravaszul  gondolkozol,  bará- 
tom uram,  de  nem  egészen  egyenesen.  Á 
föld  szegény  népe  apját,  jótevőjét,  párt- 
fogóját várja  benned.  Száz  lövésnek  se 
örülnek  meg  ugy,  mint  egy  kis  vető- 
magnak. 

—  Vetőmagért  menjenek  a  zsidóhoz  — 
zörgött  Kavaczky.  —  Annak  az  a  mester- 
sége. Nálam  kapnak  bort,  pálinkát,  vagy 
derest,  ha  rossz  kedvemben  vagyok.  Na- 
gyon elkényeztettétek  azokat  a  tótokat 
odahaza. 

Kiminszky   csendesen    köhintett. 

—  Lehet,  hogy  lesz  egy  áldott  asszonyi 

lélek,  a  ki  jóváteszi   majd  mindazt,  a   mit 
ic  vétesz. 

Az  esküvő  napja  is  elkövetkezett.  Ka- 
vaczky  korán  reggel  egy  szekér  virágot 
rendelt,  a  melylyel  az  ócska  Wart-házat 
feldiszitették.  Virágkoszorúk  kerültek  a 
gQtét,  rógi  folyosóra;  a  kacskaringós  szú- 
ette falépcső  korlátján  virágfüzérek  lóg- 
tak. Virágbokréta  került  a  füstös  rézmet- 
szetek alá  a  széles  asztalra  és  egy  nagy 
csokrot  kapott  a  sarokban  álló  inga-óra, 
a  mely  éppen  olyan  pontosan  mérte  as 
időt,  mintha  még  mindig  életben  volna  az 
öreg  Wart  ur. 

Szobaleányok,  frájok  szaladgálnak  a  fo- 
lyosókon. Odabenn  a  menyasszonyt  öltöz- 
tették. A  hosszú  uszályos  selyemruhát 
tűzdelték,  igazgatták.  A  menyasszony  sá- 
padt arccal  révedezett  maga  elé.  Suhogtak 
a  selymek,  a  csipkék.  Fehér  topánkák  ko- 
pogtak és  a  barátnők  nevetgélve  jöttek, 
mentek.  Csakhamar  megjött  a  vőlegény 
:s  az  ismeretes  búzavirágszínű  díszruhá- 
ban. Széles  kard  a;;  oldalán,  sastollas  kal- 
pag a  fején.  Riminszky,  mint  a  ki  dolgát 
jól  végezte,  megelégedetten  ballagott  nyo- 
mában. 

Csakhamar  megjött  Pogrányi  Sámuel 
is.  A  diák  csak  korán  reggel  vetődött 
haza  ezen  a  napon  is,  mint  azelőtt  nru 
dig.   Riminszky    már    várta    a    szobájában. 

—  No,  öcsém  uram,  józanodjunk  ki 
hamarosan.  Délben  esküvőre  kell  men- 
nünk. 

A  diák  tétován  meresztette  a  szimét 
Riminszkyre. 

—  Én  mindig  azt  gondoltam  —  dadogta 
—  hegy  az  egész  csak  tréfa.  Kavac/kynak 
valami  bolond  farsangi  tréfája. 

Riminszky    nyújtózkodva    ásított: 

—  A  hogy  vesszük.  Magam  is  tréfásan 
veszem  fül  a  dolgot.  Szerény  véleményem 
szerint  az  én  igen  tisztelt  barátom  Ka- 
vaczky  György  nem  egészen  normális  em- 
ber, a  mint  hogy  nem  is  igen  volt  még 
Kavaczky  a  világon,  a  ki  tisztaeszű  ember 
lett  volna.  De  hát  nem  jó  a  nagyurak  sze- 
szélyeibe avatkozni. 

Pogrányi  egy  vödör  vizbe  mártotta  a 
fejét.  Komor,  elszánt  arccal  fordült  Ri- 
minszky  felé: 

—  Az  egészben  csak  az  a  legfurcsább, 
hogy  egy  leány  boldogságára  megy  itt  a 
játék.  Helyesnek  tartja  ezt,  Iíiminszky 
ur? 

líiminszky    vállat    vont. 

—  Egy  Kavaczkynak  minden  szabad. 
Utóvégre  a  kisasszony  mind  a  tiz  ujját 
megcsókolhatná  Kavaczkynak,  hogy  ek- 
kora ur  létére  feleségül  veszi. 

—  így  beszélnek  a  szolgalelkek  — 
mormogta  Pogrányi. 

Riminszky  nem  sokat  törődött  a  diák 
beszédével.  Egyáltalában  egy  percig  sem 
vette  komolyan  a  „költőt".  Magában  igen 
bánandó  figurának  találta.  Szóba  sem 
állott  volna  vele,  ha  Kavaczky  György 
nem  ragaszkodik  olyan  nagyon  hozzá, 
mint  akár  a  Poprád  kutyájához.  így  az- 
tán a  Poprád  kutyát  is  megbecsülte.  Hja, 
a  nizsderi  uradalom  nem  volt  valami  meg- 
vetendő  bérlet. 

—  Hát  csak  öltözködjünk,  fiatal  uri  ba- 
rátom és  ne  sokat  filozofáljunk.  Utóvégre 
nagyobb  dolgok  is  történtek  már,  a  világ- 
még  sem  dőlt  össze.  Kavaczky  ugy  akarja, 
hogy  Lizi  kisasszony  a  felesége  legyen. 
Elég  szép  tőle,  hogy  ezt  a  szándékát  bé- 
kés utón  valósítja  meg.  Kétszáz  esztendő- 

vei  ezelőtt  még  fegyveres  erővel  jött  volna 
érte. 

A  diák  nem  szólt  többet.  Magára  szedte 
a  ruháit,  aztán  ment  Eiminszky  társasá- 
gában a  lakodalmas  házhoz.  Riminszky 
kötelességének  tartotta  vigyázni  reá,  ne- 
hogy betévedjen  Pogrányi  valamelyik 
korcsmába.  (Véleménye  szerint  a  „köító' 
menthetetlen   alkoholista  volt.) 

A  diáknak  pedig  eszébe  se  jutott  ezen 
a  napon  berúgni.  A  ház  földszinti  szobá- 
jában hordó  sörök  voltak  csapra  ütve,  a 
liol  vígan  voltak  azok  az  ismerős  diákok, 
a  kiket  Kavaozky  a  lakodalomra  meghí- 
vott. Ott  ültek,  pipáztak  és  végnélkül 
fújták  azt  a  légi  diák-nótát,  a  mely 
századok  óta  hangzik,  különböző  változa- 
tokban : 

.   .   .  Búcsúzik   a    vén   diák :   Tovább  .   .  . 
Isten  veletek,   cimborák !   Tovább  .  .   . 
Az   út   hazámba   vissza   visz, 
Filiszter   leszek   magam   is. 
Tovább  .   .   . 

Tovább,   tovább,   tovább  .   .  . 
Fel,    búcsúcsókra,    cimborák ! 

A  kardal  változatlanul,  szünet  nélkül 
hangzott  a  ház  földszintjén.  Kihallatszott 
az  utcára  és  mindig  szaporodott  a  diákok 
száma.  Ha  Kavaczky  nem  is  volt  valami 
népszerű  alak  a  diákok  között,  telj. 
eleget  tett  kötelességének  akkor,  a  midőn 
a  heidelbergi  egyetemről  nem  valamely 
kisváros  professzori  katedráját  foglalja 
el  —  utóvégre  ez  mindennapi  dolog  —  ha- 
nem egy  valóságos  középkori  várba  vonul. 
Azonkívül  még  az  is  roppant  tetszett  a 
diákoknak  („hja,  mind  ilyenek  a  fiatal 
-emberek"      dünnyögie      Riminacky),    hogy 

Kavaczky  heidelbergi  ideálját,  a  diákok 
véleménye  szerint  régi  kedvesét,  feleségül 
veszi,  mielőtt  bucsut  mondana  az  egyetem- 
nek. Egymást  kergették  a  pohárköszön- 
tők. Kavaczky  aggodalmasan  nézegette  a 
rézórát,  percről-percre  közeledett  az  es- 
küvő órája,  a  diákoknak  pedig  eszük  ágá- 
ban sem  volt  felhagyni  a  bucsuzkodással. 
Mindig  ujabb  ötletek  kerültek  felszinre, 
a  mely  ötletekhez  aztán  végnélküli  pohár- 
köszöntőket lehetett  fűzni. 

Különösen  a  „Pannonia-kórus"  volt 
nagy  számban  képviselve,  a  mely  kórusnak 
a  tagjai  többnyire  magyarok  voltak.  Ka- 
vaczky is  tagja  volt  természetesen  a  kó- 
rusnak, de  nem  igen  tudott  többet  róla, 
mint  csupán  annyit,  a  mennyit  Pogrányi 
elbeszéléseiből  ismert.  A  Pannoniának  vol- 
tak a  legzajosabb  ivóestéi,  a  mikor  a  ve- 
rekedések napirenden  voltak.  A  szilaj  fia- 
talság néha  szétbontotta  az  egész  korcs- 
mahelyiséget. A  Pannónia  volt  az,  a  mely 
szakítva  az  összes  heidelbergai  hagyomá- 
nyokkal, a  menzúrákból  kiküszöbölte  a 
hosszú,  kevésbbé  veszélyes  slégert,  a  mely 
karddal  vagdossák  össze  évszázadok  óta 
az  arcokat  a  diákpárbajoknál.  A  Panno- 
niában görbe  magyar  karddal  intézték  el 
a  lovagias  ügyeket  és  igy  a  párbajok  sok- 
kal véresebb  és  veszélyesebb  "kimenetelűek 
volta.  A  kórusbeli  diákok  nem  riadoztak 
vissza  a  pisztolypárbajtól  sem  és  nem  mú- 
lott el  esztendő,  hogy  pisztolygolyó  ha- 
lálra ne  sebezett  volna  egy-egy  diákot  a 
Heidelberga   körül   fekvő   erdőségekben. 

Kavaczky  nem  annyira  félelemből,  mint 
inkább  lustaságból  nem  igen  kereste  fel 
a  Pannónia  üléseit.  Nem  is  igen  ismerte 
személyesen  a  körüknek  valamennyi  tag- 
ját,  de    annál    inkább   ismerték    a    diákok 

a  nizsderi  várurat.  Zajosan  ünnepelték 
most  és  ősi  szokás  szerint  meghordozták 
a  vállaikon.  Riminszkyt,  mivel  hirtelené- 
ben nem  tudtak  számára  más  hivatalt, 
kinevezték  a  Kavaczky  nevelőjének.  A 
nevelőnek  éppen  ugy  kijutott  része  az  ün- 
neplésből,  mint  a  nizsderi  várúrnak. 

—  Menjünk  —  mondta  Riminszky  órá- 
jára pillantva.  —  Az  eskető  pap  vár. 

Kavaczky  fölemelkedett.  Néhány  ünne- 
pélyes szóval  próbált  bucsut  venni  a  kó- 
rustól, szavait  elnyomta  a  diákok  kiálto- 
zása. 

Egy  bikanyak u  óriás  az  ajtó  elé  ug- 
rott : 

—  Hohó,  nem  addig  van  az!  —  kiál- 
totta. —  A  nizsderi  várúr  még  el  sem 
mondta  szerelmének  történetét.  Halljuk 
szerelme  történetét ! 

Vagy  ötven  erős  torok  kiáltott  hall- 
jukot  Kavaczky  felé. 

Kavaczky  hallott  már  évről  a  szokás- 
1  ól.  A  Pannoniában  ugyanis  az  az  izlés- 
lelen  szokás  kezdett  lábrakapni,  hogy  a 
diákok  ivóestéiken  pohárral  a  kezükben 
felköszöntöt  mondtak  kedveseikre.  Több- 
nyire pattogó  rigmusokban  magasztalták 
a  távollevő  hölgy  testi  és  lelki  szép  tu- 
lajdonságait, de  nem  hiányzott  ezekből  az 
áldomásokból  gyakran  a  trágár  tréfa  sem. 

Kavaczky  megzavarodva  nézett  körül. 
Elvörösödött  és  dölyfösen  mormogta  a  Rí- 
minazky  fülébe: 

—  Látod,  Riminszky,  milyen  jó  volna, 
ha  hadaim  volnának.  Most  szétveretném 
az  egéac  csürhét. 

A  diákok  orditozása  megreszkettette  a 
falakat.    Riminszky    haragosan    dörmögte: 

—  Az    ördög    bújjon    a    szokásaitokba. 

Utóvégre,  ha  niár  szokás,  állj  fel  és  mondj 
valamit. 

—  Az  öregapám  se  tudott  verselni  — 
felelt  Kavaczky. 

Riniinszkynek  ekkor  eszébe  jutott  a 
„költő'". 

—  Hol  van  Pogrányi,  a  rimek  nagymes- 
tere?  Az   segíthetne   rajtunk   hirtelenében. 

Igen  ám,  csakhogy  Pogrányinak  hire- 
hamva  se  volt. 

—  Hol  lehet  az  a  korhely?  —  mor- 
mogta Riminszky.  —  Csak  nem  bujt  el 
az  ivás  elől? 

—  Nem  baj,  hogy  nincs  itt  —  szólt  Ka- 
vaczky. —  Némely  versét  tudom  könyv 
nélkül. 

—  Hát  mondd  el  —  felelte  Riminszky. 
—  Siess  vele,  mert  már  várnak. 

Kavaczky  kezébe  vette  a  poharat  és  fel- 
állott : 

—  Csend  legyen  —  üvöltötte  az  előbbi 
óriás.  —  Most  jön  a  szerelmi  vallomás. 

Kavaczky  alig  mondott  nébány  vers- 
sort, a  melyben  éppen  a  holdvilágos  éjről 
és  az  éjben  bolyongó  kesergő  szerelmesről 
volt  szó,  mikor  egy  éles  hang  közbekiál- 
tott: 

—  Plágium!    Gyalázatos    plágium! 

Kavaczky    megdöbbenve    nézett    körül. 

A  sarokban  egy  gummilabda  gyorsasá- 
gával ugrott  talpra  egy  ragyásképű  ala- 
csony diák. 

—  Igenis,  plágium  —  süvöltötte  éles 
hangon.  —  Pogrányi  barátunk  verseiből 
idéz  a  nizsderi  várúr. 

—  Megvallom  ...  —  hebegte  Ka- 
vaczky, de  Riminszky  nem  engedte  foly- 
tatni. Dühösen  felugrott  és  megragadta  a 
Kavaczky  karját. 

—  Jer,  —  kiáltotta  —  hagyjuk  az  os- 

tobáskodást.  Fontosabb  dolgok  várnak 
rád. 

Riminszky  roppant  erős  ember  volt.  Az 
óriási  diákot,  a  kit  legelsőnek  talált  az 
ajtóhoz  vezető  utón,  ugy  taszította  félre, 
hogy  annak  eszébe  se  jutott  feltartóztatni 
többé   Kavaczkyt. 

Riminszky  felrúgta  az  ajtót  és  három- 
négy lépcsőt  ugrott  egyszerre,  mert  go- 
nosz sejtelmei  voltak.  Kavaczky  nyomába 
rohant. 

Odafönn  az  emeleten  tárva-nyitva  min- 
den ajtó.  Kisirt  szemű  szobalányok  fut- 
kostak fel  s  alá. 

—  Hol  a  kisasszony?  —  kiáltotta  Ri- 
minszky. 

—  Elment,  elvitték  —  felelt  valaki 
nagy  sokára. 

Kavaczky  hamuszürke  arccal  roskadt 
egy  székre.  Levegő  után  kapkodott  és  ne- 
héz hörgés  tört  elő  melléből. 

Riminszkynek  kidagadtak  homlokán  az 
erek.  Olyan  pillantást  vetett  maga  körül, 
hogy  ijedten  tisztultak  előle. 

Egy  kis  fehér  női  cipő  akadt  elébe,  azt 
összetaposta  haragjában,  aztán  megrázta 
a  Kavaczky  vállát: 

—  Ébredj  Kavaczky,  elszöktették  a 
menyasszonyt !  —  kiáltotta  a  megbénult 
férfiú  fülébe. 

Az  némán  rámeredt.  Egy  szónak  nem 
volt  ura.  Mintha  valami  rémet  látna  maga 
előtt  és  titokban  azt  hinné,  hogy  n 
álom  az  egész.  Hess,  te  rossz  álom!  Ka- 
vaczkyt ugyan  meg  nem  ijeszted;  tudja 
ő  azt,  hogy  messze  jár  mindaz  a  való- 
ságtól, a  mit  lát.  Riminszky  tulajdonkép- 
pen nem  is  haragszik  olyan  nagyon,  hisz 
kajlán  álló,  harcsabajusza  alatt  már  mo- 

aolyog  is.  Csak  meg  akarta  ijeszteni, 
meg  akarta  tréfálni,  ennyi  az  egész  .  .  . 

lliniinszky  azonban  nem  látszott  tré- 
fálni. 

—  Ha  sietünk,  még  utolérhetjük  őket. 
Jöjj,  Kavaczky.  Állj  talpra!  Hisz  férfi 
vagy! 

Megragadta  a  Kavaczky  karját  és  vitte 
magával  kifelé  a  menyasszony  szobájából. 
Az  ajtóból  Kavaczky  visszafordult  egy 
pillanatra.  No,  most  itt  a  legfőbb  ideje, 
hogy  véget  érjen  a  gonosz  álom.  —  A 
szobában  szerteszét  heverő  ruhadarabok, 
virágok  és  fátylak;  a  ki  innen  elment, 
nagyon  sietett,  nem  törődött  azzal,  hogy 
rendben  hagyja  hátra  a  lakását.  Szemben 
az  ajtóval  egy  nagy  álló  velencei  tükör, 
Kavaczky  vette  az  esküvő  előtti  napon, 
hogy  kedvére  megnézhesse  magát  öltözkö- 
dés közben  a  menyasszony.  Csakhogy  a 
tükörben  hiába  keresi  a  menyasszony  mo- 
solygó orcáját.  Látott  ellenben  egy  búza- 
virágmentés kísértetet,  a  melyet  egy 
másik  kisértet,  —  egy  feketeszemű  ördög 
cipel  magával.  Meg  sem  áll  talán  vele 
a   pokol    előtornácáig 

Az  ajtó  becsapódott.  Eltűnt  az  illatos 
szoba  a  ragyogó  tükör.  Riminszky  vitte 
lefelé  a  grádicson.  Kavaczky  nem  kérde- 
zett semmit,  ment  vele,  mint  az  álomjáró. 
A  falakon,  lépcsőkarokon  mindenütt  vi- 
rágfüzérek. Riminszkynek  a  keze  vala- 
hogy beleakadt  egy  virágkoszorúba.  Nem 
sokat  teketóriázik  a  megszabaduláson:  ki- 
tépi kezét,  lerántja  vele  a  virágot  is. 

A  földszinti  szobákba  még  mindig  hal- 
latszik a  diákok  éneke.  Fújják  végtele- 
nül :  tovább,  tovább,  tovább  . . .  Kavaczky 
egy  pillanatig  arra  gondol,  hogy  ez  a  dal 
neki  .szól. 

Krúdy  Gy. :  A  podolfni  kisértet.  10 

Kilépnek  ■  lakodalmáé  házból,  i  > <- 1  i 
Verdién?  ragyog  a  sötétes  utcácskára.  Ta- 
vaszi szellő  száll  a  folyó  felől  és  fecskék 
nyilaznak  a  vén  háztetők  felett,  a  me- 
lyek megfrissülni  látszanak  ezen  a  kedves 
napon. 

Riminszky  sietésre  nógatja  Kavaczkyt, 
a  ki  lehajtott  fővel  bandukol.  Egész  utou 
nem  szólnak  egy  szót  sem.  Csakhamar 
elérik  a  vendégfogadót,  a  mely  a  „Négy 
Holló''-hoz  volt  címezve.  Riminszky  már 
messziről  látja,  hogy  a  fogadó  udvaráról 
hiányzik  az  a  nagy  delizsánc,  a  melyet 
Kavaczky  megbízásából  bérelt.  A  foga- 
dós megismeri  Riminszky t,  levett  sapká- 
val, mosolyogva  közeledik. 

—  Az  uraságok  immár  elutaztak.  A 
számla   azonban  itt  maradt. 

Rirniuszky  csak  a  fogát  csikorgatja, 
tizet  ós  kiadja  a  rendeletet,  hogy  vezes- 
sék elő  a  hátaslovakat.  Csakhamar  két 
nyergelt,  paripa  kopog  végig  patkójával 
a  kövei  kirakott  udvaron.  Egy  törpe, 
nagyszakállú  emberke  tartja  a  lovak  kan 
tárát. 

—  Hol   volt   a  szemed,   te  vén   gyámul 
talán  1    —    förmed    rá    Riminszky. 

A  nagyszakállú  törpe  hebegve  keres  s/.« 
vakat  mentségére: 

—  A  szomszédban  jártam,  csak  egy 
perere  Bestém  át*  a  hol  valami  lakaink 
röl  volt.  éppen  szó  . . . 

Riminszky    ur    nyeregbe    zökkeni. 

—  Fogd  be  a  szádat,  öreg!  addig 
itt  maradék,  a  mig  visszajövünk.  Sl 
Ítéletnapig  kell  várnod,  akkor  se  moz- 
dulsz egy  tapodtat  sem  erről  a  helyről. 
Megértetted ! 

Mik,  —  mert  hisz  6  volt  a  szolga,  bár 
szakálla    még  korántsem  volt   olyan   fehér, 

—  összeráncolt  homlokával  a  fejbőrét 
mozgatta.  Miután  a  szólás  éppen  most 
megtiltatott,  igy  hozza  gazdája  tudomá- 
sára,   hogy    parancsát   megértette. 

Kavaczky  csodálkozva  nézi  a  barátját 
a  nyeregben. 

—  Hová  akarsz  menni?  —  kérdi  so- 
kára. 

—  Hová?  Bolond  kérdés!  Hát  utánuk,  a 
szökevények  után.  Hamar  lóra,  Kavaczky! 
Ne  vesztegessük  az  időt,  drága  minden 
perc.  Lóra,  Kavaczky! 

Az  öreg  Mik  már  el  is  kapta  az  egyik 
csizmáját,  a  melynél  fogva  a  nyeregbe 
akarja  segíteni. 

—  Azt  hiszed,  —  mormogja  tétovázva 
Kavaczky,  —  hogy  okos  dolog  a  hűtelen 
után  futni? 

—  Kutya  máját!  Ki  beszél  itt  a  hű 
telenről?  Az  ördög  vigye  a  szökős  kis- 
asszonykáját. Jobb,  hogy  előbb  szököttel, 
mint  később.  Itt  a  csábítójáról  van  szó. 
Remélem,   nem   akarod   életben  hagyni? 

Kavaczky  a  vállát  vonogatta,  mig  lli- 
minszky    türelmetlenül,    hevesen    kiabált: 

—  Lóra  !   Lóra ! 

Elszánta  magát  és  nyeregbe  zökkent. 
Aztán  körülnézett,  hogy  nem  neveti-e 
valaki?  Az  udvaron  csak  a  fogadós  haj- 
longott. 

—  Merre  ment  a  hintó?  —  kérdezte  tőle 
Riminszky. 

A  fogadós  megmutatta  az  irányt.  Ili- 
in inszky  oldalba  nyomta  az  almásszür- 
két, a  melyen  ült.  A  lovasok  gyorsan 
Ügettek  ki  a  visszhangos  kapuboltozat 
alatt.  A  fogadós  érdeklődve  nézett  utá- 
nuk, az  udvaron  csak  egy  alak  maradt 
mozdulatlanul.  Egyetlen  emberféle,  nagy- 
Cftumás,    vidra -kucsmás,    hetyke    öreg    le- 

10* 

gény,  a  ki  egy  útszéli  cölöp  nyugalmával 
állott  helyén. 

A  lovasok  pedig  nyargaltak  kifelé  a  vá- 
rosból. Egyszerre  zöld  mezők  között  üget- 
tek és  megcsillant  többször  a  folyó  ezüst- 
lapja. Vidám  bokrocskák  szegélyezték  az 
utat,  másfelől  virágos  fák  köszöntöttek  rá- 
juk .  .  . 

Riminszkyt  mindez  nem  igen  érdekelte, 
ö  a  keréknyomot  nézte,  a  melyet  itt-ott 
hátrahagyott  egy  előttük  elhaladt  kocsi. 
Parasztokat  szólongatott  meg,  majd  hosz- 
szasan  tárgyalt  egy  mezei  csősz-féle  em- 
berrel. Az  utakat  tudakolta  és  figyelme 
sen  nézett  körül  a  tájon.  Később  út- 
széli korcsma  piros  fedele  tűnt  fel  egy 
erdőcske  szélén.  Riminszky  a  szeme  elé 
emelte   a  tenyerét. 

—  Megvannak!  —  kiáltott  föl  oly  han- 
gon, mintha  a  világon  legnagyobb  öröm 
érné  ebben  a  pilanatban. 

A  korcsma  udvarán  állott  a  postakocsi. 
Körülötte   kovácsok   foglalatoskodtak,   ugy 
látszik,   valami    baj    érte   a   kocsit   útköz 
ben. 

Egy  perc  sem  tellett  bele,  Riminszky 
benyargalt  a   korcsma  udvarára. 

—  Hol  vannak  az  uraságok?  —  kér- 
dezte   kipirult    arccal. 

A  korcsmáros  megmagyarázta,  hogy  a 
közeli  erdőcskébe  mentek  sétálni.  Rimin- 
szky leugrott  a  lováról,  nyomában  Ka- 
vaczky.  Az  erdőcske  felé  indultak,  mi- 
közben Kavaczky  megfogta  a  barátja  kar- 
ját. Halk,  de  határozott  hangon  mondta: 

—  Meg  fogom   ölni ! 
Riminszky   bólintott. 

—  Helyes!  Megérdemli.  De  betartjuk 
a  párbajszabályokat. 

A   kis  erdőben  nem   sokáig  kellett   ku 

tatni  a  megszököttek  után.  Lizi  kisasz- 
szony  egy  fatörzsön  ült,  a  diák  levett  ka- 
lappal előtte  hevert  a  fűben.  Nyugodtan, 
minden  meglepetés  nélkül  nézték  a  köze- 
ledőket, mintha  lopva  összemosolyogtak 
volna.    Szerelmesen,    boldogan. 

Kavaezky  hátramaradt  és  hátat  fordí- 
tott a  jelenetnek.  Riminszky  megemelte 
a  kalapját.  Fagyos  nyugalommal  mondta: 

—  Pogrányi  úrral  volna  egy  kis  dol- 
gunk! 

A  diák  vidor  arccal  emelkedett  föl  a 
fűből.  Mintha  valami  kellemes  hirrel  ké- 
szülne őt  meglepni  Kiminszky,  oly  vidá- 
man mosolygott  reá. 

—  Azonnal,  tisztelt  Kiminszky  ur  . .  . 
Nyomban  rendelkezésére  állok.  Jöjj,  ked- 
ves .  .  . 

Lizinek  szerelmes  gyöngédséggel  nyúj- 
totta a  kezét.  A  leány  leugrott  a  fatörzs- 
ről és  a  diákhoz  simulva,  könnyű,  bol- 
dog léptekkel  indult  vele  a  korcsma  felé. 
Közben  halkan,  szerelmesen  suttogtak  é» 
sürün  egymásra  mosolyogtak.  Riminszky 
sötét  arccal  követte  őket.  Kavaezky  vissza- 
maradt   az    erdőcskében. 

A  diák  bevezette  Lizit  a  fogadó  vendég- 
szobájába. Riminszky  utánuk  nézett  és  ezt 
mormogta  magában: 

—  Remélem,  elbúcsúzik  tőle  a  szeren- 
csétlen flótás. 

Aztán  a  postakocsi  ládájából  egy  lapos 
fekete  táskát  emelt  ki,  s  egy  lovászszal 
az  erdőbe  küldte.  Majd  szétnézett  a 
korcsma  ivójában.  Néhány  vándorlegény 
iddogált  ott.  Az  egyik,  egy  hegyessza- 
kállu,  intelligens  arcú,  nyomban  meg- 
nyerte tetszését.  Félrehívta  é3  beszélgetett 
vele.  Valami  elzüllött  irnok  volt  a  ván- 
dor, a  ki  városr ól-városra  kóborolt,  mert 

egy  helyen  nem  tudott  megmaradni.  Vol- 
tos köpönyegéhez,  görbe  botjához  és  ao- 
vány  utipodgyászához  aligha  illett  a  neve, 
hivták    Schiller   Szigfriednek  .  .  . 

—  Talán  a  versíráshoz  is  ért,  bajra- 
toml   —  érdeklődött   Riininszky. 

A    vándorlónak    felcsillant    a    szeme. 

—  Igen,  pengetem  olykor  a  lantot,  mint 
vérrokonom.  Persze,  kevesebb  a  szeren- 
csém. Hallgassa  meg,  uram,  például  ezt 
;i  verset! 

Riminszky  aggodalmasan  nézett  M  ud- 
varra.  A  diák  még  nem  mutatkozott.  A 
költő  pedig  már  szavalni  is  kezdte  egy 
piszkos  papirosról,  a  mely  nyilván  sokat 
volt  használatban,  a  verset:  egy  kóborló 
lovagról . . . 

—  A  lovag,  az  én  vagyok !  —  mond  üt. 
mosolyogva,  midőn   a  vers   végére  ért. 

—  Helyes,  igy  szeretem  —  felelt  Ri- 
minszky, megdörzsölve  a  kezét.  —  KppéB 
lovagi  szolgálatról  van  szó. 

Schiller  Szigfried  meghallgatta  az  e.-e- 
tet.    aztán    kigombolta    tarka    kabátját: 

—  ttt   vagyok,    uram.    Eddig    "gyi 

pán  csak  költeményeimben  vettem  réact 
vitézi  tornákon. 

A  diák  fehér  szalmakalapja  megjelent 
u z  udvaron. 

—  Annak  az  árnak  lesz  a  szekundánsa, 
kedves  izé  .  .  . 

így  szolt  Riminszky,  a  következő  peré- 
ben bemutatta  a  kólx>r  lovagot  a  diáknak. 
A  diák  mosolygott.  Rózsaszínű  volt  U 
arca  és  a  szeme  ragyogott.  Egy  kis  virág 
volt  a  kabátján  és  azt  néha  boldogan 
érintette  meg  kezével. 

—  A  pisztolyokat  már  előre  küldtem 
—  mondta  Riminszky  hidegen. 

—  Minden    jól    van   —    felelt    a    diák    éa 

mosolyogva  nézett  vissza  a  korcsmaud- 
varra, midőn  onnan  kilépett. 

Sitve  mentek  az  erdőcske  felé.  Ka- 
vaezky  hátat  forditott  ismét,  pedig  a 
diák  olyan  szívesen,  barátságosan  nézett 
reá,  mintha  meg  akarná   ölelni. 

Riminszky  letérdepelt  a  fűbe  és  kinyi- 
totta a  fekete  táskát.  Két  hosszú  csövű 
pisztolyt  vett  onnan  elő.  Schiller  ur  nagy 
érdeklődéssel  figyelte  a  dolgokat. 

—  Megtöltjük  a  pisztolyokat  —  mondta 
komoran  Riminszky.  —  Ért  ön  a  pisztoly- 
hoz? 

Schiller  ur  olyan  szakértelemmel  bó- 
lintott, mintha  egész  életében  pisztolylyal 
foglalkozott  volna. 

Tompán  kopogott  a  vasvessző  a  piszto- 
lyok csövében.  A  golyót  ünnepélj'esen  a 
Schiller  tenyerébe  adta  beverés  előtt  Ri- 
BÍinszky : 

—  Valódi? 

—  Ugy  van  —  felelt  Schiller  ur  és 
nagy  érdeklődéssel  szemlélte  tovább  a 
dolgokat. 

A  pisztolyok  már  töltve. 

—  Azt  hiszem,  elég  distancia  lesz  húsz 
lépés?  —  kérdezte  Riminszky  szekundáns 
társától. 

—  Hogyne,  hogyne  —  felelt  ez  komo- 
lyan. 

Riminszky  kimérte  a  távolságot.  Az  el- 
lenfeleket háttal  egymásnak  felállította. 
A  pisztolyokat  kisorsolta  és  a  kezükbe 
adta. 

Egy    másodperc    még    és   erősen    tapsolt. 

A  diák  fordult  meg  előbb.  Még  mindig 
mosolygott  rózsaszínű  arca.  Valami  ki- 
mondhatatlan kedvesség,  boldogság  tükrö- 
ződött a  szeméből. 

Kavaczky    féloldalt     nézett     rá.    Lassan 

felemelte  pisztolyát.  Valami  erőszakos 
megrándulást  érzett  egész  testében.  Pedig 
ez  a  rándulás  csupán  egy  ujjmozdulat 
volt ...  A  pisztoly  eldördült,  füstje  szál- 
lott csendesen  és  a  diák  még  mindig  ró- 
zsásan, derülten,  egyenesen  Kavaczkyra 
mosolyogva  állott  egy  pillanatig  helyén, 
aztán  lassan  térdre  zuhant,  majd  félol- 
dalra dőlt.  Még  kinyújtotta  a  lábait  egye- 
nesen —  aztán  többet  nem  mozdult. 

Kavaczky  megrázkódott.  Ledobta  a  pisz- 
tolyt. Schiller  Szigfried  halálsápadtan, 
üveges  tekintettel  bámulta  az  előtte  pil- 
lanat alatt  lejátszódó  gyilkosságot.  Aztán 
futva,  rémületes  arccal  menekült  be  az 
erdőbe. 

A  dördülésre  a  korcsma  felől  is  futólé- 
pések közeledtek.  Egy  bokor  mögül  Lizi 
kisasszony   ugrott  ki   fehér   ruhában. 

Krétafehérré  vált  arccal  nézett  körül. 
Valami  tébolyító,  szivethasitó  éles  sikoly 
tört  ki  a  melléből.  Aztán  odaroskadt  a 
halott  mellé  és  őrjöngve  ráborult. 

—  Menjünk,  Riminszky  —  mondta  Ka- 
vaczky és   reszketett  egész  testében. 

Tántorogva  tett  egy  pár  lépést.  A  leány 
fölemelte  a  fejét  és  elváltozott  hangon  si- 
koltott reá: 

—  Verjen  meg  az  isten,  veretlen  ne  ma- 
radj !   .  .  . 

Gyorsan  mentek  a  korcsma  felé.  Em- 
berek kezdtek  gyülekezni  mindenfelől.  Se 
baHn    lovaikra    ugrottak    és    elnyargaltak. 


És  elmúlt   tizenhat  esztendő  . .  . 

A  nizsderi  várúr  megszürkült,  megvé- 
nült és  soha  egy  pillanatig  nem  találta 
meg  a  boldogságot.  Azaz  igen,  minden  esz- 
tendőben boldog  volt    egyetlen   percig.  Ka- 

rácsonyi  estéken  gondolt  reá  valaki  a 
nagyvilágban  és  jelt  adott  magáról.  Néha 
Pétervárról,  máskor  Londonból,  vagy  Kai- 
róból érkezett  a  nizsderi  várba  egy  posta- 
csomag. A  csomagban  mindig  egy  tárgy 
volt:  gömbölyű  ólomgolyó.  Kavaczky  boí- 
<lognn  forgatta  meg  tenyerében  a  sajátsá- 
gos  küldeményt. 

—  Tehát  még  él  —  mondta. 

És  eltette  az  ólomgolyócskákat  legtit- 
kosabb szekrényébe,  mint  valami  erek- 
lyéket. 

A  sors  —  ez  a  nagy  szemfényvesztő  — 
az  egykori  heidelbergai  órás  leányát  abba 
a  kötényébe  vette,  a  mely  kötényében  «. 
csodás,  valószínűtlen  és  rendkívüli  dolgo- 
kat tartogatja.  Wart  Erzsébet  a  csodák 
ösvényén  egy  vándor  cirkusztársasághoz 
vetődött  és  Európa  egyik  leghíresebb  lo- 
varnője lett  néhány  esztendő  alatt.  A  leg- 
sajátságosabb az  volt  a  dologban,  hogy  a 
lovarnő  a  titkolózás  homályával  vette 
magát  körül.  Nappal  soha  sem  látta 
senki.  A  legenda  azt  tartotta,  hogy  csak 
férfiruhában  szokott  kilépni  házából,  hogy 
megmeneküljön  a  férfiak  udvarlásától. 
Riminszky,  a  ki  a  nizsderi  várúr  megbízá- 
sából három  nagyvárosban  is  nyomozott 
Wart  Erzsébet  után,  mindössze  annyit  tu- 
dott meg,  hogy  a  lovarnő  egyike  a  legka- 
landosabb teremtéseknek.  Nyomtalanul  el- 
tűnik néha  hetekre,  majd  ismét  felbuk- 
kan valahol  Európa  valamelyik  nagy  váro- 
sában. Mosolyogni  soha  senki  sem  látta. 
A  cirkuszban  elvégzi  produkcióját  és  egy- 
általán nem  törődik  azzal,  hogy  tetszett-e 
munkája  a  közönségnek.  Jéghidegen  kö- 
szön és  kiséret  nélkül  hagyja  el  a  cir- 
kuszt. Az  artista-újságok  mesés  dolgokat 
tudnak      lovaglásáról,    a    kartársai     pedig 

regényeket  mondanak  azokról  a  temérdek 
reménytelen  szerelmekről,  a  melyek  már 
a  lovarnő  útjába  megakadtak.  Cirkusz 
igazgatók  versengtek  kezéért  és  ennél 
többet  nem  is  igen  kell  mondani  szakma- 
beli férfiú  előtt.  Az  jelentéktelen  körűi  - 
meny  e  mellett,  bogy  orosz  nagyhercegek 
gyémánt-küdeményeit  gondolkozás  nélkül 
\i-szaadta.  Egy  angol  milliomos  három 
esztendeig  utazott  utána  városról-városra 
és  minden  este  ott  ült  az  első  sorban.  Mi- 
előtt a  három  esztendő  letelt,  ősapán  any- 
nyit  irt  a  művésznőnek: 

—  Holnap  lejár  a  terminus.  Vagy  a  fe- 
leségem lesz,  vagy  nem  lesz  a  feleségem. 

Az  angol  most  még  választ  sem  kapott, 
másnap  este  a  nézőtéren  főbelőtte  magát 
a  lovarnő  szemeláttára.  Mondják,  hogy  a 
művésznőnek  meg  se  rebbent  a  tekintett' 
az  öngyilkosságra.  A  durranástól  a  pari- 
pája félreugrott  és  elvétette  a  mazurka- 
lépést. A  lovarnő  aranygombos  lovagló 
ostorával  kegyetlenül  fejbevágta  a  na 
mént. 

Az  angolon  kívül  számos  más  imádója 
is  volt  Wart  Erzsébetnek,  a  kit  a  cirkusz 
romantikus  világában  nem  ismertek  más 
ix'vcii,   mint   a   jégkeblű   hölgynek. 

Riminszky  minden  találékonyságát  ösz- 
szeszedte,  hogy  találkozhasson  a  műlovar- 
nővel. De  Wart  Erisébe!  tudni  sem  akart 
róla.  lliminszky  kémeket  fogadott,  a  kik 
lépésről-lépésre  követték  a  művésznőt; 
semmit  som  tudhattak  meg  róla.  Kavaczky 
a  nizsderi  várban  minden  karácsony  ■ 
jén  megkapta  a  maga  ajándékát,  a  pisz- 
tolygolyót. Riminszky  is  beleunt  az  üldö- 
zésbe. Talán  az  érdeklődése  csappant  inc:r. 
talán    a    nizsderi    uradalom    nem    érte    ino*r 

többé    a    fáradozást?    Ki    tudott    volna    el- 
igazodni Riminszky  esze  járásán? 

Egyszer  valami  különös  okból  Ka- 
vaczkyval  is  megszakitott  minden  barát- 
ságot és  a  nizsderi  várúr  egyedül  maradt 
a  borosbordóival  és  a  rezesbandájával. 
Wart  Erzsébetről  sokáig  nem  jött  semmi 
hir . . .  Mig  egyszer  a  lapokat  bejárta  a 
hir,  bogy  a  hires  műlovarnő  lábát  törte 
egy  cirkuszi  lovasmutatvány  alkalmával. 
Ezután  egy  havas  karácsonyi  éjszakán 
Wart  Erzsébet  megjelent  a  nizsderi  vár- 
ban  és   oda   költözött. 


VI.  FEJEZET. 

Mit    csinál    tovább    Ancsurka    és    a    macs- 
kája* 

A  podolini  Riminszky-házban  egyhan- 
gúan multak  a  napok.  A  házigazda  meg- 
gyógyult és  a  medvebőrt  többé  senki  sem 
teritette  a  sarokba,  hogy  Ancsurka  macs- 
kájával oda  letelepedjen.  Az  öreg  Mik 
tovább  foglalkozott  lakatjaival  és  Mar- 
czinkáné,  mint  már  annyi  esztendő  óta 
mindig,  szovgamasan  dolgozott  a  kis  kony- 
hában, Ancsurka  pedig  a  macskájával  nap- 
hosszant  bolyongott  a  nagy  házban.  Az 
öreg  Mik  szívesen  mutogatta  neki  vala- 
mennyi lakatját.  A  kalapácsával  sorban 
megkopogtatta  a  lakatokat  és  mindegyik- 
ről tudott  valamit.  Véleménye  szerint  ér- 
dekesebb történettel  nem  is  igen  mulattat- 
hatta volna  Ancsurkát,  mint  azzal,  hogy 
elmondta,  hogy  egyik-másik  lakatnak  mi- 
lyen természetű  a  szerkezete.  Voltak  fur- 
fangos   zárak    és    kevésbbé      furfangos    zá- 

rak.  Az  öreg  Mik  alaposan  megmagyará- 
zott minden  srófocskát,  a  mely  a  lakatok- 
ban található  volt,  majd  jókedvűen  for- 
gatta meg  a  kulcsot  a  zárban. 

—  Jeles  munka,  lengyel  munka  — 
mondta  a  furfangosabb  zárakra  s  igen  jól 
esett  neki,  hogy  Ancsurka  ezen  álmélko- 
dott. 

—  Látod,  kisasszonyka  —  folytatta  az 
öreg  Mik  —  hajdanában  még  Riminszky 
ur  is  szerette  a  lakatokat.  Annál  keve- 
sebbet törődik  ma  velük. 

Majd  kalapácsával  a  lakatra  ütött  s 
igy   dohogott : 

—  Most  már  csak  a  macskákat  szereti. 
A  sors  könyvében  az  volt  megírva  Pri- 

hoda  Anna  felől,  hogy  mielőtt  betölti  ti- 
zenötödik életévét,  ^már  kisasszony  le- 
gyen. Hisz  igaz,  a  mi  igaz,  voltak,  akad- 
tak már  más  lányok  is  Toporcon  vagy 
Podol inban,  a  kik  egy  darabig  bocskort 
hordtak,  aztán  kisasszonyok  lettek.  De 
hát  mindegyiknek  volt  valami  története. 
Egyik  szolgálatba  ment  az  Alföldre,  a  má- 
siknak szép  szeme  volt,  a  harmadiknak 
szerencséje  volt ...  De  egy  rossz  kis  fehér 
macska  révén  még  senki  sem  lett  kisasz- 
szony  Podolinban,  de  talán  az  egész  vár- 
megyében sem. 

A  sors  igy  rendelkezett:  a  macskának 
megtetszett  Ancsurka,  a  macska  megtet- 
szett Riminszkynek  és  ezzel  Ancsurka 
élete  folyása  meg  volt  pecsételve. 

Nem  igen  sok  idő  múlott  el,  hogy  tisz- 
telendő Felkis  János  uram  jelentkezett 
a  háznál.  Marczinkáné  akkora  csókot 
nyomott  a  barát  kezére,  mint  egy  pa- 
pucs, az  öreg  Mik  is  tiszteletteljesen  su- 
nyított a  színben  lakatjai  között.  Illet- 
lenül csupán   Anci,  a   fehér  macska  viselte 

magát,  a  ki  valamiképpen  elszökött  An- 
csurka karjából  és  a  háztetőre  menekült. 
Onnan  nézte  nyivákolva  az  udvart  és  az 
udvarban  történteket. 

—  Valami    Prihoda  Annát   keresek   itt 

—  mondta  a  tisztelendő  ur  és  öreg  bará- 
tok szokása  szerint  nyomban  elővette 
burnótos  szelencéjét. 

Ancsurka  megijedve  lapult  a  falhoz, 
mert  hiszen  nem  igen  volt  hozzászokva, 
hogy  a  nevén  említsék.  Az  öreg  Mik  azon- 
ban, a  ki  Riminszky  ur  távollétében  szor- 
galmasan ügyelt  a  rendre,  nyomban  ki- 
lépett a  színből  és  hosszú  karjával  An- 
csurkára  mutatott. 

—  Ott  van  a  leány,  tisztelendő  ur! 

A  barát  megnézte  tetőtől-talpig  An- 
csurkát. 

—  Te  vagy,  kis  béka?  —  kérdezte.  — 
A  macskába!  Azt  hittem,  hogy  valami- 
kényes  kisasszonyt  találok  itt.  Nos,  te- 
hát Riminszky  ur  ugy  rendelkezett,  hogy 
győződjem  meg  arról,  vájjon  ismered-e 
a  kis  és  nagy  betűket.  És  a  mennyiben 
nem    ismernéd,    a    betűkre   megtanítsalak. 

-r-  Én  minden  betűt  ismerek  —  felelt 
ijedten  Ancsurka. 

A  fráter  —  mert  csupán  fráter  volt 
János  barát,  hiába  fehéredett  meg  a  haja 

—  szelíden  legyintett. 

—  No,  azt  mindjárt  meglátjuk.  Nem 
sokáig  maradhat  titokban  a  dolog. 

A  konyha  felől  jó  illatok  sodródtak  ki- 
felé, a  fráter  arra  vette  útját. 

—  Jer,  Prihoda  Anna,  jer.  Riminszky 
urnák  is  több  esze  lehetne,  mint  téged  a 
betűkre  megtanítani.  Minek  neked  a  betű? 
Pláne,  nagyon  fiatal  is  vagy  hozzá.  Magam 
húszesztendős  voltam,  a  mikor  megismer- 
kedtem  az  öreg  Á-val. 

Marczinkáné,  a  ki  áhítattal  hallgatta 
a  szent  férfiú  szavait,  előre  sietett  és  szé- 
ket törölt  a  fráternek.  A  konyhában  vidá- 
man pattogott  a  tűz  és  a  takaréktűzhelyen 
éppen  töltött  káposzta  rotyogott.  A  barát 
-zakórtö  pillantást  vetett  a   fazekakba. 

—  Jó  dolgotok  van,  —  mondta.  —  Mi 
lyco  jó  dolgotok  lehet  akkor,  ha  az  ur  is 
idehaza  van! 

Az  öreg  Mik  ezalatt  gyorsan  behányta 
lakatjait  a  szerszámos  ládába  és  a  konyha 
egyik  sarkában,  a  hol  mindent  láthatott, 
ügyelő  állást  foglalt. 

—  Kezdődjön  tehát  a  vizsga,  —  szólt 
-János  barát  és  csuhája  zsebéből  egy  darab 
krétát  húzott  elő. 

A  konyha  ajtaja  barnára  volt  festve  és 
Ancsurkának  oda  kellett  vetnie  a  külön- 
böző betűket.  A  barát  egymásután  sorolta 
föl  azokat  a  betűket,  a  melyek  véleménye 
■Borist  alkalmasak  lehettek  a  növendék 
megtévesztésére.  Mikor  Ancsurka  az  X-be- 
tüt  is  hiba  nélkül  irta  föl  az  ajtóra,  Já- 
BOfl    tisztelendő    megelégedetten    bólintott: 

—  Jeles  gyermek!  Ügy  ismeri  a  betű- 
ket, mint  egy  pap.  Hát  a  számokkal  hogy 
vagyunk  ? 

A  vizsgálatot  itt  megakasztotta  az  a 
körülmény,  hogy  Marczinkáné  a  sütő  aj- 
taját fölnyitotta,  a  honnan  egy  valóságos 
pirosra  sült  malacka  alakja  tűnt  fül.  Já- 
nos pap  csettintett   a   nyelvével. 

—  Kutya-kutyánszki !    Malac    is   van? 

A  podolini  toronyban  ebben  a  pereben 
megszólalt    a    déli    harangozó. 

—  Tisztelendő  ur,  ha  nem  veti  meg 
ebédünket,  szívesen  látjuk,  —  szólt  alá- 
zatosan Marczinkáné. 

Az  (Heg  Mik,  a  ki  eddij;  mozdulatlanul 
állott     a     sarokban     és     félreismerhetetlen 

bámulattal  nézte  az  Ancsurka  betűvetését, 
most    nagyot    szusszantva    előlépett: 

—  A  pincekulcs  is  nálam  van,  — 
mondta. 

Mig  Marczinkáné  megterített  a  konyha- 
asztalon, karikalábaival  gyorsan  megjárta 
a  pincét  és  gyöngyöző  palackkal  tért 
vissza.  Az  asztalra  helyezte,  majd  ünne- 
pélyesen   fordult    Ancsurkához : 

—  Nem  is  hittem  volna,  kisasszonyka, 
—  mormogta  meghatottan.  —  Az  ördög 
bújjon  belém,  hogy  ha  hittem  volna  va- 
laha .  .  . 

A  zsebébe  mélyesztette  a  kezét  és  ti- 
tokzatosan egy  pici   lakatot  vont  elő. 

—  Tegye  el,  csak  tegye  el  a  mai  nap 
emlékéül. 

Öreg  szemeiből  viz  szivárgott  a  szakál- 
lára és  ijedten  állott  vissza  az  előbbi  sa- 
rokba,  csakhogy   most   háttal. 

A  barát  hatalmasan  evett,  ivott.  Evés 
közben  sem  feledkezett  meg  nagy,  kiülő 
^zeniével  figyelemmel  kisérni  a  tűzhelyen 
lévő  fazekakat.  Késével  néha  rábökött 
egyik-másik  fazékra: 

—  Hát  ez  vájjon  mit  rejt  magában?  — 
kérdezte  ártatlan  hangon  és  toll  nem  Ír- 
hatja le  csodálkozását,  ha  a  fazékban  vé- 
letlenül volt  valami  gyomornak  kelleme- 
tes. 

A  fazekak  is  elfogytak  és  János  fráter 
hiába  gurította  a  szemét  a  tűzhely  irá- 
nyába, ott  semmit  már  föl  nem  fedezhe- 
tett, a  mikor  száncsörgés  hallatszott  a  ház 
előtt.  Mélyen  kondult  a  harang  a  kapu 
alatt.  Mik   talpra  ugrott. 

—  Itthon  van  az  én  nemes  uram!  — 
kiáltotta  és  sietve  gurult  karikalábán  a 
sarokból. 

A  fráter   megtörölte   a  száját.   Leverte  a 

csuhájáról  a  kenyérmorzsát  és  komoly  ar- 
culatot  öltött. 

—  Éppen  jókor  jön,  Riminszky  ur.  A 
vizsga   eredménye   kielégitő   volt. 

Lusta   léptekkel   ballagott   az    öreg    Mi*. 
után.     Riminszky     utibundában     állott     a 
kapu    alatt.    Zúzmarás    volt   a   bajusz;< 
nagy    vadászcsizmában    topogott. 

—  Öltözzön  föl  az  a  leány,  —  kiáltotta. 

—  Elviszem    valahová,    a    hol    jobb    helye 
lesz,    mint   itt  volt. 

—  Igen  jeles  betűvető,  —  szólt  közbe 
János  páter. 

De  Riminszky  ügyet  sem  vetett  rá.  Tü- 
relmetlenül várta,  a  mig  parancsát  telje- 
sítik. A  ház  előtt  könnyű  szán  állott, 
előtte   két  hórihorgas  kanca. 

Ancsurka  azt  sem  tudta,  ani  történik 
vele.  Marczinkáné  és  az  öreg  Mik  sir;  m 
öltöztette.  Nagy  kendőkbe  burkolták,  Mik 
n  medvebőrt  is  a  nyakába  akautotta 
volna,   de   nem   lehetett. 

—  Jöjj,   Ancsurka,  —  szólt  Riminszky. 

—  Elviszlek     valahová,    a    hol     urikisasz- 
.szonyt  nevelnek  belőled.  Jöjj,  te  kis  béka. 

Ancsurka  már  az  udvaron  állott. 

—  A  macskám,  —  szólt  pityeregve. 

—  Hol  van  a  macskája?  —  kiáltott  Ri- 
minszky. 

A  kis  bolond  fehér  cica  még  mindig  ott 
ült   a   csatornán   és   szomorúan    nyávogott. 

—  Adjátok  ide  a  macskáját!  —  kiál- 
tolta   indulatosan    Riminszky   ur. 

Az   öreg  Miknek   se   kellett    ismételni    a 
parancsot.   Nagy  létrát  támasztott  a   <  - 1 
tornához  és  a  létrán  oly  fürgén  futott  föl, 
mint  egy  mókus.  A  következő  percben  már 
hozta  nagy   diadallal   a  fehér  cicát. 

—  Megfogtaim,    mint    egy   vasszöge*.    — 

mondta     és     átnyújtotta     Ancsurkának    a 
macskát. 

Anci  csakhamar  eltűnt  a  leányka  ken- 
dői alatt. 

Riminszky  helyet  csinált  a  szánban.  Egy 
pillanatig  arra  figyelt,  hogy  gondosan  be- 
takargatják-e Ancsurkát  cselédei  az  útra, 
aztán  csettintett  a  nyelvével.  A  hórihorgas 
kancák  vigan  indultak  el  a  csörgő  szán- 
nal. 

János  fráter  elgondolkozva  csóválta  a 
fejét,  majd  az  öreg  vállára  ütött,  a  ki  tá- 
tott szájjal   bámult   a  szán  után. 

—  Hadd  lássuk,  vén  ember,  hogy  isme- 
nnl-e  még  a  betűket? 

így  szólt  a  fráter  és  a  házba  vissza- 
ment, habár  a  Mik  vizsgájából  semmi  sem 
lett,  mert  odabenn  az  összes  fazekak  üres- 
nek találtattak. 

« 

A  szán  pedig  repült  a  kanyargó  ország- 
úton. Hegynek  föl,  völgynek  le.  Egy  dara- 
big a  Poprád  mellett  haladtak.  Olyan  volt 
;i  Poprád  a  fehér  téli  szemfedő  alatt, 
mintha  meghalt  volna.  Rongyos  tót  falucs- 
kákon vágtattak  keresztül.  Riminszky  hall- 
gatott, mintha  befagyott  volna  a  szája. 
Ancsurka  pedig  erősen  szoritotta  magához 
a   kendő  alatt  a  fehér  cicát. 

Repült  a  szán  ...  A  hegyek  oldalán 
mélységes  mély  fenyőerdők  jelentek  meg, 
havas  fenyők  szegélyezték  az  országutat 
is.  Halottak  a  hegyek,  halottak  az  erdők, 
a  mélységes  csöndben  csak  a  szán  csengői- 
nek csörgése  hallik. 

Alkonyatra  hajlott  az  idő  és  az  erdő- 
lwn  mindenféle  árnyak  kezdtek  bolyongani. 
A  nap  valamely  hegycsúcs  mögül  még 
vi^za-vissza  pislogott  és  az  ut  mentén 
álló   százéves    fenyők   hosszú   hidakat   rak- 

tak  a  hóra.  Mo3t  már  igazán  elaludtak  az 
erdők,  hegyek.  Semmiféle  hang  nem  jött 
belőlük,  a  rongyos  kis  falvak,  a  melyeket 
néha  útközben  értek,  mintha  vastag  hó- 
takaró alá  bújtak  volna  a  hidegnek  i 
kező  éjszakára.  A  szán  repült,  a  lovak 
nem  fáradtak,  Kiminszky  mozdulatlanul 
tartotta  kezében  a  gyeplőt  és  a  kis  cica 
boldogan   aludt   Ancsurka   ölében. 

Midőn  már  csaknem  leszakadt  az  este, 
Itiminszky  hirtelen  letért  a  rendes  ország- 
útról. Hegynek  vivő,  havas  útra  kanya- 
rodott. Ancsurka  fölnyitotta  a  szemét. 
Ledőlt  fatörzsek,  hóval  belepett  bokrok 
szegélyezték  az  utat  és  fönn  a  hegytetőn 
sötéten,  az  alkonyat  csalékony  világossá- 
gában nagyranőtten  emelkedett  egy  régi 
vár.  Kiminszky  ekkor  hátrafordult  és  az 
ostorral    a    tetőre   mutatott: 

—  Oda  megyünk,  —  mondotta  a  hideg- 
től berekedt  hangon.  —  Ott  jó  dolgod 
lesz. 

Ancsurka  nem  is  igen  tudta  elég  bizo- 
nyosan, hogy  ébren  van.  A  toporci  szalma- 
födeles házikókba  öreg  asszonyoktól  hal- 
lott mindenféle  tündérmeséket  és  a  tün- 
dérmesék egyszerre  megelevenedtek  előtte, 
(halujikánéiiak  már  nem  volt  foga,  de 
mesélni  tudott.  Az  ő  meséiben  mindig  el- 
indult valamely  tót  kisleány  és  ment-men- 
degélt,  mig  az  elátkozott  várba  jutott.  A 
falak  mozdulatlan  komorsággal  emelked- 
tek a  mesében  is  és  nagy  fenyőfák  állták 
el  a  tót  leány  útját. 

—  Ne  menj,  ne  menj,  —  mondták  a  vén 
fenyők. 

án  hirtelen  megállott  és  Ancsurka 
megdörzsölte  a  szemét.  A  várkapu  előtt 
állottak  éfl  az  csikorogva  ereszkedett  le. 
A    fólhoinálvban    fáklvafénv    lobogott    oda- 

benn,  a  fáklya  alatt  egy  hatalmas  termetű 
asszonyság  állott : 

—  Kezét  csókolom!  —  mondotta  az  asz- 
szonyság  és  elkapta  a  Piminszky  kezét. 

—  Szállj  le,  Ancsurka,  —  szólt  Pi- 
minszky  ur. 

De  'türelmetlenségében  nem  tudta 
megvárni,  a  mig  Ancsurka  kikászolódik  a 
pokrócokból,  megfogta  és   a  földre  emelte. 

—  Megvan  a  macskád?  —  kérdezte 
gyöngéden. 

—  Itt  van  a  kendőm  alatt,  —  felelte 
.Ancsurka. 

Sötét  nagy  udvaron  mentek  keresztül, 
íliminszky  nagy  bundájában  hosszukat  lé- 
pett a  kisleány  mellett. 

—  Ebben  a  házban  egy  jó  nénike  lakik, 
a  kinek  sokat  beszéltem  rólad  és  macs- 
kádról. És  a  nénike  azt  mondta,  hogy  hoz- 
zalak el  téged  a  macskáddal.  Most  itt  va- 
gyunk és  ezentúl  jól  viseld  magad. 

—  ígérd  meg,  Ancsurka,  hogy  jól  vise- 
led magad. 

— ■  ígérem,  hogy  jól  viselem  magam,  — 
felelt  a  kis  leány. 

Tágas  tornácon  haladtak  föl,  —  a  kő- 
lépcsők be  hidegek  voltak!  —  az  első  szo 
bábán  egy  nagyon  öreg,  fogatlan  fehér 
kutya  feküdt  a  szőrtakarón.  Fáradtan 
emelte  föl  fejét  az  öreg  kutya,  de  ugatni 
már  nem  tudott.  Csak  a  farkát  mozdí- 
totta meg.  Riminszky  barátságosan  simo- 
gatta meg  kopott  hátát. 

—  Poprád,  hogy  vagy  Poprád?  —  mor- 
mogta. 

Magas  szárnyas  ajtó  nyilott  föl  és  az 
ajtóban  sugártermetű,  nagyon  fehérarcú, 
szőke  hölgy  jelent  meg.  Bő  házi  ruha  volt 
rajta    és    kis    papucsai    kicsúsztak    ruhája 

alól.  Riminszky  a  kis  leányra  mutatott  és 
kedélyes   nevetéssel    kiáltott    föl: 

—  Itt  van,  elhoztam  a  macskájával 
együtt. 

A  szőkehaju  hölgy  valami  csodálatosan 
bánatos  hangon  szólalt  meg: 

—  Köszönöm,  Riminszky.  Szép  öntői, 
hogy  gondolt  reám. 

Riminszky  ledobta  a  bundáját  és  fázó- 
san dörzsölte  a  kezét: 

—  Hideg  volt,  megfáztunk.  No  vetkőzz, 
Ancsurka.  Csókolj  kezet  a  nagyságos  kis- 
asszonynak ...    Te    kis    neveletlen! 

Ancsurka  eleget  tett  annak,  a  mit  Ri- 
minszky ur  parancsolt.  A  kisasszony  meg- 
simogatta a  fejét  és  arcát.  Ancsurka  észre- 
vette, hogy  igen  finom  fehér  kezén  gyö- 
nyörű gyürük   ragyognak. 

—  Ezentúl  itt  maradsz,  Ancsurka  .  .  . 
Ugy-e  az  a  neved?  Hát  a  macskádat  hogy 
hívják? 

De  már  nem  is  várta  be  Ancsurka  fe- 
leletét. Az  asztalhoz  lépett  és  egy  ezüst- 
harangot megkondított. 

Halk  csoszogás  hallatszott  a  tornác  fe- 
lől, az  ajtón  egy  meggörnyedt  vállú,  nagy, 
öreg  tót  ember  lépett  be.  Ancsurka  nyom- 
ban meglátta  rajta,  hogy  a  vén  ember 
vak.  Remegő  kézzel  tapogatódzott,  majd 
mozdulatlanul   megállott. 

—  Parancsolatot  várok!   —  dünnyögte. 

—  Szólj,  hogy  tálalhatják  a  vacsorát 
—  mondta  most  valaki  mély  hangon. 

Ancsurka  Jviminszkyre  nézett,  de  nem 
Himinszky  szólt,  meg  aztán  a  Riminszky 
hangját  ismerte.  A  szőke  kisasszonynak 
pedig  előbb  olyan  bánatos,  szomorú,  bús 
csengésű  hangja  volt!  Ugyan  ki  szólhatott 
tehát  a  vak  embernek? 

A    vak    ember    megfordult,    kicsoszogott 

az  ajtón.  A  szőke  kisasszony  a  kandalló 
mellé  ereszkedett  egy  mély  karosszékbe 
és  hidegfényű  szemével  tetőtöl-talpig  vé- 
gignézte Ancsurkát: 

—  Ezentúl  te  leszel  az  én  kis  szobalá- 
nyom, a  barátnéni .  .  .  Majd  megtaníta- 
lak mindenre.  Ha  jó  és  okos  leszel,  na- 
gyon jól  fog  menni  dolgod. 

—  Igenis  —  felelt  alázatosan  Ancsurka. 

—  Szép  szemed  van,  de  ha  akarom, 
nem   szabad  látnod  semmit. 

—  Nem  látok  semmit. 

—  A  füled  se  nagy  és  rózsaszínű.  Hal- 
lani se  szabad,  csak  azt,  a  mit  megen- 
gedek. 

—  Süket  leszek,  kisasszonyom. 

—  A  nyelvecskédet  tedd  lakat  alá.  Há- 
romszoros lakat  alá.  A  lakat  kulcsa  ná- 
lam van. 

Ancsurka    engedelmesen    kezet    csókolt. 
A    szőke     kisasszony     fölemelkedett   he- 
lyéről. Kitárta  a  szoba  ajtaját. 

—  Itt  három  szoba  van.  Ebből  a  három 
szobából  nem  szabad  kimozdulnod.  Soha, 
soha.  Ha  megszidlak,  ha  megverlek,  ha  a 
hajad  megtépem,  még  akkor  se .  .  .  Most 
pedig  menjünk  vacsorázni.  Riminszky,  a 
karját! 

Fejedelmi  mozdulattal  kapaszkodott  a 
lliminszky  karjába,  a  ki  a  másik  szobá- 
ban felteritett  asztalhoz  vezette.  Nehéz 
ezüsttányérok,  antik  edények  súlya  alatt 
roskadozott  az  asztal.  Aranylámpásban 
ragyogó  fény  égett.  Ancsurka  nagyra- 
nyilt  szemmel  nézte  a  gyönyörű  holmikat, 
igen,  itt  van  a  mesebeli  tündérpalotában, 
csak  a  boszorkányt  nem  látja  sehol.  Váj- 
jon hol  van  a  boszorkány  az  ördöngös 
orsóiával,  a  melyből  a  boldogtalanság  fo- 
nalát szövi? 

A  bátorok  ragyogtak  az  elefántcsonttól 
és  aranytól.  Nehéz,  vastag  szőnyegek  lóg- 
tak az  ajtókon,  ablakokon  s  a  pádimen- 
tumon is  mintha  zizegő  selyembe  sttp- 
pedt  volna  a  láb. 

A  szőke  kisasszony  igy  szólt  Ancsur- 
kához : 

—  Te  ide  állsz  a  hátam  mfigé  él  ha  in- 
tek, elveszed  a  tányért  előlem.  Vizet  ím 
tesz  vagy  elhozod  az  ételt,  midőn  azon  .1 
kis   ajtón  kopognak. 

A  pohárszék  mellett  a  falban  egy  kis 
ajtó  látszott  derékmagasságban.  Csakha- 
mar halk  kopogtatás  hallatszott  az  aj- 
tócska felől.  Ancsurka  sietve  nyitotta  ki. 
Az  ajtó  mögött  a  falban  mély  üreg  volt, 
a  hol  hófehér  abroszon,  ezüsttálban  vala- 
mely sült  párolgott.  Ugyanide  rakta  An- 
csurka  a   kiüritett   tálakat,   tányérokat. 

\  várkisasszony  hatalmasan  evett. 
Néha  valami  idegen  nyelven  szólt  El- 
minszky  úrhoz,  a  ki  gyorsan  felelvén, 
fu  rkasétvágygyal  evett  tovább.  Ettek,  et- 
tek és  Ancsurka  titkon  nézte  őket. 

—  Vájjon  szerelmes  pár-e  a  nő  és  * 
férfiú?  —  gondolta  magában.  —  Eddig 
nem  csókolództak,  még  csak  nem  is  mo- 
solyogtak egymásra.  Riminszky  \ir  Sw 
gyerekember   már,   de   a   szőke   kisasszony 

■gen  tanulhatta  maga  befonni  a  haját. 
Az  ajtócskán  mindig  kopogtattak  és 
mindig  ujabb  tálak  varázsolódtak  a  hó- 
tYhér  abroszra.  Később  azt  is  észrevette 
Ancsurka,  hogy  mielőtt  a  tálak  megje- 
lennének, a  szőke  kisasszony  megnyom 
egy  fekete  gombot  az  asztal  közepén.  Az 
ő  kis  leányeszével  nagyrészt  boszorka 
nyosnak  látta  mindezt:  a  nehéz  cr 
tálakat,  a  ragyogó  fényű  lámpáki' 
pompád  bátorokat. 

—  Hát  a  kályha  hol  van?  —  kérdezte 
magában. 

A  kályhát  nem  találta  sehol.  A  meleg 
valami  rejtek  utón  szűrődött  a  szobákba. 

Véletlenül  elhaladt  az  ablak  mellett  és 
természetesen  kipillantott  az  ablakon. 
Imbolygó,  táncoló  nagy  hópelyhekkel  volt 
tele  az  éjszaka  az  égtől  a  földig.  A  hó- 
Mén  eltakart  mindent. 

—  Istenkém,  vájjon  hol  vagyok!  —  só- 
hajtott magában. —  Ha  legalább  az  öreg 
Mik,  vagy  Marczinkáné  itt  volna.  De 
nincs  itt  senki. 

Anci,  a  macska  is  hűtlenségbe  esett, 
nyomban  az  úrnőhöz  szökött  és  ott  hízel- 
kedett, dörzsölődzött  a  ruhája  körül. 
Később  az  igen  öreg  kutya  is  bejött  vala- 
honnan olyan  támolygó  léptekben,  mint  a 
részeg  embereké.  Lehajtott  fejjel  járta 
körül  az  asztalt  és  Ancira,  bár  az  nyom- 
ban hadiállapotba  helyezkedett:  gom- 
bóccá összehúzódva  és  csendesen  sziszegve, 
a  vén  eb  ügyet  sem  vetett. 

líiminszky  a  fogát  piszkálva  észrevette 
a  kutyát: 

—  Ennek  is  jobb  volna  már  egy  golyó, 
mint  ez  a  nyomorult  kínlódás.  Nagyon 
vén  lehet  már  a  Poprád. 

—  Nem  vénebb  magánál,  —  felelt  duz- 
zogva a  várkisasszony.  —  Az  én  állatai- 
mat ne  pusztítsa  ugyan  el!  A  minap  1» 
egyik  lovam  nem  tetszett.  Az  a  ló  ti* 
évig  táncolt  mazurkát  minden  este  és 
dolgozott  magas  iskolát,  hát  nem  olyan 
fiatal,  llint  ez  a  kis  pesztra  itt. 

Ancsttíka  felé  vágott  hamuszínű  szemé- 
vel,  aztán  hirtelen   idegen   nyelvre    fordl- 
i    át    ;■    szót.    Riminszky    figyelmesen 
hallgatta   és    olykor    megcsillanó   szemmel 

mondott    neki    valamit,      nyilván    valami 
kedveset. 

A  vacsora  végén  a  tea  is  megérkezett. 
A  várkisasszony  bő  ruhaujjából  egy  kl« 
gyémánt  órát  vont  el. 

—  Sessünk  Riminszky,  mindjárt  tiz  dr. 
óra;   azután  nem  szabad  maradnia. 

—  Kegyetlen!  —  felelt  Riminszky  tré- 
fásan.—  Nem  fél,  hogy  megesznek  a  far- 
kasok? 

—  Miért  féljek  én?  Féljen  maga,  — 
szólt  nyugodtan  a  várkisasszony. 

(És  Ancsurka  ebben  a  pillanatban  há- 
tul egy  bronzparipa  szobra  mögött  azt 
gondolta,  hogy  a  várkisasszony  mégsem 
szereti  ugy  Riminszky  urat,  mint  a  hogy 
Riminszky   ur   óhajtaná.) 

Riminszky  ur   komoran  mondta: 

—  Én  nem  szoktam  félni  semmitől. 
Még  az  éjszakától   sem! 

A  szőke   hölgy  összerezzent: 

—  Igaza  van.  De  most  már  menjen, 
menjen.  Szeretném,  ha  minden  elcsende- 
sedne,  ha   már   megnyugodnék  .  .  . 

Riminszky  ur  fölállott  az  asztaltól: 

—  A  konyhája  jó,  Erzsébet,  de  a  pin- 
céjéről nem  is  akarok  beszélni. 

(Ancsurka  megjegyezte,  hogy  egy  osBpp 
bor   nem   került   az   asztalra.) 

—  Majd  szóljon  odalenn  Komárom  iné- 
nak, —  felelt  a  várkisasszony.  —  adjon 
egy  üveg  jó  bort  vagy  finom  konyakot 
a    szánkójába. 

Riminszky    fanyarul    mosolygott. 

—  Nem  érek  én  rá  inni  az  utón.  Most 
szeretnék  egy  pohár  jó  bort.  Tele  van  a 
vár  pincéje,   Erzsébet. 

A  kisasszony  makacsul  csóválta  a  főjét: 

—  Tudja,   hogy   nem    lehet.    Nálam,    az 

éu   jelenlétemben    nem    lehet     inni.     Meg- 
lássa, megutálom,   Kiminszky. 

—  Az  ördögbe!  —  morgott  nagy  far- 
kasbőr bundáját  magára  kapva.  —  Sze- 
retném már,  ha  megutálna.  Vájjon  milyen 
lehet  az?  Bizonyosan  jobb  a  mostaninál, 
amikor    állítólag   jóbarátságban   vagyunk. 

A  szőke  hölgy  Ancsurkára  nézett  és  a 
szeme  villogott. 

—  Kiminszky   ostobát  beszél. 

Majd,  mintha  hirtelen  valami  eszébe 
jutott  volna,  kedélyesen  hátba  vágta  u 
bundás  Riminszkyt: 

—  Aztán  vigyázzon  a  csizmájára.  Ne- 
hogy holnap  a  belevaló  embert  keressék 
mindenfelé  a  nizsderi  tótok.  Magam  is 
hallottam,  sok  a  farkas. 

Riminszky  kiegyenesedett.  Akkora  volt, 
mint  valami  fenyő-óriás  a  hegyek  között. 
Kissé    gúnyolódva    felelt: 

—  Ne  féltsen,   Erzsébet. 

—  Már  mondtam,  hogy  nem  féltem,  — 
felelt  nyomban   a   kisasszony. 

Riminszky  ur  kezet  csókolt  a  várkis- 
asszonynak, majd  megsimogatta  az  An- 
csurka arcát: 

—  Jól  viseld  magad,  Ancsurka.  Ha  jö- 
vök, pedig  nemsokára  jövök,  csupán  jót 
szeretnék   rólad   hallani. 

Egy  perc  múlva  már  becsukódott  mö- 
gOtte  az  ajtó. 

A  várkisasszony  lehajtott  fejjel  hall- 
gatta a  külső  folyosón  visszhangzó  lépése- 
ket, aztán  lábujjhegyen  futott  az  egyik 
ablakhoz,  miközben  ruhája  ugy  suhogott 
rajta,  mintha  egy-egy  madártábor  ké- 
szüle  utrakelni.  Egy  pillanatig  ujját  aj- 
kára tapasztva,  hallgatózva  figyelt  ki  a 
havas  éjszakába,  aztán  csendesen  fölnyi- 
totta az  ablakot.  A  következő  pillanatban 

hirtelen  .száncsörgés  törte  meg  a  hóesés 
mély  csöndjét  és  a  száncsörgés  mind- 
inkább távolodott.  A  várkisasszony  félig 
kihajolt  az  ablakon,  hogy  minél  tovább 
hallhassa  a  völgyben  elhaló  száncsör- 
gést ... 

Ancsurka  a  sarokban,  maga  sem  tudta 
miért,  dobogó  szivére  szoritotta  a  kezét 
,s   ngy  ügyelte   a  hallgatózó  kisasszonyt. 

A  kisasszony  egyszerre  becsapta  az  ab- 
lakot. 

—  Feküdjünk  le,  —  mondotta  rekedtes 
hangon. 

Sebes  léptekkel  a  szomszéd  szobába 
ment,  a  honnan  csak  percek  múlva  tért 
vissza.  Kijelölte  Ancsurkának  a  fekvő- 
helyét és  sajátkezüleg  csukott  be  minden 
ajtót. 

—  Jegyezd  meg,  —  szólt  Ancsurkának, 
—  hogy  este  minden  ajtó  csukva  legyen. 
Ilii  egyszer  vétesz  ez  ellen,  nyomban  visz- 
szaküldelek  Riminszkyhez. 

Ancsurka  gondolta  magában,  hogy 
mily  nagyszerű  szobaleányra  tenne  szert 
B  várkisasszony  az  öreg  Mik  személyében, 
a  kinek  legnagyobb  szenvedélye  a  zárak- 
kal, kulcsokkal  foglalkozni.  De  még  se 
mert  erről  szólani,  mert  a  várkisasszony 
lehangoltnak  és  szomorúnak  látszott. 

Ott,  a  hol  Ancsurkának  a  fekvőhelye 
volt,  a  falból  egy  kis  ezüstcsengő  dom- 
borodott ki : 

—  Mikor  ezt  a  csengőt  hallod,  akkor 
bejöhetsz  hozzám.  Addig  nem  .szabad  há- 
borgatni. 

A  kisasszony  elsuhogott,  mint  egy  láto- 
ir.ány,   a   félhomályba   borult   szobából. 

Ancsurka  legelsőbben  lefektette  Ancit, 
aztán  maga  is  a  vetkőzéshez  látott.  Igen 
ám,  d<:  az  ablakfüggöny  egy  részecskéjén 

át  odakivülről  bevilágított  a  fehér  éj- 
szaka. Miután  Anci  nyugodtan  aludtr 
igen  természetes  volt,  hogy  Ancsurka  az 
ablakhoz  lopózott  és  sokáig-sokáig  nézte 
a  hópelyhes  éjjelt. 

Ugy  esett  a  hó,  mint  a  hogy  csak  a. 
Kárpátok  között  szokott:  bőségesen,, 
mintha  a  legnagyobb  hegyet  is  el  akarná 
borítani,  mintha  a  tótocskák  itt  egyébért 
se  imádkoznának  az  egekhez,  mint  hóért,, 
minél  több  hóért.  Pedig  imádkoznak  ők 
egyébért  is,  teszem  azt,  krumplicskáért. 
Az  volna  aztán  a  furcsa,  ha  az  Úristen 
meghallgatná  a  tótok  imáját  és  hópely- 
hek helyett  krumplit  eresztene  a  földre. 
Megtehetné,  könnyen  megtehetné.  Csak 
egyszer  pajkosságból  kioldaná  valamelyik 
kis  angyal  odafenn  az  égi  éléskamrában 
ónnak  a  zsáknak  a  száját,  a  melyikben, 
a  krumplit  tartják.  Be  nagy  zsák 
krumpli  lehet  ott!   .  .  . 

Ancsurkának  efféle  gondolatok  kava- 
rogtak a  fejében,  mialatt  a  sürü  hóesést 
nézte.  Eszébe  jutott  sok  mindenféle,  mint 
a  hogy  éjjel  szokás:  Korinszky,  a  to- 
pó rci  kovács,  az  anyja  künn  a  temetőben 
és  az  öreg  Mik,  a  kinek  lakatja,  a  mely- 
lyel  a  vizsgálatkor  megajándékozta,  még 
mindig  a  zsebében  volt.  S  mikor  mind- 
ezen végiggondolt,  akkor  megállapította 
magában,  hogy  sorsa  akkor  fordult 
jobbra,  a  midőn  azokat  a  bizonyos  pi- 
ros bocskorokat  Marczinkáné  a  lábára 
húzta.  Addig  födélnélküli,  mindenkitői 
elhagyott  árva  volt,  most  pedig  még 
macskája  is  van. 

Ki  tudja,  meddig  nézte  Ancsurka  a 
hóesést  az  eblak  mellett,  a  mikor  egész 
testében  összerázkódott  egy  éles,  rövid 
csöngetésre.    Eszébe      jutott    úrnője    pa- 

üincsa  és  találomra  nyitott  fel  egy  ajtót, 
utána  egy  másikat  és  úrnője  hálószobá- 
jába ért. 

Erzsébet  az  ágyaszélén  ült  még  min- 
dig ugyanabban  a  pongyolában,  a  mely 
este  rajta  volt.  Valami  külünüs  álmatag- 
ság, önkívület  és  beteges  sápadtság  tükrö- 
ződött  arcáról: 

—  Jár  odakünn  valaki?  —  kérdezte 
megcsukló  hangon. 

Ancsurka  ijedten  intett  nemet  a  fe- 
jével. 

—  Pedig  én  világosan  hallottam  — 
mormogta,  megrázva  fejét  Erzsébet.  — 
Nagyon  sokan  jártak  odakünn,  annyi 
sokféle  volt  a'  lépések  zaja,  hogy  alig 
tudtam  őket  egymástól  megkülönböztetni. 
Pedig  ismerem  valamennyinek  a  lépé- 
sét ..  .  Ülj  le  ide  a  lábainhoz  és  mele- 
gítsd a  kezem,  Ancsurka. 

A  leány  engedelmeskedett.  Ekkor  látta, 
hogy  az  ágy  mellett  háromlábú  kis  asz- 
talka áll,  a  mely  asztalkán  kiürített 
csésze  és  poharak  állottak.  Egy  karcsú, 
hattyúnyakú  kristályüveg  alján  még  lát- 
szott valamely  tündöklő  zöld  folyadék,  a 
milyen  a  tengerszem  vize. 

Erzsébet  lehunyt  szemmel,  meghajtott 
fejjel  ült  és  a  keze  reszketett  az  An- 
csurka kezében. 

—  Pedig  jártak  itt,  hiába  tagadod! 
—  mormogta  rekedtes  hangún.  —  Majd- 
nem minden  éjjel  eljönnek  ...  A  legelső 
volt  egy  bársonymellényes  és  kékfrakkos 
^ireg  bácsi,  nemde  Ancsurka?  Annak  a 
botocskáját  mindig  hallom  kopogni,  akár 
még  nappal  i.s.  Néha  azt  hiszem,  hogy 
már  itt  van  a  szomszéd  szobában,  csak 
nem  mer  bejönni.  Tudod-e,  Ancsurka, 
hogy  ki   az   a/,  öreg  ur?  Senki  más,  mint 

az  én  apám,  a  ki  órásmester  volt  vala- 
mikor. Most  már  tudod,  ugy-e,  Ancsurka? 
Jobban  szorítsd  meg  a  kezem. 

A  szőke  hölgy  kétségbeesetten  szoritja 
le  a  szemhéjját,  mintha  igy  akarná  elke- 
rülni azt,  a  mit  nem  akar.  Ancsurka  ke- 
zébe   kapaszkodik    és    hallgatózni    látszik. 

—  Most  semmit  sem  hallok.  Elmentek 
mind  a  folyosó  végére  és  bizonyosan  ta- 
nácskoznak ott,  hogy  mitévők  is  legye- 
nek. A  középen  báránybundásan,  zöld- 
kalpagosan —  olyan  kalpagban,  a  mi- 
lyent a  lengyel  vojvodák  viseltek  vala- 
mikor —  áll  ennek  a  várnak  az  ura. 
Biztosan  tudom,  hogy  minden  éjjel  ki- 
jön a  kriptából  és  mindent  körülnéz, 
megvizsgál.  Lásd,  most  is  engem  figyel, 
mindig  reám  mereszti  azt  a  nagy  göm- 
bölyű   szemét. 

Ancsurkának  a  fejét  hátrafelé  fordi- 
totta  és  Ancsurka  megrázkódott.  Egy 
ember  állott  a  szobában  piros  arccal,  ki- 
fent bajuszszal,  a  fején  zöld  kalpag,  a 
derekán  aranyos  kard,  mig  a  lábán  zöld 
sarkantyús  csizma.  Ancsurka  nem  tudta 
levenni   róla   a   tekintetét  .  .  . 

—  Csak  nézd  meg  jól,  ismerned  kell 
őt.  A  neve  Kavaczky  György  és  a  vőle- 
gényem volt.  Nézd,  milyen  ifjú,  milyen 
erős  itt  a  menyegzői  ruhájában!  Nézd 
meg  Ancsurka  jól!    Tűnj    el  Kavaczky. 

Villámgyorsan  tűnt  el  a  pirosképü 
vajda  a  szoba  pádimentuma  alatt. 

—  Most  elment,  de  a  mikor  akarom, 
visszajön.  Itt  áll  és  néz  engem  napestig,- 
hajnalig.  Én  beszélek  hozzá  és  felelek 
helyette.  Mert,  fájdalom,  megszólalni 
nem  tud. 

A  hölgy  tenyerébe  hajtotta  fejét. 

—  De    nemcsak    ő    gondoskodik    a   mu- 

lattatásomról.  Azért,  hogy  már  olyan 
■öreg  és  csúf  vagyok,  mégis  hamarosan 
megunnék  egy  udvarlót.  Ha  a  várurat 
eluntam  látni  zöld  kalpagjában,  előhivom 
;i  másik  udvarlómat,  ük  kerülik  egy- 
mást, egyszerre  sohasem  jöhetnek,  nem 
találkozhatnak  soha.  És  ezt  tudják  ők 
is,  azért  nyugodtan  időznek  szobámban. 
Nem  türelmetlenkednek.  Fordulj  meg, 
Ancsurka. 

Azon  a  helyen,  a  hol  előbb  a  várúr  ál 
lőtt,  világoskék  leadd  kabátkában,  vad- 
galambszínű pantallóban,  félcipőben  éfl 
kezében  szalmakalapját  tartva  egy  sző- 
kefürtös, mosolygó  ifjú  állott.  Mintha  egy 
lé-^st  tett  volna  előre  a  várkisasszony 
felé,  de  Ancsurka  csakhamar  rájött,  hogy 
a  csinos  és  kedves  ifjú  éppen  olyan  moz- 
dulatlan, mint  társa  volt  a  zöld  csiz- 
mában. 

A  mikor  Ancsurka  elfordította  a  fejét, 
azt  látta,  hogy  úrnője  hangtalanul,  el- 
takart arccal  zokog.  Az  ifjú  eltűnt  és 
erre  csendesen  magához  tért.  Megtörölte 
az  arcát. 

—  A  kii  láttál,  Ancsurka,  azt  szeret- 
tem először  és  egyedül  az  életben  ...  Ki 
volt,  mi  volt?  Minek  azt  neked  tudni. 

Sirt  csendesen  .  .  .  Egyszerre  fölemelte 
a  fejét,  az  ablakra  nézett.  Valahol  mé- 
lyen a  völgyben  csendesen,  halkan  szólt 
a  hajnali   harangszó. 

—  Hajnalodik!  —  kiáltott  fel. 

—  Talpra  ugrott  és  félrevonta  az  ab- 
lakfüggönyt. Odakünn  kékes-halovány 
s/.inü  hópelyhek  hullottak. 

—  Virrad  ...  és  Riminszky  még  min- 
dig nem  ért  volna  haza?  ...  —  mor- 
mogta zsebkendőjét  tépegetve.  —  Az  le- 
hetetlen,   régen    otthon    kell    lennie.    De 


A   PODOLINI  KÍSÉRTET  175 


hát    mért   nem    értesített    szokás    szerint? 
Mi  baja  történhetett? 

Gyors  léptekkel  egy  kis  faliszekrény- 
hez ment  és  annak  ajtaját  felpattan- 
totta. Halk  csengetés  hallatszott.  Aztán 
percek  multak  és  a  várkisaszszony  még 
mindig  mozdulatlanul,  merev  nyakkal  ál- 
lott a  szekrény  előtt.  Izgatottan  csapta 
be  a  szekrényke  ajtaját. 

—  Nincs  otthon.  Még  nem  ért  haza  .  .  . 
Vájjon  hol  lehet?  ...  —  mormogta  ma- 
gában. —  Érthetetlen,  hogy  hová  lehetett. 
Számitásom  szerint  már  négyre  Podolin- 
ban  kell  lennie. 

Az  ablakhoz  ment  ismét  és  gondolkozva 
nézett  ki  a  homályos  hajnalba.  Nyugta- 
lansága percről-percre  növekedett.  Végre 
nem  birt  magán  uralkodni  és  izgatottan 
kongatta  meg  a  sarokban  álló  ezüst  ha- 
rangot. 

Az  egyik  ajtó  mögött  halk  kaparászás 
hallatszott  és  a  szobába  a  vak  ember  lé- 
pett. 

—  Parancs! 

Az   esteli   mély  hang   ismét   megszólalt: 

—  Nyergeljék  meg  a  Szultánt  és  állj 
vele  te  meg  odakünn  a  vár  alatt  a  mogyo- 
rós mögött. 

A  vak  ember  szótlanul  megfordult. 
Ancsurka  csodálkozva  meresztette  szemét 
úrnőjére.   Az   izgatottan  dobta   le   ruháját. 

—  Ezt  a  beszédet  Szentpétervárott  ta- 
nultam .  .  .  Tudod-e  azt,  hol  van  Szent- 
pétervár? Dehogy  is  tudod!  .  .  .  Most  pe- 
dig fordulj  meg,  a  mig  öltözködöm.  Ha 
leskelődök  kiszúrom  a  szemed. 

Nem  is  mert  Ancsurka  oda  nézni,  a  mig 
arra  engedelmet  nem  kapott.  Akkor  aztán 
még  nagyobb  volt  a  csodálkozása.  Egy  lo- 
vaglócsizmás,   rövidbundás  fiatalember  ál- 

lőtt  előtte  s  kezében  vastag  lovaglóostor 
suhogott,  a  mely  esetleg  fegyver  is  lehe- 
tett.  A   mély  hang  mondta: 

—  Kis  leány,  jól  viseld  magad.  Most 
menj   és  feküdj   le. 

Lassú  léptekkel  indult  kifelé  Ancsurka. 
Valami  kis  pattanás  hallatszott  mögötte, 
mire  visszakapta  a  fejét.  A  lovag  már 
nem  volt  a  szobában. 

Lefeküdt  fekhelyére  és  ébredező  kis 
macskáját  magához  szorítva,  ezt  súgta  a 
fülébe: 

—  Tudod-e,  ki  a  mi  gazdasszonyunk, 
Anci?  A  mi  gazdasszonyunk  a  boszorkány. 
És  tudod-e,  hol  vagyunk?  Az  elátkozott 
várban  vagyunk.  Nem  hiába  mondták  út- 
közben a  vén  fenyők:  ne  menj,  ne  menj  .  . . 

És  nagyon  magához  szorította  a  macs- 
káját. 

VII.   FEJEZET. 
A  zöldkalapos   bábu. 

Ancsurka  lassan-lassan  hozzászokott 
azokhoz  a  különösségekhez,  a  melyek  vele 
a  nizsderi  várban  történtek.  A  várkisasz- 
Bzony  jött,  ment:  senki  sem  tudta,  merre 
tűnt  el,  hová  lett,  honnan  jött?  De  nem  is 
igen  keresi e  senki.  A  vak  trombitás,  a  ki- 
vel Ancsurka  az  első  nap  megbarátkozott, 
midőn  a  várkisasszony  távol  volt,  előhúzta 
trombitáját,  a  melyet  a  poros  szekrényben 
tartott  a  folyosó  végén  és  a  szomorú  hangú 
hangszeren  szomorúan  és  csendesen  fújta 
el  azt  az  egy  zeneszámot,  a  mely  emléke- 
zetében megmaradott :  a  Rákóczi-indulót. 
Ancsurkának  ez  a  zene  is  tetszett  és  meg- 
veregette a  trombitás  vállát: 

—  Kár,  hogy  a  kisasszony  nem  hallotta. 

Péter  zenész   fölsóhajtott : 

—  A  kisasszony  nem  szereti  a  zenét. 
Legalább  is  igen  ritka  idő  az,  hogy  igy 
szól  hozzám:  „Öregem,  vedd  hangszeredet 
és  fújjad!"  A  macska  tudja:  ilyenkor  azt 
gondolom,  hogy  nem  is  neki  fújom,  hanem 
valaki  másnak,  a  ki  a  szobában  van.  Az 
a  másvalaki  pedig  hallgatja,  hallgatja  a 
nótát,  éppen  ugy,  mint  régen  hallgatta, 
mindig   csak   hallgatta. 

Igen  hamarosan  vége  lett  ezeknek  a  ba- 
rátkozásoknak a  kis  leány  és  a  vén  trom- 
bitás között.  A  kisasszony  éppen  akkor 
toppant  a  szobába,  —  soha  sem  lehetett 
tudni,  hogy  merről  jött,  —  a  mikor  Péter 
ellágyulva  fújta  hangszerét  és  Ancsurka  a 
sarokban  ülve  hallgatta,  miközben  macs- 
káját simogatta.  A  kisasszonyt  nagy  ha- 
ragra lobbantotta  ez  a  jelenet.  Aranygom- 
bos lovaglóvesszőjével  végigvágott  a  trom- 
bitán, hogy  kihullott  a  Péter  közéből. 
Szikrázott   a   szeme. 

—  Talán  bizony  még  táncolnátok  is 
néha,  —  kiáltotta.  —  No,  majd  adok  én 
nektek !  Vén  ember,  az  országútra  dobat- 
lak. Téged  pedig,  kis  béka,  ráncbaszed- 
lek ..  . 

Már  föl  is  emelete  a  lovaglóvesszőt,  de 
aztán  meggondolta  magát.  Hátat  fordított 
a  jelenetnek,  mialatt  Péter  rémülten  tá- 
molygott ki  a  szobából,  mig  Ancsurka 
éppen  olyan  kicsire  húzta  magát  össze, 
mint  a  milyen  a  macskája  volt. 

Egyébként  nem  igen  történt  semmi  a 
várban.  Vagy  ha  történt  is  valami,  arról 
Ancsurka  nem  igen  tudott.  Attól  a  nap- 
tól fogva,  hogy  Péter  zenész  megfenyít- 
tetett, csak  néha  találkoztak.  Péter  csak 
akkor  mert  bejönni  a  folyosóról,  ha  az 
ezüstharang  hivta.   Ancsurka  pedig  egész 

nap  cicájával  játszott,  ha  éppen  takarítani, 
vagy  asztalt  teríteni  nem  kelletett.  Igen 
rossztű   kezdte  magát  érezni. 

Az  ablakból  a  mély  völgybe  nézett,  a 
hol  a  falusi  házikók  akkoráknak  látszot- 
tak, mint  a  gyufaskatulyák.  Titokban  va- 
lami csodálatos  bizalommal  várta  Ri- 
aninszkyt.  Valahogy  azt  remélte,  hogy  Ri- 
minszky  eljön  egyszer  és  nyomban  meg- 
változik minden.  Néha  még  azt  is  remélte, 
hogy  elviszi  innen  kérésére  vissza  a  podo- 
lini  házba,  a  hol  az  öreg  Mik  olyan  vidá- 
man zörget  lakatjaival  és  Marczinkáné 
csöndesen,  de  vidáman  mozog  a  barátságos 
konyhában.  De  Riminszky  ur  nem  jött. 

Ancsurka  már  hónapok  óta  volt  a  vár- 
ban a  nélkül,  hogy  valami  változás  tör- 
tént volna  az  állapotokon.  Legföljebb  any- 
nyiban  történt  valami,  hogy  Ancsurkának 
szebb  ruhája  volt,  mint  mikor  a  várba  ke- 
rült. A  kisasszony  egy  nap  minden  ok 
nélkül  meghúzta  a  haját  és  Ancsurka  erre 
-irva  fakadt.  A  kisasszony  lángoló  szem- 
űiéi nézte.  Egy  pillanatig  ugy  látszott, 
hogy  nagy  örömet  okoz  neki  a  leány  sí- 
rása, aztán  azt  szerette  volna,  lia  még  job- 
ban kesereg.  Már  készült  is  ezt  elősegí- 
teni, a  mikor  valami  eszébe  jutott: 

—  Nem  bántlak,  még  se  bántlak,  — 
mormogta,  —  inkább  megajándékozlak. 

Fölnyitott  egy  tágas  fali  szekrényt  és 
onnan  találomra  kivett  egy  ruhát.  Uszá- 
lyos, .sárga  bársonyruha  volt,  a  melyet 
valamikor  lovarnő  korában  viselhetett. 

—  Nesze,  Ancsurka.  Próbáld  meg  viselni. 
Ancsurka  persze  nagyon  megörült  a  gyö- 

nyörfl  ajándéknak.  A  sárga  ruha  egy  kicsit 
bő  volt,  egy  kicsit  hosszú  volt,  de  Ancsurka 
boldogan  sétálgatott  benne  és  szeme  foly- 
ton a  háta  mögött  kigyózó  aszályon   volt. 

A  kis  macska  nyomában  ugrándozott  és 
karmaival  természetesen  a  mozgó  uszályt 
akarta   mindig   elfogni. 

—  Hess,  Anci.  Hess,  te  csúnya  Anci!  — 
kiáltotta  Ancsurka  és  futva  menekült 
egyik  szobából  a  másikba  a  kis  macska 
elől.  A  mikor  a  külső  szobába  ért,  csaknem 
belebotlott   Riminszky   úrba. 

Riminszky  egy  pillanatig  meglepetve 
nézte  a  sárgaruhás  leányt  és  Ancsurka  is 
valahogyan   elszégyelte    magát. 

—  Kutya  mája!  —  dörmögte  Riminszky. 

—  De  megnőttél,  Ancsurka,  mióta  nem 
láttalak.  Hisz  jóformán  nagy  kisasszony 
vagy  már! 

Ancsurka  szokás  szerint  kezet  aakrt  csó- 
kolni Riiminszkynek,  de  ügyetlennek  mu- 
tatkozott és  nem  sikerült  neki.  (Riminszky 
már  régen  védekezett  a  kézcsók  ellen.) 

—  Úrnőd  itthon  van? 

-  Ancsurka  furcsán  nevetett: 

—  Az  előbb  még  nem  volt  itt,  de  lehet, 
hogy  az  óta  megjött. 

Riminszky  előre  ment.  Ancsurka  láb- 
ujjhegyen követte.  A  lakás  üres  volt,  ki 
tudja  merre  kóborolhatott  a  várkisasz- 
szony ! 

Riminszky  leült  és  figyelemmel  nézett  a 
leány  arcába.  Mintha  eddig  még  nem  is 
látta  volna  valójában.  Mintha  csak  ma 
látná  először,  hogy  milyen  is  az  az  An- 
csurka. Az  arca  rózsaszínű  volt  és  kék 
szeme  ragyogott.  Még  a  frizuráját  is  va- 
lamiképpen másnak  látta  és  fehér  homlo- 
kát megcsodálta.  A  lovaglóruhában  kedves 
ügyetlenséggel  mozgott  és  tagjai  kigöm- 
bölyödtek a  ruha  alól.  Riminszky  csak  most 
vette  észre,  hogy  tulajdonképpen  egy  ki- 
fejlett nőcske  áll  előtte,  a  kinek  talán  ér- 
láeei,   sejtelmei   vannak. 

12* 


180  KRÚDY  GYULA 


—  Be  megnőttél,  —  ismételte  csöndesen 
és   csóválta  a   fejét. 

Mintha  valami  rendkívüli  dolog  történt 
volna  vele,  a  mire  nem  volt  elkészülve. 
Mintha  megzavarodott  volna  azon,  hogy 
Prihoda  Anna,  a  toporci  árvaleány  meg- 
nőtt. Pedig  hát  megnőtt  és  sárga  bársony- 
ruhájában senkihez  sem  hasonlított  azon 
nők  közül,  a  kiket  Riminszky  Kázmér 
eddig  ismert.  Valami  különös  melegség 
szaladgált  az  ereiben,  a  fejétől  a  lábáig,  és 
igy  szólt  a  leányhoz: 

—  Ülj  le  és  mondd  el,  hogy  mit  csinál- 
tál az  óta,  mióta  nem  láttuk  egymást? 

Ancsurka  fölvetette  a  szemét  és  halkan 
felelt: 

—  Azóta  sokszor  gondoltam  az  öreg 
Mikre,   Marczinka  nénire   és  .  .  . 

—  Nos?  —  kérdezte  Riminszky  előre- 
hajolva. 

—  És  a  lakatokra 
Riminszky   elnevette  magát: 

—  Ördöngös  lakatja!  Soha  sem  hittem 
volna,  hogy  valamikor  gondolni  fogsz  a 
lakatokra.  No  majd  elmondom  az  öreg 
Miknek!    Nagyon    megörül    neki. 

Ancsurka  mosolyogva  nézett  Riminszkyre 
és   bizalmasan    kérdezte: 

—  Hát   mit   csinálnak   otthon? 

—  Otthon?  —  dünnyögte  Riminszky.  — 
Toporcon  ? 

—  Dehogy.  Podolinban. 
Riminszky  erre   újra   nevetett: 

—  Hát  csak  megvagyunk,  lassan  va- 
gyunk, a  hogy  már  az  olyan  vén  házban 
szokás.  Az  öreg  Mik  .  .  . 

—  Kalapál!   —  vágott  közbe  Ancsurka. 
Riminszky  vigan   bólintott: 

—  Marczinkáné  .  .  . 

—  Ebédet  főz,  —  sietett  a  felelettel 
Ancsurka. 

—  Már  nem.  Azaz,  hogy  lehet,  hogy 
most  is  főz,  de  már  nem  nekem.  Nagyon 
snegöregedett  azóta,  hogy  te  elmentél  és 
Toporcra   költözött. 

Ancsurka  csodálkozva  hallgatta  ezeket  a 
birokét.  A  szemét  tágra  meresztette  é3 
rozsaszinü   szája  nyitva  maradt. 

—  Furcsa,  —  mondta  sokára,  —  hogy 
Marczinkáné  megöregedett  .  .  . 

—  Te  pedig  megnőttél!  Nem  is  igen  tu- 
dom, hogy  most  már  mit  csináljak  veled. 
Férjhez  kellene  menned.  Szeretnél  férjhez 
menni,  Ancsurka? 

A  leány  némán  csóválta  a  fejét. 

—  Podolinba  szeretnék  menni,  —  felelt 
lesütött  szemmel. 

Ebben  a  pillanatban  halkan  zörrent  va- 
lami a  szoba  hátterében.  Egy  nagy  olaj- 
festmény, a  mely  a  várkisasszonyt  ábrá- 
zolta lóháton,  csöndesen  visszaereszkedett 
helyére  és  a  festmény  előtt  ott  állott  a 
várkisasszony  rövid  macskabőr-bundában, 
magasszáru  csizmában.  Sötétpiros  volt  az 
arca  és  acélszürke  szeme,  mint  éles  penge 
szegeződött  Riminszkyre  és  a  leányra.  Szót- 
lanul állott  egy  másodpercig. 

—  Hogy  van,  Riminszky  ur?  —  kér- 
dezte fagyosan. 

Riminszky  megzavarodva  emelkedett  föl. 

Ancsurka  kezet  akart  csókolni  a  kis- 
asszonynak, de  ez  csak  ennyit  mondott  a 
fogai  között: 

—  Kotródj! 

A  mint  a  leány  kilépett  a  szobából,  Er- 
zsébet szenvedélyesen  támadt  Riminszkyre: 

—  Nem  szeretem,  ha  a  cselédeimnek  ud- 
varol. Nézzen  a  tükörbe  és  majd  elszégyeli 
magát,  Riminszky.  A  szakálla,  haja  szürke 

és    a    pesztonkával     mulat     távollétemben. 
Ugyan,    Riminszky  .  .  . 

Riminszky  nem  felelt  nyomban.  Elgon- 
dolkozva nézte  az  előtte  álló  hölgyet.  Ex- 
centrikus, sajátságos  látvány  volt  a  vár- 
kisasszony a  férfiöltözetben.  Az  arcát  pi- 
rosra festette  a  hideg  és  a  belső  fölindulás. 
A  szemét  lehunyta  és  lecsöndesedve  ült  le 
szembe  Riminszkyvel,  arra  a  helyre,  a  hol 
előbb  Ancsurka  tilt. 

—  Csak  nekn  féltékeny?  —  kérdezte 
évődve  Riminszky.  —  Hogyan  lehetne  fél- 
tékeny ön,  a  ki  valamikor  egész  Európát 
meghódította  szépségével  és  művészetével? 
És  vájjon  kire  is  volna  féltékeny?  Arra  a 
senki   gyertmekére? 

Erzsébet  fölnyitotta  a  szemét.  Valami 
nagy  szomorúság  látszott  abban.  De  erőt 
vett  szomorúságán  és  elég  vígan  vála- 
szolta : 

—  Tudja,  Riminszky,  némely  dolgokban 
én  is  csak  olyan  közönséges  nő  vagyok, 
mint  a  többiek.  Mi  nők  nem  szeretjük, 
ha  udvarlóinkat  hűtlenségen  érjük.  Bo- 
londság, de  igaz:  eddig  mindig  azt  hittem, 
hogy  éppen  ugy  rendelkezem  maga  fölött, 
mint  a  viaszbábuim  fölött.  Egy  gombot 
kell  megnyomni  és  maga  éppen  ugy  meg- 
jelenik hívásomra,  mint  Kavaczky  vagy  a 
másik.  Most  pedig  azt  tapasztaltam,  hogy 
maga   nem   egészen  viaszbábu  .  .  . 

—  Nono,  —  dörmögött  Riminszky.  — 
Azt  hiszem,  eddig  se  tartott  egészen  viasz- 
bábunak. 

Erzsébet  nem  válaszolt.  Csöndesen  a 
szomszéd  szobába  ment,  a  honnan  átöltöz- 
ködve tért  vissza.  Asszony  volt  most  már 
külsőleg  is  és  letelepedve  Riminszky  mellé, 
azt  kérdezte: 

—  Először   is   arra  feleljen   nekem,   hol 

járt  annyi  ideig?  Hol  a  pokolba  kószált? 
Merre  korhelykedett,  merre  csalt  meg? 
Riminszky   csöndesen   nevetett : 

—  Nem  igen  csaltam  meg,  Erzsébet. 
Miért  is  csaltam  volna  meg?  Én  már  nem 
vagyok  ifjú  ember  s  tökéletesen  elegendő, 
ha  néha  letelepedhetek  egy  kedves  asszony 
mellé  és  annak  illatát  élvezhetem. 

A  várkisasszony  tréfásan  megfenyegette 
az   ujjával: 

—  Az  előbb  is,  mig  nem  jöttem,  ilyen 
ártatlan  dologgal   foglalkozott? 

Riminszky    elkomolyodott : 

—  Erzsébet,  hallgasson  meg.  Én  tarto- 
zom magának  egy  vallomással,  a  mely  val- 
lomást már  régen  meg  kellett  volna  ten- 
nem, hogy  semmi  félreértés  ne  legyen  kö- 
zöttünk. Ez  a  leány  körülbelül  egy  esz- 
tendő előtt  került  a  házam  udvarába.  Jó- 
szívű cselédeim  a  megdermedt  madárkát 
sem  hagynák  elveszni  és  az  árva  gyereket 
sem  küldték  az  országútra.  A  leányka  ott 
maradt  a  házamban,  nem  igen  láttam,  nem 
igen  törődtem  vele,  hisz  önnek  sem  szól- 
tam felőle  soha.  De  egyszer  valami  beteg- 
ség fogott  elő  és  napokig  szenvedtem  ma- 
gányosan, elkeseredve,  addig  a  mig  eszembe 
nem  jutott  a  leány.  Megparancsoltaim, 
hogy  körülöttem  legyen  é3  igen  jól  elmulat- 
tatott a  macskájával.  Akkor  azt  gondol- 
tam magamban,  hogy  ezt  az  árva  gyermeket 
fölnevelem  és  magam  mellett  tartom  öreg- 
ségeim napjaira.  Hogy  akkor  is  elmulattas- 
son, elszórakoztasson.  Esetleg  ápoljon  be- 
tegségemben és  lezárja  valaki  a  szemem, 
ha  meghalok  .  .  . 

A  várkisasszony  a  helyett,  hogy  ellá- 
gyult volna  erre  az  értelmes  beszédre,  ha- 
ragosan állott  föl  és  duzzogva  nézett  ki  az 
ablakon. 

—  Hálátlan  ember.  Eddig  azt  hittem, 
hogy  rajtam  kivül  nincs  senkije  és  csupán 
én  tudom  elmulattatni,  ha  együtt  lovago- 
lunk a  sötét  erdőkben,  vagy  vadászunk  a 
havasok  között.  Olyan  régen  ismerjük  már 
egymást  és  eddig  soha  sem  adott  okot  arra, 
hogy  kételkedjem  önben.  Mától  fogva  nem 
hiszek.  Hiába  mond  akármit,  nem  hiszem. 
Ön  is  olyan  férfi,  mint  a  többi. 

Riminszky  kezet  csókolt  Wart  Erzsébet- 
nek. 

—  Erzsébet,  igaztalan  hozzám.  Remé- 
lem, mindjárt  megbánja,  ha  arra  gondol, 
hogy  én  tizenhat  esztendő  előtt  is  szeret- 
tem magát.  Emlékszik  Heidelbergre,  em- 
lékszik a  régi  kis  házra?  .  .  .  Mikor  elő- 
ször megláttam,  megszerettem.  Ha  nem 
lett  volna  a  másé,  régen  az  enyém  lett 
volna.  De  a  másé  volt,  mindig  a  másé. 

Erzsébet   sötéten   nézett   maga   elé. 

—  Emlékszem,  —  mormogta,  —  em- 
lékszem mindenre  és  soha  sem  fogok  el- 
felejteni semmit.  Hej,  nagy  ördög  maga, 
Riminszky.  Sok  minden  szárad  a  maga 
lelkén.  Ha  maga  véletlenül  nem  születik 
erre  a  világra,  más  lett  volna  az  én  éle- 
tem. Maga  ölette  meg  azt  az  emebrt,  a 
kit  egyedül  szerettem  .  .  .  Maga  volt  oka 
mindennek.  Maga  adta  a  kezébe  annak 
a  félbolond  Kavaczkynak  a  pisztolyt,  a 
melylyel  az  én  szegény  szerelmemet  ki- 
végezte. És  még  nem  fizetett  meg  sem- 
miért. 

Riminszky    vállat    vont. 

—  Én  ártatlan  vagyok.  Fiatalság,  bo- 
londság: akkor  nem  tehettünk  máskép- 
pen. A  diáknak  meg  kellett  halni  akkor. 
Százszor  meg  kellett  halni,  mert  el  akarta 
rabolni   tőlünk. 

—  Tőlünk?    —   kérdezte    élesen    Erzsé- 

bet.  —  Talán  bizony  arra  számított,  hogy 
ha  Kavaczkyé  leszek,  a  magáé  is  le- 
szek? .  .  . 

Riminszky    elvörösödött. 

—  Az  ördög  tudja,  —  fakadt  ki.  — 
Néha  ugy  gondolom  magamban,  hogy  ha 
a  diák  nem  szöktette  volna  el,  én  szök- 
tettem volna.  Mert  szerettem  akkor,  a 
mikor  először  megláttam.  Régen  volt, 
hagyjuk  a  multat,  Erzsébet.  Hisz  soha 
se  beszélgettünk  egyébről,  mint  a  múlt- 
ról. 

—  Hát  miről  beszéljünk?  A  jelenről 
tán,  vagy  a  jövőről?  Vénasszony  leszek 
maholnap.  A  vénasszonyoknak  csak  múlt- 
juk van  .  .  .  Mikor  Pétervárott  eltör- 
tem a  lábam  és  többé  nem  kaptam  szer- 
ződést semmiféle  cirkuszhoz,  ön  eljött  és 
Kavaczky  nevében  fölkeresett.  Jöjjek  és 
legyek  a  nizsderi  vár  asszonya.  En  el- 
jöttem és  mikor  kocsim  az  est  sötétségé- 
ben a  vár  felé  közeledett,  Kavaczkyval 
találkoztam.  Kavaczky  ebben  az  időben 
már  nem  volt  beszámítható  állapotban. 
A  szervezete  tönkrement  a  vad  dorbézo- 
lásban, lelke  egyensúlya  megbomlott  és 
az  esze  ritka  vendégként  kopogtatott 
nála.  A  szerencsétlennek  az  volt  az  első 
dolga,  hogy  borral  kinált  és  le  akart 
itatni,  mint  valami  korhely  cimboráját. 
Eleinte  mulattatott  a  dolog.  Régen  meg- 
megszoktam csupán  furcsa  oldalait  látni 
meg  a  máskülönben  szomorú  emberi  élet- 
nek. Versenyt  ittam  az  elborult  elméjű 
emberrel  és  vártam  egy  alkalmas  pilla- 
natot, hogy  elhagyhassam  őtet.  Hadd 
gondolja,  hogy  csupán  rossz  álom  volt 
az  én  megjelenésem.  Mély  bánatom  köze- 
pette egyszerre  fölidézte  az  elborult  lelkű 
emberek    kegyetlenségével    annak    a    meg- 

holt  fiúnak  az  alakját.  Hallucinált  és 
rémlátásában  az  én  alakom  fölcserélődött 
előtte  annak  a  megölt  szerelemnek  az 
alakjával. 

Riminszky    fölsóhajtott: 

—  Szegény    Kavaczky,    sokat   'szenve- 
dett. 

—  Különösen  akkor,  mig  vele  voltam. 
Vonaglott  a  lelke,  szenvedett,  mint  talán 
még  férfi  soha.  Egyik  pillanatban  esde- 
kelve térdelt  elém,  hogy  később  fegy- 
vert fogjon  reám.  Kicsavartam  a  fegyvert 
a  kezéből  és  a  divánra  dobtam,  mert, 
megvallom,  hogy  a  bosszú  érzete  hozott 
ide  először.  Bosszút  akartam  állani  éle- 
tem megrontóján.  Azon  gondolkoztam, 
hogy  végzek  vele  és  elmegyek.  Soha  se 
1  iidta  volna  meg  senki,  hogyan  halt  meg 
a  nizsderi  várúr.  Sokáig  gondolkoztam, 
nem  tudtam  elhatározni  magamat.  Végre 
az  az  ördögi  terv  villant  meg  bennem, 
hogy  Kavaczkyt  rábeszélem  az  öngyilki ló- 
ságra. Minek  szennyezze  be  vére  az  én 
becsületes  kezemet,  miért  üldözzön  rémes 
alakja  engem  az  életen  keresztül.  Szépen 
letelepedtem  melléje  és  okosan,  világosan 
próbáltam  megértetni  vele,  hogy  az  5 
sersán  már  csak  az  javíthat,  ha  megöli 
magát.  Akkor  jóvá  teszi  egész  életét.  Bo- 
káig beszéltem  hozzá  és  ő  kimeresztett 
szemmel  hallgatott.  Midőn  már  azt  hit- 
lein, hogy  meggyőztem,  kezébe  adtam  a 
pisztolyt,  a  melyet  előbb  a  kezéből  ki 
vettem,  ö  rémülten  nézett  rám:  „Hát 
igazán  meg  kell  halnom?"  —  kérdezte. 
..Igen,  —  feleltem,  —  egyebet  nem  te- 
liéi sz!"  Kezébe  vette  a  pisztolyt.  Egy 
pillanatig  azt  hittem,  hogy  végez  magá- 
val —  vagy  velem  .  .  .  Aztán  eldobta  a 
pisztolyt.   „Nem,  —  mondta,  —  még  van 

időm.  Keggelig  van  időm!"  Ez  a  gyá- 
vaság dühbe  hozott.  Már  csaknem  azon  a 
pcnton  voltam,  hogy  fejének  szegezem  a 
pisztolyt,  a  mikor  a  vak  trombitást  a 
szobába  szólította  .  .  .  Rémes  éjszaka 
volt  az.  A  trombitás  szünet  nélkül  fújta, 
Kavaczky  szünet  nélkül  ivott.  Versenyt 
kellett  vele  tartanom,  mert  kényszeritett 
rá.  Dalolt  és  öklével  csapkodta  az  asz- 
talt. Egyszer  igy  szólt:  „Helyes,  meg- 
ülöm magam,  ha  Riminszky  is  azt  taná- 
csolja." Erre  én  megijedtem.  Nem  akar- 
tam egy  harmadikat,  —  azt  a  harmadi- 
kat, a  ki  eddig  is  harmadik  volt,  — 
belevonni  a  dologba.  Sürgettem,  biztat- 
tam, rábeszéltem.  Valahogyan  ugy  érez- 
tem, hogy  nekem  hivatásom  Kavaczkyt 
rávenni  az  öngyilkosságra.  Valahogyan 
azt  gondoltam,  hogy  ezzel  szolgálatot 
teszek  neki,  magamnak  és  mindenkinek. 
Gyávának  neveztem  és  gonosznak.  Erre 
ő  mindig  vidámabb  lett.  A  kemény,  ke- 
gyetlen szavak  jól  estek  lelkének  és  már 
éppen  megnyugodni  látszott,  a  mikor  én 
végső  kétségbeesésemben  azt  az  ajánlatot 
tettem  neki,  hogy  megcsókolhat,  ha  meg- 
öli magát.  A  szeme  fölvillant  és  nyomban 
elfogadta  a  borzalmas  ajánlatot,  csak  azt 
kötötte  ki,  hogy  a  pisztoly  helyett  más- 
halálnemet választhasson.  Abban  az  idő- 
ben állandóan  mérget  hordtam  magam- 
mal, a  keblemen  egy  kis  arany  medalion- 
ban, a  szerelmem  arcképével  együtt.  Elő- 
vettem a  mérget.  És  Kavaczky  megmér- 
gezte magát. 

Riminszky  hideglelősen  nézett  az  asz- 
szonyra,  a  ki  halálravált  arccal_  mondta 
ezt  a  történetet. 

—  Miután  megcsókolta?  —  kérdezte 
és   megborzongott   egész   testében. 

Az  asszony  némán  bólintott.  Majd  hir- 
telen megnyomott  egy  elefántcsont-gom- 
bot a  falon  és  a  szoba  hátterében  meg- 
jelent a  zöldkalapos  viaszbábu:  Kavaczky 
György.  Az  asszony  oda  rohant  a  bábu- 
hoz és  kétszer  arcul  ütötte;  aztán  zo- 
kogva, sirva  roskadt  egy  medvebőrre  . . . 
Riminszky  fázósan  emelkedett  föl  és  nesz- 
telen lépésekkel  osont  kifelé.  A  külső 
szobában  találta  Ancsurkát,  a  mint  a 
macskáját  ölébe  tartotta.  A  leány  fülébe 
súgta : 

—    Nemsokára    elviszlek    innen. 

Ancsurka  hálásan,  könytelt  szemmel 
nézett  Riminszky  után.  Odabentről  a  vár- 
kisasszony hangos,  kétségbeesett  sirása 
hallatszott. 


VIII.  FEJEZET. 

Prihoda  Anna  naplója. 

Egy  kis  notesz-könyvecskébe,  verébfej - 
nagyságú,  kerek  betűkkel  ezeket  a  soro- 
kat irta  be  Prihoda  Anna,  a  toporci 
árvaleány : 

Ma  szombat  van  és  a  kisasszonyom 
egész  nap  nagyon  haragos  volt. 

Néha  sirva  vetette  magát  a  földre, 
majd  fölugrott  és  összetépett  mindent,  a 
mi  a  kezeügyébe  esett.  Zsebkendőt,  ruhát, 
függönyt. 

Mikor  már  a  körmei  is  véreztek,  be- 
hívott és  igy  szólt  hozzám: 

—  Te  leány,  tudod-e,  mit  tesz  az,  egész 
életen  át  szenvedni,  mindig-mindig  szen- 
vedni és  soha  egy  percnyi  nyugalmat 
nem   találni  ? 

—  Tudod-e,  mit  érzett  egy  sziv,  a  mely 

valamikor  éppen  olyan  érző  volt,  mint  a 
többi,  hogy  kőkemény  legyen,  mint  a 
szikla? 

—  Tudod-e,  hogy  milyen  az  a  szere- 
lem, a  mely  egy  csöppnyi  boldogságot, 
örömet   nem   szerez,    csak   fájdalmat? 

—  Szenvedtél-e  már,  sirtál-e  már 
hosszú  éjjeleken,  a  mikor  senki  sem  hal- 
lotta? 

—  Mondd,  te  leány,  tudod-e  mily  ke- 
serű a  köny,  a  melyet  senki  sem  lát, 
senki    föl    nem    csókol? 

Persze  én  nem  tudtam  felelni  úrnőm- 
nek, hisz  nem  is  igen  értettem,  hogy  mire 
akar  tőlem  feleletet.  Néhányszor  megrá- 
zott, hogy  alig  tudtam  magamhoz  térni, 
aztán  ellökött  magától.  Kikergetett  és 
most  itt  ülök  magamban  Ancival  s  hall- 
gatom a  lépéseit,  a  melyek  onnan  belül- 
ről hangzanak. 

Úrnőm  jókedve  egész  héten  nem  tért 
vissza.  Már  a  következő  hét  szombatján 
vagyunk  és  ő  még  mindig  nem  mozdult 
ki  szobájából.  Vájjon  mit  csinál  oda- 
benn?   Sir-e,    jajgat-e    vagy    haragszik-e? 

A  Poprád  kutya  az  ajtó  elébe  feküdt 
és  ott  nyöszörög,  kaparász.  Azt  hiszem^ 
végét  járja  a  vén  eb,  de  úrnőm  nem  en- 
gedi maga  elé. 

Pedig  oly  keservesen  nyög  ez  a  vén 
kutya! 

Ha  engem  keresne,  már  régen  megsi- 
mogattam volna,  de  reám  ellenségesen 
morog.  Kapkod  fogatlan  szájával,  de  moz- 
dulni már  nem  tud. 

Vájjon  meddig  szenved  még  idekünn  a 
vén    Poprád    és    odabenn    úrnőm?  .  .  . 

Riminszky  ur  ígéretet  tett,  hogy  vissza- 

jön  és  elvisz  innen,  de  szánkójának  csör- 
gését  nem   hallom. 

Vájjon  már  mindenki  megfeledkezett 
rólam  itt  az  elátkozott  várban?  Kiminszky 
ur  se  gondol  már  reám?  Istenem,  mi  lesz 
velem?  Ha  legalább  az  udvarra  mehet- 
nék, a  hol  a  mosóleányok  énekelnek.  De 
Péter  bácsi  elzárta  az  ajtót. 

—  Mi   itt   mindnyájan   rabok   vagyunk, 

—  súgta   a   fülembe   és  csöndesen   betusz- 
kolt. 

—  0,  bár  már  megvert  volna  kedvére 
úrnőm!  Bár  már  ne  járna  magába  oda- 
benn  szünet   nélkül,   megállás   nélkül. 

Ma  a  völgyből  száncsörgés  hallatszott. 
Az  ablakot  csöndesen  fölnyitottam  és 
figyelve    hallgatóztam. 

A  mély  hegyi  utón  haladt  egy  szán,  de 
benne  nem  Riminszky  ur  ült.  Sokáig  néz 
tem  a  szán  után,  a  mig  az  eltűnt  egy 
hegykanyarulatnál. 

Milyen  boldogok  lehetnek,  a  kik  ott  a 
szánon  ülnek.  Talán  messzire  mennek, 
idegen  országokba,    idegen   emberek   közé, 

—  de  én  szívesen  elmennék  velük  akár  a 
világ  végére  is. 

.  .  .  Fölírom  ezeket  a  dolgokat,  mert 
nincs  egyéb  dolgom. 

A  macskám  is  belebetegedett  a  tétlen 
életbe.  Persze  itt  nem  lehet  egerészni, 
mint  Podolinban  lehetett.  Nincsenek  ház- 
tetők, ereszek,  a  melyeken  föl  lehetne 
kúszni.  Azaz,  hogy  van  minden,  csakhogy 
Ancinak  nem  szabad  a  szobát  elhagyni. 
S  itt  ülünk  és  szomorkodunk. 

Anci   rám  mereszti   a   szemét    és   ej 
kőzni  látszik,   hogv  itt   mindenfélét   ös-ze- 
firkálok. 

—  Most   már    igazán   kisasszony 

Anci,  —  mondja  a  macskám.  —  Szép  ru- 
hád, szép  cipőd  van  és  betűket  vetsz  pa- 
pírra,  mint   a   kisasszonyok. 

—  Talán  bizony  szerelmes  levelet  ir- 
kálsz,   Ancsurka?    —    kérdi    a    macskám. 

—  Nem,  —  felelek  neki,  —  naplót  irok. 
Hátha  egyszer  valaki  kiváncsi  lesz,  hogy 
mi  történt  Prihoda  Ancsurkával  az  el- 
átkozott várban,  a  mikor  a  boszorkány 
szobaleánya  volt?  Mit  csinált  ott  a  Pri- 
hoda Ancsurka?  Vig  volt-e  vagy  szomorú? 

Ebből  a  könyvből  megtudandja,  hogy 
szomorú  volt,  mint  Bársony,  a  tenger- 
szem tündére,  a  kiről  éppen  tegnap  ol- 
vastam   a    lidérc-napt  árban. 

Anci  megcsóválta  a  fejét  és  a  körmét 
kinyújtotta   a   papiros   után. 

—  Ugyan  ki  a  manó  lenne  kiváncsi 
Prihoda  Ancsurkára?  Törődik  is  Prihoda 
Ancsurkával  valaki?  Talán  már  az  öreg 
Mik  is  elfelejtette,  hogy  Ancsurka  a  vi- 
lágon van,  hisz  elég  gondot  adnak  neki 
lakatjai. 

—  Igaz,  igaz,  —  feleltem  Ancinak. 
—  De  hátha  egyszer  mégis  kiváncsi  lesz 
valaki  ? 

Anci  erre  nem  felelt.  Lehunyta  a  sze- 
mét és   dorombolt. 

Itt  az  az  újság,  hogy  Poprád  időköz- 
ben kiszenvedett.  Mindig  csöndesebb, 
csöndesebb  lett,  már  csak  alig  hörgött 
néha.  Szegény  kutya  nagyon  bánkódha- 
tott, hogy  az  az  ajtó  nem  nyílott  föl 
előtte.  És  talán  a  bánat  siettette  halálát. 

Reggelre  kelve  ott  feküdt  dermedten  a 
küszöbön  és  már  egy  csöpp  élet  sem  volt 
benne. 

Behívtam  Péter  bácsit,  a  ki  nagy  óva- 
tossággal vette  karjába  az  ebet  és  elvitte. 

—  Neki  sem  volt  már  foga,  mint  ne- 
kem!   —   mondotta. 

És  talán  éppen  ezért  szerette  olyan  na- 
gyon a  Poprádot. 

Vitte,  vitte,  tapogatózva,  csöndesen. 

—  A  vár  alatt  megásom  sir  ját  a  véu 
szolgának,  a  mely  annyi  esztendőn  át  hű- 
ségesen szolgálta  a  nizsderi  várat. 

Erre  egész  nap  az  ablaknál  ültünk  An- 
cival, a  mig  végre  késő  délután  feltűnt  mé- 
lyen a  vár  alatt  az  öreg  Péter  bácsi  alakja. 
A  térdig  érő  hóban  lassan  bandukolt,  a 
vállán  ásó,  kapa,  mögötte  kis  szánon  a 
Poprád   hullája   feküdt. 

A  halott  kutyát  földíszítette  Péter 
bátyó  mindenféle  ékességekkel,  a  melyek- 
nek szinét  ugyan  nem  látta,  de  tapintásá- 
ból azt  érezte,  hogy  ez  valami  nagyon  szép 
lc-het. 

így  találta  ki,  hogy  az  én  hajam  szőke 
és  nagyon  dús,  arcom  pedig  piros,  mint  a 
byiló  rózsa. 

(Csoda,  hogy  a  nyiló  rózsához  hasonlí- 
tott; a  vakemberek  tudatlanságával  soroz- 
hatott volna  egyébhez  is  .  .  .) 

A  vak  trombitás  mély  árkot  húzott  a 
nagy  hóban.  Ásott,  ásott  és  munkájával 
csak  nagyon  lassan  haladt,  mert  a  hó  foly- 
ton hullott  és  a  mit  kiásott  az  árokból, 
azt  csakhamar  megtöltötte  ismét  hóval  a 
szél. 

Alkonyatra  járt,  mire  elkészült  munká- 
jával. 

A  Poprád  hulláját  óvatosan  a  gödörbe 
helyezte  és  hóval   bekaparta. 

Aztán  a  szánnal  együtt  eltűnt  az  est- 
alkonyban .  .  . 

Éppen  Ali  Babát  és  a  negyven  rablót  ol- 
vastam, a  mely  könyv  a  Lidérc-naptáron 
kívül   a   nizsderi   várban   található   volt,    l 

mikor  úrnőm   szobájából  hangos  beszéd  és 
sírás  hallatszott. 

Csakhamar  kiderült,  hogy  Riminszky 
ur  jött  úrnőm  látogatására  valamelyik 
földalatti  folyosón. 

A  földalatti  folyosót  úrnőm  kivánságára 
választotta. 

Úrnőm  ugyanis  az  utóbbi  időben  meg- 
haragudott reám  és  nem  akarta,  hogy  Ri- 
minszky ur  velem  találkozzon. 

Ezalatt  fölvettem  sárga  bársonyruhá- 
mat, hajamba  szalagot  fontam.  Hátha 
mégis  meglátna  Riminszky  ur  s  eszébe 
jutna   neki   engem    Podolinba    visszahívni? 

De  Riminszky  ur  nem  jött  ki  a  szobá- 
ból, úrnőm  nem  hivott  be  és  én  magamban 
azt  gondoltam,  hogy  soha-soha  többé  nem 
fogom  látni  az  öreg  Mik  fehér  szakállát  és 
a  podolini  klastrom-tornyocskát. 

Es  ezen  nagyon   elszomorodtam. 

Az  ajtó '  egyszerre  fölpattant  és  Ri- 
minszky ur  kipirosodott  arccal   lépett   ki: 

—  Jöjj,  Ancsurka,  —  mondta,  —  elvisz- 
lek. 

Ancit  nyomban  egy  kis  selyemkendőbe 
takartam,  hogy  valahogyan  meg  ne  fázzon 
az  utón,  a  mikor  úrnőm  is  kijött  és  igy 
szólt   Riminszki   úrhoz: 

—  Hagyja  itt  nálam  Ancsurkát,  Ri- 
minszky. A  nélkül  is  majd  megbolondulok 
néha  a  gondolataimtól;  legalább  nem  va- 
gyok egyedül,  mig  a  leány  itt  van. 

Riminszky    ur    habozva   pillantott   rám: 

—  Szívesen  itt  hagyom,  de  maga  az 
utóbbi  időben  nagyon  szenvedélyes,  Er- 
zsébet. 

Úrnőm  lesütötte  a  szemét  és  ebben  a  pil- 
lanatban nagyon  kezdtem  tőle  félni,  hal- 
kan igy  felelt: 

Krúdy  Gy. :  A  podoliui  kísértet.  13 

—  Nem  lesz  neki  semmi  bántódása.  ígé- 
rem. 

Riminszky  ur  még  mindig  habozni  lát- 
szott. 

Óh,   be  szerettem   volna  fölkiáltani: 

—  Vigyen  el,  Riminszky  ur,  vigyen  el 
ebből  az  elátkozott  várból,  a  boszorkány 
hatalmából. 

De  nem  mertem  egy  kukkot  sem  szólni, 
mert  úrnőm  rámpillantott  hideg  szemével, 
a  mely  néha  ugy  fénylett,  mint  a  meztelen 
kard. 

Riminszky  ur  vállat  vont: 

—  Utóvégre  itt  is  maradhat  .  .  .  Nálam 
ugy  sem  tudna  mit  csinálni,  a  mióta  nincs 
asszony-cselédem. 

így  szólt  és  megsimogatta  az  arcom. 

Nem  hallotta  meg,  hogy  odabenn  a  szi- 
vemben vadul  sikoltozom,  mint  egy  me- 
nekvő  madár  .  .  . 

Megsimogatott  és  szokása  szerint  i\!j 
szólt  hozzám: 

—  Aztán  jól  viseld  magad. 
Nem  tudtam  felelni. 

Csak  némán  intettem  a  fejemmel. 

Aztán  nagyon  sokáig  sirtam,  hogy  Ri- 
minszky ur  elment  a  várból. 

Úrnőm  szobájában  maradt  és  az  égbol- 
tozaton, a  mely  nagyon  közel  látszott  lenni 
a   hegycsúcsokhoz,   szikráztak   a   csillagok. 

A  csillagokat  néztem  és  szomorú  dol- 
gokat   gondoltam    magamban. 

Éjfélig  nem  történt  semmi,  akkor  — 
csaknem  szokás  szerint  —  csengetés  hal- 
latszott; úrnőm  h  ivott. 

Megint  az  ágyán  ült,  az  arca  fehér  és  a 
tekintete   zavarosan   szegeződik   reám. 

Előtte  a  háromlábú  asztalka  a  ragyogó 
kristályüvegekkel   és   pohárkákkal. 

A  kristályüvegben  szinte  szikráztak  a 
különböző  szinü  folyadékok. 

Legelsőbb  azt  hittem,  hogy  ezen  az  asz- 
talkán  van   úrnőm  boszorkánykonyhája. 

Itt  bűvöl,  itt  varázsolj  itt  ront,  mint 
ahogy  már  a  boszorkányok  szokták. 

Későbben  pedig  megtudtam,  hogy  a  ra- 
gyogó edényekben  igen  erős  pálinkák  vol- 
tak, a  melyeket  éjjelenkint  úrnőm  össze- 
keverve iszogatott. 

—  Megint  nem  tudok  aludni,  —  mor- 
mogta sötéten,  a  mikor  meglátott. 

A  fejére  nyomta  a  tenyerét. 

—  Néha  azt  hiszem,  hogy  megpattant 
valami  a  fejemen.  Valamely  idegszál,  a 
mely  többé  sohasem  lesz  ép.  Mint  mikor 
a  telegráfdrót  elszakad  valahol  a  hegyek 
között  és  két  messzefekvő  állomás,  a  mely 
eddig  a  drót  révén  mindig  egymás  közelé- 
ben volt,  egyszerre  eltávolodik  egymástól... 

—  Az  az  idegszál  szakadt  el  a  fejem- 
ben a  melyen  át  a  való  élet  telegrafirozott 
az  álmok  világával.  Többé  nincsen  át- 
menet a  valóságból  a  képzeletbe.  Vagy 
fáj  az  élet,  vagy  pedig  nem  is  tudok 
arról,  hogy  élek. 

—  De  te  ezt  nem  érted,  te  béka. 

—  Te  nem  értesz  máshoz,  mint  szamár 
öreg   urak   fejének   az    elcsavarásához. 

—  Szalagot  kötsz  a  hajadba,  mint  egy 
pásztorleány,  pedig  itt  rajtam  kivül  senki 
Bem    lát.    Ugyan    kinek    akarsz    tetszeni? 

Úrnőm   szenvedélyesen  nézett   rám. 

A  szemében  ezer  mélység  sötétlett. 
Mintha  félelmes  örvények  kavarogtak 
volna  abban  a  szempárban,  a  mely  örvé- 
nyek elnyelik  azt,  a  ki  beléjük  néz. 

—  Ülj  le,  —  szólt,  —  és  melegitsd  a 
kezem. 

.    Egész  lényében  reszketett  és  halotthal- 

13* 

ványan  nézte  a  kezét,   a  melyet  jéghideg 
dermedtségéből   földörzsöltem. 

Mintha  csodálkozott  volna  a  kezén, 
mintha  nem  is  az  ő  keze  lett  volna. 

—  Ma  éjjel,  —  suttogta  csendesen,  — 
véled  álmodtam,  Ancsurka.  Igen  rosszat 
álmodtam  véled. 

Eleinte  zöld  mezőu  jártam,  a  hol  fehér 
tojásokból  pici  libácskák,  kacsák  ugrot- 
tak ki  és  mohón  enni  kezdték  a  z<">l<l 
füvet. 

A  felhők  nagyon  fehérek  voltak  és  egé- 
szen közel  ereszkedtek  a  fákhoz,  a  melyek 
lilásszirü   virágok   terhe   alatt   reszkettek. 

Mentem,  mendegéltem  a  mezőn. 

A  libuskák  száma  mindig  több  lett,  a 
felhők  mind  közelebb  jöttek,  —  és  én 
nagyon  könnyűnek,  fiatalnak  éreztem  ma- 
gam. 

Még  daloltam  is  álmomban  egy  régi 
dalt,  a  melyhez,  sajnos,  hiányzott  a 
hárfakíséret. 

IX.   FEJEZET. 
Miire   jár    Riminszky? 

Ancsurka  naplóját  Riminszky  Kénnél 
találta  meg  a  nizsderi  várban,  akkor,  a 
midőn  Ancsurka  már  régen  nem  volt  ott. 

Egyszerre   eltűnt   Ancsurka   a   várból. 

Hová  lett,  merre  ment  —  senki  sem 
tudta. 

A  várkisasszony  vállat  vont,  a  mikor 
Riminszky    Ancsurkáról    tudakozódott. 

—  Megszökött  a  kis  pesztra,  mert 
unatkozott.  Itt  nem  igen  voltak  mulat- 
ságok. 

Riminszky  csóválta  a  fejét. 

—  Ejnye,  ejnye,  a  macska  rúgja  meg, 

—  mormogta  magában.  —  Nem  is  hittem, 
hogy  valamikor  meg  fogom  kérdezni, 
hová  lett  Ancsurka? 

Wart  Erzsébet  figyelmesen  nézett  Ri- 
minszky  arcába. 

—  Bolond  dolog  volna,  Riminszky,  ha 
magában  mást  gondolna,  mint  a  mit  han- 
gosan mond. 

A  szemével  hunyorított  és  szürke  sze- 
mét Riminszky  arcába  kapcsolta,  mintha 
mindent  egyszerre  ki  akart  volna  olvasni 
a  férfi  lelkéből. 

—  Igen  bolond  dolog  volna,  —  mor- 
mogta, —  ha  egy  szolgáló  leányka  olyan 
nagyon  érdekelné. 

Riminszky  magasszáru  csizmájára  né- 
zett   és    keservesen    fölsóhajtott: 

—  Kutya  mája!  Szerettem  a  macs- 
káját. 

Erzsébet  elnevette  magát. 

—  Hiszen  ha  csak  macskája  lett  volna! 
Igen  kedves  arcocskája  volt  .  .  .  De  hát 
unta  magát.  Hiába,  elunta  magát  és  bú- 
csút mondott  a  várnak. 

Riminszky  egy  darabig  hallgatott  és 
magában  gondolkozott.  A  manó  tudja, 
igen  rossz  kedve  volt,  de  maga  sem  tudta, 
hogy  miért. 

Nem  is  nagyon  sokáig  időzött  Nizsde- 
ren.  Hamarosan  búcsúzott  és  gyorsan  sie- 
tett le  a  várból.  A  hó  már  elolvadt  és  a 
hegyek  között  langyos  tavaszi  szelek  buj- 
káltak. A  hegyoldalak  világoszöld  ru- 
hába öltözködtek  és  a  fenyőfák  kemény 
burkolata  alatt  megmozdultak   a   rügyek. 

Riminszky  csöndesen  ügetett  zsufa-lo- 
ván  a  hegyek  között.  Addig  soha  sem 
vette  észre  az  évszakok  változását.  Télen 
rövid  macskabundát  hordott,  nyáron 
szalmakalapot  tett  a  fejére.  Hogy  a  hegy- 


198  KRÚDY   GYULA 


oldalakban  a  fű  kiüti  fejecskéjét,  az  vé- 
leménye szerint  a  birkáknak  volt  jó.  De 
Einiinszky  húst  evett  és  hozzá  bort  ivott. 

Most  mégis  meghatotta  a  langyos  szél, 
a  mely  arcába  fujt  és  a  kis  bokrok  ezines 
rügyeikkel  a  legkülönösebb  gondolatokat 
ébresztették  lelkében.  így  például  arra 
gondolt,  hogy  halottak  feküsznek  a  föld 
alatt,  a  kik  már  nem  látják  az  évszak 
változását.  Odalenn  feküsznek,  mélyen  a 
füvek  alatt  és  kezük  összefonva.  A  szél 
elsuhan  fölöttük  és  talán  azt  sem  tudják, 
hogy  fölöttük  a  földön  gyermekek,  nők 
és  férfiak  járnak.  Odalenn  a  nagy  csön- 
dességben nem  járnak  az  álmok,  nem  jár- 
nak a  sóhajtások;  se  az  örömök,  se  a  bá- 
natok. Kavaczky  se  iszik  már  bor. 
Pogrányi  valahol  messze,  egy  német  te- 
metőben csöndesen  fekszik.  Csupán  az 
élőket  érdekli  az,  hogy  ők  már  meghaltak 
s   innen  elmentek. 

Riminszky  ur  nem  igen  volt  filozófus  és 
a  gondolatai,  zsufa-lova  hátán,  addig  ka- 
landoztak a  földalatti  állapotokon,  a  mig 
mélységesen  elszomorodott.  A  halált  csak 
annyiban  ismerte,  mint  a  legtöbb  ember 
ismeri:  meghaltak  szomszédjai,  ismerő^L 
és  többé  nem  mozogtak.  Még  csak  a  kon  s- 
mába  se  ment  el  senki,  miután  a  lábát 
kinyújtotta  és  a  föld  aló]  semmi  hir  nem 
érkezett  azokról,  a  kik  ottan  bekvárté- 
lyozták   magukat. 

Riminszky  urat  is  csupán  annyiban  ér- 
dekelte a  halál,  hogy  juh-nyájait  nem 
viheti  magával. 

Hogy  leaz-e  szolgája,  háza  és  gazda- 
asszonya a  másik  világon,  erre  nem  gon- 
dolt; csak  az  fájt  neki,  hogy  az  árva  tót- 
leánykáról nem  fog  tudni  semmit. 

Útközben  érte  a  lipovnicai  barát-ko- 
lostort. 

A  régi  kolostor  körülbelül  négyszáz 
e-ztendeje  őrizte  a  negyek  között  ka- 
nyargó országutat  széles  bástyáival  és 
mogorva  tornyaival.  A  barátok,  a  kik  itt 
laktak,  éppen  ugy  tudták  forgatni  a  kar- 
dot, mint  az  olvasót.  Egyszer  a  magyar- 
hazáért  verekedtek,  másszor  a  lengyel  ki- 
rályok szolgálatába  szegődtek,  majd,  — 
ha  nagyon  fölhalmozódott  a  puskaporuk, 

—  a  saját  szakállukra  kezdtek  valami  há- 
borút a  szepesi  gróffal,  vagy  valamelyik 
lengyel  vajdával.  A  kolostorban  csak  ak- 
kor kezdtek  unatkozni,  a  mióta  a  pápa 
külön  brévében  megtiltotta,  hogy  fegy- 
vert tartogassanak  a  lipovnicai  klastrom- 
ban. 

A  pápa  még  Lipovnicán  is  pápa.  A  fegy* 
veres  kamarák  kiürültek  és  a  puskaporos 
hordók  helyén  más  hordók  foglaltak  he- 
lyet. Ezekben  a  hordókban  is  puskapor 
volt,  csakhogy  folyékony  alakban.  A  len- 
gyel és  a  magyar  uraságok,  a  kik  még  két- 
száz esztendő  előtt  is  hadaikkal  támadtak 
a  barátokra,  ha  kincseik  megszaporodtak, 
most  sem  kerülték  el  a  zord  falakat.  A 
kapu  száz  esztendő  óta  nyitva  volt  állan- 
dóan és  csupán  a  hagyományok  iránt  való 
kegyeletes  szokásból  silbakolt  a  kapualj- 
ban két  lipovnicai  tót,  hosszú  lándzsájára 
támaszkodva.  A  kapu  alatt  a  kis  fülkében 
a   legvénebb   barát  olvasta  a  breviárumot, 

—  mert  a  legvénebb  barát  ismerte  már 
mindazokat,  a  kik  a  kolostort  meg  szokták 
látogatni. 

A  kapufülkéből  egy  csengetyü  drótja  ve- 
zetett a  pincemester  szobájába. 

Ez  a  csengetyüdrót  jelezte,  hogy  milyen 
kaliberű  vendég  érkezett  a  kolostorba. 

Egyszeri  csöngetés  amolyan  szegény 
vándorlólegény  érkezését  jelentette,  a  ki 
hálás  köszönettel  öblítette  le  torkán  az  ut 
porát  csigerrel.  A  dupla  csengetés  már 
urakat  jelentett,  a  kiknek  ebédet  vagy  va- 
csorát szoktak  főzni  a  vendégszerető  ba- 
rátok. Háromszor  csak  a  püspöknek  —  ha 
éppen  erre  járt  —  csengetett  a  kapu>: 
azonkívül  Riminszky  urnák,  a  ki  ezen  a 
környéken  a  legelső  földesuraság  volt. 
Talán  még  az  országút  is  Riminszky  uré 
volt.  A  barátok  megbecsülték  az  uraságot, 
de  tisztelték  Riminszkyben  azt  is,  bogy  a 
borokat   szakértelemmel    kezelte. 

Háromszor  csenditettek  most  is,  a  mi- 
kor Riminszkj*  ur  lován  bekanyarodott  a 
kolostor  kapuján  és  az  álmos  páterek  meg- 
dörzsölték  a   szemüket. 

—  Azt  hittük,  hogy  már  sohase  jön  hoz- 
zánk nagyságod,  —  mondta  a  kapus  fráter 
alázatosan. 

A  silbakok  tisztelegtek  —  hosszu  dár- 
dájukat kétszer  a  kövezethez  koppantot- 
ták —  fönn  pedig  a  pincemester  a  legrozs- 
dásabb lakatkulcsokat  kereste  elő. 

Azokat  a  rozsdás  kulcsokat,  a  melyeket 
ősapán  nagy  ünnepeken  szoktak  haszná- 
latba venni;  a  mely  lakatok  mögött  olyan 
borok  voltak,  a  mely  borokat  még  Mária 
Terézia  ajándékozott  a  hazafias  és  jómaga- 
viseletű   kolostornak. 

Tehát  háromszor  csengettek  és  a  bará- 
tok erre  a  jelre  valamennyien  fölébredtek. 
Mindössze  öten  lakták  az  óriási  épületet, 
a  hol  egy  ezred  katonaság  is  bátran  elfért, 
volna.  Öt  nagyszakállú,  szótalan  és  komoly 
férfiú  gyülekezett  össze  az  ebédlőteremben, 
—  mert  éppen  délre  járt  az  idő. 

De  ha  nem  lett  volna  dél,  akkor  i<  8*0- 
szogyülekeztek   volna,    mivel    Bohwem    lm- 

tálkodtak  akkor,  ha  a  kolostorban  három- 
szor csöngettek. 

A  pincemester  egy  kis  hordót  gurított  a 
bolthajtásos  szobába  és  tiszteletteljesen 
mormogta : 

—  Istenben  boldogult  páter  Szuhaj  föl- 
jegyzése szerint  ezt  a  bort  Tokajban  szüre- 
telték az   1822-ik  esztendőben. 

A  nagyszakállú  fejek  erre  mind  bólintot- 
tak, Riminszky  pedig  kigombolta  macska- 
bőr bekecsét. 

—  Tokajban,  —  mondták  csendesen. 

A  sarokban  egy  kerekeken  mozgó  áll- 
vány állott  —  kovácsolt  vasból  —  a  mely 
állvány  már  igen  sok  hordó  bort  tartott 
vaslábain.  Ezen  az  állványon  végezték  ki 
a  hordókat  a  kolostor  lakói  már  sok  száz- 
esztendő óta  és  ez  állványról  még  sohasem 
került  le  addig  hordó,  a  mig  benne  egy 
csöppecske  folyadék  vala. 

A  pincemester  —  bizonyos  Hubennai 
volt  éppen  a  pincemester  —  hatalmas  kar- 
jaival fölemelte  a  hordócskát  és  az  áll- 
ványra tette. 

A  falon  különböző  csapok  függtek  egy- 
más mellett.  Volt  ott  félméteres  csap  is, 
a  melyet  tízakós  hordókhoz  használtak,  de 
volt  olyan  kicsinyke  csap  is,  a  mely  éppen 
csak    egy   kis   pálinkás  hordócskába   illett. 

A  pincemester  egy  ezüstcsapot  vett  le  a 
szögről  és  hamarosan  a  hordóba  illesztette. 

A  pincemester  megeresztette  a  csapot  é-t 
aranyszínű  nedv  csurgott  a  hordócskából 
a  kristálypohárba. 

A  poharat  áhítattal  vitte  az  asztalfőn 
ülő  páter  Timoteuszhoz,  a  ki  ez  idő  szerint 
perjele  volt  a  kolostornak. 

Nagy,  mély  ember  volt  Timoteusz  atya, 
a    szakállát,    haját   behavazta    az    idő,    de 

arca  rózsaszínű  volt,  mert  mindig  bort 
ivott  és  nem  vizet. 

A  perjel  kezébe  vette  a  poharat,  a  vilá- 
gosság felé  tartotta  és  szakértő  szemmel 
vizsgálta. 

A  pincemester  a  hordóra  vert  ezüstlap- 
ról kibetűzte  ezalatt  a  fölirást: 

—  A   Kállay-donációból  .  .  . 

A  perjel  ajkához  emelte  a  poharat  és 
csendesen  hörpintett  belőle.  Megforgatta 
szájában  a  bort  és  aztán  csettintett  nyel- 
vével : 

—  Ez  a  bor  az  aranykorból  való.  A  mi- 
kor kétszer  szüreteltek  a  hegyalján,  — 
mondta. 

És  az  atyák  áhítatosan  néztek  a  hor- 
dócska felé. 

Riminszky  helyeslőleg  bólintott  a  fejé- 
vel. 

—  Holnap  a  lipovnicai  tanyámról  tizen- 
két juhot  hajt  be  a  juhászgazdám  a  kolos- 
tor udvarára. 

Az   atyák  ismét  bólintottak. 
Áhítatos    csend    volt,    a    pincemester     a 
csöndben    megtöltötte    a    poharakat. 

—  Georgius  atya,  üsd  föl  az  Aranyköny- 
vet, a  melyben  boraink  története  foglal- 
tatik.  Halljuk   e   hordócska   történetét. 

Georgius  atya  álmatag,  szőke  férfiú  volt, 
fölállt  az  asztaltól  és  midőn  visszatért, 
egy  nagy,  rézkapcsos  könyvet  hozott  ma- 
gával. 

Lapozgatott  a  könyvben  és  mialatt  az 
atyák  a  bort  megízlelték,  csendes,  imád- 
kozó hangon  olvasni  kezdte  a  következő- 
ket: 

—  Kállay  donáció.  Tizenkét  hordóc-ka 
dupla  hegyaljai  asszú. 

Hajdani  jó  Rákóczi  Ferenc  idejében  ku- 
ruc kapitány  volt  Kállay  János. 

Mikor  megszólalt  a  tárogató,  menyecske- 
felesége nem  hogy  tartóztatta,  de  küldte: 

—  Eredj,  apámuram,  aztán  kerülj  haza 
épen,   egészségesen. 

Mentek,  mentek  a  magyar  urak  a  Rá- 
kóczi táborába,  mintha  valami  mulatságba 
mennének.  A  legjobb  ruhájukat  vették  föl, 
a  legszebb  kucsmájukat  nyomták  a  fe- 
jükbe. 

Kállay  János  uram  gyönyörű  szál  le- 
gény volt.  A  kasmirvörös  ruha  megfeszült 
rajta,  mintha  szobor  volna.  A  fejedelem 
nem  is  engedte  el  maga  mellől,  ott  tartotta 
udvari  vitéznek.  Hogy  pedig  el  ne  unja 
magát  Kállay  uram  az  udvari  életben,  el- 
hozatta Tiszahátról  az  agarait.  A  me- 
nyecske nem  tudta  mire  vélni,  hogy  mit 
akar  az  ura  az  agarakkal. 

—  Tán  csak  nem  agárral  kergeti  a  la- 
bancot, apámuram?  —  kérdé  levelében  az 
urától. 

De  hát  Kállay  János  uram  erre  a  levélre 
már  nem  küldött  feleletet.  Nem  azért, 
mintha  nem  lett  volna  érkezése  a  levél- 
íráshoz. Csak  azért  nem,  mert  röstelte  be- 
vallani a  felesége  előtt,  hogy  a  zajgó  tá- 
bori élet  helyett  a  vig,  tétlen  udvari  életet 
választotta. 

Hónap  hónap  után  múlott.  A  menyecske 
odalenn  Tiszaháton  már  el  sem  tudta  gon- 
dolni, hogy  mi  történt  az  ő  drága  urával, 
mikor  végre  levelet  hozott  egy  vén  huszár 
Kállay  Jánostól.  A  levélben  érzékeny  bú- 
csút vett  a  kapitány  Erzsikétől  és  megirta, 
hogy  a  fejedelem  parancsára  Parisba  uta- 
zik. Ki  tudja,  mikor  kerül  onnan  vissza?... 

A  menyecske  megcsóválta  a  fejét: 

—  Ha  a  fejedelem  parancsolta,  akkor 
jól  parancsolta,  —  gondolta  magában,   de 

azért    a    szive    összeszorult   a    fájdalomtól, 
szomorúságtól. 

Most  már  nemcsak  a  hónapok  multak, 
haucm  az  évek  is.  A  tiszaháti  vén  udvar- 
ház jegenyefái  háromszor  is  uj  ruhába  öl- 
tözködtek, tél  jött  őszre,  tavaszra  nyár.  A 
szép  Kállayné  egyszer  reggel  a  tükör  előtt 
állva  azon  vette  magát  észre,  hogy  holló- 
hajába ezüstszálakat  rakosgatott  titkon  az 
idő.  És  Jánosról  most  már  hir  sem  érke- 
zett. 

—  Könnyű  a  nagyságos  fejedelemnek  tü- 
relemmel várni  az  uraimra,  —  gondolta 
sokszor  szomorúan  az  árva  menyecske,  — 
de  vájjon  hol  találjam  én  föl  a  türelemnek 
a   forrását  ? 

Az  atyafiak  ellátogattak  hozzá  és  fej- 
csóválva  vigasztalták: 

—  Ha  élne,  már  régen  itthon  volna  .  .  . 
Elpusztult  János  valahol  a  nagy  idegen- 
ben. Búsulhatunk  érte! 

A  menyecske  hallgatta  egy  darabig  az 
atyafiakat,   de   utoljára  megunta   őket. 

—  Búsuljon  az  ördög!  —  pattant  föl 
végül.  —  Elmegyek  az  után  a  pernahajdor 
után  és  hazahozom  a  fülénél  fogva. 

Könnyű  volt  azt  mondani,  de  nehezebb 
keresztülvinni.  Paris  akkortájt  se  volt 
egy  macskaugrás  ide,  de  még  két  macika 
ugrás  sem.  Ha  a  véletlen  nem  jő  Kállayné 
segélyére,  tán  még  ma  is  csak  a  cipellője 
-irkát  kopogtatja  a  fel  s  ah!  való  sétál- 
gatásban  a  kúriában.  De  a  véletlen  jó  ba- 
rát. Egy  vén  kuruc  barát  került  a  kör- 
nyékre, a  ki  anekdotával  és  imádsái 
tartotta  a  kedvet  a  kuruc  seregben.  El- 
vitte a  jobb  karját  valami  bolond  golyó. 
Ott  kellett  hagynia  a  sereget,  llivták  pe- 
dig  a  vén  barátot  fráter  Homoluinuk. 

Homolai  fráter  ne  tudta  volna,  hol  van 

Paris?  A  barátok  abban  az  időben  többet 
tudtak,  mint  manapság  a  püspökök.  Hisz 
bejárták  az  egész  világot  hajdanában  .  .  . 
Fráter  Homolai  odaszegődött  a  Kál- 
lavné  szolgálatába.  Csavargatta  rőfös  sza- 
kállát: 

—  Csak  bizza  rám,  nemzetes  asszony, 
előkeritjük  a  kapitány  urat  a  föld  alól  is. 

Egy  nagy  batárt  fölpakkoltak.  Kál- 
layné elbúcsúzott  a  virágzó  nyárfáktól  s 
< -1  indult  ura  keresésére.  Homolai  lóháton 
ballagott  nyomába. 

Messze  van  Paris  Tiszaháttól,  de  ha 
még  olyan  messzire  lett  volna,  akkor  is 
odaért  volna  Kállayné.  Odaért  a  nagy, 
idegen  városba  és  elkezdte  keresni  az 
urát. 

A  harmadik  napon  Homolai  fráter,  mi- 
kor a  keresésből  hazakerült  a  szállásra, 
azt  mondta: 

—  Megvan    ám    ő    kelme! 
Kállayné    fölugrott: 

—  Hol  van? 

A  barát  csóválta  a  fejét: 

—  Egy  kis  baj  van  ám!  .  .  .  ö  kelme 
i«en  nagy  ur  lett.  A  francia  király  gár- 
distája. Már  magyarul  is  elfelejtett  fé- 
lig-meddig. 

Kállayné  fenyegetőleg  vonta  össze  szem- 
öldökét 

—  Majd  eszébe  juttatom  én  neki  a  ma- 
gyár  szót!  —  mormogta. 

Homolai    csak    a    fejét    rázta: 

—  Nehéz  lesz  az! 

De  másnap  reggel  elvezette  a  menyecs- 
két Kállay  János  szállására.  Aztán  hagyta 
egyedül  menni  az  asszonyt  előre,  ő  maga 
szépen  hátul   maradt. 

Hogy  történt,  miképp  esett  meg  a  há- 
zaspár   találkozója,    arról    nem    mesél      a 

régi  irás,  csak  annyi  bizonyos,  hogy  Kál- 
lay  János  uram  csakhamar  otthagyta  a 
francia  király  udvarát.  Haza  költözött 
Tiszahátra  és  késő  öregségéhen  derülten 
mesélte    pipaszó    mellet : 

—  Egyszer  Parisban  igy  szólt  hozzám 
Lajos  király:  Komám,  jó  volna  holnap 
vadászni    menni  .  .  . 

A  múlt  —  a  huncutkodó  múlt  —  igy 
oszolt  szét  köddé  az  ő  szemében  is. 

És  Kállay  Jánosné  sem  feledkezett 
meg  a  barátról.  Tizenkét  hordó  asszubort 
küldött  a  lipovnicai  kolostornak,  ahová 
Homolai    fráter    öregségében    elvonult  .  .  . 

Eddig  tartott  a  történet. 

Georgius  atya  becsapta  a  könyvet  és  a 
pohár  után  nyúlt. 

A   perjel    igy  szólt   ünnepélyes   hangon: 

—  Fráter   Homolai   emlékezetére! 

Ivott  és  az  atyák  vele  ittak.  A  nagy  fél- 
homályos ebédlőben  halk  csengéssel  száll- 
tak vissza   a   poharak   a   diófaasztalra. 

Riminszkynek  kipirosodott  az  arca  a 
pompás  italtól. 

—  Tiz  öl  fát  hoznak  holnap  az  erdőm- 
ből  a   kolostor   udvarába   —   mondta. 

Az  aranykorból  való  asszu,  a  mely 
szinte  csengve  ereszkedett  belé  a  finom 
kristálypoharakba,  mintha  folyékony  érc 
lenne,  hamarosan  megtette  hatását.  Az 
álmos,  mozdulatlan  atyák  lassan  kihúzo- 
gatták mind  a  két  kezüket  a  bő  szőrcsu- 
hából, sőt  egyik-másik  mezitelen  karjá- 
val  az  asztalra   könyökölt. 

Riminszky  nagy  fejét  lehajtotta  és  ko- 
mor arccal  nézte  a  bort.  Igen  rossz  gon- 
dolatok kergetőztek  a  fejében.  Minden- 
féle asszonyok  árnyékai  szálltak  keresz- 
tül kristálytiszta  boron.  Mindig  más  és 
más  figurák. 

És  akkor,  a  midőn  páter  Georgius,  az 
ábrándos,  egy  sötét  diófaszekrényből  kar- 
hosszúságú fúvó  hangszert  vett  elő,  a 
melybe  csendesen  belefujt,  Riminszky  az 
asztalra  hajtotta   a    fejét. 

De  az  atyák  többsége  sem  igen  maradt 
nyugodtan,  a  midőn  ez  a  hangszer  meg- 
szólalt. A  nagy,  kemény  koponyák  kop- 
pantak a  diófán,  a  kezek  ökölbe  szorul- 
tak és  a  pincemester  fráter  olyan  mélyen 
nyomta  a  csapot  a  hordócskába,  hogy  ez 
szinte  feljajdult  belé. 

Georgius  egy  Rákóczi-korból  itt  mara- 
dott tárogatót  fúvott.  És  a  falak  vissz- 
hangozták a  tárogató  hangját. 

—  Rákóczi  járt  erre,  —  mondotta  egy 
nagyszakállú   vén   barát. 

A  hangszer  még  azon  időkből  való  volt, 
a  mely  időben  Rákóczi  Ferenc  járt  erre. 

Erre  járt  volt  és  a  hangszert  itt  felej- 
tette. 

Egy  zivataros  téli  éjjelen  történt,  hogy 
Rákóczi  Ferenc,  Magyarország  és  Erdély 
nagyfejedelme  kopogtatott  a  határszéli 
kolostor  kapuján. 

A  vándorlónak  a  vendégszerető  barátok 
kaput  nyitottak  és  midőn  a  vándorló  sar- 
kantyús csizmáit  elnyújtotta  a  tüz  mel- 
lett, a  barátok  ilyen  kérdéssel  fordultak 
hozzá : 

—  Mondd,  vándor,  merről  jösz?  Len- 
gyelországból   vagy    Magyarországból  ? 

—  Magyarföldről,  —  felelt  a  vándor. 

—  Mi  hir  magyarföldön?  Lesz-e  sza- 
badság,  él-e  még  Rákóczi? 

—  A  szabadság  meghalt  és  vele  hal 
Rákóczi!   —  felelt  a  vándorló. 

A  barátok   megcsóválták  a  fejüket. 

—  Ugyan  honnan  tudnád  te  azt,  sze- 
gény vándorló?  A  szabadság  él  és  Rákóczi 

Ferenc  még  mindig  uralkodik  Magyar-  és 
Erdélyországokban. 

A  vándorló  erre  elnevette  magát. 

—  A  bujdosó,  a  ki  itt  előttetek  ül, 
senki  más,  mint  Rákóczi  Ferenc. 

A  derék  barátok  persze  nem  nagyon 
adtak  hitelt  ennek  a  beszédnek. 

Igen  csóválgatták  a  fejüket,  a  mig  az 
éjjel  folyamán  megérkezett  a  fejedelem 
kísérete,  néhány  válogatott  kuruc  vitéz, 
a  kik  mcnek ülésközben  valahol  Késmárk 
táján   verekedtek    labanc-katonákkal. 

Csupa  párducbőrkacagányos,  sárgacsiz- 
más vitéz,  a  kiknek  vékony  kis  bajuszuk 
hetykén  fel  volt  pederve  és  a  szemük  sö- 
téten lobogott. 

A  vitézek  között  volt  egy  olyan  i>,  ■ 
melyik  a  fúvószerszámot  kezelte. 

Ez  keresztbevetett  lábbal  a  földre  ült 
a  medvebőr-kanapé  mellett,  a  melyen  a 
fejedelem  hevert  és  halkan  fújdogálni 
kezdte  .  .  . 

Valami  véletlen  folytán  a  fuvó-hang- 
szer  ott  maradott  a  kolostorban,  a  mikor 
az  éji  vendégek  hajnalhasadáskor  tovább 
mentek. 

Rákóczi  Ferenc  hálából  évek  múlva  egy 
szekér  bort  küldött  a  vendégszerető  bará- 
toknak hegyaljai  pincéjéből,  a  mely  bort 
a  barátok  békésen  elfogyasztottak. 

Azonkívül  mindig  akadt  valaki,  a  ki  a 
régi  szerszámot  meg  tudta  szólaltatni, 
hol  egy  fráter,  hol  egy  páter,  —  a  táro- 
gatón kivlíl  másféle  zenét  nem  igen  hal- 
lottak  a   lipovnioai   kolostorban. 

Most  is  azt  fújta  a  szőke  szakállú  ba- 
rát és  már  mint  ilyenkor  szokás,  a  kezek 
ökölbe  szorultak,  az  arcok  kipirultak  és  a 
tizeinek  felragyogtak. 

—  Más  világ  van,  —  sóhajtott  a  per- 
jel. —  Hagyj  föl  a  muzsikával. 

Riminszky,  a  ki  eddig  nem  igen  avat- 
kozott a  dologba,  most  öklével  az  asz- 
talra csapott: 

—  Tiz  akó  bort  küldök  a  kolostornak, 
mert,  becsületemre,  megérdemlitek. 

A  legöregebb  fráter  —  volt  valami  ki- 
lencvenesztendős —  ilyen  alkalmakkor  el 
szokta  hagyni  a  kapufülkét.  Ugyan,  csak 
nem  jut  eszébe  a  szepesi  püspöknek  éppen 
erre  járni? 

Ott  ült  az  öreg  és  reszkető  fejjel  bólon- 
gatott a  melódiákra,  a  melyek  az  ölesvas- 
tagságu  falak  között  felhangzottak.  A  po- 
harat sem  vetette  meg  ezenközben  s  egy- 
szer Riminszky  ur  füléig  hajolva  igy  ta- 
lált szólani: 

—  Mi  ugyan  csupán  Istennek  egyszerű 
szolgái  vagyunk  itt  Lipovnicán,  de  az  or- 
szágút erre  elviszen  és  mindent  tudunk,  a 
mi  a  környéken  történik. 

—  Mi  történik,  tisztelendő  testvér?  — 
kérdezte   Riminszky. 

A  vén  fráter  öreg  szemével  hamiskásan 
hunyorított. 

—  No,  a  nizsderi  várban  is  történik 
néha  valami !  Ha  nem  csal  horoszkópom, 
lovad  éppen  a  nizsderi  magaslatokról  ér- 
kezett ide  veled  . . . 

Riminszky  ur,  —  mert  hiszen  nem  ta- 
gadhatta, —  beleegyezőleg  bólintott. 

—  A  napokban,  —  folytatta  a  vén  ba- 
rát, —  a  régi  kalitkából  egy  madárka 
röppent  ki.  Erre  járt  Lipovnica  felé,  a 
midőn  a  kolostorban  éppen  Ave  Máriát 
harangoztak.  Egy  kis  madárka  jött  Nizs- 
der  felől  és  az  országút  népteíen  és  el- 
hagyott volt. 

Krúdy  Gy. :  A  podoliDi  kisértet.  14 

Riminszky  visszafojtott  lélekzettel  hall- 
gatott. 

A  vén  barát  megnedvesítette  üreg  aj- 
kát. A  bornak  egy  részét  bizony  már  csu- 
pán nyelvével  kellett  összeszedegetni  aj- 
kai körül,  a  hová  az  kifolyt. 

Csettintett  a  nyelvével  s  igy  folytatta: 

—  A  kapu  alatt  éppen  Fintor  a  podo- 
lini  susztermester  melegítette  belső  ré- 
szeit, mert  megfázott  a  hosszú  útban. 
Ott  kocintgattam  vele  e  szent  kolostor 
nevében,  a  mikor  a  madárka  az  ország- 
úton közeledett.  Sárga  vászonruha  volt 
rajta  és  uszályát  fölemelte  kezével,  a  mint 
sietve  lépegetett. 

—  Nos?  —  kérdezte  Riminszky  és  el- 
tolta a  poharát. 

—  Erre  jött  és  megállott  a  kolostor 
előtt.  Mint  mikor  a  lengyel  urak  hús- 
hagyó keddjén  bolondos  ruhákba  öltöz- 
ködve szánkáznak  vagy  lovagolnak  erre- 
felé, olyanféle  maskurája  volt  a  leányzó- 
nak, még  mondtam  is  neki:  húshagyó 
messze   van,   galambom. 

Eiminszky  türelmetlenül   intett: 

—  Mindegy  az. 

—  Fehér,  lisztes  paróka  a  fején,  a  lá- 
bán aranysarkú  cipő.  Szuhinka,  a  lőcsei 
gyolcsos,  a  ki  éppen  itt  etetett  a  kolos- 
tor előtt,  ugy  rámeresztette  a  szemét, 
hogy  szinte  kipottyant  a  szeme.  Mert 
különben    igen    takaros    fehércseléd    volt. 

—  Mindegy  az,  —  türelmetlenkedett 
Riminszky. 

De  észrevette,  hogy  bolondot  mondott, 
azért  hozzátette: 

—  Azaz,  hogy  nem  egészen  mindegy. 
Meséld  tovább,  fráter,  merre  ment  az 
aranycipős   kisasszony? 

—  Bizony  az  nem  messzire  ment,  csak 

a  kőpadig,  a  mely  a  kolostor  előtt  van, 
ott  fáradtan  leroskadt,  mintha  messzi  út- 
ról jött  volna.  Szuhinka  uram  nyomban 
beszélgetésbe  eredt  vele,  magam  is  oda- 
odafigyeltem, mert  más  gondom  nem  igen 
volt  akkor. 

—  Honnan  jösz?  —  kérdezte  Szuhinka 
r.ram   a   maskarás   kisasszonytól. 

—  Szolgálatban  voltam  idáig,  de  az 
úrnőm    elkergetett. 

Szuliinka  uram  csóválta  a  fejét. 

—  Ejnye,  ejnye,  hát  aztán  ebben  a  ru- 
hában szolgáltál? 

—  Ebben,  —  felelt  a  kisasszonyka.  — 
Mert   az   úrnőm   igy    szerette. 

—  Hát  mostan  hová  mégy?  —  kérdezte 
Szuhinka. 

—  Toporcra  mennék,  mert  ott  van  egy 
öreg  néném. 

—  Hát  akkor  ülj  föl  a  szekeremre,  ép- 
pen arra  megyek. 

—  Nem  sokára  el  is  indultak.  Szuhinka 
uram  a  kisasszonykára  teritett  egy  vas- 
tag pokrócot,  aztán  elmentek.  Sokáig  ne- 
vettem  magamban,  hogy  aranysarkú  ci- 
pőben   volt    szolgálatban    a    kisasszony. 

Riminszy  elgondolkozott. 

—  Ismerem  azt  a  fránya  Szuhinkát, 
—  mormogta,  —  szép  leánynak,  menyecs- 
kének mindig  szívesen  ad  helyet  a 
szekerén. 

Nem  igen  izlett  neki  a  bor  többé,  a  tá- 
togatót  se  hallgatta  már  szívesen,  csak- 
hamar elbúcsúzott  a  vendégszerető  ko- 
lostortól és  lovára  ült. 

Lipovnicáról  Cservenka  felé  vette  az 
útját. 

Ott  a  falusi  csárdában  hallotta,  hogy 
a  Szuhinka  vásáros  szekere  erre  járt  és 
•    szekerén    ott    ült    a    pokrócba    burkolt 

leány.  Szuhinka  szokás  szerint  megpihent 
a  korcsmában  és  vöröshagymát  evett, 
hozzá  pálinkát   ivott. 

Mizsonyai  Pál,  a  korcsmáros  észrevette 
a  leányt  a  szekéren. 

—  Szép  portékát  árulnak  a  krakkói  vá- 
sáron, —  mondta  évődve.  —  Nagyon  ügyes 
emberek  az  ottani  mézeskalácsosok,  hogy 
ilyen  helyre  babákat  csinálnak. 

Szuhinka  uram  vállat  vont  és  nem  igen 
felelt. 

Mizsonyai   tovább   évődött. 

—  Csak  arra  vagyok  kíváncsi,  hogy 
kinek  vette  Szuhinka  uram  ezt  a  kék- 
szemű mézesbabát.  Magának-e,  vagy  más- 
nak? 

Szuhinka  lustán  vállat   vont. 

—  Nekem  van  otthon  feleségem.  Mit 
csinálnék  a  mézesbabával? 

Látszott  rajta,  hogy  igen  nagyon  saj- 
nálja,  hogy   otthon   felesége  van. 

Riminszkyt  lehangolták  a  Cservenkán 
hallott  hirek.  A  macska  tudja,  miért,  leg- 
joban  azt  szerette  volna  hallani,  hogy  a 
lőcsei    gyolcsos   eltörte   közben   a   lábát. 

Estére  érkeztek  Primókára,  a  mint  Rí- 
ni inszky  később  megtudta.  Szuhinka  min- 
denáron tovább  akart  utazni,  mert  hold- 
világos éjszaka  volt,  de  fölhagyott  szán- 
dékával, a  mikor  meghallotta,  hogy  a 
napokban  erre  felé  látták  csavarogni  Já- 
nosikot, a  havasi  rablót. 

—  No,  akkor  itt  maradunk,  —  dör- 
mögte a  leánynak,  —  mert  se  a  porté- 
kámat, se  téged  nem  szívesen  adlak  a  Já- 
nos ik    fogára, 

A  leányka  a  korcsmáros  feleségével 
aludt,  mig  Szuhinka  uram  a  szekerén 
maradt  és  szokása  szerint  egész  éjjel  fü- 
tyülgetett. Mondják,  hogy  álmában  éppen 

ugy  fütyült,  mint  ébren.  így  nem  igen 
lehetett  sohasem  tudni,  hogy  mikor  alszik 
az   élelmes   kalmár. 

Hajnalban  már  útra  keltek.  A  nagy 
szekér  tovagurult  a  primókai  mély  hegyi 
utón. 

A  vizsnyai  vendégfogadóban,  a  mely 
körül  három  országút  keresztezi  egymást, 
délfelé  érkezett  Szuhinka  uram  a  szeke- 
rével. Éppen  egy  csomó  lengyel  és  sze- 
pesi gyolcsos  tanyázott  az  ivóban.  Vásá- 
rokról jöttek,  vásárokra  mentek:  nagy 
volt  a  kedvük,  a  pohár  feneke  sürün  ko^ 
pogott  az  ivó  asztalán. 

Szuhinkának    nagyon    megörültek. 

A  lőcsei  gyolcsosnak  mindig  volt  va- 
lami vidám  tréfa,  pajkos  bolondság  a  tü- 
szőjében. Ancsurkát  a  szekéren  hagyta  a 
nagy  vasládák  között  és  meghagyta  neki, 
ha  egy  tejszemű  embert  lát  a  szekér  kö- 
rül ólálkodni,  akkor  lármát  csapjon,  mert 
a  tejszemű  ember  senki  más,  mint  a  hires 
Jnnosik,    vásárosok    fosztogatója. 

Mi  történt,  mi  nem  történt  az  ivóban, 
azt  nem  igen  kell  hosszadalmasan  elmon- 
dani. A  lengyel  és  szepesi  gyolcsosok  na- 
gyon megörültek  egymásnak.  Ölelkeztek, 
csókolóztak  és  iddogáltak.  Özvegy  Su- 
sákné,  a  fogadó  tulajdonosa  egy  öles  ter- 
metű asszonyság,  egymásután  hordta  ki 
az  ivóból  a  végképpen  elázott  vendégeket. 
A  szinben  szalma  volt  a  földre  szórva, 
odafektette  az  ital  legyőzöttjeit.  A  lég- 
iitől sók  között  volt   Szuhinka  uram  is. 

Midőn  egy-két  óra  múlva  magához  tért, 
a  szekerét  megtalálta,  de  a  szekérről 
hiányzott   az   aranycipős   kisasszonyka. 

Riminszky  izgatottan  hallgatta  a  tör- 
ténetet : 

—  Nos,  elment  magától,  vagy  elvitte 
valaki?  Mit  gondolsz  Susákné? 

Susákné   a   Riminszky   arcába   nézett: 

—  Én  eddig  nem  gondoltam  semmit. 
De  most  már  azt  gondolom,  hogy  a  ki 
után  ilyen  nagyságos  ur  tudakozódik, 
mint  te  vagy  Riminszky  ur,  annak  bíz- 
vást lehet  aranyból   a  cipellője  sarka. 

—  Ne  bolondozz  —  felelt  csendesen 
r.iniinszky.  —  Öreg  legény  vagyok  már. 
Tisztára  annyi  az  egész,  hogy  megígértem 
valakinek,  hogy  nem  hagyom  el  ezt  az 
árva  gyereket .  . .  Gondolkozz,  Susákné, 
nem  bánod  meg,  hogy  hová  lehetett  az  a 
kisasszonyka  ? 

A  termetes  asszonyság  összeráncolta  a 
homlokát. 

—  Sok  ember  megfordult  Itt.  Honnan 
a  manóból  tudnám  én  valamennyinek  a 
szándékát?  Egyik  jó  szándékkal  van,  ■ 
másik  rossz  szándékkal.  Még  az  is  meg- 
lehet, hogy  valaki  ellopta  a  kisasszonyt. 
Igen  értékes  kék  szeme  volt,  a  mint  egy 
pillanatra  láttam.  Legalább  Is  annyit  él 
a  szeme,  mintha  rubintból  lett  volna. 

Riminszky  rosszkedvűen  hallgatta  ezt 
a  beszédet. 

Estére,  a  mikor  Podolinba  ért,  már 
olyan  haragos  volt,  hogy  kezében  maradt 
a  szobájának  a  kilincse,  a  midőn  oda 
benyitott. 

Az  öreg  Mik,  a  ki  gazdája  körül  for- 
golódott, felemelte  a  földről  az  eltört  ki- 
lincset   és    megnyugtatói ag   mondta: 

—  Nem  baj  az,  nemzetes  uram.  Reggelre 
újra  a  helyén  lesz  a  kilincs.  Még  pedig 
olyanformán  lesz  a  helyén,  hogy  onnan 
többé  le  nem  törheted. 

Riminszky  a  medvebőrre  dobta  magái 
és  valami   különös  ellágyulással   nézte    az 

öreg    szolgát,    a    ki    csizmájába    kapaszko- 
dott. 

—  Tudod-e,  mi  történt,  öreg  Mik?  Nyisd 
ki  a  füled,  öreg!  Ellopták  a  kis  Ancsur- 
kát. 

Mik  eleresztette  a  csizmát  és  a  szája 
tátva  maradt. 

—  Kinek  kellett  a  mi  Ancsurkánk?  — ■ 
kérdezte  nagy  megilletődéssel.  —  Ugyan 
kinek  fájt  rá  a  foga? 

—  Mit  tudom  én,  —  dörmögte  Ri- 
minszky.  —  Csak  annyi  bizonyos,  hogy 
nyoma  veszett . . .  Öreg  Mik,  kedves  szol- 
gám, tudnál-e  lóra  ülni,  mint  hajdanában? 

—  Hogyne,  uram,  hogyne. 

—  Ülj  hát  lóra.  Az  éjjel  holdvilágos,  el 
nem  tévesztheted  az  utat.  Nyargalj  To- 
porcra  és  keresd  fel  az  öreg  Marczinká- 
nét.  Ha  nála  nincsen  Ancsurka,  akkor 
már  sehol  sincs.  Akkor  már  elveszett. 
Örökre.  Elvitte  magával  valamely  lengyel 
gyolcsos,  vagy  ellopták  a  vándorlók.  Va- 
laki magával  hurcolta,  mert  hisz  szép  volt 
a  szeme. 

Az  öreg  Mik  mély  felindulással  bólon- 
gatott fejével: 

—  Hallottam  magam  is  valamikor, 
hogy  szép  leányokat  szokásos  ellopni,  el- 
hurcolni idegen  országokba,  a  hol  elad- 
ják őket.  Némelyikért  annyi  kiló  ara- 
nyat adnak,  a  mennyit  nyom.  Vájjon  ez 
történt   volna   a    mi   Ancsurkánkkal    is? 

—  Ülj  lóra,  Mik,  és  járj  gyorsan. 
Köss  sarkantyút  a  csizmádra,  hever  elég 
rozsdás    sarkantyú    a    kamarában. 

Az  öreg  Miknek  már  nem  kellett  ismé- 
telni a  parancsot . . . 

Hajnalodott,  a  mikor  lódobogás  hallat- 
szott lenn  a  piacon. 

Riminszky  ur  nem  igen  aludt,  gyor- 
san az  ablakhoz  lépett  és  felnyitotta  azt. 
A  holdvilágos  térségen  nyargalva  jött  a 
fehérszakállú  Mik  és  mögötte  a  nyereg- 
ben ott  ült  Ancsurka.  Hosszú  uszályos 
ruhája  lobogott  utána  és  aranyos  cipőjén 
megreszketett  a  holdsugár. 

Riminszky  ur  a  következő  percben  oda- 
lenn volt  az  utcán.  Két  karjával  leemelte 
Ancsurkát  a  nyeregből.  Szólni  nem  igen 
tudott  mindjárt.  Csak  nézte  a  leány  fe- 
hér arcát,  tündöklő  szemét. 

Az  öreg  Mik  a  földre  zörrent  és  nagy 
komolysággal   jelentette : 

—  A  kisasszonyt  Toporcon  megtalál- 
tam és  legjobbnak  tartottam  mindjárt 
magammal  hozni. 

Riminszky  ur  hálásan  veregette  meg  a?, 
öreg  Mik  hátát. 

—  Derék  ember  vagy  Mik.  Mondd,  mi- 
vel jutalmazzam  meg  hűségedet?  —  kér- 
dezte  Riminszky   ur. 

Mik  a  csizmája  orrára  nézett,  mintha 
attól  kérne  tanácsot.  Aztán  csendesen 
mondotta : 

—  A  zárak  és  lakatok  a  házban  mind 
a  régiek.  Ideje  volna  már  ujakkal  fel- 
cserélni a  régi  holmikat. 

—  Cseréld  fel,  öreg  Mik,  annyiszor  cse- 
réld,   a   hányszor    akarod. 

—  Köszönöm  uram.  ■ —  felelt  a  vén 
szolga. 

—  Jer,  Ancsurka,  jer.  —  szólt  Ri- 
minszky a  leányhoz.  —  Többé  soha  sem 
engedlek   cl   magamtól. 

Felvitte  az  emeletre  és  ott  a  legna- 
gyobb székbe  leültette,  a  mely  széknek  pi- 
ros bársonyból  volt  az  ülése  és  a  lábai 
aranyozott  oroszlánkarmokban  végződtek 
s    a    legenda    szerint    eddig    benne    csupán 

lengyel    vojvodák    ültek,    nem    pedig    elve- 
szett és  megtalált  tót  leánykák. 

—  Ülj  itt  Ancsurka  és  ha  keved  tartja, 
soha  se  is  kelj  föl  innen.  Annyi  szolgáló- 
leányod lesz,  a  hány  ujjad  van  és  mind- 
nek  te   parancsolhatsz. 

Ancsurka  tágranyitott  szemmel  hallga- 
tott. 

—  Selyemből,  bársonyból  lesz  a  ruhád 
és  színaranyból  a  papucsod.  Mindent  meg- 
kapsz, a  mit  szád,  szemed  kivan.  Csak  itt 
kell  maradnod  mindig. 

Ancsurka  azt  hitte,  higy  álmodik.  Le- 
hajtotta a  fejét  és  titkon  megcsípte  a 
karját.  Ébren  volt,  valóság  mindaz,  a  mit 
hallott  .  .  . 

Későbben  Riminszky  ur  még  azt  is  meg- 
kérdezte, hogy  hová  lett  Ancsurka  a  gyol- 
csos szekérről. 

—  Eluntam  várni  a  gazdát,  —  felelt 
egyszerűen  Ancsurka  —  és  gyalog  foly- 
tattam utamat  Toporc  felé. 

—  És  nem  bántott   senki   útközben? 

—  Bántani  nem  bántottak.  Csak  az  em- 
berek olyan  furcsán  néztek  reám,  mint 
egy  kísértetre.  A  falusi  gyerekek  utánam 
szaladtak,  a  kutyák  megugattak.  Mar- 
czinkáné  egy  darabig  nem  akart  beengedni 
a  házába.  Be  furcsa  maskara  vagy,  — 
mondogatta  mindig.  Pedig  nekem  nagyon 
tetszett  a  ruhám. 

Még  mindig  az  a  sárga  bársony  lo- 
vaglóruha volt  rajta,  a  melyet  a  nizsderí 
várban  viselt.  Riminszky  ur  hallgatva 
nézte  és  nagyon  kimelegedett.  A  következő 
percben  lehajolt  és  megcsókolta  az  An- 
csurka  kezét. 

A    mire    Ancsurkának    vérvörös    lett    az 

X.  FEJEZET. 


A  liscrtet  megjelen. 

A  ki  Podolinban  azelőtt  ismerte  a  Ri- 
minszky-házat,  ugyancsak  elbátaulhatott, 
ha  útja  véletlenül  rövid  időn  belül  arra 
vitte   és  az   ódon   háznak   nyomát   kereste. 

Mintha  mindenestül  elnyelte  volna  a 
föld  a  vén  portát,  a  hol  hajdanában  fc 
„vajdák"  laktak,  ivással  és  egyéb  nemes 
időtöltéssel  várakozván  az  időre,  a  mig 
vagy  itt  e  földön,  vagy  a  másik  világon 
visszanyerik  vajdai  méltóságukat.  Mert 
a  vajdaság  bizonyos  volt.  Az  egyik  Ri- 
minszky  —  valamikor  —  sok  pénzt  köl- 
tött arra,  hogy  valami  lázadás-félét  csi- 
náljon odaát  Lengyelországban.  A  láza- 
dást vérbe  fojtották,  némely  békétlenke- 
dőket fölakasztottak  . .  .  Riminszky  állí- 
tólag igy  szólott  volna  akkor: 

—  Nem  baj,  barátaim.  A  másvilágon 
folytatjuk  a  háborút.  Odaát  talán  győze- 
delmeskedik  az   igazság. 

Megnyugodtak- e  ebben  azok.  a  kik  nya- 
kukban hurokkal  lépték  át  a  másvilági 
ösvényt,  —  nem  tudatik.  A  legendák  ren- 
desen elhanyagolják  az  efféle  részlet-dol- 
gokat. 

Tehát  a  vajdák  régi  tanyáját  elnyelte  a 
föld  éfl  helyébe  egy  mosolygó,  vidám  há- 
zikót építettek  szorgalmas  kezek.  Azaz  ta- 
lán a  falak  megmaradtak,  csak  a  régi  szí- 
nüket váltották  föl  mással.  Azelőtt  ko- 
mor zöldek  voltak,  most  rózsaszínűek  let- 
tek. A  tetőről  leverték  a  mohos  zsindelyt 
és  helyébe  tarka,  sokszínű  zsindelyt  rak- 
tak. Az  írj  kapun  rézkilincs  ragyogott,  a 
melyet  egy  görbelábú  öreg  ember  sürün 
fényesített.    Es    az    ablakokból    a    zordon 

vasrácsok  helyett  vidámságot  jelentő  vi- 
lágos függönyök  nevettek  ki. 

A  mig  az  ódon  ház  igy  megifjodott,  Ri- 
minszky  nr  se  maradt  tétlenül. 

Elutazott  Podolinból  ós  mikor  vissza- 
jött, a  szomszédjai  is  alig  ismerték  meg. 
A  haja  megfeketedett,  a  bajusza  gácsér- 
formájú lett  ás  az  arca  piros,  mint  a 
rózsa. 

—  Ördöngös  Riminszkyje  —  mondogat- 
ták a  podoliniak.  —  Néhány  esztendőt  el- 
tett annak  idején  az  ifjúságából,  hogy 
elővehesse,   ha    szüksége   lesz   rá. 

Hová  tette  Riminszky  az  ifjú  esztendő- 
ket és  honnan  vette  olyan  hirtelen  elő, 
arra  talán  a  naiv  podoliniakon  kivül  min- 
denki tudott  volna  felelni.  Valamely 
ügyes  borbély  officinájából  vette  elő  a 
megtakarított  ifjúságot. 

Midőn  Ancsurka  látogatására  ment  Lő- 
csére, a  hol  egy  egész  házat  bérelt  ki  a 
leánynak  és  öreg  nénikéjének,  a  honnan 
majd  illendő  módon  elhozhassa  feleségé- 
nek, négy  fehér  lovat  fogatott  a  kocsijába 
és  a  bakra  zsinóros,  kardos  huszár  ült. 

—  A  püspök  se  járhat  másképpen,  pe- 
dig a  püspöknek  talán  még  Rimins/ky- 
nél  is  több  báránya  van  —  mondták  a  po- 
doliniak. 

Mire  Fintor  uram,  a  sánta  suszter 
nyomban  megfelelt: 

—  A  püspöknek  lehet  több  báránya,  de 
nem  mindegyik   báránynak   van  gyapja. 

A  mi  bizony  igaz  lehet,  tekintve  a  sze- 
gény szepesi   egyházmegyét. 

Riminszky  szakított  az  európai  viselet- 
tel. Szárnyas  kabátban,  kürtőkalapban,, 
lakktopánkában  mindenkit  láthat  An- 
csurka. De  ugyan  van-e  Lőcsén  olyan  va- 
laki, a  ki  zöld  szattyáncsizmát  hord  a   Iá- 

bán  és  minden  lépésénél  finoman  muzsi- 
kál az  ezüstsarkantyú?  De  még  zöld  men- 
tét, aranynyal  gazdagon  kihányva,  kó- 
csagtollat  föveget   se   hord   minden   ember. 

A  mikor  üveges  hintóján  végigrobogott 
a  kis  falukon,  a  tótok  lekapták  a  kalapju- 
kat. Azt  hitték,  hogy  maga  a  király  jár 
közöttük,  vagy  legalább  is  annak  a  hely- 
tartója. 

A  kik  ismerősebbek  voltak  a  dolgokkal, 
szájukkal    esettintve    magyarázták: 

—  Nem  született  még  olyan  tót  leány  a 
világon,  mint  Prihoda  Anna.  A  Szűz  Má- 
ria vigyázott  reá  a  bölcsőjében,  az  ve- 
zette a  kezénél  fogva  későbben  is.  Azért 
nem  volt  szüksége  Prihoda  Annának  az 
édesanyjára.  Mária  azt  mondta  neki: 
„Eregy  pihenni  te  szegény  tótasszony,  ele- 
get dolgoztál,  kapáltál  már:  majd  én  vi- 
gyázok az  árvádra."  És  a  kire  Mária  vi 
gyáz,  Iliminszkyhez  adja   feleségül. 

Mások  nem  ebből  a  szempontból  fog- 
ták fel  a  dolgot. 

—  Bolond  ez  a  Riminszky,  az  Isten  el- 
vette az  eszét.  Minek  neki  Prihoda  Anna? 
Egy  egész  vármegye  minden  szép  leánya 
a  felesége  lehetett  volna,  ő  pedig  kivá- 
laszt magának  egyet  Majd  megunja,  majd 
eldobja ...  A  legszebb  bocskorból  is 
rongy  lesz  valamikor.  Hogyan  vesz  akkor 
Kiminszky   uj    bocskort? 

De  hát  ezek  a  beszédek  nem  jutotta!;  a 
Riminszky  fülébe.  Járta  üveget  hintóján 
Lőcse  és  Podolin  között  az  országutat.  A 
mezők;. n  mindenütt  sárga  virág  nyilott, 
a  réteken  sárgaszoknyás  tót  leányok  dol- 
goztak. Össze  lehetett  téveszteni  a  tót  leá- 
nyokat a  virágokkal. 

A    lőcseiük    is    nagyon    büszkék    voltak., 

hogy  olyan  igen  nagy  ur  éppen  az  ő  váro- 
sukat választja  ki,  hogy  onnan  asszonyt 
vigyen.  Hiába,  jó  Ízlése  van  annak  a  Ri- 
minszkynek.  Tudja,  hogy  a  lőcsei  leányok 
mind  szépek,  dolgosak,  erkölcsösek. 
Hogyha  a  három  tulajdonság  közül  csak 
egyik  is  ráragad  a  kis  menyasszonyra,  — 
már  pedig  valamelyik  csak  ráragad,  hisz 
az  odavaló  levegőt  szívja,  meg  a  vizet 
issza  —  Riminszky  akkor  is  boldog  ember 
lehet. 

Az  üveges  batár  soha  sem  jött  üresen. 
A  hintó  mögé  terjedelmes  láda  volt  csa- 
tolva én  a  ládában  mindig  akadt  valami 
ajándék  Ancsurkának  meg  Marczinkáné- 
nak.  A  legszebb  ruhákat  Ancsurka  viselte 
Lőcsén,  a  legdrágább  kalapjai  neki  vol- 
tak, selyem,  bársony,  brokát  annyi  he- 
vert a  szobájában,  hogy  akár  boltot  ren- 
dezhetett volna  be  belőle.  De  több  esze 
volt,  hogy  boltot  rendezett  be  volna,  egész, 
nap  azon  töprengett  Marczinkánéval,  hogy 
mit  varrjanak  ők  abból  a  sok  drága  kel- 
méből? Később  erről  is  gondoskodott  Ri- 
minszky ur  —  mintha  csak  az  Ancsurka 
gondolatát  találta  volna  ki  —  három  var- 
rónőt beállitott  a  lőcsei  házba,  azok  az- 
tán reggeltől  estig  egyebet  sem  tettek, 
mint  varrták,  varrták  a  sok  drága  kel- 
mét. A  varrónők  nem  fáradtak  el.  de  a 
kelme  sem  fogyott  el  soha.  Még  az  öreg 
Marczinkánénak  is  olyan  ruhát  varrtak  a 
varrónők,  hogy  a  mikor  a  jó  asszony  elő- 
ször felvette,  meg  se  mert  benne  mozdulni. 
Egész  nap  a  karosszékben  ült  —  ülhetett, 
mert  egyéb  dolga  nem  volt  —  és  nagyo- 
kat sóhajtott: 

—  Istenkém,  Istenkém,  ki  hitte  volna? 
Az  egyik  Riminszky  bocskorokat  vett,  a 
másik  selyemruhákat.  Hát  olyan  szép  va- 

gyök  én?  Hittem  volna  valaha,  hogy  olyan 
HŐép  vagyok? 

Riminszky  —  nagyon  megszelídült  ez  a 
haragos,  komor  férfiú  —  megsimogatta  a. 
vénasszonyka  kezét: 

—  Nagyon  szép  vagy,  nénike!  Meglátod, 
még  férjhez  is  adlak.  Csak  várj  sorodra, 
<-gyszer  majd  férjhez  adlak. 

Marczinkáné  nevetett : 

—  Lehet,  lehetséges . . .  Hiszen  ha  To- 
porcon  ebben  a  selyemben,  bársonyban 
meglátnának,  mindjárt  akadna  három  ké- 
rőm is. 

Majd   elgondolkozva   tette   hozzá: 

—  De  lehet,  hogy  négy  is  akadna .  .  . 
Ancsurka    megsimogatta    a    néni    arcát: 

—  Talán  öt  kérőd  is  akadna  nénike.  De 
azért  már  ne  menj  férjhez. 

Riminszky  ur  a  díványon  ülve,  igen  na- 
gyokat nevetett  ezeken  a  bolondságokon. 
Szívből,  igazán  nevetett,  mintha  csikhui 
dozta  volna  az  Ancsurka  hangja. 

Történt,  hogy  Riminszky  Lőcséről  jövet, 
késő  éjszaka  érkezett  a  podolini  határba. 
A  négy  fehér  ló  vigan  szántotta  az  ország- 
utat; a  huszár  a  bakon,  Riminszky  a  hin- 
tóban  csendesen   bóbiskolt. 

A  mikor  a  város  széléhez  értek,  a  hol 
hajdanában  kapu  volt,  most  pedig  romba- 
dőlt bástyák  álltak  nagy  szomorúságban, 
a  lovak  hirtelen  meghőköltek,  a  vén  ko- 
csis káromkodva  rántotta  vissza  a  gyeplőt. 

Riminszky  megdörzsölte   a   szemét. 

A  mezőn  —  a  Poprád  irányába  —  fehér 
árnyék  imbolygott   tova. 

—  Mi  az?  —  kiáltott  nyugtalnkodva 
Riminszky. 

A  kocsis  —  régifajt  ember  volt  —  meg- 
sodorta a  bajuszát  és  kedvetlenül  dörmö- 
gött : 

—  Valami  lelket  láttak  a  lovak. 

Az  ostorával   a  mezők  felé  mutatott: 

—  Ahun  megy  ni.  A  füzesek  alatt. 

Ekkor  Riminszky  is  látta  a  fehér,  im- 
bolygó árnyékot  a  folyó  felé  haladni, 
mintha  hosszú  köntösű  szellemalak  lett 
volna  —  a  köntös  ködből  és  felhőből  — 
és  öleseket  lépett. 

—  A  macskába!  —  dörmögött  Rimiti- 
szky.  —  Hát  ez  megint  miféle  babonaság? 

Nem  igen  volt  ideje  feleletet  adni  a 
kérdésre.  A  négy  ló  tovaragadta  és  csak- 
hamar hazáig  vitte. 

A  rózsaszínű  vidám  házikó  előtt  félig 
öltözötten,  nagy  felidulás  közepette  állott 
az  öreg  Mik  és  a  városi  bakteroknak  ma- 
gyarázott éppen  valamit,  a  kik  lámpásai- 
kat lóbálták. 

Riminszky  kiugrott  a  hintóból. 

—  Kezét   csókolom,    nemes    nagy   uram, 

—  kiáltott  az  öreg  Mik  lelkendezve.  — 
Csak  egy  perccel  előbb  kellett  volna  jönni... 

Riminszkynek   megborzongott    a    háta. 

—  Nos?  —  kérdezte  tétovázva. 

—  Alig  egy  perccel  előbb,  —  folytatta 
az  öreg  szolga,  —  a  kapun  bejött  valaki, 
bár  a  lakat  és  a  zár  érintetlen  volt.  Be- 
járta a  házat,  végigment  a  szobákon. 
Csupán  arra  ébredtem  fel,  hogy  lépések 
kopognak  az  emeleten,  a  mely  lépések 
senkié.  Kapom  a  lámpást  és  egy  vasrudat, 

—  no  mert  zsiványokra  gyanakodtam,  — 
s  a  lépcsőn  (megtántorodtam,  mert  egy 
fehérruhás  nőszemély  a  mellembe  vágott. 
Kiáltásomra  ide  gyűltek  ezek  a  jó  em- 
berek. 

Klein  Márton  éjjeli  őr  megerősítette  az 
öreg  Mik  szavait. 

—  Éppen  a  piacon  álldogáltunk,  az  óra 
ogyet   ütött,   a  kapu  csendesen   felnyilt   és 

fehér  árnyék  suhant  ki  a  házból.  Társam- 
mal, Gavra  Pállal,  az  árnyék  után  siet- 
tünk, de  miután  lépése  nem  kopogott  a 
kövezeten,  jobbnak  véltük  visszamaradni. 
Riminszky  —  nem  igen  volt  valami  fé- 
lős  ember  —  nyugtalanul    nézettt    körül : 

—  Részegek  vagytok,  emberek?  —  kér- 
dezte, de  csupán  a  maga  megnyugtatására. 

Az  öreg  Mik  némán  csóválta  a  fejét, 
a  mig  Klein  Pál  éjjeli  őr  butykosa  nya- 
kát megcsavarva,  azt  a  föld  felé  fordí- 
totta. 

—  Száraz,  uram,  mint  a  „Jánosik 
kútja" ! 

—  Mert  benned  van,  huncut,  —  szólt 
Riminszky. 

Az    éjjeli    őr   tisztelgett    alabárdjával: 

—  Bennem  sincs,  jó  uram.  Szagold  meg, 
légy  szives. 

Kinyitotta  a  száját,  Riminszky  oda- 
dugta az  orrát.  Majd  megcsóválta  a  fejét: 

—  Hm,  —  dünnyögte,  —  ugy  vélem, 
még  ma  nem  ittál  pálinkát. 

Riminszky  fölment  a  szobájába.  A  sö- 
tétes  folyosón    fázósan  nézett   körül. 

—  Vájjon  mit  akart  itt?  —  dünnyögte 
magában. 

Alig  hogy  elaludt,  nyomban  felköltötte 
az  öreg  MÜc. 

Lovas  ember  hozott  sürgős  levelet  Ri- 
minszkynek.  Riminszky  felnyitotta  a  le- 
velet, aztán  hátrahőkölt.  Megdörzsölte  a 
szemét  és  újra  a  levélbe  nézett. 

Azt  a  levelet  Komárominé,  a  nizsderi 
„várnagy"  irta.  Röviden  tudósította  benne 
Riminszkyt,  hogy  a  nizsderi  várúr  BWg- 
halt.  Ha  a  temetésén  ott  akar  lenni,  akkor 
jöjjön   nyomban. 

—  Tehát  ő  volt  a  kisértet!  —  kiáltotta 

Riininszky.  —  Még  ki  sem  hűlt,  már  el- 
indult kóborló  útjára! 

Nyomban  felöltözött  és  elindult  Nizs- 
derre. 

Bezzeg  máskor  vidáman,  jókedvűen 
szokta  megtenni  ezt  az  utat,  most  a  hi- 
deg lelte  egész  utón.  Az  üveges  hintó  vitte 
a  kis  tót  faluba  és  a  lakosok  lekapták  a 
kalapjukat  a  megye  legelső  földesurasága 
elótt. 

A  lipovnicai  kolostornak  valamennyi 
harangja  szólott,  a  mikor  Riminszky  ép- 
pen elhaladt  a  kolostor  előtt. 

—  Ez  már  a  nizsderi  halottnak  szól, 
—  gondolta  magában  Riminszky. 

Megállította  a  kocsit  és  a  hintóhoz  in- 
tette a  kapubau  gunnyasztó  vén  frátert. 

—  Nos,  mit  mondanak?  Mi  baja  volt 
a  halottnak?  —  kérdezte. 

A  kapusfráter  vállat  vont. 

—  Még  eddig  a  kivel  beszéltem,  mind 
azt  mondta,  hogy  beteg  sem  volt  és  a  ko- 
porsót máris  elhozatta  Krakkóból.  Nagy 
márványkoporsót  hozatott,  a  melyet  tizen- 
két ló  vonszolt  ide.  A  képfaragók  három 
hétig  kalapáltak  a  várudvarban,  bevés- 
ték a  szokásos  betűket,  figurákat,  képe- 
ket, ö  tineg  hallgatta  azt  a  kalapálást. 
Mikor  mindennel  elkészültek,  elküldött  a 
várból  mindenkit,  csupán  csak  Pétert,  a 
vak  zenészt  tűrte  meg  maga  mellett. 

Péter  három  nap  múlva  megkondította 
a  lélekharangot  a  toronyban,  ekkor  már 
mindnyájan  tudtuk,  hogy  halott  van  a 
nizsderi  várban. 

Riminszkynek  valami  viz  nedvesítette 
meg  a  szemét. 

—  Szegény!  Tehát  önkezével  vetett  vé- 
get életének? 

A  fráter  a  vállát  vonogatta: 

Krúdy  Gy. :  A   podolini  kisértet.  15 

—  Ki  tudná  azt  bizonyosan?  Hiszen 
tantered  uram  a  dörgést:  nem  igen  eresz- 
tenek >enkit  sem  a  várba.  Rocskay  Teofií 
doktor  járt  ott  csupán.  Az  a  hóbortos  se 
mondott  többet: 

—  Örökké  nem  élhet  senki. 

Hát  már  most  hogyan  lőhet  ebből  ki- 
okosodni ? 

—  Hát  te  mit  gondolsz  magadban,  tisz- 
telendő testvér? 

—  Én  azt  gondolom,  hogy  délután  nagy 
temetésttnk  lesz,  persze  a  kolostor  rendezi 
a  temetési  és  utána  nagy  tort  rendelt  a 
halott. 

Rhninszky  a  várnak  kanyarodott.  A 
vár  épen  olyannak  látszott  a  völgyből, 
mint  máskor.  A  bástyákon  sohasem  mu- 
í átkozott  M'iiki  akkoriban  *em.  A  nagy 
kapu  kinyílott  és  Riniinszky  hintaja 
döngve  gördült  be  az  udvarra. 

Az  udvar  sarkában  már  Összegyülekez- 
tek a  falusiak.  Ott  álltak  reggel  óta,  hogy 
semmil  se  mulaazezanak  el  a  szertartásból. 

Özvegy  Komárominé  zokogva  csókolt 
kezet  Riminszkynek: 

—  Ki   hitte   volna,    nagyságos    uram? 

—  Szeretném  látni  a  halottat,  —  szólt 
türelmetlenül   a   férfi. 

Az  udvar  sötét  hátteréből  halk 
lozsina  hallatszott.  A  lipovnicai  barátok 
litániáztak  ott.  a  kegyuraság  felett.  Szá- 
las gyertyák,  fáklyák  világították  meg  a 
kápolnát,  de  ha  háromszor  ennyi  lett 
volna,  akikor  sem  lett  volna  elég  világos 
a  földalatti  terem.  A  barátok  sürü  rácscsal 
elkerített  részben,  csinos  bársonyszékeken 
foglaltak  helyet.  Félig  ébren,  félig  szundi- 
kálva mormogták  az  imát.  A  kápolnában 
senki  sem  volt. 

Riminszkynek  halkan  megpendült  a  sar- 


A   P0D0L1M   KÍSÉRTET  227 


tyuja,  a  mikor  lassú  léptekkel  a  közé- 
pen álló  koporsó  felé  közeledett. 

És  erre  a  sarkantyúpendülésre  mintha 
Valami  halk  fuvalat  meglobogtatta  volna 
a  gyertyákat  és  meglebbentette  volna  a 
szeiníödőt. 

Hatalmas  márvány-szarkofágban  feküdt 
a  nizsderi  várúr. 

Sokkal  magasabban  feküdt,  semhogy 
valaki  elérhette  volna.  Riminszky  felágas- 
kodott és  figyelmesen  végignézte  skarlát- 
piros középkori  öltözetben  fekvő  halott- 
ját. Finoman  sodrott  aranypáncél  volt  a 
melle  felett  és  hosszú  egyenes  kard,  hüvely 
nélkül  feküdt  mellette.  (Nem  is  volna 
rossz,  hogy  ha  hirtelen  fölébredne  és 
~/étütne  a  koporsó  körül  a  pallossal!)  Tol- 
las, aranyozott  sisak  a  fején  és  hosszú 
sarkantyús  szattyán-topánka  a  lábán. 
Ugy  feküdt  ott,  mint  egy  középkori  ifjú 
király.  Az  arca  semmit  sem  változott  halá- 
lában, csak  mintha  valami  kemény,  szi- 
gorú vonás  rajzolódott  volna  az  ajka 
mellé. 

—  És  a  halottat  senki  sem  őrzi?  — 
kérdezte  Riniinszky  halkan  özvegy  Ko- 
márominétól.  —  Fegyveres  testőröket  kel- 
lett volna  ideállítani,  a  hogy  az  dukál.  A 
halottakra  vigyázni  szokás.  Nem  azért, 
mintha  éppen  elszöknének  —  habár  már 
előfordult   az   is. 

—  Az  első  éjszaka  —  felelt  suttogva 
árominé,  —  két  nizsderi  legényt  ál- 
lított ide,  meg  egy  vén  embert,  a  ki  a 
legényekre  vigyáz.  Éjfélkor  valamennyien 
elszöktek,  mert  az  egyik  bolond  fejjel  azt 
mondta,  hogy  a  halott  felnyitotta  a  szó- 
mét és  parancsolóan  pillantott  az  ajtó 
felé.  Reggelig  nem  is  nagyon  merészelt 
senki    belépni   a  kápolnába.    Főtisztelendő 

Timoteusz  atya  volt  az  elaő,  a  ki  szentelt 
vizzel  a  kezében,  ide  belépett.  És  Timo- 
teusz  atya   is  megcsóválta   a  fejét. 

—  Siessünk  a  temetéssel,  —  ajánlotta 
az  atya,  —  mert  a  halott  visszakíván- 
kozik a  földre. 

Riminszky  félfüllel  hallgatta  ezt  a  ba- 
bonás asszonyi  beszédet.  Körüljárta  há- 
romszor-négyszer a  szarkofágot,  de  nem 
tette  magának  azt  a  bátorságot,  hogy 
fülebb  kapaszkodjon  a  lépcsőkön.  Hátha 
megmozdul  az  a  széles  pallos  a  halott  ke- 
zében! Riminszkynek  is  csak  egy  nyaka 
volt. 

A  mikor  a  kápolnát  elhagyta,  az  udva- 
ron doktor  Rocskay  uramba  botlott.  Meg- 
kapta a  doktor  vállát: 

—  Nos,  mi  a  halál  oka?  —  kérdezte 
Riminszky. 

Rocskay  Teoíil  kiszabadította  magát  a 
Riminszky  kezéből.  Az  ujjával  a  szívére 
bökött: 

—  Itt  volt  a  baj.  De  hát  vájjon  miért 
kérdi  Riminszky  uram  éppen  tőlem  a 
halál  okát?  Kérdje  önmagától  és  hama- 
rabb kap   feleletet. 

Riminszky  fejcsóválva  nézett  a  hóbor- 
tos doktor  után.  Az  egyenesen  a  kápol- 
nába ment  és  Riminszky  csakhamar  látta, 
hogy  a  barátok  valamennyien  kiszállingóz- 
nak a  kápolnából.  Később  a  doktor  be- 
zárta a  kápolna  kapuját  és  a  kulcsot 
hosszú  kabátjába  rejtette. 

Riminszky  mint  egy  alvajáró  bolyon- 
gott a  várban,  a  hol  ezelőtt  annyira  ott- 
licn  volt. 

Nagy  csodálkozással  tapasztalta,  hogy 
azok  az  ajtók,  a  melyek  valamikor  Er- 
nébet  lakosztályába  vezettek,  mind  be 
vannak     falazva.     A     mikor     megkérdezte, 

hogy  kinek  az  intézkedésére  történt  ez, 
azt  a  választ  kapta,  hogy  ez  volt  utolsó 
intézkedése  a  várúrnak.  Akkor  már  fel- 
öltözve feküdt  a  koporsóban  és  hűséges  em- 
bereitől sorjában  elbúcsúzott.  A  mikor  a 
kőmivesek  berakták  az  ajtókat,  ablako- 
kat, a  várúr  magához  intette  a  vak 
trombitást. 

—  Húzd  meg  a  harangot,  —  mondta 
neki. 

A  harang  megkondult  a  toronyban  és 
ezalatt  meghalt  a  nizsderi  várúr. 

—  Bizonyosan  meghalt?  —  kérdezte  ön- 
magától. —  Attól  a  hóbortos  asszonytól 
még  az  is  kitelik,  hogy  tréfát  űz  a  ha- 
lálból. 

Dél  elmúlt  és  a  hegyoldalon  kanyargó 
ösvényeket  mindig  sűrűbb  tömegben  lepte 
el  a  környék  népe. 

Sokan  még  Lengyelországból  is  eljöt- 
tek, a  hol  hallottak  az  excentrikus  vár- 
úrról, a  ki  némelyeik  állítása  szerint  fér- 
fiú volt,  mások  pedig  azt  állították,  hogy 
nő.  Ki  tudott  volna  eligazodni  a  mende- 
mondákon. Csak  annyi  volt  bizonyos, 
hogy  most  meghalt  a  szeretett  várúr  és 
temetése  nagy  látványossággal  van  össze- 
kötve. 

A  várudvaron  gyászruhás  vitézek  sü- 
rögtek-forogtak.  A  lépcsőkön  apródok  áll- 
tak és  páncélos,  dárdás  vitézek  segítették 
le  a  környékbeli  asszonyokról  a  kacabaj- 
kát. Mindezt  még  az  elhunyt  várúr  ren- 
dezte, intézkedvén  temetése  minden  rész- 
letéről. A  váron  kivül  már  rakták  a  mág- 
lyákat, a  hol  egész  ökröket,  bárányokat 
sütnek  a  köznépnek.  A  pincéből  szünet 
nélkül  gurították  fel  a  boros-hordókat  a 
pincemesterek  és  a  földszinti  nagy  lovag- 
teremben,   a    melyet    négy    óriási    oszlop 

tartott,  a  szolgálók  végtelen  abroszokat 
kezdtek  fölteregetni.  A  konyhában  akkora 
ttiz,  mint  tán  a  pokolban  sem  nagyobb 
és  mindenféle  kellemes  illatok  tekeregtek 
a  levegőben,  érdeklődést  ébresztve  inog 
azokban  is,  a  kik  jóllakva  indultak  el 
hazulról.  Hát  még  mennyire  érdeklődtek 
azok,  a  kiknek  gyomruk  történetesen  üres 
volt,   mint   a   legtöbb   temetéslátogatóé. 

A  lipovnicai  barátok  se  húzták  a  szer- 
tartást  végtelenig.  Elmondtak  mindent, 
a  mit  ilyenkor  szokás,  —  hátul  csendesen 
piszmogott  néhány  vénasszony  és  érzékeny 
lelkű  cseléd. 

Riminszky    közvetlenül    a    koporsó    mel- 
lett   állott   néhány    megyei    honoráciorral, 
földesurasággal,   a   kik   idejében   tudom 
szereztek    a    temetés    órájáról.    Mej 
díszruhája   volt    rajta,   csupán    a   jobbkar- 
ján sötétlett  egy   gyászszalag. 

TJgy  állott,  hogy  pillantása  éppen  a 
halott  arcát  érte.  Mozdulatlanul,  leske- 
lődve figyelte  azt    az  arcot: 

—  Nem.  Wart  Erzsébet.  —  gondolta 
magában  —  nem  fogsz  túljárni  a  Rí« 
jninszky    eszén. 

A   halott   arca    meg    se    mozdult-. 

—  Ismerem  csalafintaságod,  Erzsi,  — 
gondolta  tovább.  —  Kíváncsi  voltál  a  sa- 
ját temetésedre,  mint  már  annyi  BOkan. 
De   engem    nem    tehetsz    bolonddá. 

A    papok    énekeltek    ós   a    halott    Cfl 
sen    feküdt. 

Egyszerre  csak  azt  veszi  észre  líi- 
minszky,    hogy    ví  tucat    markos 

ember  emelgeti  a  márványszarkofág  több 
mázsa  sulyu  fedelét. 

Az      óriási      márványdarab       csend< 
himbálózva    emelkedik    a    levegőbe.    Rajta 

márványból    faragott    vitézi    sisak,    páncél 
és  kard. 

Emelik-emelik  a  koporsófedelet,  még  egy 
perc  és  örökre  eltűnik  az  élők  elől  a  nizs- 
deri   várúr. 

Riminszky  ekkor  nem  tarthatta  tovább 
is  vissza   megrázó   felindulását. 

Egyetlen  szökéssel  az  emelvényen  ter- 
mett, ott,  a  hol  a  halott  feje  feküdt  bí- 
borpárnán. 

—  Erzsébet!  —  hörögte  —  ne 
hagyj  itt. 

Mintha  valami  derűs  napsugár  röp- 
pent volna  ebben  a  pillanatban  a  halott 
arcába.  De  csak  egy  másodpercig  tartott 
y  jég-arc  mosolygása.  A  következő  perc- 
ben zökkenve  ereszkedett  le  a  szarkofág 
födele,  örökre  eltakarva  a  nizsderi  vár- 
urat. Lakatosok  nyúltak  szerszámaikhoz 
és  kalapálva  zárták  le  karvastagságú 
csavarokkal  a  koporsó  födelét.  Onnan 
már  nem  jöhet  vissza,  a  ki  odabenn  re- 
kedt. 

A  gyászoló  gyülekezet  lassan  elhagyta 
a  kápolnát:  a  gyertyák,  fáklyák,  töm- 
jén fullasztó  levegőjéből  sietett  mindenki 
szabadulni. 

Mindenki  rangja  szerint  igazodott. 
Nem  volt  semmi  zavar.  A  köznépnek  nem 
jutott  eszébe  a  lovagterembe  menni,  az 
uiak  pedig  csak  messziről  szemlélték  az 
ökörsütést. 

A  kiürült  kápolnában  nem  maradt  más 
senki,   csak   Roeskay  Teofilusz   doktor. 

A  doktor  megvárta,  a  mig  a  mormoló 
hangok  mindinkább  eltávolodtak,  aztán 
neki  fogott  a  munkának.  Vésővel  és  ka- 
lapácscsal dolgozott.  Annyira  sietett 
munkájával,  hogy  homlokáról  sem  volt 
ideje   letörülni    a   verejtéket. 

A  véső  és  kalapács  fáradhatatlan  mun- 
kájának meglett  az  a  következménye, 
licgy  a  szarkofág  oldala  megmozdult. 
Csendesen  ajtó  nyílott  a  koporsó  oldalán 
éb  az  ajtón  először  egy  pár  hosszú  sar- 
kantyú, majd  a  hozzája  tartozó  skarlát- 
SSÍnfl  ruházatú  vitéz  is  megjelent. 

Ott  állott  Wart  Erzsébet  a  kápolna 
közepén.  Vérből,  húsból  volt  és  ép  min- 
den porcikája. 

—  Köszönöm,  doktor  ur,  —  szólt  ki- 
nyújtózkodva. —  Nem  igen  birtam  volna 
már   odabenn   egy   negyedóráig   sem. 

A  doktor  nem  felelt.  A  kinyitott  már- 
ványajtót igyekezett  visszaállítani  he- 
lyére a  szarkofág  oldalán.  De  mivel  egye 
tiül  nem  igen  birt  vele,  felkiáltott  vég- 
tére: 

—  Ugyan,  nagysád,  segíthetne  ;i  ko- 
porsója  elzárásánál! 

Az  izmos  Erzsébetnek  csakhamar  si- 
került az,  a  mivel  a  doktor  hiába  próbál- 
kozott. 

Ott  állott  a  koporsó  érintetlen  inozdu 
latlanságban,  mintha  örök  álmára  ké 
szülne   benne   valaki. 

Lépések  hallatszottak  az  udvaron.  A 
léptek  egyenesen  a  kápolna  felé  közeled 
tek.  Wart  Erzsébet  egyetlen  szökéssel  el- 
tűnt a  kápolna  hátterében,  a  hol  hoss/u 
bársonyfüggöny  takarta  el  a   falat. 

Riminszky  jött  vissza.  A  jó  ur  igen 
keserves  állapotban  volt.  megscOkOtt  a 
torból  és   fáradtan  ült  le  a  szarkofág  lép- 

eedjére. 

A  doktor  ügyet  sem  vetett  rá.  Jéghi- 
deg  nyugalommal  indult  az  ajtó  felé. 

—  Doktor,  te  kőszív,  —  kiáltotta  elke- 
seredve Riminszky,  —  maradj   itt  velem! 

—  Dolgom  van,  —  felelt   Rocskay. 

—  A  manóban!  Az  a  dolgod  van,  hogy 
itt  vagyok  én,  gyógyíts  meg.  Kinevezlek 
háziorvosomnak.  Tudod,  hogy  ez  nagy 
hivatal,  zsiros,  irigyelt  .  .  .  No,  gyere, 
ülj   ide  és  próbálj  meggyógyítani. 

A  doktor  komoly  arccal  jött  vissza. 
Előbb  a  pulzusát  tapogatta  meg  Ri- 
minszkynek,  aztán  a  szivére  nyomta  a 
kezét. 

—  Baj  van,  amice.  A  masina  odabenn 
ugyanis  rendetlenül  dolgozik.  Jó  lesz 
óvakodni  a  bortól,  szivartól,  zsiros  pecse- 
nyétől és  egyéb  gyomorrontó  cseme- 
géktől. 

Riminszky  dacosan  tolta  el  a  doktor 
kezét : 

—  Bolond  kend,  —  mormogta  komo- 
ran. —  Mostanában  akarok  megházasodni, 
hogyan  lehetnék  tehát  beteg. 

—  Nono,  ismételte  Rocskay.  A  masina 
lendületlenül  dolgozik.  És  az  a  legnagyobb 
baj,  hogy  nincsen  olyan  cigány,  a  ki  ezt 
meg   tudná   reperálni,   ha   elromlott. 

Riminszky  begombolta  a   kabátját. 

—  Visszavonom:  nem  kell  ilyen  ember- 
háziorvosnak. Menjen  a  pokolba  az  ur 
az  ijesztgetésével.  Én  ugyan  nem  félek 
semmitől. 

Rocskay   csúfondárosan   nevetett: 

—  Dehogy  is  fél.  Egy  kis  szívszorult- 
ságtól is  jobban  fél,  mint  tizenkét,  med- 
vétől. 

XI.  FEJEZET. 

Merre  jár  a  kísértet. 

Lenn  a  völgyi  falucskában  már  haj- 
nalt kukorikoltak  a  kakasok,  a  nizsderi 
várban  és  a  vár  alatt  még  mindig  tar- 
tott  a  halotti  tor. 

A  vár  pincéi  kifogyhatatlannak  Iái 
tak,   a   pincemesterek   fáradhatatlanul   gu- 
rították   fel    a    hordókat.    Uj    máglyákat 
raktak,    uj    ökröket   húztak     nyársra.      A 
konyhán  elölről  kezdték   a  sütést-főzést. 

Az  utolsó  Kavaczky  virágkora  óta  Őreá* 
volt  a  nizsderi  vár,  vendég  elkerült.-. 
konyháján  csak  éppen  szokásból  raktak 
1üzet.  Most  egyszerre  fölelevenedni  lát- 
szott  a  régi  várélet,  csakhogy  fájdalom, 
mindenki  tudja,  hogy  nem  tart  tovább, 
mint  egy-két  napig.  A  csata  sebesültjei 
ekkorára  ismét  magukhoz  térnek,  kipihe- 
nik kialuszszák  magukat  még  Nizsde- 
ren  és  ismét  olyan  csendesség  lesz,  mint 
ezelőtt  volt. 

Honeczkyék  —  a  lűresek  —  Lestyenszky 
Kázmér  Gácsországból,  Lukai,  az  eperjesi 
legátus  tartották  legtovább  a  tort. 

A  nagy  lovagteremből  már  mindenki 
elpusztult,  a  cselédek  aludtak,  kidőltek, 
csak  az  országos  korhelyek  nem  adták  be 
a   derekukat. 

Negyedik  napon  a  félhomályos  lovag- 
leiemben egyszerre  különös  nesz  üti  meg 
az  ivók  fülét. 

A  terem  fekete  falára  ragyogó  betűkkel 
vetette  egy  láthatatlan  kéz: 

—  Menjenek  kendtek  már  a  pokolba! 
Lukai  fölhevülten  vágta  a  földhöz  a  po- 

harál : 

—  Boszorkányság,  —  kiáltotta.  —  Ha- 
mar hozzatok  tömjént,  majd  elfüstölöm 
én  innen  az  ördögöt,  hogy  békén  mulat- 
hassunk. 

A  többiek  savanyu  arcot  vágtak.  Egy- 
szerre nagyon  szolgálatkész  lett  valameny- 
nyi  Mind  tömjénért   akart  menni. 

—  Hohó,   —    szólt    a   legelső,    a   helyzet 

magaslatára  emelkedve,  — -  az  eszme 
enyém   volt,   én   hozom  a   tömjént. 

És  hosszú  lábaival  megelőzve  a  többit, 
legelsőnek   hagyta   el    a  várat. 

így  aztán  a  legutolsó  borozók  is  elhagy- 
ták a  nizsderi  várat. 

A  hatóság  a  végrendelet  iránt  éi'deklo- 
dütt,  de  ekkor  előállott  Rocskay  Teofil  és 
Írásokkal  igazolta,  hogy  a  nizsderi  vár 
haszonélvezeti  joga  az  övé.  Aztán  pedig 
alapítványé  legyen,  —  boldogtalan  nők 
alapítványa. 

Miután  Rocskay  uram  állítását  kétsé- 
gen kivül  igazolta,  lassan  kezdték  volna 
elfelejteni  a  hóbortos  nizsderi  várurat. 
Utóvégre  mit  is  emlegettek  volna  rajta 
oly  sokat! 

De  a  nizsderi  várúr  nem  hagyta  magát 
'  elfelejteni.  .Kisértet  lett  belőle,  mint  a 
környéken  mondták  és  a  márvány-kopor- 
sóból  ki-kijött,   a   mikor   senki   sem  várta. 

Legelőször  Lipovnica  és  Cservenka  kö- 
zött találkoztak  vele  az  országúton  jám- 
bor tót  emberek. 

Ugyanaz  a  ruha  volt  rajta,  a  melyben 
a  koporsóban  feküdt,  a  kezében  hosszú 
hegymászó-bot  és  sietve  ment  a  hegyek- 
nek fölfelé.  Igen  sürgős  dolga  lehetett, 
mert  nem  fogadta  a  tótok  köszönését,  hol- 
ott életében  igen  nyájasan  bánt  velük. 

Skarlát-ruhás  alakja  csakhamar  eltűnt 
a   hegyoldal   fenyőbokrai   között. 

A  tótok  tátott  szájjal  bámultak  utána. 
....  Aztán  futni  kezdtek.  Futottak, 
futottak,  talán  még  most  is  futnának,  ha 
Cservenkán  nem  jön  velük  szembe  a  szo- 
gabiró  kocsija. 

De  szembe  jött  szolgabíró  és  a  tótok 
nyomban  előadták  neki  a  dolgot. 

Angyalffy  György,  az  akkori  lublói  fő- 
bíró  figyelmesen  hallgatta  meg   tótjait. 

Mellette  ült  a  kocsiban  a  segédje,  an- 
nak odaszólt: 

—  Mindinkább  bonyolódik  a  dolog.  A 
miül  héten  komoly,  szavahihető  emberek- 
től hallottam  ilyesmit,  most  pedig  ezek 
a    jámborok   állítják. 

—  Tán  még  most  is  mernétek  esküdni 
arra,  ■  mit  mondtatok?  —  kérdezte  a 
lótok   felé   fordulva. 

—  Megesküszünk  pun  szolgabíró!  — 
felelték   egyhangúan    a   tótok. 

A  kisértet  pedig  nem  maradt  meg  a 
lublói  vár  környékén.  Másfelé  is  feltüne- 
dezett. 

Kóborolt,   bolyongott    a    vidéken:    a   tó 
tok    eleinte    rettegtek    tőle,    mint   minden 
másvilági      lénytől,     de      később     csaknem 
megbarátkoztak    vele.      Igen      jóindulatú, 
csöndes   kisértetnek   bizonyult. 

Riminszky  nélm  hallotta  a  kísértetről 
szóló  híreket,  de  mert  személyesen  nem 
látta,  csóválta  a  fejét  és  nevetett  az  egész 
dolgon. 

—  A  tótok  képzelődnek.  A  tótoknak 
mindig  kell  valami,  bogy  foglalkoztassa 
a  fantáziájukat,  mert  igen  fantaszta,  ál 
modoxő  nép  a  szláv  nép.  Egyszer  a  szen- 
tek járnak  közöttük  emberi  alakban,  más- 
szor a  balottak  jönnek  vissza.  Pedig,  a 
kik  odalenn  vannak,  nagyon  jó  helyen 
vannak. 

[gy  beszélt  addig  Riminszky  ur,  a  mig 
csak  h irből  ismerte  a  dolgot. 

Különben  is  egyéb  ügyei  voltak,  mint 
mindenféle  bolondos  kisértettel  vesződni. 
Közeledett  az  esküvő  napja.  Lőcsén  éjjel 
nappal  varrtak  a  varróleányok.  Asztalo- 
sok  kalapáltak,   fúrtak,   faragtak   a  podo- 

lini  házban  is.  Az  öreg  Mik  fényes  nj  la- 
katokat tett  fel  mindenhová  és  naphosz- 
szat  gyönyörködött  a  különös  závárok- 
ban. Néhány  kitűnő  angol  lakathoz  jutott 
gazdája  nagylelkűsége  folytán  és  miután 
részeire  bontotta  a  lakatokat,  meggyő- 
ződött arról,  hogy  azok  jobbak  minden 
eddig   ismert  lakatnál. 

A  podoliniak  lassan  beletörődtek  a  do- 
logba, Riminszky  megbolondult  vénsé- 
gére; mindenkinek  szabad  egyszer  meg- 
bolondulni egyiknek  előbb,  másiknak  ké- 
s£bb. 

A  közvélemény  hamar  megnyugszik,  ha 
nincs,  a  mi  izgassa.  Itt  pedig  megnyu- 
godhatott. A  Riminszky  menyasszonyá- 
ról mindössze  annyit  tudtak,  hogy  he- 
lyes, finom  kisasszonykának  nevelték  at- 
tól a  naptól  fogva,  hogy  a  Riminszky- 
házba  betette  a  lábát.  Először  nyomban 
piros  bocskorkákat  kapott;  a  többinek 
Fintor  uram,  a  cipész,  az  elmondhatója, 
a  ki  halála  napjáig  emlegeti,  hogy  mi- 
lyen kényes  volt  az  egyszerű  tót  leányka, 
a  mikor  az  első  pár  cipőhöz  mértéket  vett 
a   lábáról. 

—  Mintha  már  akkor  is  a  Riminszky  jö- 
vendőbelije lett  volna. 

Az  esküvő  előtti  héten,  —  nyárba  haj- 
lott már  az  idő  és  szénaillattal  meg  juh- 
túrószaggal  volt  tele  az   egész   Szepesség 

—  Riminszky  Lőcséről  jövet,  megpihent 
a  toporci  határcsárdánál.  Talán  eszébe 
sem  jut  neki  megállítani  büszke  hinta- 
ját, ha  észre  nem  veszi,  hogy  bár  éjfélre 
járt  az  idő,  a  csárdában  világosság  volt 
és  valami  reszketeg  trombitaszó  mormo- 
gott az  alacsony  ablakok  mögött. 

Egyszerre  —  maga  sem   tudta  hogyan 

—  megkivánt    egy    ital    bort,    a    rongyos 

csárda  borából,  bár  otthon  aszút  ihatott 
volna;  megkívánt  egy  rongyos  vándor 
muzsikást  és  főként  szerette  volna,  még 
egyszer  legénységében,  a  tenyerével  ütö- 
getni   a    csárda    füstös    mestergerendáját. 

Ezután  úgyis  vége  —  gondolta  magá- 
ban jóleső  szomorúsággal,  —  otthon  ülök 
feleségem   szoknyáján. 

(Ilyen  lágyan  is  gondolkozott  néha  Ki- 
minszky  ur,  bár  ezt  róla  senki  sem  téte- 
lezte  volna   fel.) 

A  négylovas  hintó  bekanyarodott  a 
csárda  kopár  udvarára.  A  huszár  leug- 
rott a  bakról  —  hetyke  abuji  gyerek  volt 
—  és  a  kardja  tokjával  megzörgette  a 
keresni  a   ajtaját. 

—  Hé,  csapláros  —  kiáltotta.  —  líujj 
elő!  Vörös  betűvel  irták  neked  ezt  a  na- 
pot a  kalendáriumba,  bár  semmiféle  ün- 
nep nincsen. 

Riminszkynek  tetszeti    az  ilyen    b 
Megsodorta  a   bajuszát. 

—  Csak   keményen,    Peti    fiam. 

A  huszár  megrugdalta  a/,  ajtót  és  a 
csaplár  előbujt.  Jámbor  zsidóember  volt, 
a  ki  a  nyavalyás  hegyháton  csak  agy  tu- 
dott megmaradni,  hogy  mind  a  tiz  kör- 
űiével a  rögökbe  kapaszkodott.  Különben 
rég  elfújta  volna  valami  szél  a  hegyről  — 
vagy  pedig  elüldözte  volna  a  nyomorúság. 
Négyrét  hajolt,  a  mikor  a  hintós  urasá- 
got meglátta.  Tudta,  hogyne  tudta  volna, 
hogy  ki  ez  az  araság  odabenn  a  kocsiban. 

'Ián   a   tel  öt    is    felgyújtotta,   volna,   ha    lli- 
íninszky    éppen    azt    parancsolja. 

—  Ki  mulat  odabenn?  —  kérdezte   l'i 
minszky  szigorúan.  —  Nem   tudod,  i 
tilos    éjszakának    idején    devernyálni? 

A    zsidó  kezét  lábát  mozgatta: 

—  Könyörgöm,  n  ur,  csak  fgy 

vak  muzsikus  iszik  magában.  De  arany- 
pénzzel fizet.  Valódi  jó  aranynyal.  Sze- 
gény ember  vagyok,  esztendőszám  nem 
látok  aranyat.  Miért  ereszteném  tovább 
a  jámbor  muzsikust,  a  mikor  máshol  is 
rsak   találna  csárdát. 

—  Nono  —  dünnyögte  Biminszky.  — ■ 
Valami  rosszban  járó  ember  lesz  ez  * 
te  muzsikusod.  Majd  a  szeme  közé  nézek. 

Kíváncsiságtól  ösztökélve  nyitott  be  az 
ivóba,  a  melyben  egy  árva  mécses  pislo- 
gott. A  fal  mellett  a  lócán  egy  bolyhos, 
fehér  ember  ült,  a  lábánál  fényes  szemű 
fekete  kutyácska.  Rimin>zky  nyomban 
megismerte : 

—  Hé,  Péter  bátya!  —  kiáltott  fel.  — 
Megismered-e  a  hangom.  Mi  szél  vetett 
ide? 

A  világtalan  ember  fölemelkedett  a 
lócáról : 

—  Kezedet  csókolom,  Riminszky  ura- 
ság. A  kutyám  vezetett  ide,  mert  most 
az  gondoskodik  rólam,  mióta   árva  lettem. 

—  Hát  az  aranyakat  is  a  kutyádtól 
kapod? 

A  vak  ember  megvakarta  a  fejét. 

—  Jaj  azok  az  aranyak!  Bár  már  ne 
volna  egy  fia  se  belőlük.  Azok  az  ara- 
nyak kergetnek  engem,  nem  hagynak 
nyugodni  békességesen.  Mert  tudd  meg 
uram,  hogy  mikor  temetés  volt  nálunk, 
valaki  egy  zacskó  pénz  nyomott  a  mar- 
komba és  szónélkül  kitessékelt  a  várból. 
Mentem  volna  magamtól  is,  mert  mit 
is  csináltam  volna  tovább  uraság  nélkül? 
Meghalt  az  uraság,  oda  a  szolgaság. 
Hát  mentem  .  .  . 

A  mikor  Lipovnicára  érek,  belenyúlok  a 
zacskóba,  hogy  majd  egy  kis  italt  ve- 
szek   rajta,    hát    a    korcsmáros    zsandárt, 

tolvajt  kiált!  Itt  van  egy  ember  a  Jáno- 
sik  bandájából!  kiáltozta  legharsányab- 
ban! Én  pedig  megtudtam,  hogy  a  zacs- 
kóban csupa   aranypénz   volt. 

Én  se  voltam  lusta.  Látni  nem  látok 
ugyan,  de  a  lábam  még  elé  jó.  Neki  az 
országútnak,  a  hegyeknek.  Engem  bi- 
zony ne  bántson  senki  azért,  hogy  egy 
zacskó   aranypénzem  van. 

De  uram,  nem  tudtam  nyugodni,  nem 
tudtam  aludni,  nem  tudtam  megpihenni. 
Amerre  mentem,  a  hol  megfordultam, 
mindenütt  rablónak,  zsiványnak  tar- 
tottak. 

Már  éppen  a  Poprádnak  akartam 
menni.  Jaj  be  szépen  csalogatott,  hivoga- 
tott  a  kutya  folyó!  A  jó  sorsom  ekkor 
iisszehozott  egy  vak  koldussal.  Annak  két 
kutyája  is  volt,  a  melyik  vezette.  Velőm 
egy  se  volt,  megvettem  tőle  az  egyik 
kutyát. 

—  Erre  rábízhatod  magad,  —  mondta 
a  koldus,  —  ez  csak  olyan  helyre  vezet, 
a  hol  nem  kell  zsandártól  tartani.  Rí  a 
kutya  az  útszéli  árkokat,  meg  a  rejtett 
csárdákat  szereti.  A  másikat  azért  tar- 
tom meg,  mert  ez  meg  vásárokra,  soka- 
dalmakban szeret  kóborolni.  Ez  a  kutya. 
a  mit  neked  adok,  eddig  csak  ugyifl  ka 
rára    volt    a    mesterségemnek. 

így  jutottam  én  a  toporci  csárdába, 
nemes  Kiminszky  uram.  itt  nem  csap 
lármát  a  csárdás,  ha  arany  pénzzel  tizetek 
rnrki ;  mert  az  aranypénz  valódi.  —  Ig- 
azért már  szeretném,  ha  egy  se  volna  be- 
lőle. 

Kiminszky  nevetett  in,  meg  a  fejét  is 
csóválta  ennek  a  tragikomikus  történet- 
nek a  hallatára. 

—  Hát  aztán  hol  tartod  az  aranyaidat, 
hogy  eddig  el  nem  vették  tőled? 

—  Azt  nem  mondhatom  meg,  uram  — 
felelt  komolyan  Péter  zenész.  —  Ha 
űzetni  kell,  a  kutyám  fizet  helyettem.  A 
szájából  kiejt  egy  aranypénzt;  a  mi  visz- 
szajár,  azt  is  szájába  veszi.  Hány  liter 
bcr  van  fizetni  való,  korcsmáros? 

—  Tizenkettő,  tekintetes  ur  —  felelt 
arcátlan  nyugalommal   a  csárdás. 

—  Fizess,  Filkó!  —  szólt  a  trombitás 
és  a  kis  fekte  kutya  kimászott  az  asztal 
alól  s  egy  kerek  aranypénzt  ejtett  az  ivó 
keményre  vert  pádimentumára. 

A  korcsmáros  hamarosan  számolt.  A 
kutya  szájába  vette  a  visszaadott  pénzt 
és  hallgatva  ült   vissza  vak  gazdájához. 

Riminszkyt  módfelett  mulattatta  ez  a 
dolog.  Különben  is  igen  jó  kedve  volt. 
Igen  nagyokat  kacagott  és  utána  mélyen 
elhallgatott. 

—  A  macska  tudja,  mi  van  ma  velem? 

—  mormogta,  közelebb  húzva  székét  a 
trombitás  asztalához.  —  Ma  ugy  szeretek 
mindenkit,  hogy  legjobban  szeretném  meg- 
ölelni az  egész  világot.  Téged  is,  Péter,  a 
kutyádat  is,  Péter.  Fújj  egy  nótát,  öreg, 
azokból  a  régiekből,  a  mikor  még  Ka- 
vaczky  ur  verte  a  sarkantyús  csizmáját  a 
gerendához  meg  a  pádimentumhoz! 

—  Kavaczky  ur,  —  mormogta  az  öreg 

—  nagyon  jó  ur  volt. 

A  szájához  illesztette  a  vén,  horpadt 
hangszert  és  fújni  kezdte.  Mintha  a  Ka- 
vaczky nevének  az  emlitésére  megmozdult 
volna  valami  láthatatlan  verkli-szerkezet 
odabenn  a  trombitában,  a  kürtből  a  Rá- 
kóczi dallamai  tódultak  ki.  Fújta  az  öreg 
elboruló  arccal.  Riminszky  pedig  fejét  ök- 
lére támasztva  hallgatta. 

Krüdy  Gy. :  A  podolini  kisértet.  1« 

—  Mégis  csak  más  világ  járta  —  mor- 
mogta, mikor  a  nóta  elhallgatott. 

Kgy  percig  a  mécses  lángjába  mélyedt 
a  tekintete,  aztán  duhajon  az  asztalra  csa- 
pott : 

—  Egy  hordó  bort  ide,  korcsmáros. 
Két  perc  múlva  az  ivó  közepén  állott  a 

l>or.  Itiminszky  előparancsolta  a  legna- 
gyobb ivóedénj-eket,  a  melyek  a  csárdá- 
ban voltak,  kétliteres  üvegeket.  Az  egyi- 
ket a  trombitás  elé  állította,  a  másikból 
maga  ivott. 

—  Igyál,  Péter  . . .  Mintha  Kavaczky  úr- 
ral innál. 

A  vak  ember  fölemelte  a  hatal- 
mas üveget  és  le  sem  tette  addig,  a  mig 
egy  korty  maradt  benne.  A  szájával  le- 
felé fordította  az  üveget  és  egy  csepp  sem 
jött  ki  belőle. 

fUminssky  nevetett  ezen  és  habozás  nél- 
kül  követte   a  trombitás  példáját. 

—  Tartsd  ide  a  kezed!  —  szólt  a  vén 
emberre. 

Az  üveg  száját  a  Péter  tenyerébe  fordí- 
totta. Abban  az  üvegben  sem  maradt  egy 
csöpp  bor  sem. 

A  világtalan  zenész  kifejezéstelen  ar- 
cára mintha  valami  rendkívüli  öröm 
szállott  volna. 

—  így  volt  uram,  bizony  igy  voltt  — 
dohogta,  mintha  életének  legkedvesebb 
emlékei  jutottak  volna  eszébe.  —  Akko- 
riban még  láttam  is  egy  nagyon  keveset. 
Láttam  Kavaczky  urat.  Nem  is  bánom, 
hogy  azóta  már  semmit  sem  látok.  Mi  az 
ördögöt  láttam  volna? 

Jíiminszky  töltött  és  ivott.  Péter  egy 
tapodtat  se  maradt  mögötte.  Versenyt 
ivott  Piiminszkyvel. 

—  Ördögöd  van.  Péter  —  mondta  egy- 

ezer  Riminszky,  megtörülve  verejtékező 
homlokát.  —  Másféle  ember  a  helyedben 
már  régen  az  asztal  alatt  ülne. 

—  Te  sem  ülsz  az  asztal  alatt,  uram! 

Riminszky  erre  megint  dohogott  vala- 
mit. Az  arca  már  tüzes  volt.  a  szeme  vér- 
ben forgott. 

—  Pedig  valamit  kérdezni  akartam  tő- 
led, Péter,  most  magunkra  vagyunk.  A 
kocsis,  meg  a  hajdú  részeg.  Talán  ellopják 
a  lovaimat,  azt  sem  bánom  most . . .  Sem- 
mit sem  bánok.  Mit  ér  nekem  már  az  egész 
világ ! 

Újra  az  asztalra  ütött.  A  korcsmárob 
betoppant. 

—  A   legerősebb   pálinkádból,    szomszéd, 

—  parancsolta  Riminszky.  —  Ez  a  csiger 
nem  nekünak  való!  Add  a  hajdúmnak,  ko- 
csisomnak. 

A  csapláros  alázatosan  mosolygott. 

—  A  minap  lengyelek  jártak  erre  és 
egy  nagy  butykost  itt  felejtettek. 

—  Ide  vele!  —  harsant  föl  Riminszky. 

—  A  lengyel  pálinkában  van  tüz,  van  erő, 
van  benne  fantázia.  A  lengyel  pálinkától 
vagy  véreset  álmodol,  mint  egy  csatatér, 
vagy  fehéret,  mint  egy  menyegző.  Közép- 
út nincs.  Én  ma  fehéret  fogok  álmodni. 

A  világtalan  ember  erre  csak  csendesen 
emelgette  magát: 

—  Az  álmoknak  nem  parancsolsz,  Ri- 
minszky ur. 

—  De  igen.  Mindig  azt  álmodom,  a 
mit  akarok.  Még  az  apámtól  tanultam, 
hogy  este  lefekvés  előtt  csak  itallal  és  asz- 
ezonynyal  szabad  foglalkozni.  Fájdalom, 
itt  nincs  asszony.  Mert  később  arról  álmo- 
dik az  ember. 

—  Helyes,  helyes  —  bólongatott  a  vak 
ember.  —  Kár,  hogy  itt  nincs  asszony. 

16* 

A  csapláros  a  pálinkával  a  szobába  lé- 
pett. Lapos,  nagy  üveg  volt  az,  szalmába, 
vesszőbe  fonva.  Ökölnyi  ólomfeje  volt  és 
nagy  pecsétek  lógtak  a  nyakán,  mint  va- 
lami dekrétumon. 

Riminszky  próbálta  kibetűzni  a  pecaé- 
i   k   felírását,  de  nem  igen  ment  neki. 

—  Szaniszló  király  pincéjéből  való,  ér- 
?em  a  szagáról,  —  szólt  a  vak  ember.  — 
Kavaczky  ur  mellett  a  szagáról  tanultam 
megismerni   mindenféle   italt. 

—  No  hát  igyunk  Szaniszló  király  égett 
borából  —  kiáltott  fel  Riminszky. 

A  trombitás  egyre  fújta  Kavaczky  nótá- 
ját, Péter  bátyó  ivott,  de  lassan-lassan 
rajta  is  erőt  vett  a  nehéz  pálinka,  mint 
akáx  Riminszky  úron.  A  trombitát  le-le- 
tette,  nagyokat  szuszogott  és  olykor  be- 
-zédeket  intézett  a  kutyájához,  mintha 
legalább  is  az  öregapjához  beszélgetne.  A 
kutya  figyelmesen  hallgatta  a  szónoklatot 
és  bizonyára  felelt  is  volna  rája  valamit, 
ha  felelni  tudott  volna. 

Riminszky  ur  egyszer  elérkezettnek 
látta  az  időt,  hogy  megkezdje  annak  az 
elmondását,  a  mi  egy  darab  idő  óta  a  be- 
gyét nyomta. 

—  Péter  bátyó  —  kezdte  —  mi  már  na- 
gyon régen  ismerjük  egymást.  Együtt  vol- 
tunk rossz  napokban,  jó  napokban.  Meg 
fiatalabb  is  voltam,  meg  kend  is  fiatalabb 
volt,  a  mikor  megismerkedtünk. 

—  Akikor  még  láttam  is  valamicskét, 
—  mormogta  a  vak  ember.  —  Az  arcodra 
még  emlékszem,  nemes  uram.  Nagy,  bozon- 
tos fekete  hajad  volt.  Nagy  bajuszod, 
mint  egy  kandúrnak.  A  szemed  fényes, 
mint  a  medvéé.  Jól   mondtam-e? 

—  Ugy  van,  ugy  van,  Péter  bácsi,  de 
ínég  ma   sem    vagyok   sokkal   öregebb.   A 

macska  tudja,  valahogy  takarékoskodtam 
ai  időmmel.  Nincsen  olyan  ember  a  határ- 
ban, a  kit  földhöz  ne  vágnék;  nincsen 
olyan  menyecske,  a  kire  ne  kacsintanék, 
ha  akarnók. 

—  Az  a  menyecskék  dolga,  —  zörgött 
Péter.  —  Én  már  nem  igen  tudok  különb- 
séget tenni   asszony  meg  férfi  között. 

—  Hallgass  ide,  Péter.  Azt  kérdezem  én 
tőled,  öreg,  sok  mindent  tapasztalt  ember- 
től, hogy  igazán  meghalt-e  az,  a  kit  mi 
a  nizsderi  várban  eltemettünk?  Halott 
volt-e  az,  a  kit  a  koporsóba  tettünk,  vagy 
pedig  élő?  Igaz-e,  hogy  itt  kisért  a  kör- 
nyéken? .  .  . 

Péter  Riminszky  ur  felé  forditotta  az 
arcát   és   nagyot   hallgatott. 

—  Mit  akarsz  tudni,  nemes  uram?  — 
kérdezte  csöndesen. 

—  Azt,  hogy  hol  van  a  nizsderi  várúr, 
ha  ugyan  megvan  még  valahol  a  nizsderi 
várúr  ? 

A  vak  ember  fölemelte  a  karját  és  Ri- 
minszky feje  fölött  mutatott  a  szoba  hát- 
terébe : 

—  Ottan,  a  hátad  mögött,  nemes  uram. 
Riminszky    megfordult.    Mintha    villám 

érte  volna,  meredten,  mozdulatlanul  ma- 
radt egy  percig.  Aztán  hörögve  fölugrott. 

—  Hé,  korcsmáros,  korcsmáros!  —  or- 
dította. 

Az  alak  pedig  mozdulatlanul   állt. 

Skarlátpiros  középkori  ruha  volt  rajta, 
a  fején  aranyos  sisak  és  könyökével  arra 
a  hosszú  meztelen  pallosra  támaszkodott, 
a  mely  olyan  volt,  mint  a  régi  hóhérok*-. 

Nem  szólt,  csak  állott  mozdulatlanul 
és  Riminszkyre  függesztette  szürke,  jég- 
hideg  szemét. 

—  Eljöttem  veled  leszámolni,  Riminszky', 
—   monda   mély,    zengő    hangon. 

Riminszky  eltakarta  az  arcát.  Mintha 
a  hideg  rázta  volna,  vacogott  a  foga. 

A  vak  trombitás  csöndesen  kibotorkált 
a  szobából  annál  a  szíjnál  fogva,  a  mely 
a  kutyája  nyakában  volt. 

—  Riiminszky,  tudod  mivel  tartozom 
neked   és   mivel   vagy   adósom   nekem? 

Riminszky,  a  nagy  bozontos  ember  sze- 
pegve állott  a  sarokban,  mint  egy  gye- 
rek. 

—  A  szeretöm  voltál,  az  életem  voltál, 
mindenem  voltál  és  megcsaltál,  elhagytál. 

—  A  mióta  ismertél,  tudtad,  ki  vagyok. 
Asszony,  a  kiben  három  férfinak  a  bátor- 
sága, szive  és  esze  szorult.  Senki  sem 
tudta,  csak  te,  hogy  gyémánt  vagyok, 
nem  pedig  sárgolyó. 

—  Hóbortos  voltain,  mert  az  akartam 
lenni  a  kedvedért.  Éltem  szeszélyeidnek, 
rabja  voltam  szenvedélyednek,  —  minde- 
ned  voltam.   Mivel   fizettél   ezért? 

—  Elhagytál,  megcsaltál.  És  a  kiért  el- 
dobtad az  én  gyémánt  szivemet,  az  egy 
darab  sár.  Egy  kis  nőstény  macska,  a 
melyet  csak  véletlenül  nem  dobtak  a  fo- 
lyóba akkor,  a  midőn  a  világra  jött. 

—  Ellöktél,  pedig  tudtad,  hogy  nem 
nyugszom  bele  abba,  hogy  többé  ne  sze- 
ress. Kinevettél  és  kigúnyoltál,  pedig  tud- 
tad, hogy  inkább  tőrt  verhettél  volna  a 
mellembe,  azt  is  inkább  tűrtem  volna. 
Még  csak  annyiba  se  vettél,  mint  egy 
elkergetett  rossz  cselédet,  —  az  utamat  is 
elfelejtetted  kiadni.  Csak  elmentél,  hogy 
soha  többé  vissza  ne  jöjj. 

—  Kázmér,  az  egész  életemről  számolok 
most  falad.  Arról  az  életemről,  a  mely  fia- 
talságomtól  a   tied   volt.   Megölted   a   kod- 

vesémet,  elvetted  a  vőlegényemet,  nyomom- 
ban voltál,  akármerre  bujdostam  előled. 
Végül  elhoztál  a  sziklavárba  és  ott  elrej- 
tettél a  magad  számára  hétszeres  lakatok 
mögé. 

—  Riminszky  Kázmér,  álmatlan  éjje- 
leken soha  sem  látod  a  „diák"  kedves,  ró- 
zsaszínű arcát?  Barátod,  Kavaezky 
Oyörgy  nem  költ  fel  néha,  hogy  a  fü- 
ledbe dörögje:  te  csalfa,  hűtlen,  gaz  ba- 
rát? Soha  sem  látod,  hogy  mindig  min- 
denkit megcsaltál?  Hazug  és  csalfa  vol- 
tál. 

—  Végül  egy  gyémánt  akadt  a  kezedbe, 
a  melyet  ugyancsak  Ö3sze  akartál  zúzni, 
de  a  gyémánt  erősebb  volt  a  te  kemény 
kezednél    is.   A  gyémánttal   nem   birtál . .  . 

—  A  föld  alá  mentem,  hogy  onnan  visz 
szajöhessek. 

—  Most  itt  vagyok.  Mit  gondolsz,  Káz 
mér,  miért  vártalak  meg  itt? 

Riminszky  lassan  leereszkedett  egy  sa- 
rokban levő  ládára.  Arcára  tapasztott  ke- 
zeit levette  és  zavarosan,  csudálkozva  né- 
zett körül. 

—  ö,  Erzsébet,  —  suttogta  mintegy  fél- 
álomban. 

A  pallos  megvillant  a  skarlátruhás  alak 
kezében. 

— i  Tudom,  hogy  nem  félsz  a  haláltól, 
Riminszky  Kázmér.  Mitől  is  félsz  te  tulaj- 
donképpen. 

—  Tőled,  te  megholt  asszony  visszatérő 
árnya. 

—  Tőlem  se  félsz.  Hazudsz,  nem  hiszek 
neked.  Attól  a  kis  nyavalyás  macskától 
félsz  csupán,  a  kinek  cérnaszálon  csüng 
a  a  élete. 

Riminszky    ijedt    mozdulatot    tett. 
-—  líe  bántsd  az  ártatlant. 

A  pallos  nagyot  koppant  a  földön. 

—  Hát  a  diák  nem  volt  ártatlan.  Nem 
volt  fiatal,  kedves  és  szeretetreméltó  és  te 
megölted  őt? 

—  Kavaczky  ölte  meg. 

—  Hazudsz,  hazudsz  Riminszky  .  .  . 
Halld,  hogy  mindent  tudok.  Halld  meg. 
mielőtt  örökre  elválnánk,  hogy  mindig 
tudtam  mindent.  A  diákot  te  ölted  meg. 
A  kezedben  pisztoly  volt,  a  mikor  Ka- 
vaczky Györgygycl  szembe  állítottad  a» 
én  szerelmesemet.  És  a  te  pisztolyod  terí- 
tette le  őt,  szegényt. 

Riminszky   felhorkant 

—  Nem  igaz,  nem  igaz  . . . 

A  kisértet  toppantott  a  lábával. 

—  De  igaz.  Sok  esztendő  előtt  a  sora 
egy  bolyongó,  csavargó  vásári  költőt  ve- 
tett az  utamba,  a  ki  verseit  a  népnek  sza- 
valta, a  mely  röhejjel  kisérte.  Ennek  ■ 
félvad  állapotban  lévő  csavargónak  ■ 
neve  Schiller  volt.  Ugyanaz  a  Schiller,  a 
ki  tanuja  volt  a  gyilkosságnak  . . . 

Riminszky   megtörten    mormogta: 

—  Mert  téged  szerettelek.  Csupán  té- 
ged szerettelek . . . 

—  Gyilkoltál,  csaltál,  raboltál  értein. 
És  most  elhagysz,  eldobsz,  clfelejtsz.  ó,Ri 
minszky,  ha  tudnád,  hogy  mennyit  szen- 
vedek! Jer  ide  és  mondd,  hogy  még  min- 
dig szeretsz.  Jöjj  és  csókolj  meg.  Mondd, 
hogy  az  enyém  vagy,  csupán  az  enyém 
vagy  . . . 

Riminszky  fölemelkedett  és  tétovázva 
közeledett. 

A  kisértet  kitárta  karját. 

—  Az  ajkamat  csókold  meg.  Jöjj,  Bi« 
minszky,  jöjj. 

A  férfi  már  ott  állott  a   kisértet  előli. 

Annak  vészes,  őrjítő  tüz  lángolt  a  szemé- 
ben. 

—  Jöjj,  jöjj,  —  sóhajtotta  és  Riminszky 
ebben  a  percben  arccal  bukott  a  földre. 

* 

Az  Üveges  hintó  robogott  a  podolinr 
utón  a  négy  fehér  lóval.  Benne  Riminszky 
ur  tilt  és  fejét  hátrahajtotta.  A  nyári 
hajnal  fölébredt  a  hegyek  felett  és  az  ut 
mentén  a  virágok  fölemelték  fejüket.  Re- 
pült a  fogat,  benne  a  négy  fehér  lóval.  Ea 
benn  mozdulatlanul   tilt  a  diszruhás  férfi. 

A  podolini  ház  előtt  megállott  a  hintő. 
Benn  mély  kondulás  és  a  kapu  feltárult. 
Az  öreg  Mik  kacskariugós  lábain  sietvo 
üget  az  udvar  fenekéről.  Kinyitja  az  ud- 
var ajtaját. 

—  Uram,  nemes  jó  uram !  . . .  —  kiáltja 
tele  tüdőből. 

De  Riminszky  nem  mozdul. 

Az  öreg  Ilik  rázza  jéghideg  kezét,  de 
mindhiába  rázza.  Odabenn  nem  "mozdul 
Riminszky  uv,  —  többé  már  soha  sem 
mozdul.  Holtan  jött  haza  a  menyasszo- 
nyától. 

XII.  FEJEZET. 
Ancsurka. 

Ez  a  különös  s  egyszerű  történet,  a  mely 
két  meleg,  szerelmes  szivnek  a  bolondsá- 
gaiból vagyon  összeállítva,  nem  is  annyira 
regény,  mint  némely  embereknek  a  bolon- 
dos élettörténete. 

Már  Heine  Henrik  emlegette,  a  ki  vala- 
melyest értett  a  költészethez,  hogy  a  pálma 
és  fenyőfa  északról  délre  vágyakoznak. 
A  legcsudálatosabb  az  volt  a  dologban, 
hogy    a    fenyőfák    szerették    egymást  .  .  i 

Podolinban  mást  nem  mondtak,  mint 
csupán  azt,  hogy  Riminszky  urat  is  utói 
érte  az,  a  mit  ő  olyan  nagyon  keresett. 
Hisz  emberi  számítás  szerint  nem  igen  le- 
het az  ifjúságot  és  lenge  szerelmet  visz- 
szavarázsolni.  Azon  szerelmet,  mely  dalra 
nyitja  fel  az  ajkakat  és  a  sziveket  meg- 
dobogtatja . . .  Riminszky  urat  csendesen 
eltemették;  más  nem  sírt  utána,  mint  az 
üreg  Mik,  a  kinek  utóvégre  volt  mit  si- 
ratni régi  gazdáján. 

Riminszky  úrral  nem  sokat  komádiáz- 
tak. Szépen  betették  a  föld  alá,  a  hová 
való  volt  és  erre  nyomban  elcsendesedett 
volt  minden. 

.  . .  Lőcsén  pedig  varrták,  varrták  a 
menyasszonyi   ruhát. 

Már  készen  volt  minden  az  utolsó  öl- 
tésig és  a  templomokban  hosszan  haran- 
goztak a  nagyságos  Riminszky  ur  tiszte- 
letére, a  mikor  hirc  futamodott,  hogy  a 
menyasszony  árva.  A  kis  Ancsurka  szere- 
lem nélkül  maradt,  mint  a  fiatal  rózsafa, 
a  melyről  minden  virágot  letépnek. 

Riminszky  ur  immár  halott  volt  és  Mik 
az  ajtókat  csupán  abból  a  szempontból 
yárta  be,  a  mely  szempont  neki  a  legked- 
vezőbb' volt.  Tudniillik,  aJÜirclliM  szem- 
pontjából,  a   mely   a   legkedvezőbb  volt . . . 

Ancsurka  nagyon  búslakodott,  Marczin- 
káné  még  nagyobbakat  bustilt  és  Lőcse 
városában  sem  igen  akadt  senki,  a  ki  örült 
volna  a  Riminszky  ur  váratlan  halálá- 
nak. 

Hisz  a  legnagyobb  ur  utazott  el  innen 
a  Riminszky  Kázmér  alakjában ...  el  az. 
<!g.'sz   Szepességről ! 

Rs  mikor  már  magas  domb  állott  a  po- 
♦tolini  temetőben,  a  mely  domb  fölött  fe- 
kete   fakereszt    jelölte    a    Riminszky    más- 

világi  helyét,  —  történt,  hogy  Prihoda 
Anna  elérte  azt  a  szabadságot,  a  mely 
után  életében  vágyakozott. 

A  nizsderi  vár  némán,  mozdulatlanul 
nézi  magát  a  hegytetőről  a  Poprád  ro- 
hanó vizében. 

Néma  a  vár  és  környéke  kihalt.  A  nagy 
kaput  soha  sem  bocsátják  le  és  a  bástyák 
fölött  nem  kanyarog  a  kémény  füstje.  A 
hegy  lábánál  fekvő  rongyos  falucskában 
ugy  tudják,  hogy  odafent  nem  lakik 
senki,  Rocskay  doktor,  a  vár  gondozója 
minden  harmadik  hónapban  megjelenik 
•én  megnézi  a  gyermekfej  nagyságú  laka- 
tokat. 

Es  a  várban  néha  mégis  hárfapengés 
hallik  csöndes  éjszakákon,  pásztorok,  kó- 
borlók hallgatják  a  vár  körül  a  különös 
zenét,  a  mig  az  csöndesen  el  nem  szuny- 
nyad  az  éjszakában. 

—  A  kisértet  jár  odafönn,  —  vélik  a 
nizsderiek  és  nem  törődnek  a  dologgal. 
A  kisértet  tehet,  a  mit  akar,  senki  sem 
áll  útjában.  Igen  csöndes,  jó  magavise- 
letű kisértet,  mintha  csak  a  tótok  meg- 
jutalmazására került  volna  erre  a  vi- 
cékre. Hiába,  a  nizsderieknek  szerencsé* 
jük  van! 

A  hegyeken  elterülő  nagy  néma  erdő- 
ségekben, sötét,  völgyekben  alkonyi  órában 
néha  szembe  találkoznak  a  skarlátruhás 
kísértettel,  a  mint  lehajtott  fejjel,  bá- 
natba merülve  kóborol,  mintha  örökkön- 
örökké  valamit  keresne,  a  mit  soha  meg 
nem   találhat. 

Ha  zivatar  orgonáz  a  hegyek  között  és 
a  menykő  belecsapkod  a  hegyormokba, 
sudár  fenyőszálakba,  —  a  kisértet  künn 
jár  a.z  égi  háború  közepette  a  szabadban. 
Meg-megáll    a    hegyormokon    és    hosszan 

hallgatja     az    égi     dördüléseket,     beleme- 
reszti  szemét  a   villámok   vakitó   fényébe. 

Az  eget  beírják  a  kék,  tüzes  vonalak,, 
fölszántják  a  látóhatárt,  mintha  megva- 
dult paripák  tüzeket  ragadnának  tova  az 
ismeretlen  országokba,  —  elhallik  a  mo- 
raj, a  nehéz  égi  szekerek  tova  zörögnek 
országutakon,  a  kisértet  pedig  áll  merőn 
valamely  sziklacsúcson  a  szemét  az  égre 
veti. 

A  tótok  keresztet  vetve  nézik  a  skarlát- 
piros alakot  és  dehogy  is  mernének  a  kö- 
zelébe menni.  Pedig  mindenki  tudja  a  kör- 
nyéken, hogy  a  kisértet  senkit  sem  bánt. 
Sőt  aranypénzeket  dobál  néha  a  hegytető- 
ről a  völgyben  elhaladó  vándor  lábához. 
Az  aranypénz  éppen  ugy  cseng,  mintha  va- 
lódi volna,  —  pedig  hát  macskát  valódi, 
gondolják   a   tótok. 

A  Kárpátok  földet  rengető,  egetverő  zi- 
vataraiban a  régi  vár  megkopott.  Persze, 
nem  volt  senki,  a  ki  uj  zsindelyt  tett  volna 
a  régi  helyébe,  a  falat  nem  vakolták  és 
nagy  kövek  eresztékeibe  belopódzott  a  viz. 
Ezeken  a  csöndes,  ártatlan  vizcsöppeken 
már  sokszor  beköltözött  a  romlás  régi,  örök 
időkre  szánt  épületekbe.  Mintha  a  viz- 
«'söppeknek  egyéb  gondjuk  sem  volna,  mint 
a  mulandóságra  oktatni  a  köveket. 

S  a  nagy  kövek  megmozdultak,  tovább 
csusszantak  helyükből  és  ha  a  gyik  kidugta 
zöld  fejecskéjét  az  északi  bástya  repedései 
közül,  ijedten  láthatta  fényes  szemével, 
hogy  a  bástya  csaknem  a  meredély  szé- 
lére csusszant  már.  A  bástya  felső  rétté 
mintha  előre  mászott  volna  és  a  IiuszöIch 
mélységbe  pillant  alá.  Vájjon  mi  történik 
odalenn?  kérdik  tán  magukban  a  napy 
kövek,  a  melyeket  évszázadok  előtt  föl- 
cipeltek. 

Ennek  a  kiugró  bástyának  a  tetején  lát- 
ták legtöbbször  a  kísértetet.  Néha,  külö- 
nösen olyan  éjszakákon,  a  mikor  a  hegyek 
hátát  csillámló  lepellel  borította  be  a 
holdfény,  őszhaj  u  fenyőfák  álldogáltak  • 
hegyoldalakban  és  a  denevérek  ezüstfelhő- 
kön utaztak  tovább  a  dolgaik  után,  — 
néha  napokig  állt  vagy  ült  mozdulatlanul 
az  ezüstruhás  kisértet  odafönn  a  bástya- 
fokon. 

Ilyenkor  kíváncsi  emberek  annyira  meg- 
közelítették, hogy  még  azt  is  kivehették, 
hogy  hamuszürke  szemében  olyan  mélysé- 
ges mély  bánat  lakik,  hogy  az  már  a  bá- 
natnál is  több  .  .  .  Persze,  a  mint  a  ki- 
sértet észrevette,  hogy  leskelődnek  reá, 
nyomtalanul  eltűnt.  Mintha  a  föld  nyelt** 
volna  el;  a  bástyák,  a  sziklák.  De  hát  hi- 
szen azért  volt  kisértet! 

Egy  havas  novemberi  éjjelen,  a  mikor 
a  hegyek  között  éles  szél  süvöltözött  és  a 
fenyőfák  dideregve  csapkodtak  kopasz  gá- 
lyáikkal, azon  a  mély  hegyi  utón,  a  mely  a 
nizsderi  várnak  kanyarodott,  egy  bozontos 
fejű  vak  ember  bandukolt,  kezében  szíjat 
tartva,  a  mely  egy  kis  fekete  kutya  nya- 
kába volt  erősítve.  A  vén  ember  elveszí- 
tette valahol  a  kalapját,  a  haját  szétzilálta 
a  szél  mintha  egy  csomó  fehérszárnyú 
madár  röpködne  az  öreg  fej  körül. 

Ment  az  öreg,  mendegélt  a  kegyetlen  éj- 
szakában és  a  kutyájával  beszélgetett: 

—  Filkó,  nézz  jól  körül,  nem  látod  vala- 
hol a  bizonyos  kísértetet?  Egy  hónapja 
jövünk  már,  ugy-e,  Filkó,  a  mikor  kiréfc 
hallottuk  a  nizsderi  kisértetnek.  A  kürtöt 
a  hátunkra  kötöttük  és  elindultunk;  Jöt- 
tünk, jöttünk  .  .  . 

Filkó  letelepedett  az  ut  közepére  és  er. 

annyit   jelentett,    hogy    a   gazdája    fáradt 
Pihenni  kell  neki. 

Az  öreg  ember  kifújta  magát  és  a  ha- 
jába kapaszkodott. 

—  Jaj,  be  hideg  csókjai  vannak  az  éj- 
nek! Ez  a  novemberi  hó  még  nem  tíí 
igazi,  becsületes  hó.  Ez  csak  olyan,  mint 
az  agg  ember  szerelme:  több  benne  m 
könnycsepp,  mint  a  mosoly.  Vízzé  válil* 
nyomban.  Ugy-e,  Filkó,  jobb  volna  odu- 
benn  ülni  valamely  csárda  ivójában  él 
mással  csókolózni,  mint  az  éjjellel.  A  bor- 
ral  csókolózni,   Filkó,   öreg   Filkó. 

Megsimogatta  a  kutyát  és  ellágyulva 
dörmögte : 

—  Semmit  sem  vethetünk  egymás  sze- 
mére, Filkó;  egyforma  korhelyek  vagyunké 
Addig  még  csak  nem  is  tudtuk  magunkat 
jóformán  kialudni,  a  mig  az  utolsó  arany 
is  el  nem  gurult  a  nizsderi  örökségből. 
Bezzeg   azóta    alszunk    bőven,    öreg    Filkó. 

A  kutya  megindult  és  a  vak  ember 
nyomában. 

—  A  helikont  se  fújtuk  másnak,  csak 
a  magunk  mulattatására,  Filkó,  —  só- 
hajtotta. 

—  Az  ivókban  azóta  se  ülnek  olyon  so- 
káig a  fuvarosok,  mint  a  mikor  Pét«*r 
bátyó  táncolt  ott.  Ültek,  ültek  és  néztek 
bennünket,  vén  Filkó,  mert  senki  ugy  nem 
tudott  mulatni,  mint  mi.  Most  pedig, 
mert  minden  elfogyott,  jövünk  Nizsderre 
és  keressük  a  kísértetet,  a  ki  aranyakat 
szokott  a  völgybe  dobni.  Ha  az  aranyak- 
ról nem  hallottunk  volna,  tettünk  volna 
csak  egy  lépést  is,  öreg  Filkó?  Ugy-f, 
nom,  vén  kutya? ...  De  hát  hallottunk  az 
aranyakról.  Ez  a  nizsderi  várúrra  vall, 
gondoltam  magamban.  Te  meg  azt  mond- 
tad, Filkó,  hogy  a  nizsderi  várúr  még  ki- 

sértetkorában  sem  feledkezhet  meg  telje- 
sen régi  öreg  szolgájáról.  Hátha  ád  újból 
azokból  az  aranyakból?  Nem  látod  sehol 
a  kísértetet,  Filkó? 

Most  megállt  Filkó  és  csendesen  voní- 
tani  kezdett. 

Odafönn  jártak  a  várban,  a  bástya 
alatt ...  A  kutya  vonított  és  a  vak  ember 
hallgatózva  állott  mögötte. 

—  Jár  itt  valaki?  —  kérdezte  és  meg- 
fordult, mintha  lépéseket  hallott  volna. 

De  szavára  nem  felelt  senki,  csak  a 
szél   süvöltött  tova  a   falak  között. 

Tapogatózva  ment  előre,  a  míg  olyan- 
helyet talált,  a  hol  nem  érezte  a  kegyetlen 
szelet.  Itt  leheveredett  a  földre  és  kutyá- 
ját simogatva,  halkan  beszélt  hozzá: 

—  Néha  azt  hiszem,  Filkó,  hogy  te  nem 
vagy  más,  mint  az  öreg  Poprád,  az  én  régi 
barátom.  Vagy  legalább  is  Poprádnak  a. 
fia . . .  Itt  éltünk  sokáig  ezek  között  a  fa- 
lak között.  Voltak  vig  és  szomorú  napok; 
néha  daloltunk,  máskor  búsultunk,  de 
mindig  csak  megvoltunk  valahogyan.  De 
most  sehogyan  sem  vagyunk. 

—  Előbb,  legelőbb  elment  Kavaczky  ur. 
Semmi  baja  sem  volt,  mégis  itthagyta  a 
hordókat  és  régi  üvegeket.  Azután  jött  a 
kisasszony,  a  kinek  néha  sarkantyús 
csizma  volt  a  lábán,  máskor  pillangós  pa- 
pucs. Itt  járt  a  kisasszony  a  derék  Ri- 
minszky  úrral;  suttogtak,  csókolóztak,  — 
azután  ők  is  elmentek.  Csak  a  vén  trom- 
bitás, Péter  bátyó  maradt  itt,  pedig  5 
volt  mindnyájuk  között  a  legöregebb. 
Hallod-e  Filkó?  Péter  bátyó  volt  a  legöre- 
gebb és    ő   maradt   itt  legtovább  . . . 

A  szél  dúdolt  a  falak  fölött  és  a  vén 
tiombitás     lebajtotta   a   fejét.     Egyszerre 

<">sszerazkódott.  Hideg  kéz  érintette  meg  s 
-érezte,  hogy  valaki   megállott  előtte: 

—  Te  vagy  az,  Péter?  —  kérdezte  egy 
mély   hang.   —  Hogy   kerültél   ide? 

Péter  kinyújtotta  a  karját: 

—  Az  aranyak  elfogytak,  eljött  vias*.» 
*z  öreg  Péter,  mert  máshol  nem  tud  lenni, 
<-sak  ebhen  a  várban.  Vagy  élni,  vagy 
meghalni,  de  mindig  itt  lenni,  a  hol  Ka- 
vaczky   ur    lakott   valamikor. 

A  szél  zúgva  vágta  a  havat  az  udvar 
mélyére,  a  hideg  kéz  megszorította  a  Pé- 
ter kezét. 

—  Én  sem  tudok  innen  elmenni,  se  éle- 
temben, se  halálomban.  Tudod-e,  hogy  ki 
vagyok  én?  Én  a  kisértet  vagyok. 

A  vak  ember  telelt: 

—  Mintha  látnálak,  asszonyom.  Piros 
ruhád  van  és  bánatos  szemed.  Itt  állas-", 
előttem  éa  nagyon  szomorú  vagy.  Mint 
egykor  a  toporci  határcsárdában  megáll- 
tál ltiminszky  ur  háta  mögött,  —  de  Ki- 
mínszky  ur  most  nincs  itt. 

—  ö  meghalt  igazán,  Péter  bátyó.  Véle 
nem  tréfált  a  halál,  mint  velem.  Elment, 
hogy  többé  vifwza  ne  jöjjön.  Hiába  kere- 
kein mindenfelé,  meg  nem  találhatom. 
Jxmn  fekszik  mélyen  a  föld  alatt,  karja 
összefonva   és   fölötte   bánatosan   suhan  el 

a  szél.  Egyedül  vagyok,  senkim  sincsen 

Péter  bátyó,  maradj    itt  velem,   nálam . . . 
lTgy  sem  lelheted  föl  máshol  a  helyed. 

Péter  intett  galambősz  fejével: 

—  Itt  maradok. 

A  kéz  megszorította  a  kezét: 

—  Itt  maradsz  és  mindig  arról  fogunk 
beszélgetni,  hogy  milyen  volt  Kavaczky 
Cyürgy,  milyen  volt  Riminszky  Kázmér. 
Ezekről  a  nagy  jó  urakról  fogunk  mindig 
mindig  gondolkodni  .  .  .  Itt  maradsz,  Pé- 

ter  bátyó,  hogy  néha  megszólaltassad 
trombitádat?  Ha  ezeknek  a  nagy  jó  urak- 
nak  névnapjuk   vagyon? 

—  Ha  névnapjuk  vagyon,  —  felelt  Péter. 

A  kisértet  megfogta  az  öreg  Péter  kezét 
és  bevezette  a  várba  a  rejtett  utón. 
• 

Ebben  az  időben  Toporcon  egy  régen 
holtnak  vélt  férfiú  házat  és  földbirtokot 
vásárolt.  A  jó  Prihoda  János  tért  vissza 
Amerikából  tizenöt  esztendei  távollét  után 
és  csinos  vagyonkát  hozott  a  tengeren  túl- 
ról. Föltalálta  Ancsurkát  és  nagyon  bol- 
dog volt  a  véli  tót  ember.  Mister  Prihoda, 
a  hogyan  Toporcon  nevezték,  kinevelődött 
az  aj  világban.  Fényes  csizmát  hordott  és 
mindennap  borotválkozott.  Előkelőbb  fér- 
fiú nem  igen  akadt  nála  Toporcon,  mig 
leánya,  a  kinek  Riminszky  ur  föltalált 
végrendeletében  egész  vagyonát  hagyomá- 
nyozta, a  Szepesség  leggazdagabb  leány- 
zója volt.  A  podolini  házban  ott  maradt 
az  öreg  Mik  és  hozzá  költözött  Marczin- 
káné,  mig  Ancsurka  apjával,  az  előkelő 
Misterrel  nagyobb  utazást  tett,  hogy  el- 
felejtse Riminszky  urat,  a  nizsderi  várat 
és  a    többi  szomorúságot. 

.Mister  Prihoda  a  világlátott  ember  gya- 
korlottságával tette  meg  az  előkészülete- 
ket az  elutazáshoz  és  fényes  csizmái  ugy 
nyikorogtak  a  podolini  kövezeten,  mint 
egy  grófé.  Általában  igen  büszke  volt  az 
amerikai  gentleman  és  még  a  főszolgabíró 
is  kezet  fogott  vele.  (Fájdalom,  Korinszky, 
a  toporci  kovács  már  nem  élt  akkor  s  igy 
eleseti  azon  nagy  megelégedettségtől,  a 
melyet  érezhetett  volna,  hogy  jóslata  be- 
teljesedett.) 

I  ta/.olt     Vuesurka  virágok  között   rózsás 

tavasz]  tájak  felé  ...  A  podoliniak  még 
látták  rózsás  arcát,  tündöklő  kék  nemét 
éfl  >zőke  fejét,  a  mely  fölé  a  sok  aldólag 
terjesztette  karjait.  Utazott  messze  orszá- 
gokba és  sokáig  nem  hallatszott  felőle  liir. 

Egyszer  aztán  hire  támadt,  hogy  An- 
csurka férjhez  ment.  Valahol  a  Riviérán 
érte  utói  Hymen  aranyos  szárnyaival,  bi- 
zonyos Angyalffy  Gábor  nevű  lublói  úri- 
ember volt  az  a  szerencsés,  a  kit  Ancsurka 
kezével  boldogított.  Ennek  az  Ángya lll'y 
(latornak  az  édesatyja  volt  az,  a  ki  sok 
esztendő  előtt  a  toporci  országúton  szán- 
kójába vette  az  elárvult,  világnak  indult 
tótleánykát.  Vitte,  vitte  Ancsurkát  a 
szánkó  az  ismeretlen  jövő  felé  a  podolini 
országúton.  S  immár  elérkezvén  az  isme- 
retlen országba,  a  jövő  kitárult  előtte  és 
kezét  nyújtotta  azon  kedves  fiatal  lublói 
embernek,  a  ki  hazai  tót  nyelven  vallott 
neki    szerelmei. 

Az  esküvőt  a  vén  lipovnicai  kolostorban 
tartót  Iák  meg  és  az  öreg  barátok  nagyon 
örvendeztek,  hogy  kolostorukat  ilyen  ki- 
tüntetés érte.  Ott  volt  a  Szepesség  apraja- 
nagyja.  Kijöttek  a  toporeiak  hosszú  sze- 
kereiken és  eljöttek  a  lublóiak,  még  Len- 
gyelországból is  eljött  néhány  úriember, 
mint  a  hogy  a  nevezetes  névnapokra,  te- 
metésekre  és   esküvőkre   el   szoktak    jönni. 

Mister  Priheda  igen  komolyan  fogadta 
U    urak    üdvözlését,   gratulálását: 

—  Tudtam  én  mindig,  —  szólt  határo- 
zott hangon,  —  hogy  kincsein  van  a  leá- 
nyomban. Csakis  miatta  jöttein  vissza  sza- 
ljad   Amerikából. 

A  násznép  között  ott  volt  egy  öreg  vak 
ember  trombitával  a  hátán  és  egy  kis  fe- 
kete kutyával  előtte.  A  szertartás  után  ő 
is    jó    előre    furakodott     a    tömegben    és    a 


A   PODOLIKI  KÍSÉRTET  269 


templomajtónál    elébe    is    került    a    boldog 
párnak. 

—  Péter  bátyó!  —  kiáltott  föl  boldogan 
Ancsurka.  —  Maga  is  eljött?  Be  jól  tette, 
hogy  nem  felejtett  el. 

—  Mit  akar  az  öreg  gentleman?  —  kér- 
dezte  mr.    Prihoda. 

—  Nizsderről  jövök.  A  nizsderi  halot- 
taktól hozok  üdvözletet,  —  mormogta  Pé- 
ter bátyó.  —  És  ezt  a  kis  ajándékot. 

Ragyogó  gyürüt  vett  elő  tüszőjéből  és 
átnyújtotta. 

Ancsurka  kissé  elsápadt.  Megösmerte  a 
gyürüt.  Wart  Erzsébet  ujján  viselte  azt 
akkor,  a  mikor  ő  a  nizsderi  várban  szol- 
gált. 

—  Köszönöm,  —  felelt  remegő  hangon. 
—  Tisztelem   a   nizsderi  halottakat. 

Péter  bátyó  eltűnt  a  tömegben.  Hiába 
keresték  később,  nem  tudták  megtalálni  a 
vak  embert. 

Ancsurka  nagyon  boldog  asszony  lett.  A 
podolini  Riminszky-házból  már  gyermekek 
vidám  kiáltozása  hallatszott,  az  öreg  Mik 
mindig  ujabb  és  ujabb  Angyalffy-cseme- 
téket  hordott  a  hátán  és  sötét  éjszakákon 
a  piacon  a  ház  előtt  gyakran  látták  a  kí- 
sértetet üldögélni  egy  kőpadon.  Ott  ült 
skarlátpiros  ruhában  és  szemét  figyelve 
függesztette  a  Riminszky-házra.  Néha  rá- 
törtek a  buzgó  éjjeli  őrök  és  a  város  kapu- 
jáig kergették,  de  napok  múlva  újra  vis- 
szajött .  .  .  Sok  mindenféle  legenda  ke- 
ringett erről  az  eltűnő  és  visszatérő  kísér- 
tetről. Némelyek  határozottan  állították, 
hogy  a  kísértet  senki  más,  mint  az  egy- 
kori várasszony,  Wart  Erzsébet.  De  hiszen 
Wart  Erzsébet  meghalt,  vetették  ellen  má- 
sok.   Ki    tudna    eligazodni    a    legendáikon? 

17* 

